
Prefaţă 

f 


Cartea de faţă se vrea un tratat teoretic şi sistematic despre socio¬ 
logia cunoaşterii. Ca atare, ea nu intenţionează să ofere cititorului o 
schiţă istorică a dezvoltării acestei discipline, nici să se angajeze în 
exegeza diferitelor personalităţi care s-au implicat în timp în dezvol¬ 
tarea unei ramuri sau a alteia a teoriei sociologiei şi nici să arate cum 
s-ar putea sintetiza contribuţiile acestor numeroase personalităţi şi 
direcţii. Nu vom face loc aici vreunei polemici. Unele comentarii 
critice asupra unor poziţii teoretice contrare au fost inserate (nu în 
text, ci doar în note) doar fiindcă ele pot servi pentru clarificarea unui 
anumit aspect. 

Miezul argumentării poate fi găsit în secţiunile 11 („Societatea ca 
realitate obiectivă 11 ) şi 111 („Societatea ca realitate subiectivă 11 ); prima 
dintre ele cuprinde interpretarea dată de noi problemelor proprii 
sociologiei cunoaşterii, iar cea de a doua aplică această interpretare 
la nivelul conştiinţei subiective, construind astfel o punte teoretică 
spre problema psihologiei sociale. Secţiunea I („Bazele cunoaşterii 
în viaţa cotidiană 11 ) cuprinde ceea ce ar putea fi cel mai bine descris 
ca un prolegomenum filosofic la argumentaţia de fond, recurgând la 
analiza fenomenologică a realităţii din viaţa de zi cu zi. Cititorii intere¬ 
saţi numai de raţionamentele sociologice ar putea fi tentaţi să treacă 
peste această analiză, dar trebuie să-i avertizăm că anumite noţiuni 
fundamentale, utilizate pe parcursul întregii cărţi, sunt definite în 
Secţiunea 1. 

Deşi nu ne-am îndreptat interesul spre aspectul istoric, ne sim¬ 
ţim obligaţi să spunem de ce şi în ce fel concepţia noastră despre 
sociologia cunoaşterii diferă de ceea ce s-a înţeles până acum prin 
această disciplină. Facem acest lucru în Introducere. în final, vom 
face câteva remarci conclusive pentru a sublinia ceea ce considerăm 
a fi „contribuţia" oferită de lucrarea de faţă la teoria sociologică în 
general şi la unele domenii ale cercetării empirice. 

Logica raţionamentului nostru a impus, inevitabil, repetarea unor 
argumente. Ca atare, unele noţiuni tratate în secţiunea I oarecum 
fenomenologic au fost reluate în secţiunea II mai la obiect, acordân- 
du-se mai multă atenţie genezei lor empirice, fiind apoi reluate în 
secţiunea III, la nivelul conştiinţei subiective. Ne-am străduit să facem 
cartea cât mai accesibilă cu putinţă, fără a altera însă logica sa 
internă, şi sperăm că cititorul va găsi înţelegere pentru aceste repe¬ 
tări, necesare. 

Ibn al-Arabi, celebrul mistic musulman, a suspinat într-unul dintre 
poemele sale: „Scapă-ne, o, Allah.de marea asta de nume!" Noi înşine 
am repetat exclamaţia în faţa bibliografiei de sociologie teoretică. 
Preluând lecţia, am hotărât să ocolim orice nume în argumentaţia 
noastră. Această lucrare poate fi interpretată ca o expunere pro domo 
a propriei poziţii, de aceea nu vom interveni în text cu expresii ca 
„Durkheim a spus că", „Weber a susţinut că", „în această privinţă 
suntem de acord cu Durkheim, dar nu şi cu Weber", „Ni se pare că 
în acest punct Durkheim a fost prost înţeles" şi aşa mai departe. Că 
expunerea noastră n-a apărut ex nihilo se va vedea, sperăm, cu fie¬ 
care pagină, dar am dori ca această lucrare să fie judecată de cititor 
pentru propriile merite, nu prin oglinda aspectelor sale exegetice sau 
sintetizatoare. Ţinând seama de acest lucru, am trecut toate refe- 
rinţele la rubrica de Note, unde am menţionat de asemenea (pe 
scurt) şi argumentele noastre împotriva unor surse cărora, altminteri, 

le suntem îndatoraţi. Demersul a necesitat un teanc de asemenea 

> 

note. Ceea ce nu înseamnă, desigur, o îngenunchiere în faţa unor 

ritualuri de gen Wissenschaftlichkeit, ci doar o încercare de a res¬ 
pecta cerinţele unei simple gratitudini istorice. 

Proiectul acestei cărţi a fost conceput maiîntâi în vara anului 1962, 
în cursul unor conversaţii între prieteni, la poalele şi (mai rar) în vârful 
unor munţi din Alpii austrieci. Primul plan al cărţii a fost conturat pe 
la începutul lui 1963. La acea vreme, cartea se voia rezultatul cerce¬ 
tărilor a doi sociologi (noi) şi a doi filosofi. Pe parcurs însă ceilalţi doi 
participanţi au fost nevoiţi, din diferite motive personale, să se retragă, 
ceea ce nu înseamnă că nu le suntem îndatoraţi pentru comenta¬ 
riile critice aduse pe tot parcursul elaborării cărţii. Ei sunt Hansfried 
Kellner (de la Universitatea din Frankfurt) şi Stanley Pullberg (de la 
Ecole Pratique des Hautes Etudes). 

Cât de mult îi datorăm lui Alfred Schutz (între timp decedat) va 
deveni limpede pe parcursul cărţii. Dar trebuie să menţionăm aici, 
cu mulţumiri, influenta pe care învăţătura si scrierile lui au avut-o 
asupra gândirii noastre. Faptul că îl înţelegem pe Weber se datoreşte 
imens cursurilor lui Cari Mayer (profesor la New School for Social 
Research ), iar pe Durkheim şi şcoala sa interpretărilor date de Albert 
Salomon (profesor la aceeaşi universitate). Luckmann, amintindu-şi 
de numeroasele discuţii utile pe care le-a purtat cu colegii în perioada 
în care ţinea cursuri la Colegiul Hobart, doreşte să-şi exprime apre¬ 
cierea pentru modul de abordare al lui Friedrich Tenbruck (aflat acum 
la Universitatea din Frankfurt). Berger doreşte să le mulţumească lui 
Kurt Wolff (de la Universitatea Brandeis) şi lui Anton Zijderveld (de 
la Universitatea din Leiden) pentru interesul permanent pe care l-au 
manifestat faţă de ideile întruchipate în această carte. 

în proiecte de acest fel se obişnuieşte să se aducă mulţumiri 
pentru contribuţiile nemăsurabile aduse de soţii, copii şi alţi partici¬ 
panţi invizibili la lucrare. Doar de dragul de a ne abate de la regulă, 
am fost tentaţi să dedicăm această carte unui Jodler din Brand/Vorarl- 
berg. Cu toate acestea, dorim să le aducem mulţumiri Brigittei Berger 
(de la Colegiul Hunter) şi Benitei Luckmann (de la Universitatea din 

Freiburg), nu atât pentru îndeplinirea unor sarcini particulare fără 
relevanţă ştiinţifică, cât mai ales pentru observaţiile lor critice făcute 
în calitate de sociologi şi pentru refuzul permanent de a se lăsa uşor 

influenţate. 

» 

Peter L. Berger 
Profesor, Noua Şcoală de Cercetări Sociale 

Thomas Luckmann 
Universitatea din Frankfurt 



Introducere: 
Sociologia cunoaşterii 


Noţiunile si argumentele care stau la baza acestei cărţi sunt 
cuprinse explicit în titlul şi subtitlul ei: realitatea este construită social, 
iar sociologia cunoaşterii trebuie să analizeze procesele prin care 
acest lucru are loc. în expunere, termenii-cheie sunt „realitate" şi 
„cunoaştere 11 , termeni care nu numai că se regăsesc în vorbirea de 
fiecare zi, dar au şi o îndelungată istorie a cercetării filosofice. Nu 
trebuie să ne lansăm într-o discuţie despre complexităţile semantice 
ale acestor termeni, despre cum sunt ei folosiţi în vorbirea curentă 
sau a filosofilor. Pentru ceea ce urmărim noi va fi suficient să definim 
„realitatea 11 ca fiind o calitate a fenomenelor pe care le recunoaştem 
ca independente de voinţa noastră (nu putem „să le facem să dis¬ 
pară 11 ), iar „cunoaşterea 11 ca o certitudine că fenomenele sunt reale 
şi că au caracteristici specifice. Tocmai în acest sens (cam simplist, 
de acord) termenii au relevanţă atât pentru omul de pe stradă, cât 
şi pentru filosof. Omul obişnuit locuieşte într-o lume care pentru el 
este „reală 11 , chiardacă prezintă grade diferite de încredere, şi el ştie 
despre această lume că are cutare şi cutare trăsături. Filosoful, desi¬ 
gur, va pune întrebări deopotrivă despre starea acestei „realităţi 11 şi 
a acestei „cunoaşteri 11 . Ce este real? Cum putem să ne dăm seama 
de asta? Astfel de întrebări se pot regăsi printre cele mai vechi din 
lume, formulate nu numai în cercetarea filosofică, ci si de omul obis- 
nuit. Tocmai din acest motiv pătrunderea sociologilor în acest terito¬ 
riu intelectual cu mare vechime poate stârni mirarea omului obişnuit 
şi, chiar mai probabil, îl poate înfuria pe filosof. De aceea, ni se pare 

important să clarificăm, încă de la început, sensul în care folosim 
termenii în context sociologic şi să renunţăm la orice pretenţie că 
sociologia ar avea răspuns la întrebările filosofice. 

Dacă ne-am fi propus să fim foarte meticuloşiîn cele ce urmează, 
am fi pus între ghilimele cele două cuvinte de fiecare dată când 
le-am folosit, dar acest lucru nu ar fi fost un câştig stilistic. însă, dacă 
tot a venit vorba despre ghilimele, merită să pomenim modul ciudat 
în care termenii respectivi apar în context sociologic. S-ar putea 
spune că semnificaţia sociologică a „realităţii 11 şi a „cunoaşterii 11 se 
află undeva pe la mijloc, între părerea omului obişnuit şi a filosofului. 
Omul obişnuit nu-şi prea face griji despre ceea ce este „real 11 pentru 
el şi nici despre ceea ce „ştie 11 , în afară de cazul când se izbeşte de 
o problemă practică, urgentă. El priveşte „realitatea 11 şi „cunoaşterea 11 
lui ca fiind date. Sociologul nu poate face aşa ceva, chiar şi numai 
pentru că, din cauza meticulozităţii sale de profesionist, el nu poate 
trece cu vederea că oamenii obişnuiţi iau ca date „realităţi 11 complet 
diferite, de la o societate la alta. El este obligat, prin însăşi logica 
profesiei sale, să se întrebe, cel puţin, în ce măsură diferenţa dintre 
aceste două „realităţi 11 ar putea fi înţeleasă cumva în legătură cu 
diferitele deosebiri dintre două societăţi oarecare. Pe de altă parte, 
filosoful este obligat, tot din motive profesionale, să nu ia nimic ca 
fiind de la sine înţeles şi să se lămurească în privinţa sensului exact 
al termenilor „realitate 11 şi „cunoaştere 11 pentru omul obişnuit. Altfel 
spus, filosoful este cel care trebuie să decidă unde trebuie puse 
ghilimele şi unde nu, adică să deosebească afirmaţiile valabile despre 
lume de cele false. în schimb, sociologul nu poate face acelaşi lucru. 
Logic, dacă nu şi stilistic, el este perpetuu confruntat cu această 
problemă. 

Omul obişnuit ar putea să creadă că dispune de „libertatea voin¬ 
ţei 11 şi că, prin urmare, este „răspunzător 11 pentru actele sale, negând 
însă această „libertate 11 şi această „responsabilitate 11 copiilor şi nebu¬ 
nilor, de exemplu. Filosoful, în schimb, indiferent de metode, va fi 

preocupat mereu de statutul ontologic şi epistemologic al acestor 
noţiuni. Este omul liber? Ce se înţelege prin responsabilitate? Care 
sunt limitele responsabilităţii? Cum poate afla cineva răspunsurile la 
toate aceste întrebări? Şi aşa mai departe. Poate că n-ar mai trebui 
s-o spunem, dar sociologul nu se află într-o poziţie care să-i permită 
să răspundă la asemenea întrebări. Ceea ce poate face el, şi trebuie 
să facă, este să se întrebe cum a ajuns noţiunea de „libertate" să fie 
ca de la sine înţeleasă într-o societate, si nu în alta, cum se menţine 
„realitatea 11 sa într-o anumită societate şi, poate chiar mai interesant, 
cum această „realitate 11 poate fi pierdută de un individ sau chiar de 
o întreagă colectivitate. 

Interesul pe care sociologia îl arată „realităţii 11 şi „cunoaşterii 11 este 
prin urmare justificat prin relativitatea lor socială. Ceea ce este „real 11 
pentru un călugăr tibetan poate să nu fie „real 11 pentru un om de 
afaceri american. „Cunoaşterea 11 unui delincvent criminal diferă de 
„cunoaşterea 11 criminologului. De aici decurge faptul că termenii „reali¬ 
tate 11 şi „cunoaştere 11 aparţin contextului social în care sunt folosiţi şi 
că astfel de relaţii vor trebui incluse într-o analiză sociologică corectă 
a acestui context. Necesitatea unei „sociologii a cunoaşterii 11 este prin 
urmare evidentă, dar cu condiţia să se tină seama de diferentele 
dintre societăţi, de ceea ce se înţelege la faţa locului prin „cunoaş¬ 
tere 11 . Dar, dincolo de asta, o disciplină care aspiră la acest nume tre¬ 
buie să se ocupe şi de căile prin care „realităţile 11 devin „cunoscute 11 
în societăţile umane. Cu alte cuvinte, o „sociologie a cunoaşterii 11 va 
trebui să se preocupe nu numai de varietatea empirică a „cunoaş¬ 
terii 11 din societăţile umane, ci şi de procesele prin care orice ansam¬ 
blu de „cunoştinţe 11 se poate încetăţeni ca „realitate 11 . 

Ca atare, vom pleda în favoarea ideii că sociologia cunoaşterii 
trebuie să se preocupe de orice poate fi privit drept „cunoaştere 11 
într-o societate, indiferent dacă o astfel de „cunoaştere 11 este sau nu 
valabilă (folosind orice criteriu de apreciere). Şi, ţinând seama de 
faptul că orice „cunoaştere 11 umană se dezvoltă, se conservă şi se 

transmite în circumstanţe sociale date, sociologia cunoaşterii trebuie 
să înţeleagă procesele prin care acest lucru are loc, în aşa fel încât 
o „realitate 11 luată ca dată să devină inteligibilă şi pentru omul obiş¬ 
nuit Altfel spus, vom susţine că sociologia cunoaşterii are ca obiect 
analiza construirii sociale a realităţii. 

Acest mod de a înţelege domeniul propriu sociologiei cunoaşterii 
diferă de ceea ce s-a înţeles de obicei prin această disciplină de când 
ea a primit acest nume, cu peste patruzeci de ani în urmă. înainte 
de a intra propriu-zis în problematica noastră, ar fi util să aruncăm o 
scurtă privire asupra istoriei disciplinei şi să explicăm de ce şi în ce 
mod am simţit nevoia să ne distanţăm de ea. 

Sintagma „sociologia cunoaşterii 11 ( Wissenssoziologie ) a fost pusă 
în circulaţie de Max Scheler. 1 Era prin anii ’20, în Germania, iar Scheler 
era filosof. Toate aceste trei împrejurări sunt importante pentru înţe¬ 
legerea genezei şi dezvoltării ulterioare a noii discipline. Sociologia 
cunoaşterii s-a ivit într-un moment deosebit al istoriei intelectuale 

i 

germane, într-un anumit context filosofic. Deşi ulterior noua disciplină 
a fost curând înglobată în sociologie - unde îi şi era locul -, îndeosebi 
în lumea anglofonă, ea a continuat să fie marcată de mediul în care 
se născuse. Drept rezultat, sociologia cunoaşterii a rămas o preocu¬ 
pare generală, dar periferică pentru sociologi, care nu erau pregătiţi 
să se implice în problemele care îi îngrijorau pe gânditorii germani 
din anii ’20. Acest lucru este cu atât mai adevărat în ceea ce îi priveşte 
pe sociologii americani, care considerau noua disciplină o speciali¬ 
tate marginală, cu un pătrunzător iz european. Un rol mai important 
în ceea ce priveşte soarta disciplinei l-a jucat însă legătura care s-a 
făcut mereu între sociologia cunoaşterii şi spectrul ei iniţial de pro¬ 
bleme, ceea ce a constituit încă de la început o slăbiciune, chiar şi 

1 Max Scheler, Die Wiessensformen und die Gesellschaft , Francke, Berna, 
1960. Acest volum de eseuri, publicat mai întâi în 1925, conţine formularea de 
bază a sociologiei cunoaşterii, în eseul numit „Probleme einer Soziologie des 
Wissens", publicat iniţial în 1924. 

acolo unde a existat interes pentru ea. Mai exact, sociologia cunoaş¬ 
terii a fost considerată, atât de promotorii săi, cât şi de sociologi în 
general, mai mult sau mai puţin indiferenţi, un fel de lustru socio¬ 
logic aplicat pe istoria ideilor. Acest lucru a dus la o miopie incredi¬ 
bilă în ceea ce priveşte semnificaţia teoretică potenţială a sociologiei 

cunoaşterii. 

» 

Până acum au fost oferite definiţii foarte diferite privind natura şi 
scopurile sociologiei cunoaşterii. Aproape că se poate spune că isto¬ 
ria acestei subdiscipline s-a confundat până în acest moment cu 
istoria variatelor sale definiţii. Cu toate acestea, se poate observa o 
concordanţă generală asupra faptului că sociologia cunoaşterii are 
ca obiect relaţia dintre gândirea umană şi contextul social în care 
aceasta apare. Se poate spune deci că sociologia cunoaşterii consti¬ 
tuie miezul sociologic al unei probleme cu mult mai generale, aceea 
a determinării existenţiale ( Seinsgebundenheit ) înseşi a gândirii. Cu 
toate că în această accepţie se pune accentul pe factorul social, difi¬ 
cultăţile teoretice sunt la fel de mari ca si în cazul în care alţi factori 

i » » 

(de exemplu, istoric, psihologic sau biologic) ar fi fost consideraţi ca 
determinanţi pentru gândirea umană. în toate aceste cazuri, pro¬ 
blema generală a constituit-o măsura în care gândirea reflectă sau 
este independentă de factorii determinanţi avuţi în vedere. 

E posibil ca importanţa pe care această problemă generală a 
căpătat-o în filosofia germană recentă să se datoreze îndelungatei 
sale istorii, care s-a împlinit într-una dintre cele mai mari realizări 

intelectuale ale Germaniei secolului al XlX-lea. într-un mod care nu-si 

> 

găseşte pereche în vreo altă perioadă a istoriei intelectuale, trecutul, 
cu uimitoarea sa varietate de curente de gândire, a fost „adus în 
prezent 11 , asimilat de minţile contemporane, prin eforturile unor 
istorici. Contribuţia esenţială a umaniştilor germani este incontesta- 
bilă. Nu este deci surprinzător că problema teoretică pe care ei au 
ridicat-o a fost resimţită cel mai acut chiar în Germania. Ea poate fi 
descrisă ca un vertij al relativităţii. Dimensiunea epistemologică a 

problemei este evidentă. La nivel empiric, ea a condus la preocu¬ 
parea de a cerceta cât mai minuţios relaţia dintre gândire şi situaţiile 
istorice în care aceasta apare. Dacă această interpretare este corectă, 
sociologia cunoaşterii preia de fapt o problemă ridicată iniţial de 
istorici - cu un scop mai restrâns, ce-i drept, dar interesată, în esenţă, 

de aceleaşi întrebări. 2 

» 

Nici problema generală, nici obiectivul ei mai restrâns nu consti¬ 
tuie o noutate. Preocuparea pentru fundamentarea socială a valorilor 
şi a părerilor despre lume poate fi întâlnită încă din Antichitate. Această 
preocupare s-a cristalizat mai apoi, în perioada Iluminismului, într-o 
temă majoră a gândirii occidentale moderne. S-ar putea susţine, aşa¬ 
dar, pe drept cuvânt, că problema sociologiei cunoaşterii are mai multe 
„genealogii 11 . 3 S-ar putea, de asemenea, afirma că problema este cu¬ 
prinsă in nuce chiar în renumita afirmaţie a lui Pascal, potrivit căreia 
ceea ce este adevăr de o parte a Pirineilor este minciună de partea 
cealaltă. 4 Antecedentele intelectuale imediate ale sociologiei cunoaş¬ 
terii pot fi însă trasate către unele curente de gândire care au apărut 
în Germania secolului al XlX-lea: marxistă, nietzscheană si istoristă. 

Ideea iniţială a sociologiei cunoaşterii - conform căreia conştiinţa 
omului este determinată de existenta sa socială - i se datorează lui 
Marx. 5 * Să precizăm însă că nu se ştie prea bine ce înţelegea Marx 
prin „determinare 11 , iar în jurul acestei probleme s-au purtat multe 
discuţii. Ceea ce putem spune cu certitudine este că o mare parte 
din „bătălia cu Marx“, care a marcat naşterea nu numai a sociologiei 

2 Wilhelm Windelband şi Heinz Heimsoeth, Lehrbuch der Geschichie der 
Philosophie, Mohr, Tiibingen, 1950, p. 605. 

3 Albert Salomon, In Praise of Enlightenment , Meridian Books, New York, 
1963; Hans Barth, Wahrheit und Ideologie, Manesse, Zurich, 1945; Werner Stark, 
The Sociology of Knowledge, Free Press of Glencoe, Chicago, 1958, p. 46; Kurt 
Lenk (ed.), Ideologie, Luchterand, Neuwied/Rhein, 1961, p. 13. 

4 Blaise Pascal, Pensees. 

5 Karl Marx, Die Friihschriften , Kroner, Stuttgart, 1953. Lucrarea The Econo¬ 

mic and Philosophical Manuscripts of 1844 poate fi găsită la p. 225. 

cunoaşterii, ci şi a „perioadei clasice 11 a sociologiei în general (înde¬ 
osebi a celei elaborate de Weber, Durkheim şi Pareto), nu a fost de 
fapt decât lupta cu interpretarea eronată a ideii lui Marx de către mar¬ 
xiştii de mai târziu. Această ipoteză capătă credibilitate dacă ne gân¬ 
dim că foarte importantele Manuscrise economice şi filosofice din 1844 
au fost redescoperite abia în 1932, iar implicaţiile acestei redesco¬ 
periri au fost luate în discuţie abia după cel de-al Doilea Război Mon¬ 
dial. Oricum ar sta lucrurile, sociologia cunoaşterii moştenită de la 
Marx rămâne formularea cea mai clară nu numai a problematicii sale 
centrale, ci şi a conceptelor sale de bază, dintre care trebuie să men¬ 
ţionăm îndeosebi noţiunea de „ideologie 11 (idei folosite ca arme în 
interes social) şi cea de „falsă conştiinţă 11 (gândire înstrăinată de exis¬ 
tenţa socială reală a gânditorului). 

Sociologia cunoaşterii a fost cu deosebire marcată de cei doi ter- 
meni-pereche ai lui Marx, „infrastructură/suprastructură 11 ( Unterbau / 
Cberbau). Merită să menţionăm aici că interpretarea ideii lui Marx a 
stârnit numeroase controverse în ceea ce priveşte corectitudinea ei. 
Marxismul târziu a încercat să identifice, tout court, „infrastructura 11 cu 
structura economică, după care, automat, „suprastructura 11 a fost aso¬ 
ciată cu o „reflectare 11 directă a acesteia (de unde s-a inspirat şi Lenin, 
de exemplu). Acum a devenit clar că aceste interpretări au deformat 
gândirea lui Marx, aşa cum poate vedea oricine atunci când se gân¬ 
deşte la înlocuirea caracterului dialectic al acestui gen de determi¬ 
nism economic cu unul strict mecanicist. Ceea ce îl preocupa pe Marx 
era ideea că gândirea umană se bazează pe activitatea omului (pe 
„muncă 11 , în sensul cel mai larg cu putinţă al cuvântului) şi pe relaţiile 
sociale ivite dintr-o astfel de activitate. Noţiunile de „infrastructură 11 
şi de „suprastructură 11 pot fi cel mai bine înţelese dacă sunt privite ca 
o activitate umană şi, respectiv, ca o lume creată de această activitate. 6 

6 Despre lucrarea lui Marx Unterbau/Uberbau, vezi Karl Kautsky, „Verhăltnis 
von Unterbau und Oberbau", în Iring Fetscher (ed.), Der Marxismus, Munchen, 

în orice caz, relaţia fundamentală „infra/suprastructură" a fost pre¬ 
luată sub diferite forme de sociologia cunoaşterii, începând chiar cu 
Scheler, dar de fiecare dată s-a înţeles că există totuşi un anumit fel 
de relaţie între gândire şi o realitate „de bază", alta decât gândirea. 
Fascinaţia pentru această idee a dăinuit, în ciuda faptului că cea mai 
mare parte a sociologiei cunoaşterii fusese deja explicit formulată în 
opoziţie cu marxismul, iar în ceea ce priveşte natura relaţiei dintre cei 
doi termeni ai dilemei fuseseră formulate mai multe poziţii diferite. 

Ideile nietzscheene au fost, comparativ, mai puţin explicit folosite 
în sociologia cunoaşterii, dar ele aparţin de drept aceluiaşi fond inte¬ 
lectual general şi „atmosferei" în care s-au ivit. Antiidealismul lui 
Nietzsche, deşi diferit în conţinut de cel marxist (dar asemănător în 
formă), a adăugat perspective suplimentare asupra gândirii umane 
ca oarmăîn lupta pentru supravieţuire şi putere. 7 Nietzsche şi-a dez¬ 
voltat propria teorie a „falsei conştiinţe" în analizele sale cu privire la 
semnificaţia socială a înşelării si autoînselării si la iluzie ca o condiţie 

» » i j j t 

necesară a vieţii. Noţiunea sa de „resentiment" ca factor generator al 
unor forme de gândire umană a fost preluată fără ezitare de Scheler. 
în general, se poate spune că sociologia cunoaşterii reprezintă o 

Piper, 1962, p. 160.; Antonio Labriola, „Die Vermittlung zwischen Basis und Uber- 
bau“, ibid. p. 167; Jean-Yves Calvez, La penseede Karl Marx, Editions du Seuil, 
Paris, 1956, p. 424. Reformularea cea mai importantă din secolul XX a problemei 
este aceea a lui Gyorgy Lukâcs, în Geschichte und Klassenbewusstsein, Berlin, 
1923, lucrare accesibilă mai uşor acum în traducere franceză, Histoire et con- 
sciencede classe, Editions de Minuit, Paris, 1960. înţelegerea pe care Lukacs o 
dă conceptului lui Marx de dialectică este cu atât mai remarcabilă cu cât ea 
antedatează cu aproape un deceniu redescoperirea lucrării Economic and 
Philosophical Manuscripts of 1844. 

7 Lucrările cele mai importante ale lui Nietzsche asupra sociologiei cunoaş¬ 
terii sunt Genealogia moralei şi Voinţa de putere. Pentru discuţii suplimentare, 
vezi VN&lter A. Kaufmann, Nietzsche, Meridian Books, New York, 1956; Karl 
Lowith, From Hegelto Nietzsche, traducere în engleză - Rinehart and Winston, 
New York, 1964. 

aplicaţie particulară a ceea ce Nietzsche a numit, pe drept cuvânt, 
„arta neîncrederii 11 . 8 

Istorismul, îndeosebi cel exprimat în lucrările lui Wilhelm Dilthey, 
a precedat cu puţin sociologia cunoaşterii. 9 în acest caz, tema domi¬ 
nantă a fost sentimentul copleşitor al relativităţii tuturor perspecti¬ 
velor asupra evenimentelor omeneşti, adică al istoricităţii inevitabile 
a gândirii umane. Insistenţa istoricilor asupra ideii că nici o situaţie 
istorică nu poate fi înţeleasă decât prin propria terminologie ar putea 
fi interpretată ca un accent mai puternic pus pe situaţia socială a 
gândirii. Unele noţiuni istoriste, cum ar fi „determinarea situaţională“ 
C Standortsgebundenheit ) şi „locul în viaţă" (Sitz im Leben), ar putea 
fi direct interpretate ca referindu-se la „localizarea socială" a gândirii, 
în general vorbind, moştenirea istoristă a sociologiei cunoaşterii a 
făcut-o pe cea din urmă să manifeste un puternic interes pentru 
istorie şi să adopte metode esenţialmente istorice - o împrejurare 
care a marginalizat-o, de fapt, în sociologia americană. 

Interesul lui Scheler pentru sociologia cunoaşterii şi, în general, 
pentru problemele sociologice, nu a fost decât un episod trecător în 
cariera sa filosofică. 10 Scopul său ultim consta în elaborarea unei 
antropologii filosofice care să transceadă relativitatea unor puncte de 

8 Una dintre aplicaţiile cele mai timpurii şi mai interesante ale gândirii Iui 
Nietzsche la sociologia cunoaşterii i se datorează lui Alfred Seidel, în Bewusstsein 
als Verhdngnis, Cohen, Bonn, 1927. Seidel, care a fost studentul lui Weber, a 
încercat să-i conecteze atât pe Nietzsche, cât şi pe Freud la o critică sociologică 
radicală a conştiinţei. 

9 Una dintre discuţiile cele mai sugestive asupra relaţiei dintre istoricism şi 
sociologie poate fi găsită la Carlo Antoni, în Dallo storicismo alia sociologia, Flo¬ 
renţa, 1940. Vezi, de asemenea, H. Stuart Hughes, Consciousness and Society, 
Knopf, New York, 1958, p. 183. Pentru consideraţiile noastre, cea mai importantă 
lucrare a lui Wilhelm Dilthey este Der Aufbau der geschichtlichen Welt in den 
Geisteswissenschaften, Teubner, Stuttgart, 1958. 

10 Pentru o excelentă discuţie asupra concepţiei lui Scheler privind socio¬ 
logia cunoaşterii, vezi Hans-Joachim Lieber, Wissen und Gesellschaft, Niemeyer, 
Tiibingen, 1952, p. 55. Vezi, de asemenea, Stark, op. cit., passim. 

vedere localizate istoric sau social. Sociologia cunoaşterii trebuia să 
servească doar ca instrument pentru atingerea acestui scop, menirea 
sa principală fiind aceea de a elibera drumul de obstacolele ridicate 
de relativism, pentru a fi realizată adevărata sarcină a filosofiei. Socio¬ 
logia cunoaşterii a lui Scheler este, la propriu, o ancilla philosophiae 
şi, pe deasupra, o filosofie foarte particulară. 

în concordanţă cu această orientare, sociologia cunoaşterii a lui 
Scheler este în esenţă o metodă negativă. Scheler argumenta că relaţia 
dintre „factorii ideali 11 ( ldealfaktoren ) şi „factorii reali" ( Realfaktoren ), 
termeni care amintesc clar de schema marxistă „infra/suprastruc- 
tură“, este doar o relaţie regulatoare: „factorii reali" reglează condi¬ 
ţiile în care pot apărea în istorie anumiţi „factori ideali", dar nu pot 
influenta conţinutul acestora din urmă. Cu alte cuvinte, societatea 
determină prezenţa ( Dasein ), dar nu şi natura ( Sosein ) ideilor. Socio¬ 
logia cunoaşterii este, deci, procedeul prin care urmează să fie stu¬ 
diată selecţia socio-istorică a conţinutului ideatic, subînţelegându-se 
că acesta este independent de cauzalitatea socio-istorică şi că este 
deci inaccesibil analizei sociologice. Dacă ar fi să descriem metoda 
lui Scheler printr-o imagine plastică, am compara-o cu gestul de a 
arunca o momeală zmeului relativităţii, doar, doar îl vom face să intre 
mai repede în castelul certitudinii ontologice. 

în cadrul acestei scheme intenţionat (dar şi inevitabil) modeste, 

Scheler a analizat foarte detaliat modul în care cunoaşterea umană 

> 

este ordonată de societate. El a subliniat că această cunoaştere este 
dată în societate ca un a priori pentru experienţa individuală, pe care 
o înzestrează cu o ordine a înţelegerii. Această ordine, deşi se rapor¬ 
tează la o situaţie socio-istorică particulară, îi apare individului ca fiind 
calea naturală de a privi lumea. Scheler a numit aceasta „concepţia 
relativ-naturală despre lume" (relatiunaturiiche Weltanschauung ), pro¬ 
prie unei societăţi, un concept care rămâne şi astăzi central pentru 
sociologia cunoaşterii. 

în urma „inventării 11 de către Scheler a sociologiei cunoaşterii, în 
Germania au avut loc dezbateri extinse în privinţa valabilităţii, scopu¬ 
lui şi aplicabilităţii noii discipline. 11 în urma acestor dezbateri a rezul¬ 
tat o formulare care a marcat transformarea sociologiei cunoaşterii 
într-o disciplină cu un context sociologic limitat. Această formulare 
este cea sub care sociologia cunoaşterii a pătruns în lumea anglo- 
fonă. Ea îi aparţine lui Karl Mannheim. 12 Putem afirma cu certitudine 
că atunci când sociologii evaluează sociologia cunoaşterii, favorabil 
sau nu, ei o fac de obicei în termenii formulării lui Mannheim. în cazul 
sociologiei americane, acest lucru este de înţeles, deoarece practic 
întreaga lui operă este acum accesibilă în engleză (iar o parte a sa a 
fost chiar scrisă în engleză, în perioada în care Mannheim a fost pro¬ 
fesor în Anglia, după venirea la putere a nazismului, iar o altă parte, 
tradusă în engleză, a fost revăzută chiar de autor), în timp ce lucrările 

11 Pentru dezvoltarea generală a sociologiei germane în această perioadă, 
vezi Raymond Aron, La sociologie allemande contemporaine, Presses Universi- 
taires de France, Paris, 1950. Pentru contribuţii importante din această perioadă 
în ceea ce priveşte sociologia cunoaşterii, vezi Siegfried Landshut, Kritik der 
Soziologie , Miinchen, 1929; Hans Freyer, Soziologie als Wirklichkeitswissenschaft, 
Leipzig, 1930; Ernst Grunwald, Das Problem der Soziologie des Wissens, Viena, 
1934; Alexander von Schelting, Max Webers Wissenschaftslehre , Tiibingen, 1934. 
Această ultimă lucrare, care rămâne discuţia cea mai importantă asupra metodo¬ 
logiei lui Weber, trebuie înţeleasă pe fondul dezbaterii asupra sociologiei cunoaş¬ 
terii, care se centra deopotrivă pe formulările lui Weber şi ale lui Mannheim. 

12 Karl Mannheim, Ideology and Utopia, Routledge&Kegan Paul, Londra, 
1936; Essays on the Sociology of Knowledge, Oxford University Press, New York, 
1952; Essays on Sociology and Social Psychology, Oxford University Press, New 
York, 1953; Essays on the Sociology of Culture, Oxford University Press, New York, 
1956.0 culegere a lucrărilor de sociologie a cunoaşterii, cele mai importante, ale 
lui Mannheim, selectate de Kurt Wolff, cu o introducere semnată tot de el, este 
Karl Mannheim, Wissenssoziologie, Luchterhand, Neuwied/Rhein, 1964. Pentru 
discuţii ulterioare asupra concepţiei lui Mannheim despre sociologia cunoaşterii, 
vezi Jacques J. Maquet, Sociologie de la connaissance, Nauwelaerts, Louvain, 
1949; vezi R Aron, op. cit:, Robert K. Merton, Social Theory and Social Structure, 
Free Press of Glencoe, Chicago, 1957), p. 489; Stark, op. cit.; Lieber, op. cit. 

lui Scheler asupra sociologiei cunoaşterii au rămas netraduse până 
acum. în afară de această împrejurare, legată de „difuzare 11 , lucrările 
lui Mannheim sunt mai puţin împovărate de „bagaj 11 filosofic decât 
cele ale lui Scheler. Cel puţin, acest lucru este adevărat pentru lucră¬ 
rile lui mai târzii, ceea ce se poate constata comparând versiunea 
engleză a cărţii sale principale, ldeology and Utopia, cu originalul ger¬ 
man. Este unul dintre motivele pentru care Mannheim a devenit mai 
„atrăgător 11 pentru sociologi, chiar şi pentru cei foarte critici sau nu 
deosebit de interesaţi de modul său de abordare. 

i 

Concepţia lui Mannheim despre sociologia cunoaşterii a fost cu 
mult mai cuprinzătoare decât cea a lui Scheler, poate şi datorită faptu¬ 
lui că în lucrările sale confruntarea cu marxismul este mai violentă. 
Societatea era văzută aici ca determinând nu numai aparenţa, ci şi 
conţinutul ideaticii umane, cu excepţia matematicii şi a unor ramuri 
ale ştiinţelor naturale. Ca urmare, sociologia cunoaşterii a devenit o 
metodă pozitivă pentru studierea oricărei faţete a gândirii umane. 

Semnificativ este faptul că preocuparea principală a lui Mannheim 
a fost fenomenul ideologiei. El a făcut o distincţie între conceptele par¬ 
ticulare, totale şi generale ale ideologiei: ideologia doar în calitatea 
sa de segment al gândirii unui oponent; ideologia ca fiind întreaga 
gândire a oponentului (similară cu „falsa conştiinţă 11 a lui Marx); şi 
(în acest caz, cum credea Mannheim, depăşindu-1 pe Marx) ideologia 
ca o caracteristică nu numai a gândirii oponentului, ci şi a gândirii 
proprii. Odată cu conceptul general de ideologie se ajunge la nivelul 
sociologiei cunoaşterii -înţelegerea faptului că nici un fel de gândire 
umană (cu excepţiile menţionate mai sus) nu este imună la influen¬ 
ţele ideologizante ale contextului său social. Prin această extindere 
a teoriei ideologiei, Mannheim a urmărit să extragă problema sa cen¬ 
trală din contextul utilizării politice şi să o trateze ca pe o problemă 
generală a epistemologiei şi a sociologiei istoriei. 

Deşi Mannheim nu a împărtăşit ambiţiile ontologice ale lui Scheler, 
nici el nu era mulţumit de panideologismul către care gândirea sa 

părea să-l conducă. El a introdus termenul de „relaţionism 11 (în con¬ 
trast cu „relativismul") pentru a indica dimensiunea epistemologică 
a sociologiei sale a cunoaşterii nu ca pe o capitulare a gândirii în faţa 
relativităţilor socio-istorice, ci ca pe o recunoaştere lucidă a faptului 
că orice cunoaştere trebuie să fie întotdeauna o cunoaştere de pe o 
anumită poziţie. în această privinţă, este probabil că gândirea lui Mann- 
heim a fost puternic influenţată de Dilthey, de vreme ce problema 
marxismului este rezolvată cu instrumentele istorismului. Oricum, 
Mannheim credea că influenţele ideologizante, deşi nu pot fi total 
eliminate, pot fi temperate printr-o analiză sistematică a cât mai multor 
poziţii de ordin social. Altfel spus, obiectul gândirii devine tot mai clar 
pe măsură ce are loc această acumulare de perspective diferite asu¬ 
pra sa. Aceasta trebuie să constituie sarcina sociologiei cunoaşterii, 
care urmează să devină un ajutor important în căutarea unei înţe¬ 
legeri corecte a evenimentelor umane. 

Mannheim credea că diferitele grupuri sociale se deosebesc mult 
între ele prin capacitatea de a transcende propria poziţie limitată. El 
îşi punea mari speranţe în „intelighenţia neangajată social" ( freisch - 
webende Intelligenz, o noţiune datorată lui Alfred Weber), un fel de 
strat interstiţial despre care credea că poate fi relativ liber de intere¬ 
sele de clasă. Mannheim a subliniat de asemenea puterea gândirii 
„utopice", care (ca şi ideologia) produce o imagine deformată a reali¬ 
tăţii sociale, dar care (spre deosebire de ideologie) este suficient de 
dinamică pentru a transforma această realitate după propria imagine. 

Nu mai este nevoie să menţionăm că observaţiile de mai înainte 
nu acoperă nici pe departe concepţiile lui Scheler şi Mannheim despre 
sociologia cunoaşterii. Nu ne-am propus să facem acest lucru aici. 
Ne-am mărginit să indicăm doar câteva trăsături-cheie ale acestor 
două concepţii, care au fost inspirat numite concepţia „moderată" 
şi concepţia „radicală" a sociologiei cunoaşterii. 13 Este remarcabil 

13 Această caracterizare a celor două formulări originare ale disciplinei a fost 
oferită de Lieber, op. cit. 

faptul că dezvoltarea ulterioară a sociologiei cunoaşterii a constat în 
mare măsură în critici şi modificări ale acestor două concepţii iniţiale. 
Cum am mai menţionat, formularea oferită de Mannheim sociologiei 

cunoaşterii a continuat să stabilească termenii de referinţă ai disci- 

> > 

plinei, într-o manieră definitivă, îndeosebi în sociologia anglofonă. 

Cel mai important sociolog american care a acordat o atenţie seri¬ 
oasă sociologiei cunoaşterii a fost Robert Merton 14 . Consideraţiile sale 
la adresa disciplinei, care acoperă două capitole din importanta sa 
carte, au servit ca o introducere utilă în domeniu pentru toţi sociologii 
americani interesaţi. Merton a construit o paradigmă pentru socio¬ 
logia cunoaşterii, reformulând temele sale majore sub o formă suc¬ 
cintă si coerentă. Construcţia este interesantă deoarece urmăreşte 

> » t 

să integreze abordarea sociologiei cunoaşterii în teoria structural- 
funcţională. Conceptele lui Merton, de funcţii „manifeste 11 şi „latente 11 , 
sunt aplicate în sfera ideaţiei, făcând o deosebire între funcţiile inten¬ 
ţionate, conştiente, ale ideilor si cele neintenţionate, subconstiente. 
în timp ce se concentra asupra lucrărilor lui Mannheim, care pentru 
el era sociologul cunoaşterii prin excelenţă, Merton sublinia şi însem¬ 
nătatea scolii lui Durkheim si a lucrărilor lui Pitirim Sorokin. Este inte- 
» » 

resant de notat că Merton nu a perceput, după cât se pare, relevanţa 
pentru sociologia cunoaşterii a anumitor lucrări importante din psiho¬ 
logia socială americană, cum ar fi teoria grupului de referinţă, pe care 
o discută într-un capitol diferit al aceleiaşi cărţi. 

Şi Talcott Parsons a făcut comentarii asupra sociologiei cunoaş¬ 
terii. 15 Aceste comentarii se limitează însă, în principal, la o critică a 
lui Mannheim şi nu urmăresc integrarea disciplinei în propriul sistem 

14 Merton, op. cit., p. 439. 

15 Talcott Parsons, „An Approach to the Sociology of Knowledge", în Transac- 
tions of the Fourth World Congress of Sociology, International Sociological Asso- 
ciation, Louvain, 1959, voi. IV, p. 25; „Culture and the Social System 11 , în Parsons 
el al. (eds.), Theories ofSociety, Free Press, New York, 1961, voi. II, p. 963. 

teoretic. Este adevărat că „problema rolului ideilor 11 este examinată 
în detaliu, dar într-un cadru referenţial destul de diferit de cel folosit 
în sociologia cunoaşterii a lui Scheler sau Mannheim. 16 Am risca prin 
urmare să spunem că nici Merton, nici Parsons nu au depăşit într-un 
mod semnificativ sociologia cunoaşterii aşa cum a fost ea formulată 
de Mannheim. Acelaşi lucru se poate spune şi despre criticii lor. 
Pentru a nu-1 menţiona decât pe cel mai zgomotos dintre aceştia, 
C. Wright Mills s-a preocupat de sociologia cunoaşterii în lucrările 
sale timpurii, într-o manieră expozitivă însă şi fără a contribui la 
dezvoltarea teoretică a acesteia. 17 

Un efort interesant în direcţia integrării sociologiei cunoaşterii în 
abordarea neopozitivistă a sociologiei în general a fost făcut de 
Theodor Geiger, care a avut o mare influenţă asupra sociologiei scan¬ 
dinave după emigrarea sa din Germania. 18 Geiger a revenit la un con¬ 
cept mai limitat al ideologiei, ca gândire socială deformată, şi a susţinut 
posibilitatea de a învinge ideologia prin respectarea scrupuloasă a 
canoanelor procedurale ale ştiinţei. Abordarea neopozitivistă în analiza 
ideologiei a fost continuată în ultima vreme în sociologia germano- 
fonă prin lucrările lui Ernst Topitsch, care a subliniat rădăcinile ideo¬ 
logice ale unor variate poziţii filosofice. 19 în măsura în care analiza 
sociologică a ideologiilor constituie o componentă importantă a socio¬ 
logiei cunoaşterii aşa cum a fost definită de Mannheim, ea a suscitat 

16 Talcott Parsons, The Social System, Free Press, Glencoe, III., 1951, p. 326. 

17 C. Wright Mills, Power, Politics and People, Ballantine Books, New York, 
1963, p. 453. 

18 Theodor Geiger, Ideologie und Wahrheit, Humboldt, Stuttgart, 1953; 
Arbeiten zur Soziologie, Luchterhand, Neuwied/Rhein, 1962, p. 412. 

19 Ernst Topitsch, Vbm Ursprung und Ende der Metaphysik, Springer, Viena, 
1958; Sozialphilosophie zwischen Ideologie und Wissenschaft, Luchterhand, 
Neuwied/Rhein, 1961.0 influenţă importantă asupra lui Topitsch a avut-o şcoala 
lui Kelsen de pozitivism legal. Pentru implicaţiile acesteia din urmă în socio¬ 
logia cunoaşterii, vezi Hans Kelsen, Aufsătze zur Ideologiekritik, Luchterhand, 
Neuwied/Rhein, 1964. 

un remarcabil interes atât în sociologia europeană, cât şi în cea ame¬ 
ricană după al Doilea Război Mondial. 20 

Poate că încercarea cea mai reuşită de a trece dincolo de Mann- 

> 

heim în construirea unei sociologii cuprinzătoare a cunoaşterii este 
aceea elaborată de Werner Stark, un alt emigrant de pe continent, 
care a predat în Anglia şi Statele Unite. 21 Stark merge cel mai departe 
în încercarea de a lăsa în urmă atenţia deosebită pe care Mannheim 
o acordase problemei ideologiei. Sarcina sociologiei cunoaşterii nu 
ar trebui să constea în descoperirea şi dezvăluirea distorsiunilor pro¬ 
duse social, ci în studiul sistematic al condiţiilor sociale ale cunoas- 
terii. Mai simplu spus, problema centrală este sociologia adevărului, 
nu sociologia erorii. în pofida abordării sale diferite, Stark se apropie 
mai mult de Scheler decât de Mannheim în înţelegerea relaţiei dintre 

idei si contextul lor social. 

> 

Şi în acest caz este evident că nu ne-am propus să oferim o privire 
completă asupra dezvoltării istorice a sociologiei cunoaşterii. Mai mult, 
până aici am ignorat unele contribuţii, care pot fi relevante teoretic 
pentru sociologia cunoaşterii, dar nu au fost privite ca atare de prota¬ 
goniştii lor. 

Cu alte cuvinte, ne-am limitat la lucrări care, ca să spunem aşa, 
au circulat sub drapelul „sociologiei cunoaşterii 11 (considerând că şi 
teoria ideologiei face parte din ea). Aceasta a clarificat un fapt. în afara 
atenţiei acordate preocupărilor epistemologice ale unor sociologi ai 
cunoaşterii, la nivel empiric ne-am concentrat atenţia aproape exclu¬ 
siv asupra sferei ideilor, adică a gândirii teoretice. Acest lucru este 
adevărat şi în cazul lui Stark, care şi-a subintitulat cartea sa princi¬ 
pală despre sociologia cunoaşterii An EssayinAidofa Deeper Under- 
standing of the History ofldeas. Cu alte cuvinte, interesul sociologiei 

20 Daniel Bell, The End of Ideolog); Free Press of Glencoe, New York, 1960; 
Kurt Lenk (ed.), Ideologie; Norman Birnbaum (ed.), The SociologicaI Study of 
Ideology, Blackwell, Oxford, 1962. 

21 Stark, op. cit. 

cunoaşterii s-a îndreptat, la nivel teoretic, spre problemele epistemo¬ 
logice, iar la nivel empiric, spre problemele istoriei intelectului. 

Am dori să subliniem că nu avem nici un fel de rezervă în ceea 
ce priveşte validitatea şi importanţa acestor două seturi de probleme. 
Cu toate acestea, ni se pare regretabil faptul că ele au dominat până 
acum sociologia cunoaşterii. Am putea spune că, drept rezultat, în¬ 
treaga semnificaţie teoretică a sociologiei cunoaşterii a rămas mereu 
în umbră. 

A include întrebările epistemologice legate de valabilitatea socio¬ 
logiei cunoaşterii în însăşi sociologia cunoaşterii seamănă oarecum 
cu a încerca să împingi un autobuz în care tocmai călătoreşti. Desigur 
că sociologia cunoaşterii conduce, ca toate disciplinele empirice 
care acumulează dovezi privind relativitatea şi determinarea gândirii 
umane, spre întrebări epistemologice aparţinând sociologiei înseşi, 
precum şi oricărui corpus de cunoaştere ştiinţifică. După cum am 
remarcat mai înainte, în această situaţie sociologia cunoaşterii joacă 
un rol asemănător cu cel al istoriei, al psihologiei sau al biologiei, 
pentru a menţiona numai trei dintre cele mai importante discipline 
care au pricinuit necazuri epistemologiei. Structura logică a acestora 
este, în principiu, identică în toate cazurile: cum pot fi sigur, să zicem, 
de analiza mea sociologică privind moravurile clasei de mijloc ameri¬ 
cane, din moment ce categoriile la care recurg pentru această ana¬ 
liză sunt condiţionate de forme de gândire relative din punct de 
vedere istoric, iar eu însumi şi tot ce gândesc este determinat de 
genele mele si de ostilitatea mea înrădăcinată fată de concetăţenii 
mei şi, ca să pună capac la toate, eu însumi sunt membru al acestei 
clase de mijloc americane? 

Departe de noi intenţia de a ocoli astfel de întrebări. Tot ce vrem 
să afirmăm aici este că aceste întrebări nu constituie, prin ele însele, 
componente ale disciplinei empirice a sociologiei. Ele aparţin pro- 
priu-zis metodologiei ştiinţelor sociale, un domeniu care ţine de filo- 
sofie şi este, prin definiţie, altceva decât sociologia - ea însăşi un 

obiect al studiului său. Sociologia cunoaşterii, împreună cu celelalte 
surse de probleme din ştiinţele empirice, va „alimenta" cu probleme 
aceste studii metodologice. Iar ea nu le poate soluţiona în propriul 
cadru de referinţă. 

Ca urmare, vom exclude din sociologia cunoaşterii problemele 
epistemologice şi metodologice care i-au îngrijorat pe iniţiatorii disci¬ 
plinei. Aceste excluderi ne vor îndepărta atât de concepţia lui Scheler, 
cât şi de cea a lui Mannheim asupra disciplinei, precum şi de cele ale 
celorlalţi sociologi ai cunoaşterii de mai târziu (în special ale celor 
cu orientare neopozitivistă) care împărtăşesc punctul lor de vedere. 
Peste tot în acest text am pus ferm între paranteze toate întrebările 
epistemologice sau metodologice referitoare la validitatea analizei 
sociologice, în sociologia cunoaşterii însăşi sau în oricare alt dome¬ 
niu. Noi considerăm că sociologia cunoaşterii este doar o parte a 
disciplinei empirice a sociologiei. Scopul nostru aici este, desigur, 
unul pur teoretic. Demersul nostru teoretic se referă însă la disciplina 
empirică, cu problemele ei concrete, nu la cercetarea filosofică a 
temeiurilor disciplinei empirice. Pe scurt, proiectul nostru are în vedere 
teoria sociologică, nu metodologia sociologiei. Doar într-o singură 
secţiune a tratatului (cea care urmează imediat după această intro¬ 
ducere) lăsăm în urmă teoria sociologică propriu-zisă, dar facem 
aceasta pentru motive care au prea puţin de-a face cu epistemologia, 
aşa cum vom explica la momentul potrivit. 

Va trebui, de asemenea, să redefinim totuşi sarcina sociologiei 
cunoaşterii la nivel empiric, cu alte cuvinte, să o privim ca pe o teorie 
cuplată cu disciplina empirică a sociologiei. Aşa cum am văzut, la 
acest nivel sociologia cunoaşterii a fost până acum preocupată de 
istoria intelectului, în sensul de istorie a ideilor. Subliniem din nou 
că acesta este, de fapt, un ţel important al cercetării sociologice. Mai 
mult, cu toate că am exclus din expunerea noastră problemele epis¬ 
temologice/metodologice, vom accepta ideea că ele aparţin totuşi 
sociologiei cunoaşterii. Vom spune că problema „ideilor", inclusiv 

problema particulară a ideologiei, constituie doar o parte a problemei 
mai generale a sociologiei cunoaşterii, şi nu partea sa centrală. 

Sociologia cunoaşterii trebuie să se ocupe de orice poate fi consi¬ 
derat „cunoaştere" în societate. De îndată ce se face o asemenea afir¬ 
maţie, ne putem da seama că o concentrare a atenţiei asupra istoriei 
intelectului nu este indicată sau, mai precis, nu este indicată dacă 
devine scopul central al sociologiei cunoaşterii. Gândirea teoretică, 
„ideile “, Weltanschauung- ul nu sunt chiar atât de importante în 
societate. Deşi în orice societate există asemenea fenomene, ele nu 
sunt decât componente ale unui întreg, considerat a fi „cunoaşterea". 
Numai un grup foarte restrâns de oameni din orice societate se anga¬ 
jează în teoretizare, în lucrul cu „ideile", în construirea unui Weltan¬ 
schauung. Orice membru al societăţii participă însă, într-un fel sau 
altul, la „cunoaştere". Altfel spus, doar foarte puţini sunt preocupaţi 
de interpretarea teoretică a lumii, dar toţi trăiesc într-o lume de un 
fel sau altul. Nu numai că centrarea atenţiei asupra gândirii teoretice 
restrânge pe nedrept aria sociologiei cunoaşterii, dar ea este şi nesa¬ 
tisfăcătoare, deoarece chiar şi această parte mică a „cunoaşterii" 
accesibile social nu poate fi pe deplin înţeleasă dacă nu este plasată 
în cadrul unei analize mai generale a „cunoaşterii". 

Exagerarea importanţei pe care o are gândirea teoretică în socie¬ 
tate si istorie constituie o slăbiciune firească a teoreticienilor. Devine 
> 

deci cu atât mai necesar să corectăm această neînţelegere intelec- 
tualistă. Formulările teoretice despre realitate, fie ele ştiinţifice, filo¬ 
sofice sau chiar mitologice, nu epuizează ceea ce este „real" pentru 
membrii unei societăţi. Aşa stând lucrurile, sociologia cunoaşterii 
trebuie să se ocupe în primul rând de ceea ce oamenii „cunosc" ca 
„realitate" în viaţa lor de fiecare zi, în cea ne sau preteoretică. Cu alte 
cuvinte, sociologia cunoaşterii trebuie să-şi concentreze interesul mai 
degrabă asupra „cunoaşterii" obişnuite ( common sense) decât asu¬ 
pra „ideilor". Tocmai această „cunoaştere" constituie mecanismul înţe¬ 
legerii, fără de care nici o societate nu ar putea exista. 

Sociologia cunoaşterii trebuie deci să se ocupe de construirea 

socială a realităţii. Analiza articulării teoretice a acestei realităţi va 

» » 

continua, cu siguranţă, să fie o componentă a acestei preocupări, 
însă nu componenta principală. Pe parcurs va deveni limpede că, în 
pofida excluderii problemelor epistemologice/metodologice, ceea 
ce ne propunem aici este o redefinire mai cuprinzătoare a obiec¬ 
tivelor sociologiei cunoaşterii, cu mult mai largă decât s-a înţeles 
până acum. 

Se poate ridica întrebarea: Ce ingredienţi teoretici ar trebui adău¬ 
gaţi sociologiei cunoaşterii pentru a permite redefinirea ei în sensul 
de mai sus? Ideeaînsăsi a necesităţii redefinirii i-o datorăm lui Alfred 

» t 

Schutz. în toate lucrările sale, atât ca filosof, cât şi ca sociolog, el s-a 
concentrat asupra structurii lumii obişnuite, cotidiene. Cu toate că 
Schutz însuşi nu a elaborat o sociologie a cunoaşterii, el a întrevăzut 
cu claritate obiectivele asupra cărora această disciplină trebuie să- 

si concentreze atentia: 

» » 

Toate tipizările gândirii obişnuite constituie prin ele însele elemente inte¬ 
grale ale lumii socio-culturale istorice concrete în care trăim ( Lebens- 
welt), în care ele prevalează ca date şi sunt acceptate social. Structura 
lor determină, printre altele, repartizarea socială a cunoaşterii, precum 
şi relativitatea şi relevanţa sa pentru ambianţa socială concretă a unui 
grup concret într-o situaţie istorică concretă. Acestea sunt problemele 

legitime ale relativismului, istorismului şi ale aşa-numitei sociologii a 
..00 ’ ’ 
cunoaştem. 

Şi, în altă parte: 

Cunoaşterea este repartizată social, iar mecanismul acestei repartiţii 
poate deveni obiectul de studiu al unei discipline sociologice. Este ade¬ 
vărat, avem deja o aşa-numită sociologie a cunoaşterii. Cu toate acestea, 
cu prea puţine excepţii, această disciplină, eronat numită astfel, a abor¬ 
dat problema repartiţiei sociale a cunoaşterii doar din unghiul întemeierii 


22 Alfred Schutz, Collected Papers, voi. I, Nijhoff, Haga, 1962, p. 149. Sublinie¬ 
rile ne aparţin. 

ideologice a adevărului, în funcţie de condiţiile sociale şi îndeosebi de 
cele economice, sau din acela al implicaţiilor sociale ale educaţiei, ori 
din acela al rolului social al omului cunoscător. Nu sociologii, ci econo¬ 
miştii şi filosofii au studiat unele dintre multele aspecte ale problemei. 23 

Deşi noi nu am acorda repartizării sociale a cunoaşterii locul cen¬ 
tral la care se referă Schutz, suntem de acord cu critica sa la adresa 
acelei „discipline eronat numite astfel" şi am preluat de la el ideea 
de bază, potrivit căreia sarcina sociologiei cunoaşterii trebuie redefi- 
nită. în consideraţiile care urmează ne vom bizui în mare măsură pe 
Schutz, mai ales în preliminariile noastre referitoare la fundamentele 
cunoaşterii din viaţa cotidiană, şi îi suntem profund îndatoraţi pentru 
multe aspecte importante ale argumentaţiei noastre ulterioare. 

Ipotezele noastre antropologice au fost puternic influenţate de 
Marx, îndeosebi de lucrările sale timpurii, şi de implicaţiile antropolo¬ 
gice derivate din biologia umană de Helmuth Plessner, Arnold Gehlen 
şi alţii. Pentru opiniile noastre despre natura realităţii sociale rămânem 
îndatoraţi lui Durkheim şi şcolii sale de sociologie, deşi am modificat 
întrucâtva teoria sa despre societate, prin introducerea unei perspec¬ 
tive dialectice, preluate de la Marx, şi am pus un accent mai puternic 
pe constituirea realităţii sociale prin înţelesuri subiective, o idee dato¬ 
rată lui Weber. 24 Ipotezele noastre socio-psihologice, importante 
îndeosebi pentru analiza interiorizării realităţii sociale, au fost mult 
influenţate de George Herbert Mead şi de unele rezultate ale cercetă¬ 
rilor sale, continuate de asa-numita scoală simbolic-interactionistă 
din sociologia americană. 25 Vom indica în note modul în care aceste 

23 Ibidem, voi. 11, 1964, p. 121. 

24 Pentru discuţii asupra implicaţiilor sociologiei lui Durkheim în sociologia 
cunoaşterii, vezi, Gerard L. DeGre, Society and Ideology, Columbia, New York, 
University Bookstore, 1943, p. 54; R. K. Merton, op. cit.; Georges Gurvitch, „Pro- 
blemes de la sociologie de la connaissance“, în Trăite de sociologie, Presses 
Universitaires de France, Paris, 1960, voi. 11, p. 103. 

25 După cunoştinţa noastră, cea mai potrivită abordare a problemelor socio¬ 
logiei cunoaşterii prin prisma interacţionismului simbolic a fost propusă de 

componente diferite au fost utilizate în schema noastră teoretică. Ne 

dăm foarte bine seama că într-o astfel de utilizare nu suntem si nu 

» 

putem fi credincioşi pe deplin intenţiilor originale ale acestor multiple 
curente ale teoriei sociale. Dar, aşa cum am spus deja, nu ne-am 
propus un scop exegetic şi nici nu vom face o sinteză doar de dragul 
sintezei. Ştim prea bine că, în diferite locuri, deranjăm oarecum pe 
anumiţi gânditori, integrându-le ideile într-o formulare teoretică pe 
care unii dintre ei ar putea-o cataloga nefamiliară. Drept justificare, 


Tamotsu Shibutani, „Reference Groups and Social Control", în Arnold Rose (ed.), 
Human Behavior and Social Processes, Houghton Mufflin, Boston, 1962, p. 128. 
Eşecul încercării interacţioniştilor simbolici de a stabili o legătură între psiho¬ 
logia socială a lui Mead şi sociologia cunoaşterii este legat de „difuzarea 11 limitată 
a sociologiei cunoaşterii în America, dar motivul teoretic mai profund trebuie 
căutat în faptul că nici Mead însuşi, nici adepţii lui de mai târziu nu au elaborat 
un concept adecvat al structurii sociale. Credem că tocmai din acest motiv 
integrarea celor două abordări, a lui Mead şi a lui Durkheim, este atât de impor¬ 
tantă. Putem nota că, aşa cum indiferenţa cu care psihologii sociali din America 
au privit sociologia cunoaşterii i-a împiedicat pe cei dintâi să relaţioneze per¬ 
spectivele lor cu teoria macrosociologică, tot aşa ignorarea totală a gândirii lui 
Mead constituie o deficienţă majoră a gândirii sociale neomarxiste din Europa 
contemporană. Este o ironie faptul că, în timpul din urmă, teoreticienii neomar- 
xişti sunt în căutarea unei legături cu psihologia freudiană (care este fundamen¬ 
tal incompatibilă cu presupunerile antropologice ale marxismului), uitând cu 
totul de existenţa unei teorii meadiene a dialecticii dintre societate şi individ, 
care ar fi substanţial mai potrivită cu crezul lor. Ca exemplu recent legat de acest 
fenomen ironic, vezi Georges Lapassade, Lentreedans la vie , Editions de Minuit, 
Paris, 1963, altminteri o carte foarte interesantă, în care sunt formulate nemulţu¬ 
miri la adresa lui Mead la fiecare pagină. O ironie asemănătoare, chiar dacă în 
alt context, poate fi întâlnită în eforturile americane recente de a apropia marxis¬ 
mul de freudism. Un sociolog european care a fost puternic atras de Mead şi 
de tradiţia meadiană în construirea teoriei sociologice este Friedrich Tenbruck. 
Vezi cartea lui, Geschichte und Gesellschaft, University of Freiburg, în curs de 
publicare, îndeosebi secţiunea intitulată „Realităt". Intr-un context sistematic 
diferit de al nostru, darîntr-un mod destul de asemănător cu abordarea noastră 
a problematicii meadiene, Tenbruck discută originea socială a realităţii şi bazele 
socio-structurale ale conservării realităţii. 

ar trebui să spunem căîn istorie recunoştinţa nu este prin ea însăşi 
o virtute ştiinţifică. Am putea cita aici câteva remarci ale lui Talcott 
Parsons (despre a cărui teorie avem serioase îndoieli, dar cu a cărui 
intenţie integratoare suntem pe de-ntregul de acord): 

Ţelul primar al studiului nostru nu constă în a determina şi a exprima 
într-o formă succintă ceea ce au afirmat sau au susţinut cutare şi cutare 
scriitori despre subiectul tratat. Şi nici să scormonim în fiecare propo¬ 
ziţie a „teoriilor" lor pentru a afla dacă ceea ce au afirmat ei se mai 
poate susţine în lumina cunoştinţelor sociologice şi despre natură din 
ziua de azi... Studiul trebuie să rămână un studiu în teoria socială, nu 
în teoriile sociale. Interesul lui nu rezidă în propoziţiile separate care se 
regăsesc în cărţile acestor oameni, ci într-un singur corp de raţionamente 
teoretice sistematice. 26 

Şi, într-adevăr, scopul nostru constă în a ne angaja într-un „raţio¬ 
nament teoretic sistematic 11 . 

Va deveni limpede curând că încercarea noastră de redefinire a 
naturii şi a scopului sociologiei cunoaşterii o deplasează de la periferie 
în chiar centrul teoriei sociologiei. îl putem asigura pe cititor că nu 
revendicăm nici un drept de proprietate asupra etichetei „sociologia 
cunoaşterii 11 . Cel ce ne-a ghidat asupra felului în care trebuie să rede- 
finim problemele şi sarcinile acesteia a fost mai degrabă modul nostru 
de a înţelege teoria sociologică. Am putea descrie cel mai bine drumul 
pe care ne-am hotărât să-l urmăm invocând două dintre cele mai 
celebre şi mai influente „bilete de drum 11 pentru sociologie. 

Unul din ele a fost dat de Durkheim în cartea sa The Rules of 
Sociological Method, iar celălalt de Weber, în lucrarea Wirtschaft und 
Gesellschaft. Durkheim spune: „Prima şi fundamentala regulă este: 
Consideră faptele sociale ca lucruri. 1127 Iar Weber notează: „Atât pentru 

26 Talcott Parsons, The Structure of Social Action, Free Press, Chicago, 1949, 
P.V 

27 Emile Durkheim. The Rules of Sociological Method, Free Press, Chicago, 
1950, p. 14. 

sociologie, în sensul ei de astăzi, cât şi pentru istorie, obiectul cunoaş¬ 
terii este complexul de înţelegere a acţiunii în plan subiectiv. 1128 Aceste 
două afirmaţii nu sunt contradictorii. Societatea dispune, într-adevăr, 
de fapte obiective. Şi ea este clădită, într-adevăr, pe baza unei activi¬ 
tăţi care exprimă un înţeles subiectiv. Incidental, Durkheim avea cunoş¬ 
tinţă de ultimul aspect, tot aşa cum Weber avea cunoştinţă de cel 
dintâi. Tocmai caracterul dual al societăţii, constând din facticitatea 
obiectivă şi înţelegerea subiectivă, face „realitatea ei sui generis“, 
pentru a recurge la o altă expresie-cheie a lui Durkheim. întrebarea 
centrală care se pune teoriei sociologice poate fi formulată astfel: 
Cum este posibil ca înţelesuri subiective să devină facticităţi obiec¬ 
tive? Sau, în termeni mai potriviţi cu poziţiile teoretice menţionate 
mai sus: Cum este posibil ca activitatea umană ( Handeln ) să producă 
o lume de lucruri ( choses )? Cu alte cuvinte, o înţelegere adecvată a 
„realităţii sui generis “ a societăţii necesită o cercetare a modului în 
care această realitate este construită. Această cercetare constituie, 
susţinem noi, sarcina sociologiei cunoaşterii. 


28 Max Weber, The Theory of Social and Economic Organizat ion, Oxford 
University Press, New York, 1947, p. 101. 



I 

Bazele cunoaşterii 
în viaţa cotidiană 



1. Realitatea vieţii cotidiene 

j 


Deoarece scopul acestui tratat constă în analiza sociologică a reali¬ 
tăţii cotidiene, mai precis a cunoaşterii care ne orientează acţiunile 
în viaţa de zi cu zi, şi întrucât doar tangenţial suntem interesaţi de 
modul în care această realitate poate apărea în variatele perspective 
teoretice ale intelectualilor, trebuie să începem prin a clarifica această 

realitate accesibilă în mod curent membrilor obişnuiţi ai societăţii. 

> > » 

Modul în care această realitate obişnuită poate fi influenţată de con¬ 
strucţiile teoretice ale intelectualilor si ale altor mânuitori de idei este 

i > 

o altă problemă. Prin urmare, misiunea noastră, deşi are un caracter 
teoretic, se va axa pe înţelegerea unei realităţi care constituie obiec¬ 
tul de studiu al ştiinţei empirice a sociologiei, adică lumea obişnuită, 
de fiecare zi. 

Este evident, aşadar, că scopul nostru nu este să ne angajăm în 
filosofie. Cu toate acestea, dacă dorim să înţelegem viaţa cotidiană, 
înainte de a trece la analiza sociologică propriu-zisă, trebuie să luăm 
în consideraţie caracterul său intrinsec. Viaţa de zi cu zi se prezintă 
ca o realitate interpretată de oameni şi având pentru ei o semnificaţie 
subiectivă, ca o lume coerentă. Ca sociologi, vom lua ca obiect al anali¬ 
zelor noastre tocmai această realitate. în cadrul sociologiei, ca ştiinţă 
empirică, este posibil să considerăm această realitate ca dată, să luăm 
drept fapte reale anumite fenomene particulare care apar în sânul 
ei, fără a mai căuta temeiurile acestei realităţi, obiectiv care revine 
filosofiei. Cu toate acestea, dat fiind scopul specific al acestui tratat, 
nu putem să ocolim cu totul aspectul filosofic. Lumea vieţii cotidiene 

nu este dată doar ca realitate pentru membrii obişnuiţi ai societăţii, 
în acţiunile subiectiv-semnificative din viata lor. Ea este si lumea care 

j r t 

se iveşte din gândurile si acţiunile lor si este menţinută ca reală de 
acestea. înainte de a reveni la sarcina noastră principală, trebuie, prin 
urmare, să încercăm să clarificăm bazele cunoaşterii în viata coti- 
diană, adică obiectivarea proceselor (şi a semnificaţiilor) subiective 
prin care este construită lumea obişnuită intersubiectivă. 

Pentru scopul imediat aceasta este doar o sarcină preliminară şi 
nu vom face mai mult decât să schiţăm trăsăturile principale a ceea 
ce credem că este o soluţie adecvată a problemei filosofice - adec¬ 
vată, ne vom grăbi să precizăm, doar în sensul că ea poate servi ca 
punct de plecare pentru analiza sociologică. Consideraţiile care ur¬ 
mează vor avea deci natura unor prolegomene filosofice şi, luate ca 
atare, presociologice. Metoda pe care o considerăm cea mai potri¬ 
vită pentru clarificarea bazelor cunoaşterii în viaţa cotidiană este aceea 
a analizei fenomenologice, o metodă pur descriptivă şi, ca atare, 
„empirică 11 , dar nu şi „ştiinţifică 11 - în sensul în care înţelegem natura 
ştiinţelor empirice. 1 

Analiza fenomenologică a vieţii cotidiene sau, mai degrabă, a 
experienţei subiective din viaţa de zi cu zi evită orice ipoteze cauzale 
sau genetice, precum şi orice aserţiuni despre statutul ontologic al 

1 Toată această secţiune a tratatului de faţă se bazează pe lucrarea lui Alfred 
Schutz şi Thomas Luckmann, Die Strukturen der Lebenswelt (publicată în 
engleză sub titlul The Strudures of the Life-Worlds, Northwestern University Press, 
Evanston, 1973 - n.tr.). Din acest motiv, ne-am abţinut să cităm referinţele 
separate pentru pasajele din lucrarea lui Schutz, deja publicată, în care se 
discută aceleaşi probleme. Raţionamentul nostru se bazează in toto pe ideile lui 
Schutz, aşa cum au fost ele dezvoltate cu contribuţia lui Luckmann în lucrarea 
menţionată. Cititorul care doreşte să cunoască lucrările deja publicate ale lui 
Schutz, poate căuta Alfred Schutz, Der sinnhafte Aufbau der sozialen Welt, 
Springer, Viena, 1960; CollededPapers, voi. I şi II. Cititorul interesat de adaptarea 
metodei fenomenologice la analiza lumii sociale poate consulta mai ales 
Colleded Papers, voi. I, p. 99, precum şi Maurice Natanson (ed), Philosophy of 
the Sodal Sdences , Random House, New York, 1963, p. 183. 

fenomenelor analizate. Este important să ne amintim în continuare 
acest lucru. Obişnuitul (common sense ) cuprinde nenumărate inter¬ 
pretări pre şi cvasi-ştiinţifice ale realităţii cotidiene, luată ca dată. Dacă 

vrem să descriem realitatea oferită de simţul comun trebuie să ne 

> 

raportăm la aceste interpretări şi, de asemenea, trebuie să ţinem seama 
de caracterul său dat, considerat ca „de la sine înţeles 11 - dar vom face 
acest lucru între paranteze, să le spunem paranteze fenomenologice. 

Conştiinţa este întotdeauna intenţională, adică este întotdeauna 
orientată către obiecte. Niciodată nu putem să percepem substratul 
probabil al conştiinţei ca atare, ci numai conştiinţa unui lucru sau a 
altuia. Acest fapt este valabil indiferent dacă obiectul conştiinţei este 
experimentat ca aparţinând unei lumi fizice exterioare sau dacă este 

sesizat ca element al unei realităţi subiective interioare. Indiferent 

» 

dacă Eu (acest pronume, folosit aici, ca şi în exemplificările urmă¬ 
toare, la persoana întâi singular va juca în cele ce urmează rolul de 
conştiinţă de sine în viaţa de zi cu zi) stau şi contemplu panorama 
oraşului New York sau dacă îmi dau deodată seama de o nelinişte 
interioară, procesul de conştientizare implicat este intenţional în 
ambele cazuri. Acest fapt nu trebuie interpretat în sensul că starea 
de conştiinţă avută pe Empire State Builiding diferă de senzaţia de 
nelinişte. O analiză fenomenologică minuţioasă ar descoperi diferi¬ 
tele straturi ale experienţei şi diferitele structuri ale semnificaţiei 
implicate, de exemplu, în faptul de a fi fost odată muşcat de un câine, 
în cel al amintirii de a fi fost muscat de un câine, al fobiei fată de câini 
şi aşa mai departe. Ceea ce ne interesează aici este caracterul în 
general intenţional al întregii conştiinţe. 

Obiecte diferite se prezintă conştiinţei drept componente ale unor 
sfere diferite ale realităţii. îl percep pe omul cu care lucrez zi de zi 
ca aparţinând unei realităţi foarte diferite de aceea a figurilor ce-mi 
apar în vis. Aceste două serii de obiecte îmi introduc în conştiinţă 
tensiuni foarte diferite si eu le acord atentie în feluri foarte diferite. 

> i 

Conştiinţa mea este, prin urmare, capabilă să se mişte printre diferite 

sfere ale realităţii. Altfel spus, sunt conştient de lume ca fiind consti¬ 
tuită din mai multe realităţi. Pe măsură ce mă deplasez de la o reali¬ 
tate la alta, trăiesc această trecere ca pe un şoc. Şocul acesta trebuie 
înţeles ca fiind cauzat de devierea atenţiei, necesară în această depla¬ 
sare. Trezirea dintr-un vis ilustrează limpede această deviere. 

Printre multiplele realităţi ale acestei lumi există una care poate fi 
privită ca realitatea prin excelenţă. Aceasta este realitatea vieţii cotidi¬ 
ene. Poziţia sa privilegiată o îndreptăţeşte la titlul de realitate supremă. 
Tensiunea conştiinţei este maximă în viaţa de zi cu zi; altfel spus, ea 
se impune conştiinţei masiv, urgent şi cu putere. Este imposibil să fie 
ignorată, iar prezenţa sa imperativă nu poate fi diminuată. Prin urmare, 
realitatea vieţii cotidiene mă constrânge să fiu foarte atent, să-mi tră¬ 
iesc viaţa cotidiană în stare de trezie. Această stare de deplină trezie 

a existentei cotidiene în realitatea curentă si de sesizare continuă a 

) » 

ei o consider ca fiind normală si evidentă de la sine, ea constituind 
atitudinea mea firească. 

Eu sesizez realitatea de zi cu zi ca fiind o realitate ordonată. Feno¬ 
menele sale sunt prestabilite în tipare ce par a fi independente de 
perceperea mea şi care se impun acesteia. Realitatea cotidiană pare 
deja obiectivată, constituită adică dintr-o ordonare a obiectelor care 
au fost desemnate ca obiecte înaintea intrării mele în scenă. Limbajul 
folosit zilnic îmi oferă permanent obiectivările necesare şi stabileşte 
ordinea în care ele capătă înţeles şi cadrul în care viaţa zilnică are 
sens pentru mine. Eu trăiesc într-o zonă precis definită; folosesc unelte 
obişnuite de lucru si de trai, de la deschizătoare de conserve la maşini 
de sport, toate regăsindu-se în vocabularul tehnic al societăţii în care 
trăiesc. Trăiesc în mijlocul unui păienjeniş de relaţii umane, pornind 
de la clubul meu de şah şi sfârşind cu graniţele Statelor Unite, care, 
de asemenea, sunt ordonate prin limbaj. Limbajul marchează în 
acest fel coordonatele vieţii mele în societate şi-mi umple viaţa cu 
obiecte folositoare şi pline de înţeles. 

Realitatea vieţii zilnice este organizată în jurul unui „aici“ al corpu¬ 
lui meu şi al unui „acum“ al prezentului meu. Acest „aici şi acum“ 
constituie focarul atenţiei mele în raport cu realitatea vieţii cotidiene. 
Realissimum -ul conştiinţei mele mi se prezintă în viaţa cotidiană sub 
forma acestui „aici si acum“. Realitatea vieţii zilnice nu este însă 
epuizată de aceste prezenţe imediate, ci cuprinde şi fenomene care 
nu sunt prezente „aici şi acum“. Aceasta înseamnă că trăiesc viaţa 
zilnică în funcţie de variatele grade de apropiere sau de îndepărtare 
de ea, spaţial şi temporal. Cea mai apropiată de mine este zona vieţii 
de zi cu zi, direct accesibilă manipulării mele corporale. Această zonă 
conţine lumea mea imediată, lumea în care acţionez ca să-i modific 
realitatea sau lumea în care muncesc. în această lume a acţiunii, 
conştiinţa îmi este condusă de motive pragmatice, adică atenţia îmi 
este, în esenţă, determinată de ceea ce fac, de ce am făcut sau de 
ce anume plănuiesc să fac. în acest sens, ea este prin excelenţă 
lumea mea. Ştiu, desigur, că realitatea vieţii cotidiene are şi zone care 
nu-mi sunt accesibile pe această cale, dar fie că ele nu mă intere¬ 
sează din punct de vedere pragmatic, fie mă interesează doar indi¬ 
rect, în măsura în care ar putea deveni pentru mine zone potenţial 
ameninţătoare. De regulă, interesul meu pentru zonele îndepărtate 
este mai mic şi, în mod sigur, mai puţin urgent. Mă interesează foarte 

mult ansamblul de obiecte cu care am de-a face în activităţile mele 

> 

zilnice - de pildă uneltele din garaj, dacă sunt mecanic. Mă intere¬ 
sează, chiar dacă mai puţin, ce se petrece în laboratoarele de testare 
din fabricile de automobile din Detroit - chiar dacă este foarte puţin 
probabil să lucrez vreodatăîn aceste laboratoare, dar ceea ce se face 
acolo va afecta cu siguranţă viaţa mea de zi cu zi. Pot fi, de asemenea, 
interesat de ceea ce se întâmplă la Cape Kennedy sau în spaţiul 
cosmic, dar acest interes este o chestiune personală, o preferinţă „de 
timp liber" mai curând decât o necesitate urgentă a traiului meu zilnic. 

Realitatea vieţii cotidiene mi se mai prezintă ca o lume intersubiec- 
tivă, o lume pe care eu o împart cu alţii. Această intersubiectivitate 

diferenţiază clar realitatea cotidiană de alte realităţi pe care le cunosc. 
Dacă în lumea visurilor sunt singur, ştiu că lumea vieţii zilnice este 
la fel de reală pentru ceilalţi ca şi pentru mine. De fapt, nu pot trăi în 
această lume cotidiană fără a intra în acţiune si a comunica continuu 

» t 

cu ceilalţi. Ştiu că atitudinea mea firească faţă de această lume cores¬ 
punde cu atitudinea celorlalţi, că şi ei înţeleg obiectivările prin care 
se ordonează această lume, că ei o organizează în jurul existenţei lor, 
că ei trăiesc în ea „aici şi acum“ şi au proiecte pentru a lucra în ea. 
Ştiu, de asemenea, că ceilalţi au anumite perspective asupra acestei 
lumi care pot diferi de ale mele. Ceea ce este „aici" pentru mine este 
„acolo 11 pentru ei. „Acum“-ul meu nu se suprapune pe deplin cu al 
lor. Proiectele mele diferă de ale lor şi pot chiar intra în conflict cu 
acestea din urmă. Cu toate acestea, ştiu că trăiesc împreună cu ei 
într-o lume comună. 

încă şi mai important, ştiu că există o corespondenţă continuă 
între înţelesurile mele şi înţelesurile lor asupra acestei lumi, căîmpăr- 
tăsim un acelaşi simţământ fată de realitatea ei. Atitudinea firească 

i » » > 

este atitudinea conştiinţei obişnuite tocmai pentru că se raportează 

la o lume care este comună multor oameni. Cunoaşterea obişnuită 

este cunoaşterea pe care eu o împărtăşesc cu alţii în cursul activită¬ 
ţilor normale, obişnuite, de fiecare zi. 

Realitatea vieţii cotidiene este considerată în mod firesc a fii nsăsi 

> » 

realitatea. Ea nu necesită verificări suplimentare, simpla ei prezenţă 
este suficientă. Pur şi simplu, ea există, ca un fapt de la sine evident 
şi la îndemână. Ştiu că este reală. Deşi pot să mă îndoiesc de realitatea 
ei, sunt obligat să renunţ la această îndoială, deoarece trăiesc norma- 
litatea vieţii cotidiene. Această suspendare a îndoielii este într-atât de 
fermă, încât pentru a o abandona, cum aş fi tentat să o fac, prin medi¬ 
taţie filosofică sau religioasă, ar trebui să trec printr-o situaţie limită. 
Lumea vieţii cotidiene se autoproclamă, iar dacă doresc să pun în 
discuţie această proclamare trebuie să depun efort deliberat, deloc 

uşor. Tranziţia de la atitudinea naturală la cea teoretică a filosofului 

> » 

sau a omului de ştiinţă ilustrează acest aspect. Nu toate aspectele 
acestei realităţi sunt însă la fel de lipsite de probleme. Viaţa cotidiană 
este divizată în sectoare, dintre care unele sunt percepute prin rutină, 
iar altele pentru că ridică diverse probleme. Să presupunem că sunt 
un mecanic auto şi că mă pricep de minune la toate automobilele 
fabricate în Statele Unite. Tot ce are legătură cu ele constituie pentru 
mine o chestiune de rutină, o faţetă neproblematică a vieţii mele 
cotidiene. Darîntr-ozi,îngaraj, cineva îşi face apariţia şi îmi cere să-i 
repar un Volkswagen. Atunci sunt obligat să intru în lumea proble¬ 
matică a automobilelor fabricate în străinătate. Pot face acest lucru 
fără tragere de inimă sau cu o curiozitate profesională, dar în ambele 
cazuri sunt pus în faţa unor probleme care nu mai sunt de rutină. în 
acelaşi timp, desigur, nu voi părăsi realitatea vieţii mele cotidiene. Mai 
mult chiar, aceasta se îmbogăţeşte pe măsură ce asimilez cunoştin¬ 
ţele şi priceperea cerute de repararea maşinilor străine. Realitatea 
cotidiană cuprinde ambele tipuri de domenii atâta vreme cât ceea 
ce pare a fi o problemă nu aparţine unei realităţi cu totul diferite (de 
exemplu, realitatea fizicii teoretice sau a coşmarurilor). Atât timp cât 
deprinderile vieţii zilnice continuă fără întrerupere, ele apar ca fiind 
neproblematice. 

Dar chiar şi sectorul neproblematic al realităţii cotidiene rămâne 
aşa doar în mod provizoriu, adică până când continuitatea sa este 
întreruptă de apariţia unei probleme. Atunci când aceasta se întâm¬ 
plă, realitatea vieţii cotidiene caută să integreze sectorul problematic 
în ceea ce este deja neproblematic. Cunoaşterea întemeiată pe simţul 
comun cuprinde o serie de instrucţiuni despre cum se poate face 
acest lucru. De pildă, oamenii alături de care lucrez nu reprezintă o 
problemă pentru mine atâta vreme cât îşi îndeplinesc muncile lor de 
rutină, familiare, cu care sunt obişnuiţi - bătând la maşină, să zicem, 
la un birou alăturat. Ei devin problematici dacă îşi întrerup aceste 
activităţi de rutină - adunându-se, să zicem, într-un colt si vorbind în 
şoaptă. Dacă mă întreb asupra sensului acestei conduite neobişnuite, 

îmi apar un număr de posibilităţi pe care cunoaşterea mea comună 
le poate reintegra în rutina neproblematică a vieţii de fiecare zi: ei 
se pot consulta despre cum se repară o maşină de scris defectă sau 
poate că vreunul dintre ei a primit un ordin urgent de la şef ş.a.m.d. 
Dar s-ar putea să mă gândesc că ei discută hotărârea sindicatului de 
a declanşa o grevă, subiect care nu se numără printre preocupările 
mele, dar care este cuprins în spectrul de probleme pe care cunoaş¬ 
terea mea comună le poate trata. îl va trata însă ca pe o problemă 
simplă şi nu o va reintegra direct în sectorul neproblematic al vieţii 
cotidiene. Dacăîn schimb ajung la concluzia că aceşti colegi au înne¬ 
bunit cu toţii subit, problema cu care mă confrunt este de cu totul 
alt gen. Sunt pus în faţa unei probleme care transcende graniţele 
realităţii cotidiene si indică o realitate cu totul diferită. într-adevăr, 
concluzia mea că aceşti colegi au înnebunit implică ipso facto că ei 
au intrat într-o lume diferită de lumea comună a vieţii cotidiene. 

în comparaţie cu realitatea vieţii cotidiene, alte realităţi par nişte 
zone de semnificaţie cu totul limitate, enclave în realitatea supremă, 
marcate prin înţelesuri şi moduri de experienţă strict delimitate. 
Realitatea supremă le învăluie din toate părţile şi conştiinţa revine 
întotdeauna la realitatea supremă, ca dintr-o excursie. Acest lucru 
este vizibil chiar din exemplele de mai sus, al realităţii visului sau a 
gândirii teoretice. „Comutări" similare au loc între lumea vieţii coti¬ 
diene şi lumea jocului, atât în jocul copiilor, cât şi, mai evident, în cel 
al adulţilor. Teatrul oferă un excelent exemplu pentru un asemenea 
joc al adulţilor. Tranziţia între realităţi este marcată prin ridicarea şi 
căderea cortinei. Când aceasta se ridică, spectatorul este „transportat 
în altă lume", cu înţelesurile proprii şi cu o ordine care poate avea mai 
mult sau mai puţin de-a face cu ordinea vieţii zilnice. Când ea cade, 
spectatorul „revine la realitate", adică în realitatea supremă a vieţii 
cotidiene, în comparaţie cu care realitatea prezentată pe scenă apare 
simplistă şi efemeră, oricât de convingătoare ar fi fost reprezentaţia 
cu câteva momente mai înainte. Experienţa estetică şi cea religioasă 

sunt fecunde în producerea unor treceri de acest fel, deoarece arta şi 
religia sunt producătoare prolifice de zone personale de semnificaţii. 

Toate zonele personale de semnificaţie se caracterizează prin dis¬ 
tragerea atenţiei de la realitatea cotidiană. Deşi există, desigur, abateri 
ale atenţiei în cadrul vieţii cotidiene, trecerea spre o zonă personală 
de înţelesuri este de un gen cu mult mai radical. Sub tensiune pot 
avea loc modificări radicale. în contextul experienţei religioase 
această modificare a fost numită „salt“. Este important să subliniem 
totuşi că realitatea cotidiană îşi păstrează statutul său de supremaţie 
chiar şi în cazul unor astfel de salturi. Acest lucru este asigurat, cate¬ 
goric, de limbaj. Limbajul obişnuit de care dispun pentru obiectivarea 
experienţelor mele este înrădăcinat în viaţa de zi cu zi şi mă reori- 
entează către aceasta chiar şi atunci când îl folosesc pentru interpre¬ 
tarea experienţelor din zonele personale de înţelesuri. De regulă, eu 
„deformez" realitatea acestor experienţe de îndată ce încep să folo¬ 
sesc limbajul obişnuit pentru a le interpreta, adică „trec" experienţele 
neobişnuite înapoi, spre realitatea supremă a vieţii cotidiene. Acest 
fapt este uşor de văzut în cazul visului, dar este tipic şi pentru cei care 
încearcă să descrie lumi de semnificaţii teoretice, estetice sau religi¬ 
oase. Fizicianul teoretician afirmă că noţiunea sa de spaţiu nu poate 
fi comunicată prin limbaj, întocmai ca artistul care se referă la sem¬ 
nificaţia creaţiilor sale sau ca misticul care abordează contactele pe 
care le are cu divinitatea. Toţi acestiaînsă-visătorul, fizicianul, artistul 
şi misticul - trăiesc de asemenea în realitatea cotidiană. Şi una dintre 
problemele lor principale constă tocmai în a interpreta coexistenţa 
acestei realităţi cu enclavele de realitate în care s-au aventurat. 

Lumea vieţii de zi cu zi este structurată atât spaţial, cât şi temporal. 
Structura spaţială este destul de marginală pentru a face obiectul 
acestor consideraţii. Nu vom spune decât că şi ea are o dimensiune 
socială, în virtutea faptului că domeniul meu de manifestare se inter¬ 
sectează cu al celorlalţi. Mai importantă pentru obiectivele noastre 
este structura temporală a vieţii cotidiene. 

Temporalitatea este o proprietate intrinsecă a conştiinţei. Fluxul 
conştiinţei este întotdeauna ordonat temporal. întrucât temporali¬ 
tatea este accesibilă intrasubiectiv, se poate face o diferenţiere între 
multiplele sale nivele. Fiecare individ este conştient de curgerea inte¬ 
rioară a timpului, iar aceasta se bazează pe ritmurile fiziologice ale 
organismului, deşi nu este identică cu acestea. Nu vom intra într-o 
analiză detaliată a acestor niveluri ale temporalităţii intrasubiective, 
întrucât ar depăşi cu mult scopul acestei introduceri. Cum am mai 
spus însă, şi intersubiectivitatea are în viaţa cotidiană o dimensiune 
temporală. Lumea cotidiană are propriul timp standard, care este 
accesibil intersubiectiv. Acest timp standard poate fi înţeles ca inter¬ 
secţia dintre timpul cosmic şi calendarul stabilit social, fundamentat 
pe secvenţele temporale ale naturii, pe de o parte, şi pe timpul inte¬ 
rior, cu diferenţierile sale deja menţionate, pe de altă parte. între 
aceste variate niveluri ale temporalităţii nu poate exista niciodată o 
simultaneitate totală, aşa cum arată clar, de exemplu, experienţa 
aşteptării. Atât organismul meu, cât şi societatea în care trăiesc îmi 
impun, mie şi timpului meu interior, anumite secvenţe de eveni¬ 
mente care implică aşteptarea. S-ar putea să doresc să particip la un 
eveniment sportiv, dar trebuie să aştept până mi se vindecă genun¬ 
chiul rănit. Sau trebuie să aştept încheierea unor formalităţi care să 
ateste calificarea mea oficială pentru participare. Se poate vedea 
lesne că structura temporală a vieţii cotidiene este extrem de com¬ 
plexă, deoarece nivelele diferite ale temporalităţii prezente empiric 
trebuie corelate „din mers“. 

Structura temporală a vieţii cotidiene mă pune faţă în faţă cu o 
facticitate pe care trebuie să o evaluez, în raport cu care trebuie să-mi 
sincronizez propriile proiecte. în realitatea cotidiană eu găsesc timpul 
continuu şi finit; întreaga mea existenţă în această lume este în mod 
continuu ordonată de timpul său, ba chiar este învăluită de acesta. 
Viaţa mea este un episodîn curgerea convenţională a timpului. Timpul 

era acolo înainte ca eu să mă fi născut şi va rămâne acolo şi după 
ce voi muri. Conştiinţa morţii mele inevitabile face ca pentru mine 
acest timp să fie finit. Pfentru a-mi pune în practică proiectele dispun 
numai de o anumită perioadă de timp şi cunoaşterea acestui fapt îmi 
influenţează atitudinea faţă de respectivele proiecte. Dar, întrucât nu 
vreau să mor, această cunoaştere aduce în proiectele mele o anxie¬ 
tate subiacentă. Astfel, nu voi putea repeta la nesfârşit participarea 
mea la evenimente sportive. Ştiu că îmbătrânesc. S-ar putea chiar ca 
aceasta să fie ultima ocazie în care am şansa să particip. Aşteptarea 
mea va fi tensionată în măsura în care limita timpului îmi afectează 
proiectele. 

Aşa cum deja am menţionat, structura temporală este şi coerci¬ 
tivă. Nu pot inversa după voia mea secvenţele impuse de ea - „mai 

întâi lucrurile dintâi" constituie un element esenţial al cunoaşterii 

mele despre viaţa cotidiană. Astfel, nu mă pot prezenta la un examen 
înainte de a fi urmat nişte programe educaţionale, nu-mi pot practica 
profesia înainte de a fi trecut acest examen şi aşa mai departe. Aceeaşi 
structură temporală oferă, de asemenea, şi istoricitatea care deter¬ 
mină situaţia mea în lumea cotidiană. M-am născut la o anumită dată, 
am intrat la şcoală la alta, am început să muncesc la altă dată ş.a.m.d. 
Aceste date sunt însă „localizate 11 într-o istorie cu mult mai cuprinză¬ 
toare, iar această „localizare" modelează în mod decisiv situaţia mea. 
Astfel, m-am născut în anul marii prăbuşiri a sistemului bancar, atunci 
când tata şi-a pierdut întreaga avere, am intrat la şcoală exact înainte 
de revoluţie, am început să lucrez imediat după ce a izbucnit războiul 
ş.a.m.d. Structura temporală a vieţii cotidiene nu numai că impune 
secvenţe prearanjate în „agenda" unei singure zile, dar îmi organi¬ 
zează şi biografia. în cadrul coordonatelor stabilite de această struc¬ 
tură temporală, îmi înţeleg mai bine „agenda" mea zilnică şi biografia 
generală. Ceasul şi calendarul mă asigură, de fapt, că sunt un „om al 
timpului meu". Viaţa cotidiană îşi păstrează pentru mine aspectul său 

de realitate numai în cadrul acestei structuri temporale. Astfel, în cazul 
în care aş putea fi „dezorientat", dintr-un motiv sau altul (de pildă, 
pentru că am fost implicat într-un accident de maşină şi am leşinat), 
simt o nevoie aproape instinctivă să mă „reorientez" în structura tem¬ 
porală a vieţii cotidiene. Privesc la ceas şi încerc să-mi amintesc în 
ce zi mă aflu. Prin acest simplu act reintru în realitatea vieţii cotidiene. 



2. Interacţiunea socială în viata cotidiană 

5 ) 


Realitatea vieţii cotidiene este împărtăşită cu alţii. Dar cum au 
trecut aceşti „alţii 11 prin experienţa vieţii cotidiene? Şi aici este posibil 
să facem o distincţie între mai multe tipuri de asemenea experienţe. 

Experienţa cea mai importantă cu ceilalţi se petrece în situaţii de 
tip faţă în faţă, care este cazul prototip al interacţiunii sociale. Toate 
celelalte cazuri derivă din acesta. 

într-o situaţie faţă în faţă îl întâlnesc pe celălalt într-un prezent 
concret şi viu, împărtăşit de amândoi. Eu ştiu că în acelaşi prezent 
concret mă întâlneşte si el. „Aici si acum“-ul meu si al lui se influen- 
ţează reciproc pe durata situaţiei faţă în faţă. Ca rezultat, apare un 
schimb continuu între expresivitatea lui şi a mea. îl văd zâmbind, apoi 
reacţionând la încruntarea mea, apoi zâmbind din nou când zâm¬ 
besc iar şi viceversa, iar această reciprocitate continuă a actelor expre¬ 
sive este accesibilă, simultan, amândurora. Aceasta înseamnă că, 
într-o situaţie fată în fată, subiectivitatea celuilalt îmi este accesibilă 
printr-un maximum de simptome. Desigur, eu pot interpreta greşit 
unele dintre aceste simptome. Eu pot crede că celălalt îmi zâmbeşte, 
când, de fapt, el mă priveşte cu condescendenţă. Cu toate acestea, 
nici o altă formă de interacţiune socială nu poate exprima largul 
spectru de simptome ale subiectivităţii ce apar într-o situaţie „faţă în 
faţă“. Numai în acest caz subiectivitatea celuilalt este atât de catego¬ 
ric „apropiată 11 . Toate celelalte forme de relaţionare cu celălalt sunt, 
într-o măsură sau alta, „distante 11 . 

într-o situaţie faţăîn faţă celălalt este pe deplin real. Această reali¬ 
tate este o parte a realităţii globale a vieţii cotidiene şi, ca atare, este 
masivă şi constrângătoare. Desigur, „celălalt 11 îmi poate apărea ca real 
fără ca eu să-l fi întâlnit faţă în faţă - datorită reputaţiei lui, să zicem, 
sau pentru că doar am corespondat cu el. Cu toate acestea, el devine 
real pentru mine numai atunci când îl întâlnesc faţăîn faţă. Se poate, 
desigur, argumenta că celălalt este mai real pentru mine, într-o situa¬ 
ţie fată în fată, decât sunt eu însumi. Fără îndoială, eu „mă cunosc 
pe mine însumi" mai bine decât îl cunosc pe el. Propria subiectivitate 
îmi este accesibilă într-un mod în care a lui nu-mi poate fi accesibilă, 
indiferent cât de „apropiată" ar fi relaţia dintre noi. Trecutul meu îmi 
stă la dispoziţie în memorie într-o completitudine cu care însă nu aş 
putea reconstitui vreodată trecutul lui, oricâte lucruri mi-ar povesti 
el despre acest trecut Dar această „cunoaştere mai bună" despre 
mine însumi necesită reflecţie. Ea nu îmi apare imediat. Celălalt însă 
este nemijlocit cunoscut în situaţia faţă în faţă. Ca urmare, „ce este 

el" este o informaţie care îmi este mereu accesibilă. Această accesi- 

bilitate este continuă şi prereflexivă. Dimpotrivă, „ce sunt eu" nu-mi 
este o informaţie accesibilă. Pentru a o căpăta trebuie să opresc spon¬ 
taneitatea continuă a trăirilor mele şi să-mi îndrept atenţia deliberat 
către mine însumi. Mai mult chiar, o astfel de reflecţie asupra propriei 
persoane este de obicei prilejuită de atitudinea pe care celălalt o 
adoptă faţă de mine. Este un răspuns tipic de „oglindire" a atitudinii 
celuilalt. 

Decurge de aici că relaţiile cu ceilalţi în situaţii de tip fată în fată 
sunt foarte flexibile. Privind lucrurile dintr-o perspectivă negativă, se 
poate spune că este destul de greu să impui nişte modele rigide în 
interacţiunile fată în fată. Orice modele ai introduce, ele vor fi con- 
tinuu modificate prin extrem de multicolorul şi subtilul schimb de 
semnificaţii subiective aflat în curs. De exemplu, eu îl pot privi pe celă¬ 
lalt ca pe un individ cu totul neprietenos şi să reacţionez - după un 
tipar al „relaţiilor neprietenoase", aşa cum le înţeleg eu. într-o situaţie 

faţă în faţă, celălalt m-ar putea pune în faţa unor atitudini şi acte care 
contrazic acest tipar, poate chiar până la punctul la care să fiu obligat 
să abandonez tiparul ca fiind inaplicabil şi să le consider ca fiind prie¬ 
teneşti. Altfel spus, tiparul nu poate susţine dovezile copleşitoare ale 
subiectivităţii celuilalt, care-mi devin accesibile în situaţia fată în fată. 
Dimpotrivă, îmi este cu mult mai uşor să trec cu vederea astfel de 
dovezi atâta vreme cât nu-1 întâlnesc pe celălalt faţăîn faţă. Chiar şi în 
cazul unei relaţii relativ „apropiate 11 , cum ar fi aceea menţinută numai 
prin corespondenţă, eu pot respinge aspiraţiile la prietenie ale celui¬ 
lalt, ca nereprezentând de fapt atitudinea lui subiectivă faţă de mine, 
deoarece în această corespondenţă pur şi simplu îmi lipseşte pre¬ 
zenţa reală, imediată, continuă şi masivă a expresivităţii sale. Este 
posibil ca eu să interpretez greşit intenţiile celuilalt, chiar şi în situaţia 
faţăîn faţă, dar este la fel de posibil ca şi celălalt să-şi ascundă „ipo¬ 
crit 11 intenţiile sale. Oricum, atât interpretarea eronată, cât şi „ipocri¬ 
zia 11 sunt mai greu de susţinut în interacţiunea faţă în faţă decât în 
formele mai puţin „apropiate 11 ale relaţiilor sociale. 

Pe de altă parte, îl pot percepe pe celălalt prin mijlocirea unor 
scheme tipizante chiar şi într-o situaţie faţă în faţă, deşi aceste 
scheme sunt mai „vulnerabile 11 la interferenţă cu el decât în cazul for¬ 
melor mai „îndepărtate 11 de interacţiune. Altfel spus, deşi comparativ 
este mai greu să se impună modele rigide interacţiunii faţă în faţă, 
chiar şi aceasta este conturată încă de la început dacă are loc în 
cadrul rutinei cotidiene. (Putem amâna pentru mai târziu cazurile de 
interacţiune dintre persoane complet străine, care nu au un fond 
comun de experienţă cotidiană.) Realitatea vieţii cotidiene conţine 
scheme tipizante în funcţie de care ceilalţi sunt percepuţi şi „trataţi 11 
în întâlnirile faţă în faţă. Astfel, îl pot percepe pe celălalt ca „bărbat 11 , 
ca „european 11 , în calitate de „client 11 sau ca „un individ jovial 11 ş.a.m.d. 
Toate aceste tipizări influenţează pe parcurs interacţiunea mea cu el, 
de exemplu, când îi propun să facem un tural oraşului, noaptea, îna¬ 
inte de a încerca să-i vând un produs. Interacţiunea noastră faţăîn 

faţă va fi modelată prin aceste tipizări atâta vreme cât ele nu devin 
problematice prin interferenţa cu el. Astfel, el poate arăta că, deşi 
este „bărbat", „european" şi „client", este de asemenea un moralist 
convins şi că ceea ce părea la început a fi jovialitate este de fapt expre¬ 
sia dispreţului faţă de americani, în general, şi, mai ales, faţă de 
comercianţii americani. în această situaţie, desigur că schema mea 
tipizantă va trebui schimbată şi seara proiectată ar trebui reprogra- 
matăîn concordantă cu această modificare. Dacă nu sunt astfel alte- 
rate, tipizările vor rămâne valabile până la obţinerea unor date noi şi 

vor determina acţiunile mele în situaţia dată. 

Schemele tipizante implicate în situaţii faţă în faţă sunt, desigur, 
reciproce. Celălalt, de asemenea, mă percepe într-o manieră tipi¬ 
zantă- ca fiind „bărbat", „american", „comerciant", „un băiat sim¬ 
patic". Tipizările lui sunt la fel de susceptibile la interferenţa mea ca 
şi ale mele la interferenţa lui. Cu alte cuvinte, cele două scheme tipi¬ 
zante intră într-o „negociere" continuă în situaţia faţă în faţă. în viaţa 
cotidiană, o astfel de „negociere" este susceptibilă de a fi prearanjată 
într-un mod tipic - cum se întâmplă în procesul tipic de „târguială" 
dintre vânzător şi cumpărător. Prin urmare, de cele mai multe ori con¬ 
tactele mele cu alţii în viaţa cotidiană sunt tipice în dublu sens - îl 
văd pe celălalt ca pe un tip şi interacţionez cu el într-o situaţie care 
este ea însăşi tipică. 

Tipizările interacţiunii sociale devin din ce în ce mai anonime pe 
măsură ce se îndepărtează de situaţia faţă în faţă. Orice tipizare are, 
desigur, un caracter anonim la început. Dacă îl etichetez pe prietenul 
meu Henry ca fiind un membru al categoriei X (ca fiind englez, de 
exemplu), interpretez, ipso facto, cel puţin anumite aspecte ale com¬ 
portării sale ca fiind rezultatul acestei tipizări - de exemplu, gustu¬ 
rile sale culinare sunt tipice englezilor, ca şi manierele sale sau unele 
reacţii emoţionale etc. Asta înseamnă că aceste caracteristici si acti- 
uni ale prietenului meu Henry aparţin oricui face parte din categoria 
englezilor, adică percep aceste aspecte ale fiinţei sale în termeni 

anonimi. Cu toate acestea, atât timp cât prietenul meu Henry este 
accesibil în plenitudinea expresivităţii sale într-o situaţie faţă în faţă, 
el va altera imaginea mea tipizată despre englezul anonim şi se va 
manifesta ca un individ unic şi deci atipic - adică întocmai ca priete¬ 
nul meu Henry. Anonimitatea tipului este, în mod evident, mai puţin 
susceptibilă la acest gen de individualizare atunci când interacţiunea 
faţă în faţă ţine de trecut (prietenul meu Henry, englezul, fostul meu 
coleg de la universitate), când este de natură superficială şi trecă¬ 
toare (englezul pe care l-am întâlnit în tren) sau când nu a avut nicio¬ 
dată loc (concurenţii mei de afaceri din Anglia). 

Un aspect important al experienţei altora în viaţa cotidiană este 
prin urmare caracterul direct sau indirect al acestei experienţe, în 
orice moment este posibil să fac o distincţie între partenerii cu care 
interactionez în situaţii fată în fată si alţi indivizi, care sunt doar con- 
temporanii mei, cei despre care îmi aduc aminte într-o măsură mai 
mare sau mai mică sau cei despre care ştiu doar din auzite. în situaţii 
faţă în faţă dispun de probe directe asupra individului, a acţiunilor 
sau trăsăturilor sale etc. Acest lucru nu se întâmplă în cazul contem¬ 
poranilor - despre aceştia am doar cunoştinţe vagi, mai mult sau mai 
puţin sigure. Mai mult, de indivizii din jurul meu trebuie să ţin seama 
în situaţii faţă în faţă, pe când spre cei care-mi sunt numai contem¬ 
porani pot cel mult să-mi îndrept gândul, deşi nu sunt obligat să o 
fac. Anonimitatea creşte pe măsură ce trec de la prima categorie la 
cealaltă, deoarece caracterul anonim al tipizărilor prin care percep 
indivizii în situaţii faţă în faţă este în permanenţă „completat 11 de plu¬ 
ralitatea simptomelor „vii 11 referitoare la o fiinţă umană concretă. 

Asta nu este, desigur, totul. Există deosebiri evidente în ceea ce 
priveşte experienţa mea despre cei care-mi sunt doar contemporani. 
Cu unii dintre ei am avut deseori experienţa unor situaţii fată în fată 
şi mă aştept să-i reîntâlnesc din nou (ca pe prietenul meu Henry); 
pe alţii mi-i amintesc ca fiinţe umane concrete dintr-o întâlnire ante¬ 
rioară (blonda pe lângă care am trecut pe stradă), dar întâlnirea a 

fost scurtă şi, foarte probabil, nu se va repeta. Despre mulţi alţii ştiu 
că sunt fiinţe umane, dar îi pot percepe doar prin mijlocirea unor tipi¬ 
zări anonime mai mult sau mai puţin corelate (concurenţii mei brita¬ 
nici, Regina Angliei). în această ultimă categorie pot face iar o distincţie 
între parteneri pe care i-aş putea întâlni în situaţii faţăîn faţă (concu¬ 
renţii britanici) şi parteneri potenţiali, dar improbabili (Regina Angliei). 

Gradul de anonimitate care caracterizează experienţa mea cu cei¬ 
lalţi în viaţa cotidiană depinde însă de încă un factor. Pe vânzătorul 
de ziare din coltul străzii îl întâlnesc la fel de des ca si pe soţia mea. El 
este însă mai puţin important pentru mine şi nu sunt în relaţii strânse 
cu el. El poate rămâne relativ anonim pentru mine. Gradul de interes 
şi gradul de intimitate se pot combina, crescând sau micşorând anoni- 
mitatea experienţei. Ele o pot de asemenea influenţa independent 
unul de celălalt. Pot fi în termeni destul de apropiaţi cu mulţi membri 

ai unui club de tenis si în termeni foarte formali cu şeful meu. Cu 

toate acestea, cei dintâi, deşi nu sunt complet anonimi, pot fi puşi 
laolaltă sub eticheta „gaşca de Ia club“, în timp ce ultimul iese în evi¬ 
denţă ca un individ unic. Şi, în sfârşit, anonimitatea poate deveni 
aproape completă în cazul unor tipizări care nu vor deveni vreodată 
individualizate - cum ar fi „cititorul tipic al ziarului Times 11 din Londra. 
„Sfera 11 tipizării - şi deci a anonimităţii sale - poate fi extinsă, în ultimă 
instanţă, până la a vorbi de „opinia publică britanică 11 . 

Realitatea socială a vieţii cotidiene este deci percepută printr-un 
continuum de tipizări, care devin cu timpul anonime, pe măsură ce 
sunt mai îndepărtate de „aici şi acum“-ul situaţiei faţă în faţă. La un 
pol al acestui continuum se află acei „alţii 11 cu care eu interacţionez 
frecvent si intens în situaţii fată în fată - „cercul meu interior 11 , cum 
ar putea fi numit. La celălalt pol se află abstracţii anonime, care prin 
natura lor nu sunt accesibile în interacţiuni fată în fată. Structura 

socială este suma acestor tipizări şi a tiparelor recurente de interac¬ 
ţiune stabilite cu ajutorul acestora. Ca atare, structura socială consti¬ 
tuie un element esenţial al realităţii cotidiene. 

i > 

Ar mai trebui menţionat aici încă un aspect, deşi nu-1 vom putea 
dezvolta. Relaţiile mele cu alţii nu sunt mărginite la prieteni, rude, 
asociaţi sau simpli contemporani. Trebuie să intru în relaţie şi cu 
predecesorii sau succesorii mei, cu toţi cei care m-au precedat sau 
mă vor urma în istoria lungă a societăţii mele. Cu excepţia celor care 
mi-au fost asociaţi în trecut (prietenul meu Henry, decedat), la alţi 
predecesori mă refer prin tipizări anonime - „stră-străbunicii mei imi¬ 
granţi" sau, chiar mai mult, „Părinţii Fondatori" ai Statelor Unite. Suc¬ 
cesorii mei, din motive lesne de înţeles, sunt tipizaţi într-un mod de 
asemenea anonim - „copiii copiilor mei" sau „generaţiile viitoare". 
Aceste tipizări sunt proiecţii absolut găunoase, complet lipsite de 
conţinut individualizat, în timp ce tipizările predecesorilor au un oare¬ 
care conţinut, chiar dacă excesiv de mitic. Caracterul anonim al celor 
două feluri de tipizări nu împiedică totuşi pătrunderea lor ca elemente 
în realitatea vieţii cotidiene, uneori chiar într-un mod foarte imperativ. 
La urma urmei, îmi pot sacrifica viaţa din devotament pentru Părinţii 
Fondatori, dar, la fel de bine, şi pentru generaţiile următoare. 



3. Limbajul şi cunoaşterea în viaţa cotidiană 


Expresivitatea umană este capabilă de obiectivare, adică să se 
manifeste prin produse ale activităţii umane care devin apoi accesi¬ 
bile atât producătorilor lor, cât şi altor semeni, ca elemente ale unei 
lumi comune. Astfel de obiectivări servesc ca indicii mai mult sau 
mai puţin durabile ale proceselor subiective ale producătorilor lor, 
ceea ce le permite să-şi extindă disponibilitatea dincolo de situaţiile 
faţă în faţă în care semenii pot fi percepuţi direct. De exemplu, într- 
o situaţie faţă în faţă o atitudine subiectivă de mânie este exprimată 
direct printr-o varietate de indicii corporale — mina facială, poziţia 
generală a corpului, anumite mişcări ale braţelor sau picioarelor 
ş.a.m.d. Aceste indicii sunt permanent accesibile în situaţiile faţă în 
faţă, ceea ce permite de fapt accesul la subiectivitatea altuia. Ace¬ 
leaşi indicii sunt incapabile să supravieţuiască după ce a trecut pre¬ 
zentul viu al unei situaţii faţă în faţă. Mânia poate fi însă obiectivată 
şi prin intermediul unei arme. Să zicem că m-am certat cu cineva, 
care mi-a dat destule semnale evidente ale mâniei sale. în noaptea 
următoare mă trezesc cu un cuţit înfipt în tăblia de deasupra patului. 
Cuţitul ca obiect real, exprimăîntr-un fel mânia adversarului meu. El 
îmi deschide drumul către subiectivitatea lui, cu toate că atunci când 
l-a aruncat eu dormeam şi nu l-am văzut, iar el a fugit după ce a ratat 
ţinta. Dacă las cuţitul acolo unde este înfipt, mă pot uita la el în dimi¬ 
neaţa următoare şi îmi va evoca mânia celui care l-a aruncat. Apoi 
pot veni şi alţii şi, privind cuţitul, pot ajunge la aceleaşi concluzii. Prin 
urmare, cuţitul înfipt deasupra patului meu a devenit un element 

accesibil obiectiv al realităţii pe care eu o împărtăşesc cu adversarul 
meu şi cu alţi oameni. Se poate presupune că acest cuţit nu a fost 
anume fabricat cu scopul exclusiv de a fi aruncat în mine. Dar el 
exprimă o intenţie subiectivă de violenţă, fie că aceasta a fost moti¬ 
vată de mânie sau de considerente utilitare, cum ar fi acela de a omorî 
pentru hrană. Arma ca obiect din lumea reală, continuă să fie privită 
ca exprimând o intenţie generală de violentare, uşor de recunoscut 
de către oricine ştie ce semnificaţie are o armă. Prin urmare, arma 
este, în egală măsură, un produs uman şi o obiectivare a subiecti¬ 
vităţii umane. 

> 

Realitatea vieţii cotidiene nu este saturată cu obiectivări; ea doar 
devine posibilă datorită lor. Sunt în permanenţă înconjurat de obiecte 
care „proclamă" intenţiile subiective ale semenilor din jur, cu toate 
că uneori îmi vine greu să fiu sigur în privinţa a ce anume „proclamă" 
un anumit obiect, mai ales dacă el este produs de oameni pe care 
nu i-am cunoscut bine sau chiar deloc în situaţii fată în fată. Orice 
etnolog sau arheolog poate depune mărturie despre asemenea difi¬ 
cultăţi, dar simplul fapt că el le poate depăşi şi poate reconstitui doar 
din vestigii intenţiile subiective ale unor oameni ale căror societăţi 
au dispărut de milenii constituie o dovadă grăitoare a puterii trainice 
a obiectivării omului. 

Un caz special, dar foarte important, de obiectivare este acela al 
semnalizării, adică al producerii de semnale. Un semnal poate fi deo¬ 
sebit de alte obiectivări prin intenţia sa explicită de a servi ca un 
indicator pentru o anumită semnificaţie subiectivă. Desigur, orice 
obiectivare este susceptibilă de a fi utilizată ca semnal, deşi ea nu a 
fost iniţial produsă cu această intenţie. De exemplu, o armă a fost 
probabil iniţial produsă pentru vânătoare, dar după aceea (într-un 
ceremonial, să zicem) ea a devenit un semnal pentru agresivitate şi 
violenţă. Există însă unele obiectivări care încă de la început au servit 
explicit ca semnale. De exemplu, în loc să arunce un cuţit spre mine 
(un act care era probabil intenţionat să mă ucidă, dar despre care 

se poate presupune de asemenea că era intenţionat doar să-mi sem¬ 
nalizeze această posibilitate), adversarul meu ar fi putut să deseneze 
cu negru un X pe uşa mea, un semn, că în prezent suntem duşmani. 
Un astfel de semnal, care nu are alt scop decât de a indica înţelesul 
subiectiv dat de cel care l-a făcut, este astfel accesibil obiectiv în reali¬ 
tatea comună pe care el şi eu o împărtăşim cu alţi oameni. Eu îi recu¬ 
nosc înţelesul, ca şi ceilalţi oameni, semnul fiind, de fapt, acceesibil 
şi producătorului său ca o „rămăşiţă 11 a intenţiei sale iniţiale. Din cele 
de mai sus este limpede că există o mare fluiditate între utilizările 
instrumentală şi semnalizatoare ale unor obiectivări. Cazul special al 
magiei, în care există o foarte interesantă îmbinare a acestor două 
tipuri de utilizări, nu va face obiectul preocupărilor noastre aici. 

Semnalele sunt grupate în câteva sisteme. Există, astfel, sisteme 
de semnale gestuale, de mişcări corporale modelate, de diferite seturi 
de obiecte materiale etc. Semnalele şi sistemele de semnale sunt 
obiectivări în sensul că sunt accesibile în mod obiectiv în afara expri¬ 
mării „aici şi acum 11 a intenţiilor subiective. Această „separabilitate 11 
faţă de exprimarea imediată a subiectivităţii este de asemenea legată 
de semnalele care necesită prezenţa mediatoare a corpului. Astfel, 
executarea unui dans care exprimă o intenţie agresivă este un lucru 
cu totul diferit de faptul de a urla sau a ameninţa cu pumnii într-o 
criză de furie. Aceste din urmă acte exprimă subiectivitatea mea „aici 
şi acum 11 , în timp ce primul act poate fi oarecum detaşat de această 
subiectivitate - poate că în timpul dansului nu sunt deloc furios sau 
agresiv, dar dansez pentru că sunt plătit să fac asta de către cineva 
care este furios. Cu alte cuvinte, dansul poate fi separat de subiectivi¬ 
tatea dansatorului într-un mod în care urletul nu poate fi separat de 
cel care urlă. Atât dansul, cât şi urletul sunt manifestări ale expresivi¬ 
tăţii corporale, dar numai cel dintâi are caracteristicile unui semnal 

obiectiv accesibil. Toate semnalele si sistemele de semnale se carac- 

» 

terizează prin „separabilitate 11 , dar ele pot fi diferenţiate în funcţie de 
gradul în care pot fi detaşate de situaţiile faţă în faţă. Astfel, dansul 

este, în mod evident, mai puţin detaşat decât un obiect material care 
semnalizează acelaşi înţeles subiectiv. 

) j 

Limbajul, care poate fi definit aici ca un sistem de semnale vocale, 
este cel mai important sistem de semnale din societatea umană. El se 
întemeiază pe capacitatea intrinsecă a organismului uman de expre¬ 
sivitate vocală, dar despre limbaj putem începe să vorbim abia după 
ce expresiile vocale au devenit apte să se desprindă de „aici şi acum“-ul 
stărilor subiective. Dacă urlu, mârâi, mormăi sau şuier, nu se constituie 
încăîntr-un limbaj, deşi respectivele expresii vocale pot deveni lingvis¬ 
tice dacă sunt integrate într-un sistem de semnale obiectiv accesibil. 
Obiectivările obişnuite ale vieţii de fiecare zi sunt conservate în princi¬ 
pal prin semnificare lingvistică. Viaţa de fiecare zi a omului se desfă¬ 
şoară, mai presus de toate, cu ajutorul şi prin intermediul limbajului 
pe care el îl împarte cu cei din jur. Prin urmare, înţelegerea limbajului 
este esenţială pentru înţelegerea realităţii vieţii cotidiene. 

Limbajul îşi are originile în situaţiile faţă în faţă, dar poate fi cu 
uşurinţă desprins de ele. Asta nu doar pentru că eu pot ţipa în întu¬ 
neric sau la mare distanţă, pot vorbi la telefon sau prin radio sau pot 
transmite semnificaţia lingvistică prin scris (acest ultim mod consti¬ 
tuind de fapt un sistem de semnalizare de ordinul secund). Separarea 
limbajului se realizează într-o măsură mai mare în funcţie de capaci¬ 
tatea sa de a comunica înţelesuri care nu sunt expresii directe ale 
subiectivităţii „aici şi acum“-ului. Limbajul împarte această capacitate 
cu alte sisteme de semnalizare, dar varietatea şi complexitatea sa îl 
fac cu mult mai uşor detaşabil de situaţia faţă în faţă decât oricare 
altul (de exemplu, un sistem de gesticulaţie). Pot vorbi despre nenu¬ 
mărate subiecte care nu sunt prezente într-o situaţie faţă în faţă, inclu¬ 
siv despre subiecte a căror experienţă directă n-am avut-o şi nici n-o 
voi avea vreodată. Pe această cale, limbajul este capabil să devină 
depozitarul obiectiv al unor vaste acumulări de semnificaţii şi expe¬ 
rienţe, pe care apoi le poate conserva de-a lungul timpului şi le poate 
transmite generaţiilor următoare. 

într-o situaţie faţă în faţă limbajul dispune de calitatea inerentă 
de reciprocitate, care îl distinge de orice alt sistem de semnale. Pro¬ 
ducerea continuă de semnale vocale în conversaţie poate fi bine sin¬ 
cronizată cu intenţiile subiective curente ale celor care discută. 
Vorbesc în timp ce gândesc şi tot aşa face şi partenerul meu de 
conversaţie. Amândoi auzim ce spune celălalt, chiar în momentul în 
care o spunem, ceea ce permite accesul continuu, sincronizat şi reci¬ 
proc la cele două subiectivităţi ale noastre, o apropiere intersubiec- 
tivăîn situaţia fată în fată pe care nici un alt sistem de semnalizare 
nu o poate duplica. Mai mult chiar, mă aud pe mine însumi în timp 
ce vorbesc; propriile înţelesuri subiective îmi devin astfel, în mod con¬ 
tinuu şi obiectiv accesibile şi, ipso fado, ele devin „mai reale" pentru 
mine. Un alt fel de a pune această problemă ar putea fi acela al unui 
punct atins mai sus, privind „mai buna mea cunoaştere" a celuilalt, 
în comparaţie cu ceea ce cunosc despre mine însumi într-o situaţie 
„faţăîn faţă". Acest fapt aparent paradoxal a fost explicat mai înainte 
prin accesibilitatea masivă, continuă şi prereflexivă a fiinţei celuilalt 
într-o situaţie faţă în faţă, comparativ cu necesitatea reflectării pentru 
disponibilizarea fiinţei mele. Dar, în acest caz, când îmi obiectivez pro¬ 
pria fiinţă prin mijlocirea limbajului, ea îmi devine accesibilă masiv 
şi continuu mie însumi şi, în mod simultan, îi pot răspunde spontan, 
fără a „întrerupe" reflecţia deliberat. Se poate spune aşadar că limba¬ 
jul face ca subiectivitatea mea să devină „mai reală" nu numai pentru 
partenerul meu de discuţie, dar şi pentru mine însumi. Această capa¬ 
citate a limbajului de a cristaliza şi a stabiliza în folosul meu propria 
subiectivitate este păstrată (chiar cu unele modificări) pe măsură ce 
limbajul este separat de situaţia „faţă în faţă". Această caracteristică 
foarte importantă a limbajului este bine surprinsă în zicala: „Omul 
trebuie să vorbească despre sine până ajunge să se cunoască". 

Limbajul s-a născut din viaţa cotidiană şi se raportează în principal 
la aceasta; el se referă mai presus de toate la realitatea pe care eu 
o trăiesc cu conştiinţa pe deplin trează, dominată de o motivaţie 

pragmatică (adică de semnificaţii direct legate de acţiuni prezente 
sau viitoare) şi pe care eu o împărtăşesc cu ceilalţi într-un mod firesc, 
de la sine înţeles. Cu toate că limbajul poate fi folosit şi pentru refe¬ 
rirea la alte realităţi, care vor fi discutate în continuare, chiar si în 
acest caz el îşi păstrează temeiurile în realitatea obişnuită a vieţii coti¬ 
diene. Ca sistem de semnalizare, limbajul are calitatea obiectivităţii. 
întâlnesc limbajul ca facticitate exterioară mie şi totuşi el exercită un 
efect coercitiv asupra mea. Limbajul mă obligă să intru în anumite 
tipare. Nu pot recurge la sintaxa germană atâta vreme cât vorbesc 
engleza; nu pot folosi cuvinte inventate de băiatul meu de trei ani 
dacă vreau să comunic în afara familiei mele; trebuie să tin seama 
de standardele actuale ale vorbirii corecte în diferite ocazii, chiar 
dacă le-aş prefera pe ale mele, „nepotrivite 11 . Limbajul mă înzestrează 
cu o posibilitate de-a gata pentru obiectivarea continuă a experienţei 
mele în curs de desfăşurare. Altfel spus, limbajul are o flexibilitate 
comunicativă atât de vastă, încât îmi permite să obiectivez o mare 
varietate de experienţe întâlnite în cursul vieţii. Limbajul tipizează de 
asemenea experienţele, ceea ce-mi permite să le includ în categorii 
largi, care au înţeles nu numai pentru mine, ci şi pentru cei din jur. 
Pe măsură ce tipizează, limbajul şi anonimizează experienţele, deoa¬ 
rece o experienţă tipizată poate, în principiu, să fie repetată de oricine 
intră în categoria respectivă. De exemplu, m-am certat cu soacra 
mea. Această experienţă concretă şi subiectiv unică este tipizată ling¬ 
vistic în categoria „necaz cu soacra 11 . Sub această formulare, ea are 
sens pentru mine, pentru alţii şi, probabil, pentru soacra mea. Aceeaşi 
tipizare atrage însă după sine şi anonimitatea. Nu numai eu, dar şi 
oricine altcineva (mai exact, oricine din categoria „ginere 11 ) poate avea 
„necazuri cu soacra 11 . Pe această cale, experienţele mele biografice 
sunt grupate continuu în categorii generale de înţelesuri care sunt 
reale atât obiectiv, cât şi subiectiv. 

Datorită capacităţii sale de a transcende „aici şi acum“-ul, limba¬ 
jul leagă între ele diferite zone din realitatea cotidiană şi le integrează 



60 Construirea socială a realităţii 


într-un întreg cu sens. Aceste transcenderi au dimensiuni spaţiale, 
temporale şi sociale. Prin limbaj pot depăşi fisura dintre zona mea 
de manifestare şi a altuia, îmi pot sincroniza propria succesiune tem¬ 
porală biografică cu a altuia şi pot conversa cu acesta despre indivizi 
sau colectivităţi cu care nu ne aflăm în prezent într-o interacţiune faţă 
în faţă. Ca rezultat al acestor acte de transcendere, limbajul este 
capabil să „facă prezente 11 o varietate de obiecte care sunt „aici şi 
acum 11 absente spaţial, temporal şi social. Prin aceasta, o vastă canti¬ 
tate de experienţe şi semnificaţii pot fi obiectivate „aici şi acum 11 . Mai 
simplu spus, o întreagă lume poate fi actualizată prin limbaj, în orice 
moment. Această putere de transcendere şi de integrare a limbajului 
se păstrează şi atunci când nu conversez în mod real cu altul. Prin 
obiectivare lingvistică, o întreagă lume îmi poate fi înfăţişată în orice 
moment, chiar şi atunci când „vorbesc cu mine însumi 11 în timp ce 
gândesc de unul singur. în ceea ce priveşte relaţiile sociale, limbajul 
îi „face prezenţi 11 pentru mine nu numai pe cei care sunt fizic absenţi 
în acel moment, ci şi pe cei dintr-un trecut amintit sau reconstruit, 
ca şi pe cei proiectaţi ca figuri imaginare în viitor. Toate aceste „pre¬ 
zenţe 11 pot fi pline de înţeles, desigur, în realitatea vieţii cotidiene 

aflată în curs de desfăşurare. 

> 

Mai mult, limbajul este capabil să transceandă cu totul realitatea 
vieţii cotidiene. El se poate raporta la experienţe care aparţin unor 
zone personale de semnificaţie şi poate cuprinde mai multe sfere 
discrete ale realităţii. De exemplu, eu pot interpreta „înţelesul 11 unui 
vis integrându-1 lingvistic în ordinea vieţii zilnice. O astfel de integrare 
transpune realitatea discretă a visului în realitatea vieţii cotidiene, 
transformând-o într-o enclavă a acesteia din urmă. Visul devine acum 
semnificativ în funcţie de realitatea cotidiană, şi nu prin realitatea lui 
separată. Enclavele produse printr-o astfel de translare aparţin, într- 
un anumit sens, ambelor sfere ale realităţii. Ele sunt „localizate 11 într- 
o realitate, dar „se referă 11 la cealaltă. 

Orice temă semnificativă care acoperă în acest fel mai multe 
sfere ale realităţii poate fi definită ca un simbol, iar modalitatea ling¬ 
vistică prin care se realizează o astfel de transcendere poate fi numită 
limbaj simbolic. La nivel simbolic, semnalizarea lingvistică atinge, 
deci, desprinderea maximă de „aici şi acum-ul“ vieţii cotidiene şi lim¬ 
bajul se avântă spre regiuni care sunt nu numai de facto, dar şi a priori 
inaccesibile experienţei zilnice. Limbajul construieşte acum enorme 
edificii de reprezentări simbolice, care domină de la mare înălţime 
realitatea vieţii cotidiene, ca nişte prezenţe gigantice dintr-o altă lume. 
Religia, filosofia, arta şi ştiinţa sunt, istoric vorbind, cele mai impor¬ 
tante sisteme simbolice de acest fel. A le numi astfel nu înseamnă 
altceva decât că, în pofida desprinderii maxime de experienţa zilnică 
pe care construcţia acestor sisteme o necesită, ele pot fi şi devin, 
într-adevăr, extrem de importante pentru realitatea vieţii cotidiene. 
Limbajul este capabil nu numai să construiască simboluri foarte 
abstracte faţă de experienţa zilnică, dar şi să „readucă 11 aceste sim¬ 
boluri în viata obişnuită si să le înfăţişeze ca elemente obiectiv reale 

» > * > i 

ale cotidianului. în acest fel, simbolismul şi limbajul simbolic devin 
constituenţi esenţiali ai realităţii vieţii şi ai perceperii cotidiene, curente 

a acestei realităţi. Individul trăieşte zilnic într-o lume de semnale si 

> > > 

de simboluri. 

Limbajul clădeşte domenii sau zone semantice de semnificaţie, 
delimitate lingvistic. La organizarea acestor domenii semantice contri¬ 
buie vocabularul, gramatica şi sintaxa Astfel, limbajul edifică scheme 
de clasificare pentru a diferenţia obiectele prin „gen 11 (care nu are 
nimic de-a face cu sexul, se înţelege) sau prin „număr 11 ; modalităţi 
de a formula enunţuri despre acţiuni, nu numai despre stări; moda¬ 
lităţi de a indica gradul de apropiere, de intimitate socială etc. De 
exemplu, în limbile care fac distincţia între vorbirea personală şi cea 
formală cu ajutorul prenumelor (ca tu şi vous în franceză, sau du şi Sie 
în germană), această distincţie marchează coordonatele unui dome¬ 
niu semantic care ar putea fi numit „zonă de intimitate 11 . Aceasta este 

o lume a tutoiement -ului sau a Bruderschaft -ului (A „tutuirii“ în limba 
română, n.tr.), care cuprinde o bogată colecţie de înţelesuri perma¬ 
nent accesibile pentru ordonarea experienţei mele sociale. Un ase¬ 
menea domeniu semantic există, fireşte, şi pentru vorbitorul de limbă 
engleză, deşi acesta este şi mai mult delimitat lingvistic. Sau, pentru 
a da un alt exemplu, suma obiectivărilor lingvistice care ţin de profe¬ 
sia mea constituie un alt domeniu semantic, care ordonează cu sens 
toate evenimentele de rutină care au loc în activitatea mea zilnică, 
în domeniile semantice astfel construite este posibil să obiectivăm, 
să conservăm şi să acumulăm nu numai experienţa biografică, dar şi 
pe cea istorică. Acumularea, desigur, este selectivă, domeniile seman¬ 
tice determinând ce anume va fi reţinut şi ce va fi „uitat" din experi¬ 
enţa totală a individului si a societăţii. Datorită acestei acumulări se 

> > i 

constituie o rezervă, un stoc social de cunoştinţe, care sunt transmise 
din generaţie în generaţie si devin accesibile individului în viata de 
zi cu zi. în lumea obişnuită a vieţii cotidiene, eu trăiesc având la înde- 
mână corpusuri de cunoştinţe specifice. Mai mult chiar, ştiu că şi alţii 
împărtăşesc cu mine cel puţin o parte din aceste cunoştinţe şi ei ştiu 
că eu ştiu acest lucru. Interacţiunea mea cu ceilalţi în viata cotidiană 

i > i f 

este, prin urmare, în mod constant influenţată de participarea noastră 
comună la acest stoc de cunoştinţe accesibile social. 

> f 

Stocul social de cunoştinţe include cunoaşterea propriei situaţii, 
precum şi a limitelor sale. De exemplu, ştiu că sunt sărac şi că, în 
consecinţă, nu pot spera să locuiesc într-un cartier select. Această 
cunoaştere este desigur comună atât celor care sunt săraci, cât şi 
celor aflaţi într-o situaţie mai privilegiată. Participarea la stocul social 
de cunoştinţe permite deci „plasarea 11 indivizilor în societate şi „trata- 
rea“ lor în mod adecvat. Acest lucru nu este posibil pentru cineva 
care nu ia parte la această cunoaştere, de exemplu un străin, care 
poate să nu-şi dea seama că sunt sărac, poate pentru că criteriile de 
sărăcie sunt diferite în societatea lui - cum pot susţine că sunt sărac 
când port pantofi şi nu par deloc flămând? 

Deoarece viaţa cotidiană este dominată de o motivaţie pragma¬ 
tică, cunoaşterea-„reţetă“ - cunoaşterea limitată la competenţa prac¬ 
tică în acţiuni de rutină - ocupă un loc proeminent în stocul social de 
cunoştinţe. De exemplu, folosesc zilnic telefonul în anumite scopuri 
practice personale. Ştiu cum să fac acest lucru. Ştiu, de asemenea, şi 
ce să fac dacă telefonul meu este deranjat - ceea ce nu înseamnă că 
ştiu cum să-l repar, dar ştiu cui să mă adresez pentru asta. Cunoaş¬ 
terea mea cuprinde şi informaţii mai ample despre sistemul comuni¬ 
cării prin telefon. Ştiu, de exemplu, că unii oameni au numere 
secrete, că în anumite împrejurări pot stabili o legătură simultană, la 
mare distanţă, cu doi parteneri, că trebuie să ţin seama de diferenţa 
dintre fusele orare dacă vreau să vorbesc cu cineva din Hong Kong 
etc. Toată această „stiintă" telefonică este cunoastere-„retetă“, deoa- 
rece nu se referă decât la ceea ce trebuie să ştiu pentru scopurile 
mele practice imediate şi, posibil, viitoare. Nu mă interesează de ce 
telefonul funcţionează asa cum funcţionează, nu mă interesează 
corpusul enorm de cunoştinţe ştiinţifice si tehnice care au condus 
la inventarea şi perfecţionarea lui şi nici acele utilizări ale telefonului 
care nu au legătură cu scopurile mele, să zicem combinarea sa cu 
radioul pe unde ultrascurte pentru comunicare maritimă. în mod ase¬ 
mănător, posed o cunoaştere-„reţetă“ despre cum funcţionează rela¬ 
ţiile interumane. De exemplu, ştiu ce trebuie să fac pentru a completa 
o cerere de paşaport. Tot ce mă interesează este obţinerea paşapor¬ 
tului după o anumită perioadă de aşteptare. Nu cunosc şi nici nu mă 
interesează procedura urmată în birourile poliţiei, cine hotărăşte şi 
prin câte etape trece cererea, ce ştampile se pun pe paşaport şi cine 
le pune. Nu întreprind un studiu asupra modului în care lucrează 
birocraţia guvernamentală - tot ceea ce doresc este să plec în vacanţă 
în străinătate la o anumită dată. Interesul pentru funcţionarea internă 
a organismelor care emit paşapoarte mi se poate deştepta doar dacă 
nu capăt paşaportul la data necesară. în acest caz, tot aşa cum chem 
depanatorul dacă telefonul mi se defectează, recurg la un expert în 

eliberarea paşapoartelor, un avocat, să zicem, sau la deputatul care 
mă reprezintă în Congres sau la Uniunea Americană pentru Liber¬ 
tăţile Civice. Mutatis mutandis, o mare parte a stocului social de 
cunoştinţe constă din cunoştinţe-„reţetă“, menite să rezolve proble¬ 
mele de rutină. De regulă, atâta vreme cât problemele pot fi stăpânite 
şi rezolvate pe această cale, prea puţin mă interesează ce se petrece 
dincolo de această cunoaştere pragmatică. 

Stocul social de cunoştinţe diferenţiază realitatea după gradul său 
de familiaritate. Ele oferă informaţii complexe şi detaliate cu privire 

la acele domenii ale vieţii cotidiene cu care am de-a face cel mai frec- 

> 

vent. Despre sectoarele mai îndepărtate ele îmi oferă însă informaţii 
cu mult mai generale şi mai imprecise. Ca urmare, cunoaşterea despre 
propria ocupaţie şi despre lumea acesteia este foarte bogată şi speci¬ 
fică, în timp ce cunoştinţele mele despre lumea ocupaţională a altora 
sunt foarte sumare. Stocul social de cunoaştere mă mai înarmează 
şi cu schemele tipizante necesare activităţilor principale ale vieţii coti¬ 
diene, nu numai cu tipizările celorlalţi, discutate mai înainte, ci şi cu 
tipizări ale tuturor evenimentelor şi experienţelor, atât sociale, cât şi 
naturale. Astfel, eu trăiesc într-o lume de rude, colegi de muncă şi 
funcţionari publici care pot fi recunoscuţi. în această lume, trec prin 
experienţa unor reuniri familiale, întruniri profesionale sau întâlniri 
cu poliţia rutieră. „Fundalul" acestor evenimente este de asemenea 
tipizat în stocul meu de cunoaştere. Lumea mea este structurată cu 
deprinderi aplicabile pe vreme bună sau pe vreme proastă, într-un 
anotimp cu epidemie de gripă sau în cazul în care-mi intră ceva în 
ochi. „Ştiu ce să fac" cu privire la toţi aceşti ceilalţi şi la toate eveni¬ 
mentele care se ivesc în viata mea zilnică. Prezentându-mi-se ca un 

> 

tot integrat, stocul social de cunoştinţe mă înzestrează, de asemenea, 
cu mijloacele de a integra în el elemente ale propriei cunoaşteri. Cu 
alte cuvinte, „ceea ce ştie toată lumea" îşi are logica sa, şi aceeaşi 
logică poate fi aplicată şi pentru ordonarea diferitelor lucruri pe care 

eu le ştiu. De exemplu, ştiu că prietenul meu Henry este englez şi că 
este punctual. Deoarece „toată lumea ştie“ că punctualitatea este o 
trăsătură englezească, acum pot integra aceste două elemente ale 
cunoaşterii mele despre Henry într-o categorie care capătă sens prin 
prisma stocului social de cunoaştere. 

Valabilitatea cunoştinţelor mele despre viaţa cotidiană este dată 
de la sine, pentru mine şi pentru ceilalţi, până la apariţia unor noi 
fapte, adică până când se iveşte o problemă care nu poate fi solu¬ 
ţionată în termenii cunoscuţi. Atâta vreme cât cunoaşterea mea func- 

ţionează satisfăcător, sunt în general pregătit să-mi suspend îndoielile 
asupra ei. în anumite situaţii desprinse din realitatea cotidiană - spu¬ 
nând un banc, la teatru sau în biserică, când mă angajez într-o specu¬ 
laţie filosofică - s-ar putea să mă îndoiesc de anumite elemente ale 
ei. De exemplu, ca om de afaceri ştiu că lipsa de politeţe faţă de par¬ 
teneri costă scump. Pot râde la o glumă nu prea îndrăzneaţă, pot fi 
mişcat de performanţa unui actor sau de predica unui preot care 
preamăreşte virtutea şi pot ceda, filosofic, într-o dezbatere în care se 
susţine că toate relaţiile sociale sunt guvernate de Regula de Aur. 
După ce am râs, am fost mişcat şi am filosofat, mă reîntorc în lumea 
„serioasă 11 a oamenilor de afaceri, recunosc din nou logica precep¬ 
telor sale şi acţionez corespunzător. Propriile precepte devin pentru 
mine problematice „în cel mai înalt grad 11 doar atunci când nu reu¬ 
şesc să „transmită mesajul 11 spre lumea pentru care le consideram 
aplicabile. 

Cu toate că stocul social de cunoaştere înfăţişează lumea coti- 

dianăîntr-un mod integrat, diferenţiat conform unor zone de familia¬ 
ritate şi de îndepărtare, el lasă în întuneric totalitatea acestei lumi. 
Altfel spus, realitatea vieţii cotidiene apare întotdeauna ca o zonă de 
luciditateîn spatele căreia se aflăun fundal întunecat. în timp ce unele 
zone ale realităţii sunt iluminate, altele sunt umbrite. Nu pot şti tot 
ce trebuie ştiut despre această realitate. Chiar dacă, de exemplu, sunt 

un fel de despot în familia mea şi ştiu acest lucru, nu cunosc toţi fac¬ 
torii care contribuie la succesul permanent al despotismului meu. 
Ştiu că ordinele îmi sunt întotdeauna respectate, dar nu pot fi sigur 
de toate etapele şi de toate motivele care se interpun între emiterea 
şi executarea lor. Apar mereu fapte ce se petrec „în spatele meu“. 

Acest lucru este a fortiori adevărat atunci când intervin relaţii sociale 

mai complexe decât cele familiale - şi explică, întâmplător, de ce des- 
poţii sunt mereu nervoşi. Cunoaşterea mea despre viaţa cotidiană are 
calitatea unui instrument care deschide un drum printr-o pădure şi, 
pe măsură ce face acest lucru, proiectează un con îngust de lumină 
asupra a ceea ce urmează imediat sau în jur; de fiecare parte a dru¬ 
mului e întuneric. Această imagine este mult mai sugestivă, desigur, 
pentru realităţile multiple în care viaţa cotidiană transcende continuu. 
Această afirmaţie ar putea fi parafrazată poetic, chiar dacă nu exhaus¬ 
tiv, spunând că realitatea vieţii cotidiene este întunecată de penum¬ 
brele viselor noastre. 

Cunoaşterea pe care o am despre viaţa cotidiană este structurată 

în funcţie de elementele ei relevante sale. Unele dintre acestea sunt 

determinate de interesele mele pragmatice imediate, altele de situa¬ 
ţia mea generală în societate. Pentru mine este irelevant cum proce¬ 
dează soţia mea cândîmi găteşte gulaşul favorit, atâta vreme cât acesta 
iese aşa cum îmi place. Este irelevant pentru mine dacă acţiunile 
unei companii scad câtă vreme eu nu sunt acţionar acolo; sau dacă 
printre catolici se înregistrează o tendinţă de înnoire doctrinară dacă 
eu sunt ateu; sau dacă este posibil acum să zbori fără oprire în Africa, 
dacă eu nu doresc să mă duc acolo. Totuşi structurile mele de rele¬ 
vanţă se intersectează cu ale altora în multe privinţe, în funcţie de 
lucrurile „interesante 11 pe care le comunicăm unul celuilalt. Un element 
important al cunoaşterii pe care o am despre viaţa cotidiană este 
cunoaşterea structurii de relevantă a altora. Astfel, eu ştiu „foarte bine 11 
că nu trebuie să-i povestesc doctorului problemele mele legate de 

investiţii, avocatului despre durerile mele ulceroase sau contabilului 
faptul că sunt în căutarea adevărului religios. Structurile de relevanţă 
fundamentale pentru viaţa cotidiană îmi sunt oferite de-a gata de 
stocul social de cunoştinţe. Ştiu că „vorbăria femeilor 11 este irelevantă 
pentru mine ca bărbat, că „speculaţiile deşarte 11 sunt irelevante pentru 
mine ca om de acţiune etc. în sfârsit, stocul social de cunoştinţe ca 
întreg are propria structură de relevanţă. Astfel, este irelevant să 
studiezi mişcarea stelelor pentru a prezice cursul acţiunilor pe piaţă 
în funcţie de stocul de cunoaştere obiectivat de societatea ameri¬ 
cană, dar este relevant să fii atent la scăpările cuiva pentru a afla câte 
ceva despre viaţa sa sexuală etc. Şi invers, în alte societăţi astrologia 
poate fi foarte relevantă pentru economie, analiza vorbirii destul de 
irelevantă pentru viaţa erotică etc. 

Mai trebuie menţionată aici o singură observaţie finală, aceea pri¬ 
vind distribuţia socială a cunoaşterii. în viata cotidiană, cunoaşterea 
este distribuită social, posedată în grade diferite de diferiţi indivizi şi 
de tipuri de indivizi. Nu-mi împart cunoaşterea în mod egal cu cei 
din jur şi, de asemenea, pot exista anumite cunoştinţe pe care nu le 
împart cu nimeni. îmi împărtăşesc cunoştinţele profesionale colegilor 
de muncă, dar nu şi familiei mele, şi pot să nu destăinui niciodată 
cuiva dintre cunoştinţele mele despre cum se trişează la jocul de 
cărţi. Distribuirea socială a cunoaşterii privind anumite elemente ale 
realităţii vieţii cotidiene poate deveni foarte complexă şi chiar de 
neînţeles pentru cineva din afară. Nu numai că nu am cunoştinţele 
care m-ar putea vindeca, probabil, de o suferinţă fizică, dar îmi lipsesc 
chiar şi cunoştinţele pe care nenumăraţii specialişti în medicină 
pretind că le au pentru lecuirea bolii de care sufăr. în asemenea 
cazuri, apelez nu numai la sfatul unor experţi, dar, în prealabil, şi la 
cel al unor experţi în probleme de experţi. Distribuirea socială a 
cunoaşterii începe deci cu simplul fapt că eu nu ştiu tot ceea ce ştiu 
cei din jur şi invers, şi culminează cu sisteme extrem de complexe 

şi de esoterice de expertiză. Cunoaşterea modului în care este distri¬ 
buit stocul de cunoştinţe accesibil social este, chiar dacă numai în 
linii mari, un element important al aceluiaşi stoc de cunoaştere. în 
viaţa zilnică ştiu, cel puţin la modul superficial, ce trebuie să ascund 
şi faţă de cine, cui trebuie să mă adresez pentru informaţii despre 
ceea ce nu ştiu şi, în general, ce tipuri de indivizi ar putea să posede 
astfel de cunoştinţe. 



II 

Societatea ca realitate obiectivă 



1. Institutionalizarea 


a. Organismul şi activitatea 

Omul ocupă o poziţie specială în regnul animal. 1 Spre deosebire 
de alte mamifere superioare, el nu dispune de un ambient specific 
speciei 2 şi nici de un mediu structurat prin propria organizare instinc¬ 
tuală. Nu există ceva care să poată fi numită „o lume a omului", în 
sensul în care vorbim de o lume a câinilor sau o lume a cailor. Chiar 
dacă au anumite capacităţi de învăţare şi de acumulare, câinele ca 
individ sau calul ca individ se află într-o relationare în mare măsură 
stabilă cu mediul, pe care îl împărtăşesc cu toţi ceilalţi membri ai spe¬ 
ciei respective. 0 implicaţie evidentă a acestui fapt este că, în compa¬ 
raţie cu omul, câinii si caii sunt distribuiţi cu mult mai restrictiv într-o 
anumită arie geografică specifică lor. Specificitatea mediului acestor 

1 Despre lucrări biologice recente privind poziţia deosebită a omului în 
lumea animală, vezi Jakob von Uexkiill, Bedeutungslehre , Rowohlt, Hamburg, 
1958; F.J.J. Buytendijk, Mensch und Tier, Rowohlt, Hamburg, 1958; Adolf Port- 
mann, Zoologie und das neue Bild vom Menschen (Hamburg, Rowohlt, 1956). 
Cele mai importante evaluări ale acestor perspective biologice prin prisma 
antropologiei filosofice sunt cele ale lui Helmuth Plessner ( Die Stufen des Orga- 
nischen und der Mensch, 1928 şi 1965) şi Arnold Gehlen {Der Mensch, seine Natur 
und seine Stellung in der Welt, 1940 şi 1950). Gehlen a fost acela care a dezvoltat 
mai departe aceste perspective în funcţie de o teorie sociologică a instituţiilor 
(îndeosebi în cartea sa, Urmensch und Spatkultur, 1956). Pentru o introducere 
în această ultimă teorie, vezi Peter L. Berger şi Hansfried Kellner, „Arnold Gehlen 
and the Theory of Institutions", în Social Research, voi. 32 (1965), nr. 1, p. 110. 

2 Expresia „mediu propriu al speciei 11 este preluată de la Von Uexkiill. 

animale înseamnă însă cu mult mai mult decât o simplă delimitare 
geografică. Ea se referă şi la caracterul biologic stabil al relaţiei lor 
cu mediul, chiar dacă se are în vedere variabilitatea geografică. în 
acest sens, toate animalele neumane, ca specii şi ca indivizi, trăiesc 
în lumi închise, ale căror structuri sunt predeterminate de alcătuirea 
biologică a multor specii animale. Comparativ, relaţia omului cu 
mediul său se caracterizează prin deschiderea spre lume. 3 Nu numai 
că el a reuşit să se stabilească pe cea mai mare parte a suprafeţei 
planetei, dar relaţia sa cu mediul înconjurător este doar imperfect 
structurată după constituţia sa biologică. Aceasta din urmă, desigur, 
îi permite să se angajeze în felurite activităţi, însă faptul că el a conti¬ 
nuat să ducă o existenţă nomadă într-un loc şi s-a îndreptat spre 
agricultură în altul nu poate fi explicat pe baza unor procese pur bio¬ 
logice. Asta nu înseamnă, desigur, că în relaţiile omului cu mediul nu 
există limitări determinate biologic; alcătuirea sa senzorială şi moto¬ 
rie specifică impune limitări evidente în ce priveşte spectrul său de 
posibilităţi. Specificitatea constituţiei biologice a omului ţine mai 
curând de componenta sa instinctuală. 

Organizarea instinctuală a omului poate fi caracterizată ca sub¬ 
dezvoltată comparativ cu a celorlalte mamifere superioare. Omul 
dispune de forţă, desigur, dar ea este extrem de nespecializată şi 
nedirecţionată. Ceea ce înseamnă că organismul uman este capabil 
să se folosească de constituţia dată într-o gamă foarte largă şi per¬ 
manent variabilă de activităţi. Această particularitate a organismului 
uman îşi are rădăcinile în dezvoltarea sa ontogenetică. 4 într-adevăr, 
dacă examinăm chestiunea prin prisma dezvoltării biologice, putem 
spune că perioada fetală a organismului uman se extinde aproximativ 

3 Implicaţiile antropologice ale expresiei „deschidere spre lume“ au fost puse 
în evidenţă de Plessner şi Gehlen. 

4 Particularitatea organismului uman ca fiind de natură ontogenetică a fost 
revelată îndeosebi prin cercetările lui Portmann. 

un an după naştere. 5 0 dezvoltare biologică intrauterină, care la ani¬ 
male este completă încă din corpul mamei, la copilul uman se încheie 
abia după separarea de uter. în această perioadă, copilul se află nu 
numai în lumea exterioară, dar şi interacţionează cu aceasta prin 
numeroase modalităţi complexe. 

Organismul uman continuă, prin urmare, să se dezvolte biologic 
după ce a intrat în relaţie cu mediul său. Cu alte cuvinte, procesul 
de devenire a omului se petrece în interrelaţie cu mediul. Afirmaţia 
capătă sens dacă ne gândim că acest mediu este deopotrivă natural 
şi uman. Altfel spus, fiinţa umană aflată în dezvoltare interacţionează 
nu numai cu un anumit mediu natural, dar si cu o ordine culturală 
şi socială specifică, cu care intră în contact prin intermediul acelor 
indivizi „semnificativi 11 * care o au în grijă. 6 * * * * Nu numai că supravieţuirea 
copilului uman depinde de anumite rânduieli sociale, dar chiar şi 
direcţia dezvoltării sale biologice este social determinată. încă din 
momentul naşterii, dezvoltarea fizică a omului, de fapt chiar o mare 
parte a fiinţei sale biologice este supusă unor permanente interferenţe 
social determinate. 

în ciuda limitelor fiziologice evidente impuse căilor posibile şi dife¬ 
rite de a deveni om în această dublă interrelaţie ambientală, organis¬ 
mul uman manifestă o mare maleabilitate în răspunsurile pe care le 
dă forţelor care acţionează asupra lui. Acest lucru este deosebit de 
limpede atunci când se observă flexibilitatea constituţiei biologice a 

5 Opinia că perioada fetală a omului se întinde de-a lungul primului an de 
viaţă a fost sugerată de Fortmann, care a denumit acest an „Fruhjahr extrauterine 11 . 

* în privinţa folosirii termenilor de „alţi semnificativi 11 şi „ceilalţi semnificativi 11 
în această lucrare, vezi şi referinţele 11. 6 (p. 150) şi 111. 18 (p. 159) (n.tr.). 

6 Sintagma „alţi semnificativi 11 a fost preluată de la Mead, Pentru teoria lui 

Mead a ontogenezei sinelui, vezi cartea sa, Mind, Seif and Society, University of 

Chicago Press, Chicago, 1934.0 culegere utilă a scrierilor lui Mead este Anselm 

Strauss (ed.), George Herbert Mead on Social Psychology, University of Chicago 

Press, Chicago, 1964. Pentru o discuţie sugestivă ulterioară, vezi Maurice Natanson, 

The Social Dynamics of George H. Mead , Public Affairs Press, Washington, 1956. 



74 Construirea socială a realităţii 


omului supus unor variate determinări socio-culturale. Etnologic, este 
un loc comun faptul că modurile de a deveni şi de a fi om sunt la fel de 

numeroase ca si culturile umane. Umanitatea este socio-cultural varia- 

> 

bilă. Cu alte cuvinte, nu există natură umană în sensul de substrat bio¬ 
logic fixat care să determine variabilitatea formaţiunilor socio-culturale. 
Natură umană există doar în sensul unor constante antropologice (de 
exemplu, deschiderea către lume şi maleabilitatea structurii instinc¬ 
tuale) care delimitează şi permit constituirea formaţiunilor socio-cul¬ 
turale ale omului. Forma specifică în care este modelată această 
omenie este însă determinată de acele formaţiuni şi se raportează la 
numeroasele lor variante. Deşi putem afirma că omul are o anumită 
natură, mai semnificativ ar fi să spunem că omul îşi construieşte 
propria natură sau, mai simplu, că omul se produce pe sine însuşi. 7 

Maleabilitatea organismului uman şi susceptibilitatea sa la o inter¬ 
ferenţă social determinată este cel mai bine ilustrată prin dovezile 
etnologice privind sexualitatea. 8 Deşi omul are înclinaţii sexuale com¬ 
parabile cu cele ale altor mamifere superioare, sexualitatea umană 
se caracterizează printr-un grad înalt de maleabilitate. Ea nu numai 
ca este relativ independentă de ritmurile temporale, dar este flexibilă 

7 între concepţia că omul este o fiinţă care se autoproduce şi concepţia că 
el are o „natură umană" există o dihotomie fundamentală. Aceasta constituie 
o deosebire antropologică decisivă între Marx şi orice perspectivă sociologică 
(mai ales una bazată pe psihologia socială meadiană), pe de o parte, şi Freud 
şi majoritatea perspectivelor psihologice nefreudiene, pe de alta. O clarificare 
a acestei diferenţe este foarte importantă pentru ca între domeniile actuale ale 
sociologiei şi psihologiei să existe o interacţiune semnificativă. Chiar şi în sânul 
teoriei sociologice înseşi este posibil să distingem între diferite poziţii în funcţie 
de apropierea lor de polii „sociologic" şi „psihologic". Vilfredo Pareto este poate 
cel care se apropie cel mai mult de polul „psihologic" în sociologia propriu-zisă. 
întâmplător, acceptarea sau respingerea ipotezei „naturii umane" are implicaţii 
interesante şi în funcţie de ideologiile politice, dar acest aspect nu-şi avea locul 
în lucrarea de faţă. 

8 în legătură cu această problemă, pot fi citate lucrările lui Bronislaw Mali- 
nowski, Ruth Benedict, Margaret Mead, Clyde Kluckhohn şi George Murdock. 

atât cu privire la obiectele către care se orientează, cât şi în ceea ce 
priveşte modalităţile sale de exprimare. Probe etnologice arată că, 
în chestiunea sexuală, omul este capabil de aproape orice. Imagi¬ 
naţia sexuală a omului poate fi stimulată până la nivelul unei pofte 
febrile, dar este improbabil ca el să invoce vreo imagine care să nu 
corespundă cu ceea ce, într-o altă cultură, constituie o normă stabi¬ 
lită sau, cel puţin, un caz asemănător, întâmplat deja. Dacă termenul 
de „normalitate 11 urmează să se refere la ceea ce este fundamental 
din punct de vedere antropologic sau la ceea ce este universal din 
punct de vedere cultural, atunci nici el, nici antonimul său nu pot fi 
aplicaţi cu înţeles la variatele forme ale sexualităţii umane. în acelaşi 
timp, în orice cultură sexualitatea umană este desigur direcţionată, 
uneori chiar rigid structurată. Orice cultură are o configuraţie sexuală 
distinctă, are propriile matrici specializate de conduită sexuală şi pro¬ 
priile supoziţii „antropologice" în domeniul sexual. Relativitatea empi¬ 
rică a acestor configuraţii, imensa varietate şi bogata lor inventivitate 
arată că ele sunt produsul formaţiunilor socio-culturale ale omului, 
şi nu al unei naturi umane fixate biologic. 9 

Perioada în care organismul uman se dezvoltă spre maturitate, în 
interrelaţie cu ambientul său, coincide şi cu perioada în care se for¬ 
mează şinele omului. Formarea sinelui trebuie, prin urmare, să fie 
înţeleasă prin raportare atât la dezvoltarea sa biologică, cât şi la pro¬ 
cesul social în care ambianţa naturală şi umană sunt intermediate de 
alte persoane semnificative, de „alţi semnificativi", pe scurt. 10 Bazele 
genetice ale sinelui sunt asigurate, evident, încă de la naştere. Dar 
şinele, aşa cum va fi el experimentat mai târziu, ca o identitate care, 
subiectiv şi obiectiv, poate fi recunoscută, nu este înnăscut. Aceleaşi 
procese subiective care determină formarea completă a organismului 
produc şinele cu aspectul său particular, relaţionat cultural. Caracterul 

9 Opinia prezentată despre maleabilitatea sexuală a omului se înrudeşte cu 
concepţia lui Freud despre caracterul iniţial neformat al libidoului. 

10 Acest aspect este explicat în teoria lui Mead despre geneza socială a sinelui. 

sinelui ca produs social nu este limitat la configuraţia particulară pe 
care individul o identifică a fi el însuşi (de exemplu, ca fiind „bărbat", 
în modul specific în care această identitate este definită şi formatăîn 
cadrul culturii respective), ci exprimă înzestrarea psihologică complexă, 
care serveşte ca o anexă a acelei configuraţii particulare (de exemplu, 
emoţii, atitudini si chiar reacţii somatice „bărbăteşti"). Prin urmare, se 
înţelege de la sine că organismul, şi chiar şinele, nu pot fi în mod adec¬ 
vat înţelese dacă sunt separate de contextul social în care s-au format. 

Dezvoltarea obişnuită a organismului uman şi a sinelui uman 
într-un mediu social determinat este legată de relaţia specific umană 
dintre organism şi sine. Această relaţie este oarecum ciudată. 11 Be 
de o parte, omul este un corp, în acelaşi sens în care acest lucru se 
poate spune despre oricare alt organism animal. Pe de alta, omul are 
un corp. Adică omul se percepe pe sine însuşi ca o entitate care nu 
este identică cu corpul său, ci, din contra, el poate dispune de acest 
corp. Cu alte cuvinte, percepţia omului despre sine pluteşte întotdea¬ 
una într-un echilibru între a fi şi a avea un corp, un echilibru care 
trebuie mereu stabilit. Această ciudăţenie a experienţei omului asu¬ 
pra propriului corp are anumite consecinţe pentru analiza activităţii 
umane, ca exteriorizare a înţelesurilor subiective şi comportare în 
mediul material. O înţelegere corectă a oricărui fenomen uman tre¬ 
buie să ia în consideraţie ambele aspecte, pentru că ele se înteme¬ 
iază pe fapte antropologice fundamentale. 

Din cele spuse ar trebui să fie limpede că afirmaţia conform căreia 
omul se produce pe sine însuşi nu implică deloc o viziune pro¬ 
meteică asupra individului solitar. 12 Autoproducerea omului este 

11 Termenul de „excentricitate" este preluat de la Plessner. Perspective simi¬ 
lare pot fi găsite în lucrările mai târzii ale lui Scheler despre antropologia filo¬ 
sofică, vezi Max Scheler, Die Stellung desMenschen im Kosmos, Nymphenburger 
Verlagshandlung, Miinchen, 1947. 

12 Caracterul social al autoproducerii omului a fost cel mai clar formulat de 
Marx în critica adusă lui Stirner, în The German Ideology. Evoluţia lui Jean-Paul 

întotdeauna, în mod necesar, o întreprindere socială. Oamenii produc 
împreună un mediu uman, în totalitatea structurilor sale socio-cultu- 
rale şi psihologice. Nici una dintre aceste structuri nu poate fi înţe¬ 
leasă ca produs al alcătuirii biologice a omului, care, cum am spus, 
oferă numai limitele exterioare pentru activitatea productivă umană. 
Aşa cum omul nu se poate dezvolta ca om în izolare, tot astfel nici 
omul izolat nu poate produce un mediu uman. Fiinţa umană solitară 
se află la nivelul animal (care, desigur, este comun cu al altor animale), 
în domeniul socialului pătrundem de îndată ce observăm fenomene 
care sunt specific umane. Umanitatea specifică omului şi sociabili¬ 
tatea sa sunt inextricabil întreţesute. Homo sapiens este întotdeauna, 
şi în egală măsură, şi un homo sociusP 

Organismului omenesc îi lipsesc mijloacele biologice necesare 
pentru a asigura stabilitatea conduitei umane. Dacă existenţa umană 
ar fi lăsată să se bizuie numai pe resursele sale fizice, ar fi o existenţă 
haotică. Un astfel de haos este însă empiric inaccesibil, deşi teoretic 
poate fi conceput. La nivel empiric, existenţa umană se desfăşoară 
într-un context de ordine, direcţie şi stabilitate. Se pune atunci între¬ 
barea: Din ce anume derivă stabilitatea din plan empiric a ordinii 
umane? Se poate răspunde pe două niveluri. Mai întâi, se poate men¬ 
ţiona faptul că o ordine socială dată precede dezvoltarea fizică a orică¬ 
rui individ. Aceasta înseamnă că deschiderea către lume, deşi proprie 
constituţiei biologice a omului, este întotdeauna condiţionată de 

Sartre de la existenţialismul său timpuriu la modificarea marxistă de mai târziu, 
adică de la lletre et le neant la Critique de la raison dialectique, constituie exem¬ 
plul cel mai impresionant din antropologia filosofică contemporană al realizării 
unei viziuni sociologice esenţialmente critice. Chiar interesul manifestat de Sartre 
în „medierea" dintre procesele socio-istorice macroscopice şi biografia indivi¬ 
duală ar fi putut servi în acest caz, ţinând seama de psihologia socială a lui Mead. 

13 Legătura inextricabilă dintre umanitatea omului şi socialitatea sa a fost 
cel mai bine formulată de Durkheim, îndeosebi în secţiunea finală din Formes 
elementaires de la vie religieuse. 

ordinea socială. Se poate spune că deschiderea către lume, biologic 
intrinsecă, a existentei omului este întotdeauna, si chiar trebuie să 
fie, transformată de ordinea socială într-o relativă închidere fată de 
lume. Cu toate că această retragere nu poate nici pe departe apro¬ 
xima închiderea din existenţa animală, chiar şi numai datorită faptului 
că este produsă de om şi are deci un caracter „artificial", ea este totuşi 
capabilă, în cele mai multe cazuri, să ofere direcţie şi stabilitate celor 
mai multe dintre comportamentele umane. întrebarea poate fi pusă, 
atunci, la un alt nivel. în cel fel se constituie ordinea socială însăsi? 

Răspunsul cel mai general la această întrebare este că ordinea 
socială este un produs omenesc sau, mai exact, un proces uman 
continuu. Ea este produsă de om în cursul exteriorizării sale perma¬ 
nente. Ordinea socială nu este dată biologic şi nici nu derivă, în 
manifestările sale empirice, din fapte biologice. Ordinea socială, de 
asemenea, nu mai este nevoie să spunem, nu este oferită de mediul 
natural al omului, cu toate că unele trăsături ale acestuia (de exem¬ 
plu, structurile sale economice sau tehnologice) pot constitui factori 
în determinarea anumitor trăsături ale unei ordini sociale. Ordinea 
socială nu este parte a „naturii lucrurilor" şi nu poate fi dedusă din 
„legile naturii". 14 Ordinea socială există doar ca produs al activităţii 
umane. Nu i se poate atribui nici un alt statut ontologic fără a umbri 
iremediabil manifestările sale empirice. Atât prin geneza sa (ordinea 
socială este rezultatul activităţii umane din trecut), cât şi prin exis¬ 
tenţa sa în fiecare moment (ordinea socială există doar dacă şi în 
măsura în care activitatea umană continuă să o producă), ea este un 
produs uman. 

Deşi produsele sociale ale exteriorizării umane au, spre deosebire 
de contextul lor fizic şi ambiental, un caracter suigeneris, este important 

14 Insistând asupra faptului că ordinea socială nu se bazează pe nici o „lege 
a naturii", nu înseamnă neapărat că adoptăm o anumită poziţie în privinţa unei 
concepţii metafizice a „legii naturale". Afirmaţia noastră se limitează numai la 
acele fapte ale naturii care sunt accesibile empiric. 

să subliniem că exteriorizarea ca atare este antropologic o necesi¬ 
tate. 15 Existenţa omului ar fi imposibilă într-o sferă închisă de interio¬ 
rizare pasivă. Fiinţa umană trebuie să se exteriorizeze continuu prin 
activitate. Această necesitate antropologică este înrădăcinată în zes¬ 
trea biologică a omului. 16 Instabilitatea inerentă a organismului său 
îl obligă pe om să asigure el însuşi o ambianţă stabilă pentru activi¬ 
tatea sa. Omul însusi trebuie să-si specializeze si să-si directioneze 
eforturile. Aceste fapte biologice servesc ca premise necesare pentru 
producerea ordinii sociale. Cu alte cuvinte, deşi nici o formă de organi¬ 
zare socială reală nu poate fi derivată din date biologice, necesitatea 
ordinii sociale ca atare apare datorită alcătuirii biologice a omului. 

Pentru a înţelege cauzele, altele decât cele determinate de para¬ 
metrii biologici, ale apariţiei, păstrării şi transmiterii unei ordini sociale, 
trebuie să întreprindem o analiză care să conducă în cele din urmă 
la o teorie a institutionalizării. 

b. Originea institutionalizării 

Orice activitate umană este supusă obişnuinţei, deprinderii, habi¬ 
tudinii. Orice acţiune care se repetă frecvent se încheagă într-un tipar, 
o matrice, care poate fi apoi reprodusă cu economisire de efort şi 
care, ipso facto, este percepută de cel care o execută ca fiind acel 
tipar. Obişnuinţa presupune, de asemenea, că acţiunea respectivă va 
putea fi executată din nou în viitor, în acelaşi mod şi cu aceeaşi 
economie de efort. Acest lucru este adevărat atât pentru activitatea 
socială, cât şi pentru cea nesocială. Chiar şi un individ solitar aflat 

15 Durkheim a fost acela care a insistat cel mai mult asupra caracterului sui 
generis al ordinii sociale, mai ales în cartea sa, Regles delamethode sociologique. 
Necesitatea antropologică a exteriorizării a fost demonstrată atât de Hegel, cât 

si de Marx. 

> 

16 Fundamentarea biologică a exteriorizării şi a relaţiei sale cu apariţia institu¬ 
ţiilor a fost dezvoltată de Gehlen. 

pe o proverbială insulă pustie îşi formează anumite tipare prin activi¬ 
tăţi obişnuite. Când se trezeşte dimineaţa si-si reia încercarea de a 

i » i i i i 

construi o plută din trunchiuri de copaci, el îşi poate spune: „Din nou 
la treabă!" pentru a realiza încă o etapă a unei lucrări constând, să 
zicem, din zece etape. Prin urmare, până şi omul singur se află în 
compania cel puţin a procedeelor sale de lucru. 

Acţiunile intrate în obişnuinţă şi devenite deprinderi îşi păstrează 
pentru individ înţelesul lor, deşi semnificaţiile implicate sunt întipărite 
ca rutină în stocul general de cunoştinţe, de la sine înţelese pentru 
el şi păstrate la îndemână pentru proiectele sale de viitor. 17 Obişnu¬ 
inţa are marele avantaj psihologic că restrânge posibilităţile de ale¬ 
gere. Deşi teoretic pot exista o sută de moduri de a construi o plută 
din trunchiuri, obişnuinţa le reduce la unul singur. Aceasta îl elibe¬ 
rează pe individ de povara „tuturor acelor diverse decizii", oferindu-i 
astfel o destindere psihologică bazată pe structura instinctuală nedi- 
rectionată a omului. Obişnuinţa furnizează activităţii direcţionarea si 

i ii iii 

specializarea care lipsesc din constituţia biologică a omului, redu¬ 
când astfel acumularea tensiunilor care rezultă din eforturile nedirec- 
ţionate. 18 Şi, oferind un mediu stabil, în care activitatea umană poate 
să se desfăşoare cea mai mare parte a timpului doar cu un minimum 
de deliberări, ea disponibilizează energia pentru decizii care pot deveni 
necesare în diferite alte ocazii. Altfel spus, fundalul activităţii de rutină 
deschide perspective pentru deliberare şi inovaţie. 19 

Prin semnificaţiile pe care omul le conferă activităţilor sale, obiş¬ 
nuinţa face inutilă redefinirea fiecărei situaţii de fiecare dată, iar si 
iar. 20 în predefiniţiile sale pot fi incluse situaţii variate. Activitatea care 

17 Sintagma „stoc de cunoştinţe 11 este preluată de la Schutz. 

18 Gehlen se referă la acest punct prin termenii săi de Triebiiberschuss şi de 
Entlastung. 

19 Gehlen se referă la acest punct prin termenul său de Hintergrundserfullung. 

20 Noţiunea de „definire a unei situaţii 11 a fost propusă de W.L. Thomas şi 
dezvoltată apoi în lucrările sale ulterioare de sociologie. 

urmează să fie desfăşuratăîn aceste situaţii poate fi anticipată. Chiar 
şi unor conduite alternative li se pot atribui norme standard. 

Aceste procese de habitualizare preced orice instituţionalizare, ba 
chiar pot să fie aplicabile şi unui ipotetic individ solitar, izolat de orice 
interacţiune socială. Faptul că un asemenea individ solitar a fost 
dinainte înzestrat cu o identitate proprie (aşa cum trebuie să presupu¬ 
nem în cazul constructorului plutei din trunchiuri), că va introduce 
obişnuinţa în activitatea lui, urmând experienţa biografică a unei lumi 
de instituţii sociale care au precedat izolarea sa, nu ne va preocupa 
pentru moment. Empiric vorbind, partea cea mai importantă a proce¬ 
sului de habitualizare din activitatea umană, aceea de dobândire a 
obişnuinţelor, coexistă cu institutionalizarea acesteia din urmă. între- 
barea care apare atunci este: Cum au apărut instituţiile? 

Instituţionalizarea apare oricând există o tipizare reciprocă, între 
cei care acţionează, a acţiunilor devenite deprinderi. Altfel spus, orice 
astfel de tipizare este o instituţie. 21 Ceea ce trebuie subliniat aici este 
reciprocitatea dintre tipizările instituţionale şi tipologia nu numai a 
acţiunilor, ci şi a actorilor, a celor care acţionează în instituţii. Tipiză¬ 
rile acţiunilor intrate în obişnuinţă, formând instituţii, devin întotdea- 
una bunuri comune. Ele sunt accesibile tuturor membrilor grupului 
social respectiv, iar instituţia tipizează la rândul ei actorii individuali 
şi acţiunile lor individuale. Instituţia impune ca acţiunile de tipul X să 
fie îndeplinite de actorii de tipul X. De exemplu, instituţia legii pre¬ 
scrie ca decapitarea cuiva să fie hotărâtă în anumite împrejurări şi 
executată într-un anumit mod, de anumiţi indivizi (călăi de meserie, 
să spunem, membri ai unor caste impure, fecioare de o anumită 
vârstă sau cei indicaţi de un oracol). 

21 Suntem conştienţi de faptul că această noţiune de instituţie este mai 
cuprinzătoare decât cea care predomină în sociologia contemporană. Credem 
că o astfel de noţiune mai largă este utilă pentru o analiză cuprinzătoare a proce¬ 
selor sociale fundamentale. Despre controlul social, vezi Friedrich Tenbruck, 
„Soziale Kontrolle", în Staatslexikon der Goerres-Gesellschaft (1962), şi Heinrich 
Popitz, „Soziale Normen“, în European Journal of Sociology. 

Instituţiile mai implică istoricitatea şi controlul. Tipizările reci¬ 
proce ale acţiunilor se fac în cursul unei istorii comune. Ele nu pot 
fi create instantaneu. Instituţiile au întotdeauna o istorie, al cărei 
produs şi sunt. Este imposibil să înţelegi cu adevărat o instituţie fără 
înţelegerea procesului istoric prin care ea a apărut. Prin însăşi exis¬ 
tenţa lor, instituţiile controlează comportarea umană, prin stabilirea 
unor tipare prestabilite de conduită, care o canalizează, de preferinţă, 
într-o anumită direcţie dintre multe altele, teoretic posibile. Este im¬ 
portant să subliniem aici că acest caracter de control este inerent 
instituţionalizării ca atare, anterior sau independent de stabilirea 
oricăror mecanisme specifice de confirmare şi de susţinere a unei 
instituţii. Aceste mecanisme (al căror ansamblu constituie ceea ce se 
numeşte în general sistem de control social) există, desigur, în multe 
instituţii si în toate conglomeratele de instituţii denumite societăţi. 
Eficienţa lor în procesul de control are însă un rol secundar, supli¬ 
mentar. Aşa cum vom vedea mai departe, controlul social principal 
este inclus în însăşi existenţa instituţiei. A spune că un segment al 
activităţii umane a fost instituţionalizat înseamnă deja a spune că 
acest segment a fost pus sub controlul social. Mecanisme adiţionale 
de control sunt necesare doar în măsura în care procesele de institu- 
ţionalizare sunt mai puţin satisfăcătoare. Astfel, de exemplu, legea 
poate să stipuleze că oricine încalcă tabuul incestului va fi executat. 
Această clauză poate fi necesară, deoarece au existat cazuri în care 
unii indivizi au încălcat tabuurile. Este improbabil însă ca această 
prevedere să fie des invocată (în afară de cazul în care, de pildă, insti¬ 
tuţia în care este în vigoare tabuul incestului se află ea însăşi într-un 
proces de dezintegrare, un caz special pe care nu este nevoie să-l 
abordăm aici). Prin urmare, nu are sens să afirmăm că sexualitatea 
umană este controlată social prin decapitarea anumitor indivizi. 
Sexualitatea umană este controlată social mai degrabă prin institu- 
ţionalizarea sa în chiar cursul devierii respective. Se poate adăuga, 
desigur, că tabuul incestului însuşi nu este decât latura negativă a 

unui ansamblu de tipizări, ce definesc în primul rând care compor¬ 
tare sexuală este incestuoasă si care nu. 

> 

în practică, instituţiile se manifestă mai ales în colectivităţi cu un 
număr foarte mare de oameni. Din punct de vedere teoretic, este totuşi 
important să subliniem că procesul de instituţionalizare a tipizării 
reciproce poate apărea chiar şi dacă doi indivizi au început să inter- 
acţioneze de novo. Instituţionalizarea este incipientă în orice situaţie 
socială aflată în derulare. Să presupunem că două persoane aparţi¬ 
nând unor lumi sociale cu totul diferite încep să interacţioneze. 
Numindu-i „persoane 11 presupunem că aceşti doi indivizi au un sine 
format, ceva ce s-ar fi putut întâmpla numai printr-un proces social. 
Excludem, aşadar, pentru moment, cazul Adam şi Eva sau pe cel 
referitor la doi copii sălbatici care se întâlnesc într-o junglă. Vom 
admite însă că cei doi indivizi vin la locul de întâlnire din lumi sociale 
care, din punct de vedere istoric, au apărut separat una de cealaltă, 
iar interacţiunea are loc într-o situaţie care nu a fost definită institutio- 

nai pentru nici unul dintre participanţi. Ne-am putea imagina, de pildă, 

că este vorba de întâlnirea dintre Omul Vineri si cel care încearcă să 

» 

construiască o plută pe o insulă pustie şi că primul este papuaş, iar 
al doilea american. în acest caz, este probabil ca americanul să fi citit 
sau măcar să fi auzit despre întâmplarea lui Robinson Crusoe, ceea 
ce va introduce o doză de predefinire a situaţiei, cel puţin pentru el. 
Ar fi deci mai bine să numim, simplu, cele două persoane A şi B. 

Când A şi B interacţionează, indiferent în ce fel, vor apărea tipizări 
foarte repede. A îl priveşte pe B muncind. El îi atribuie lui B anumite 
motive şi, văzând că acţiunile acestuia se repetă, tipizează motivele 
ca repetabile. Pe măsură ce B continuă să lucreze, A va fi curând gata 
să-şi spună sieşi: „Ia te uită, iar munceşte! 11 . în acelaşi timp, A poate 
presupune că B face acelaşi lucru cu privire la el. încă de la început, 
atât A, cât şi B acceptă această reciprocitate a tipizării. Pe durata inter¬ 
acţiunii dintre ei, aceste tipizări vor fi exprimate prin tipare specifice 
de comportare. Astfel, A şi B vor începe să joace roluri unul faţă de 

celălalt. Asta se va întâmpla chiar dacă fiecare continuă să facă lucruri 
diferite. Posibilitatea ca unul să ia rolul celuilalt va apărea numai dacă 
amândoi fac acelaşi lucru. Adică A îşi va însuşi mental rolurile repe¬ 
tate ale lui B şi le va adopta ca modele pentru propriile roluri. De 
exemplu, rolul lui B în activitatea culinară nu este numai tipizat ca 
atare de A, ci intră, ca un element constitutiv, în rolul lui A de a găti. 
în acest fel va apărea o colecţie de acţiuni reciproc tipizate, intrate 
în obişnuinţa fiecăruia ca roluri, unele dintre acestea fiind îndeplinite 
separat şi altele în comun. 22 Deşi această tipizare reciprocă încă nu 
înseamnă instituţionalizare (deoarece, fiind vorba numai de doi indi¬ 
vizi, nu există posibilitatea unei tipologii a actorilor), este clar că insti- 
tuţionalizarea este deja prezentăm nucleo. 

în această etapă, ne putem întreba ce câştigă cei doi indivizi din 
această evoluţie. Câştigul cel mai important este că fiecare devine 
capabil să prezică acţiunile celuilalt. Concomitent, interacţiunea celor 
doi devine previzibilă. Acel „El iar munceşte!“ devine acum „Noi tre¬ 
cem iar la treabă! 11 Asta îi eliberează pe amândoi de o doză enormă 
de tensiune. Economisesc timp şi efort, nu numai în activităţile exteri¬ 
oare în care sunt implicaţi, separat sau împreună, dar şi în stările lor 
psihologice. Viaţa lor împreună este acum definită printr-o sferă mai 
largă de deprinderi luate de-a gata. Multe acţiuni pot fi îndeplinite la 
un nivel mai scăzut al atenţiei. Nu orice acţiune a unuia este privită 
cu mirare sau considerată ca ameninţare de celălalt. în schimb, o mare 
parte dintre lucrurile care se petrec capătă aspectul de banalitate a 
ceea ce va deveni, pentru amândoi, viaţa de zi cu zi. Asta înseamnă 
că cei doi indivizi construiesc un fundal, în sensul discutat mai sus, 
care va servi la stabilizarea atât a acţiunilor lor separate, cât şi a inter¬ 
acţiunii lor. Construirea acestui depozit de obişnuinţe face posibilă, 

22 Expresia „a-şi asuma rolul celuilalt" este preluată de la Mead. Recurgem 
la paradigma socializării propusă de Mead şi o aplicăm la problema mai largă 
a instituţionalizării. Raţionamentul nostru combină trăsăturile esenţiale ale 
abordărilor lui Mead şi Gehler. 

la rândul său, o diviziune a muncii între ei, deschizând calea pentru 
inovaţie, care necesită un nivel mai ridicat de atentie. Această divizi- 
une a muncii şi inovaţiile vor conduce la noi habitudini, la o lărgire 
continuă a stocului de cunoştinţe şi deprinderi accesibil ambilor indi¬ 
vizi. Cu alte cuvinte, se va afla într-un proces de construcţie o lume 
socială, conţinând rădăcinile unei ordini instituţionale în extindere. 

în general, acţiunile repetate o dată sau de mai multe ori tind să 
aducă un anumit grad de obişnuinţă, la fel cum toate acţiunile obser¬ 
vate de altul implică în mod necesar o anumită tipizare din partea 
acestuia. Cu toate acestea, pentru ca genul de tipizare reciprocă descris 
mai sus să apară trebuie să existe o situaţie socială în derulare, în 
cadrul căreia participă doi sau mai mulţi indivizi la acţiunile de habi- 
tualizare. Ce acţiuni sunt apte să fie tipizate reciproc în acest mod? 

Răspunsul general este că pot fi tipizate reciproc acele acţiuni care 
sunt relevante atât pentru A, cât şi pentru B în situaţia lor comună. 
Domeniile probabile relevante în acest fel vor varia, desigur, în situaţii 
diferite. Unele dintre ele vor fi legate de biografiile trecute ale lui A 
şi B, altele se pot datora anumitor împrejurări naturale, presociale, 
ale situaţiei. Ceea ce va trebui să intre în obişnuinţă în toate cazurile 

este procesul de comunicare dintre A şi B. Munca, sexualitatea şi 
teritorialitatea sunt alte domenii de tipizare şi deprindere. în aceste 
variate domenii situaţia lui A şi B este paradigmatică pentru institu- 
ţionalizarea care apare în societăţi mai largi. 

Să extindem paradigma, imaginându-ne că A şi B au copii. în acest 
moment, situaţia se schimbă calitativ. Apariţia unui al treilea partener 
schimbă caracterul interacţiunii sociale aflate în curs de desfăşurare 

între A şi B şi aceasta se va modifica chiar mai mult pe măsură ce se 
adaugă alţi parteneri. 23 Lumea instituţională, care exista/n stătu nas- 
cendi în situaţia iniţială a lui A si B, este acum transmisă si altora. în 

23 Analiza extinderii făcută de Simmel, de la diadă la triadă, este, în acest 
context, importantă. Raţionamentul care urmează combină concepţiile lui 
Simmel şi Durkheim despre obiectivitatea realităţii. 

acest proces instituţionalizarea însăşi se perfecţionează. Deprinderile 
şi tipizările asumate în viaţa comună a lui A şi B, formaţiuni care până 
în acest punct încă mai aveau calitatea unor concepte ad hoc ale 
celor doi indivizi, devin acum instituţii istorice. O dată cu dobândirea 
istoricităţii, aceste formaţiuni capătă de asemenea o altă calitate cru¬ 
cială sau, mai corect spus, perfecţionează o calitate care era incipi¬ 
entă încă din momentul în care A şi B au început tipizarea reciprocă 
a conduitei lor: obiectivitatea. Asta înseamnă că instituţiile care s-au 

r 

cristalizat acum (de exemplu, instituţia paternităţii, aşa cum este 
întâlnită de copil) sunt percepute ca existând dincolo de indivizii care 
„se întâmplă 11 să le întruchipeze la un moment dat. Cu alte cuvinte, 
instituţiile sunt acum percepute ca având o realitate proprie, o reali¬ 
tate cu care individul se confruntă aşa cum face şi cu un fapt extern 

si coercitiv. 24 
» 

Atâta vreme cât instituţiile care iau naştere sunt construite şi păs¬ 
trate numai prin interacţiunea dintre A şi B, obiectivitatea lor rămâne 
şubredă, uşor modificabilă, aproape jucăuşă, chiar dacă ele ating o 
anumită măsură de obiectivitate prin simpla lor formare. Pentru a 
spune acest lucru altfel, stocul de cunoştinţe şi deprinderi format ca 
rezultat al activităţii lui A si B rămâne destul de accesibil unei inter- 

venţii deliberate a lui A şi B. Deşi deprinderile, odată stabilite, poartă 
în ele tendinţa de a se conserva, posibilitatea de a le schimba sau 
chiar de a le aboli rămâne la discreţia conştiinţei. Numai A si B sunt 

1 1 i 1 

răspunzători pentru a fi construit această lume. A şi B sunt capabili 
să o schimbe sau să o desfiinţeze. Mai mult chiar, deoarece ei sunt 
aceia care au făurit-o în cursul unei biografii comune pe care şi-o 
amintesc, lumea astfel formată le apare ca pe deplin transparentă. 
Ei înţeleg lumea pe care ei înşişi au creat-o. Toate acestea se schimbă 
în procesul de transmitere către noua generaţie. Obiectivitatea lumii 

24 în terminologia lui Durkheim, aceasta înseamnă că, odată cu trecerea de 
la diadă la triadă şi dincolo de asta, formaţiunile originare devin veritabile „ fapte 
sociale", adică ajung la choseite. 

instituţionale este mai „densă 11 şi mai „dură“, nu numai pentru copii, 
ci (printr-un efect de oglindire) şi pentru părinţi. Acel „Noi trecem iar 
la treabă!“ devine acum „Iată cum se fac lucrurile! 11 . 0 lume astfel 
privită capătă fermitate în conştiinţă; ea devine reală într-un mod 
compact şi nu mai poate fi schimbată chiar atât de uşor. Pentru copii, 
îndeosebi pentru cei aflaţi într-o fază timpurie a socializării, ea devine 
lumea. Pentru părinţi, ea îşi pierde caracterul de joc şi devine „seri¬ 
oasă 11 . Pentru copii, lumea transmisă de părinţi nu este pe deplin 
transparentă. Deoarece ei nu au participat la formarea ei, această 
lume le apare ca o realitate dată, care, ca şi natura, este opacă, cel 
puţin în anumite aspecte ale sale. 

Doar în acest moment devine posibil să vorbim de o lume socială, 
în sensul unei realităţi cuprinzătoare şi date, cu care individul este 
confruntat într-un mod analog cu acela al confruntării cu realita¬ 
tea lumii naturale. Numai în acest fel, printr-o lume obiectivă, pot fi 
transmise structurile sociale unei noi generaţii. în fazele timpurii ale 
socializării, copilul este aproape incapabil să facă distincţie între 
obiectivitatea fenomenelor naturale şi obiectivitatea componentelor 
sociale. 25 Dacă luăm în consideraţie cel mai important element al 
socializării, limbajul, acesta îi apare copilului ca fiind inerent naturii 
lucrurilor şi el nu poate sesiza ideea convenţionalităţii sale. Un lucru 
este în măsura în care este denumit şi nu poate fi denumit nicicum 
altfel. Toate instituţiile îi apar exact în acelaşi fel, ca date, nemodifica¬ 
bile şi de la sine înţelese. Chiar şi în exemplul nostru, practic impro¬ 
babil, al unor părinţi care au construit o lume instituţională de novo, 
obiectivitatea acestei lumi ar creşte pentru ei prin socializarea copiilor 
lor, deoarece obiectivitatea experimentată de copii s-ar reflecta asu¬ 
pra propriei trăiri în această lume. Fără îndoială că, empiric, lumea 
instituţionalizată transmisă de majoritatea părinţilor are deja caracter 

25 Se poate apela prin comparaţie la noţiunea lui Jean Piaget de „realism 11 
infantil. 

de realitate istorică si obiectivă. Procesul de transmitere fortifică sen- 

t 

zaţia părinţilor de realitate, chiar şi numai pentru că, simplificând lucru¬ 
rile, dacă cineva spune „Iată cum se fac lucrurile! 11 , crede el însuşi 
în această afirmaţie destul de des. 26 

0 lume instituţională este deci simtită ca o realitate obiectivă. Ea 

t ! 

are o istorie care antedatează naşterea individului si nu este accesi- 

bilă prin reamintirea biografiei proprii. Lumea era acolo înainte ca el 
să se nască şi va rămne acolo după moartea lui. însăşi această istorie, 
ca tradiţie a instituţiilor existente, are un caracter de obiectivitate. 
Biografia individului este percepută ca un episod al istoriei obiective 
a societăţii. Instituţiile, ca fapte istorice şi obiective, îl fac pe individ 
să se confrunte cu lucruri care nu pot fi contestate. Ele există, în afara 
lui, durabile în realitatea lor, indiferent dacă îi place sau nu. Nu poate 
dori să le elimine. Ele rezistă încercărilor lui de a le schimba sau de 
a scăpa de ele. Au o putere coercitivă asupra lui, atât prin ele însele, 
prin simplul fapt că există, cât şi prin mecanismele de control cu care 
sunt de obicei dotate cele mai importante dintre ele. Realitatea obiec¬ 
tivă a instituţiilor nu este diminuată dacă individul nu înţelege scopul 
sau modul lor de funcţionare. El poate constata că sectoare mari ale 
lumii sociale sunt de neînţeles, poate chiar opresive prin opacitatea 
lor, dar totuşi reale. Deoarece instituţiile există ca o realitate exteri- 
oară, individul nu le poate înţelege prin introspecţie. El trebuie „să 
iasă 11 din ele şi să afle câte ceva despre ele, tot aşa cum află despre 
natură. Acest lucru rămâne adevărat cu toate că lumea socială, ca 
realitate produsă de om, este potenţial posibil de înţeles prin moda¬ 
lităţi care nu sunt aplicabile în cazul lumii naturale. 27 

26 Pentru o analiză a acestui proces în familiile contemporane, vezi Peter 
Berger şi Hansfried Kellner, „Marriage and the Construction of Reality", în Dio- 
genes, voi. 46 (1964), p. 1. 

27 Descrierea precedentă urmează îndeaproape analiza lui Durkheim a reali¬ 
tăţii sociale. Aceasta nu contrazice concepţia weberiană despre caracteristica 
societăţii de a avea sens. Deoarece realitatea socială se constituie întotdeauna 

Este important să ţinem seama de faptul că obiectivitatea lumii 
instituţionale, oricât de masivă ar părea ea individului, este o obiec¬ 
tivitate construită, produsă de om. Procesul prin care produsele reali¬ 
zate prin activităţile umane dobândesc caracterul de obiectivitate este 

obiectivarea. 28 Lumea instituţională este activitate umană obiectivată 

» 

şi tot aşa este orice instituţie luată separat. Cu alte cuvinte, în pofida 
obiectivităţii care marchează lumea socială în experienţa umană, ea 
nu dobândeşte prin asta un alt statut ontologic separat de activitatea 
umană care a produs-o. Paradoxul conform căruia omul este capabil 
să producă o lume pe care apoi o percepe ca pe ceva diferit de un 
produs uman va fi dezbătut ceva mai târziu. Pentru moment, este 
important să subliniem că relaţia dintre om, producătorul, şi lumea 
socială, produsul lui, este şi rămâne o relaţie dialectică. Adică, omul 
(nu izolat, desigur, ci aflat în colectivitatea lui) şi lumea sa socială 
interacţionează mutual. Produsul acţionează asupra producătorului 
său. Exteriorizarea şi obiectivarea sunt momente ale unui proces 
dialectic aflat în perpetuă derulare. Cel de al treilea moment al acestui 
proces, care este interiorizarea (prin care lumea socială obiectivată 
este reproiectată, reflectată în conştiinţă, în cursul socializării), va fi 
detaliat mai târziu. Este însă posibil de pe acum să constatăm că există 

în realitatea socială o relaţie fundamentală între aceste trei momente 

dialectice. Fiecare dintre ele corespunde unei trăsături esenţiale a 
lumii sociale. Societatea este un produs uman. Societatea este o rea¬ 
litate obiectivă. Omul este un produs social. E posibil, de asemenea, 
să fie deja evident că o analiză a lumii sociale care ocoleşte oricare 
dintre aceste trei momente va conduce la denaturări. 29 Mai putem 

din acţiuni umane cu înţeles, ea continuă să poarte sens chiar dacă rămâne la 
un anumit moment impenetrabilă pentru individ. Originalul poate Si reconstruit, 
mai exact, prin mijloacele pe care Weber le-a numit Verstehen. 

28 Termenul de „obiectivare 11 este derivat din termenul hegelian/marxist 
Versachlichung. 

29 Sociologia americană contemporană tinde către neglijarea primului mo¬ 
ment. Perspectiva sa asupra societăţii are astfel tendinţa să fie ceea ce Marx a 

adăuga că dialectica socială fundamentală apare în totalitatea sa 
numai odată cu transmiterea lumii sociale către o nouă generaţie 
(adică odată cu interiorizarea efectuată în procesul de socializare). 
Pentru a ne repeta, numai odată cu apariţia unei noi generaţii se 
poate vorbi corect despre o lume socială. 

în acelaşi timp, lumea instituţională necesită legitimare, adică are 
nevoie de anumite modalităţi prin care să poată fi „explicată 11 şi justi¬ 
ficată. Şi nu pentru că ea apare ca fiind mai puţin reală. Cum am 
văzut, în cursul transmiterii realitatea socială câştigă în masivitate. 
Această realitate este însă o realitate istorică, care ajunge la noua gene¬ 
raţie ca tradiţie mai degrabă decât ca memorie biografică. în exem¬ 
plul nostru paradigmatic, A şi B, creatorii iniţiali ai lumii sociale, pot 
oricând reconstrui împrejurările în care lumea lor şi oricare parte a 
acesteia au fost stabilite. Adică ei pot dobândi înţelesul unei instituţii 
apelând la capacitatea lor de a-şi aminti. Copiii lui A şi B se aflăîntr-o 
situaţie cu totul diferită. Cunoştinţele lor despre istoria instituţională 
sunt dobândite „din auzite 11 , înţelesul original al instituţiilor le este 
inaccesibil prin prisma memoriei. în calitate de părinţi, devine nece¬ 
sar să interpretăm pentru ei acest înţeles apelând la diferite formule 
de legitimare. Pentru ca acestea să devină convingătoare pentru noua 
generaţie, ele vor trebui să fie consecvente şi cuprinzătoare din punc¬ 
tul de vedere al ordinii instituţionale. Tuturor copiilor trebuie să li se 
spună aceeaşi poveste, ca să spunem aşa. Rezultă de aici că ordinea 
instituţională aflată în extindere dezvoltă o umbrelă protectoare de 
legitimări adecvate, sub care sunt adunate interpretări cognitive şi nor¬ 
mative, deopotrivă. Aceste legitimări sunt învăţate de noua generaţie 
în cursul aceluiaşi proces care le socializează în ordinea instituţio¬ 
nală. Şi acest aspect va fi tratat în detaliu ceva mai târziu. 

numit reificare (Verdinglichung), adică o distorsiune nedialectică a realităţii sociale 
care ascunde caracterul reificării ca produs uman continuu, plasându-lîn schimb 
într-o categorie potrivită numai cu lumea naturii. Faptul că dezumanizarea cuprinsă 
implicit în acest proces este temperată de valori derivate din tradiţii mai gene¬ 
rale ale societăţii este, prezumtiv, bine-venit moral, dar este irelevant teoretic. 

Dezvoltarea unor mecanisme specifice de control social devine 

de asemenea necesară odată cu obiectivarea si dezvoltarea istorică 

) 

a instituţiilor. Devierea de la căile de acţiune „programate 11 institu¬ 
ţional e probabil să apară de îndată ce instituţiile au devenit realităţi 
separate de relevanţa lor iniţială, căpătată în procesele sociale con¬ 
crete prin care s-au format. Mai simplu spus, este mai probabil ca 
cineva să devieze de la programe stabilite pentru el de alţii decât de 
la programe la stabilirea cărora a contribuit el însuşi. Noua generaţie 
ridică problema acceptării şi supunerii, iar socializarea sa în ordinea 
instituţională necesită stabilirea unor sancţiuni. Instituţiile trebuie să 

revendice autoritate asupra individului şi fac acest lucru, indepen¬ 
dent de înţelesurile subiective pe care acesta le poate ataşa unei 
anumite situaţii. Definiţiile instituţionale ale situaţiilor trebuie să fie 

prioritar menţinute, pentru a contracara tentaţiile individuale de a le 
redefini. Copiii trebuie „învăţaţi să se poarte frumos 11 şi, odată ce au 
învăţat, trebuie „ţinuţi din scurt 11 . La fel trebuie să se procedeze şi cu 
adulţii. Cu cât conduita este mai institutionalizată, cu atât devine mai 
previzibilă şi deci mai controlabilă. Dacă socializarea în instituţii a fost 
eficientă, pot fi aplicate, economic şi selectiv, măsuri coercitive cate¬ 
gorice. în majoritatea cazurilor, conduita apare „spontan 11 pe canalele 
stabilite instituţional. în măsura în care conduita este luată de bună 
la nivelul semnificaţiei, posibilele alternative la „programele 11 institu¬ 
ţionale se vor reduce, iar conduita va fi previzibilă şi, deci, controlată. 

în principiu, instituţionalizarea poate avea loc în orice domeniu 
al conduitelor relevante colectiv. De fapt, procesele de instituţionali- 
zare se desfăşoară concurenţial. Nu există nici un motiv a priori de a 
presupune că aceste procese vor „rămâne unite 11 din punct de vedere 
funcţional şi, cu atât mai puţin, ca un sistem logic coerent. întorcân- 
du-ne încă o dată la exemplul nostru, să modificăm uşor situaţia 
fictivă şi să ne închipuim de data aceasta nu o familie de părinţi şi 
copii, ci un triunghi picant compus dintr-un bărbat A, o femeie bise¬ 
xuală B şi o lesbiană C. Nu trebuie să comentăm cauzele preferinţelor 

sexuale diferite ale acestor trei indivizi. Relaţia A-B nu este împărtă¬ 
şită de C. Deprinderile generate ca rezultat al relaţiei A-B nu trebuie 
neapărat legate de cele create în relaţiile B-C şi C-A La urma urmei, 
nu există nici un motiv pentru care aceste două procese de conduită 
erotică, unul heterosexual şi celălalt lesbian, să nu se poată desfă¬ 
şura alături fără a se integra reciproc funcţional sau lângă un al trei¬ 
lea tip de comportament, bazat pe un interes comun, de exemplu, 
cultivarea florilor (sau orice altă activitate care poate prezenta interes 
comun pentru un bărbat heterosexual activ şi o lesbiană activă). Altfel 
spus, pot apărea trei procese de conduită sau de instituţionalizare 
incipientă fără ca acestea să fie integrate funcţional sau logic ca feno¬ 
mene sociale. Un acelaşi raţionament este valabil si dacă A, B si C 
reprezintă colectivităţi, şi nu indivizi, indiferent de ce conţinut au rela¬ 
ţiile dintre ele. De asemenea, integrarea funcţională sau logică nu 
poate fi presupusă a priori atunci când procesele de conduită sau de 
institutionalizare se limitează la aceiaşi indivizi sau la aceleaşi colecti- 

vităţi, în locul celor punctuale date în exemplul nostru. 

Cu toate acestea, rămâne faptul empiric că instituţiile tind să 
„reziste 11 , să rămână unite. Dacă acest fenomen nu este de la sine 
înţeles, el trebuie explicat. Cum poate fi făcut acest lucru? Mai întâi, 
se poate argumenta c ă unele relevante pot fi comune tuturor mem¬ 
brilor unei colectivităţi. Pe de altă parte, multe domenii ale conduitei 
vor fi relevante numai pentru anumiţi indivizi. Aceştia din urmă im¬ 
plică o diferenţiere incipientă, cel puţin după modul în care li se atri¬ 
buie un rol relativ stabil. Această atribuire se poate baza pe deosebiri 
presociale, cum este sexul, sau pe diferenţe ivite pe durata interac¬ 
ţiunii sociale, cum sunt cele apărute din diviziunea muncii. De exem¬ 
plu, numai femeile se pot interesa de magia fertilităţii şi numai vânătorii 
pot face gravură pe pereţii peşterilor. Sau numai bătrânii pot îndeplini 
ceremonialul pentru chemarea ploii şi numai meşteşugarii de arme 
se pot culca cu verii lor dinspre mamă. Având în vedere funcţionali¬ 
tatea lor socială externă, aceste domenii de comportare nu trebuie 

neapărat să fie integrate într-un sistem închegat şi unic. Ele pot con¬ 
tinua să coexiste pe baza unor performanţe separate. Dar, în timp ce 
performanţele pot fi separate, semnificaţia lor tinde către o minimă 
coerenţă. Când individul meditează asupra momentelor succesive 
ale experienţei sale, el încearcă să le dea sens într-un cadru biografic 
coerent. Această tendinţă se intensifică pe măsură ce individul împăr¬ 
tăşeşte cu alţii înţelesurile lui si integrarea lor biografică. Este posibil 
ca această tendinţă de integrare a înţelesurilor să fie bazată pe o 
nevoie psihologică, care, la rândul său, poate să aibă rădăcini fiziolo¬ 
gice (adică ar putea exista în constituţia psiho-fiziologică a omului o 
„nevoie 11 înnăscută de coeziune). Dar argumentaţia noastră nu se 
bazează pe astfel de presupuneri antropologice, ci mai curând pe 
analiza reciprocităţii semnificative în procesul de instituţionalizare. 

De aici decurge necesitatea unei atenţii sporite în formularea ori¬ 
cărei afirmaţii care s-ar putea face despre „logica 11 instituţiilor. Logica 
nu rezidă în instituţii sau în functionalitătile lor externe, ci în modul 
în care acestea sunt invocate în reflecţia asupra lor. Altfel spus, con¬ 
ştiinţa reflexivă suprapune logica peste ordinea instituţională. 30 

Limbajul este acela care operează această suprapunere funda¬ 
mentală a logicii peste lumea socială obiectivată. Edificiul legitimării 
este clădit pe baza limbajului şi utilizează limbajul ca principal instru¬ 
ment. „Logica 11 atribuită astfel ordinii instituţionale este parte a sto¬ 
cului de cunoştinţe social accesibile si trebuie luată ca atare. Deoarece 
> > » 

individul bine socializat „ştie 11 că lumea sa socială este un întreg 
coerent, el va fi constrâns să explice atât funcţionarea sa corectă, cât 
şi disfuncţionalităţile posibile în funcţie de această „cunoaştere 11 . Ca 
rezultat, este foarte uşor pentru un observator al oricărei societăţi să 

30 Analiza „logicii 11 instituţiilor întreprinsă de Pareto este semnificativă aici. 
Un argument similar cu al nostru a fost propus şi de Friedrich Tenbruck, op. cit. 
Acesta mai accentuează şi faptul că „strădania spre consistenţă 11 este înrădăci¬ 
nată în caracterul cu înţeles al acţiunilor omeneşti. 

presupună că instituţiile acesteia funcţionează într-adevăr şi se inte¬ 
grează aşa cum „se aşteaptă de la ele“. 31 

Prin urmare, instituţiile sunt integrate de fado. Integrarea lor nu 
este însă un imperativ funcţional pentru procesele sociale pe care le 
produce - ea se face mai degrabă pe cale deductivă. Indivizii înde¬ 
plinesc diverse acţiuni instituţionalizate distincte în contextul biogra¬ 
fiei lor. Această biografie este un întreg asupra căruia se reflectează, 
în care acţiunile separate sunt considerate nu ca evenimente izolate, 
ci ca părţi legate între ele ale unui univers subiectiv plin de sens, ale 
cărui înţelesuri nu sunt specifice individului, ci sunt articulate între 
ele şi împărtăşite social. Ajungem la necesitatea integrării instituţio¬ 
nale doar pe calea unui astfel de ocoliş prin universurile de înţelesuri 
împărtăşite social. 

Aceasta are implicaţii cu multe consecinţe pentru orice analiză 
a fenomenelor sociale. Dacă integrarea unei ordini instituţionale 
poate fi înţeleasă numai prin prisma „cunoaşterii" pe care membrii 
ei o posedă despre ea, înseamnă că analiza unei astfel de „cunoaş¬ 
teri" va fi esenţială pentru analiza ordinii instituţionale respective. 
Este important să subliniem că aceasta nu implică exclusiv şi nici 
măcar în primul rând utilizarea unor sisteme teoretice complexe care 
să servească drept legitimări ale ordinii instituţionale. Bineînţeles că 

unele teorii trebuie luate în consideraţie. Cunoaşterea teoretică e 

doar o mică parte din ceea ce se consideră a fi cunoaştere într-o 
societate. Legitimările teoretice sofisticate aparîn anumite momente 
ale istoriei instituţiilor. Cunoaşterea primară despre ordinea institu¬ 
ţională este o cunoaştere la nivel preteoretic. Ea este suma a „ceea 
ce toată lumea ştie" despre o lume socială, o colecţie de maxime, pre¬ 
cepte morale, proverbe pline de înţelepciune, valori şi credinţe, mituri 
şi aşa mai departe, a căror integrare teoretică cere un considerabil 

31 Aceasta este principala slăbiciune a oricărei sociologii orientate funcţio- 
nalist. Pentru o excelentă critică a acesteia, vezi discuţia asupra societăţii Bororo, 
în Claude Levi-Strauss, Tristes tropiques, Atheneum, New York, 1964, p. 183. 

efort intelectual, aşa cum dovedeşte marele număr de integratori 
eroici, de la Homer până la ultimii făuritori de sisteme sociologice. 
La nivel preteoretic, orice instituţie dispune totuşi de un corpus de 
cunoştinţe transmise sub formă de „retete“, adică de cunoştinţe care 
furnizează regulile de comportare adecvate instituţional. 32 0 astfel de 

cunoaştere constituie motorul motivational al conduitei instituţionali- 

zate. Ea defineşte domeniile de conduită institutionalizate si desem- 

nează situaţiile care se încadrează în ele. Ea defineşte si construieşte 

rolurile care vor fi îndeplinite în contextul instituţiilor respective, con¬ 
trolează şi prezice, ipso fado, toate conduitele de acest gen. întrucât 
această cunoaştere este obiectivată social drept cunoaştere, deci ca 
un corpus de adevăruri general valabile despre realitate, orice deviere 
radicală de la ordinea instituţională apare ca o îndepărtare de reali¬ 
tate. 0 astfel de deviere poate fi calificată ca depravare morală, boală 
mentală, nebunie sau doar pură ignoranţă. Cu toate că astfel de deo¬ 
sebiri nuanţate pot avea consecinţe evidente asupra felului în care 
este tratat deviantul, toate au în comun un statut cognitiv inferior în 
lumea socială respectivă, în acest fel, lumea socială respectivă devine, 
toutcourt, lumea. Ceea ce este considerat drept cunoaştere în socie¬ 
tate ajunge să coexiste cu ceea ce poate fi cunoscut sau, în orice caz, 
oferă cadrul în care tot ceea ce nu este cunoscut încă va fi cunoscut 
în viitor. Aceasta este cunoaşterea dobândită în cursul socializării, care 

mediază interiorizarea în conştiinţa individuală a structurilor obiecti- 

vate ale lumii sociale. în acest sens, cunoaşterea se plasează în cen¬ 
trul dialecticii fundamentale a societăţii. Ea „programează" canalele 
prin care exteriorizarea produce o lume obiectivă. Ea obiectivizează 
această lume prin limbaj şi prin aparatul cognitiv bazat pe limbaj, 
adică o ordonează în obiecte care urmează să fie percepute ca reali¬ 
tate. 33 Ea este apoi interiorizată din nou în cursul socializării ca adevăr 

32 Sintagma cunoaştere-„reţetă“ este preluată de la Schutz. 

33 Termenul „obiectivizare" este derivat din termenul Vergegenstăndlichung 
al lui Hegel. 

obiectiv valabil. Cunoaşterea despre societate este astfel o realizare 
în ambele sensuri ale acestui cuvânt - în sensul perceperii realităţii 
sociale obiectivate şi în sensul producerii continue a acestei realităţi. 

De exemplu, în cursul diviziunii muncii se dezvoltă un corpus de 
cunoştinţe care se referă la activitatea specifică implicată. Prin baza 
sa lingvistică, această cunoaştere este deja indispensabilă pentru 
„programarea" instituţională a acestor activităţi economice. Va exista, 
să spunem, un vocabular care precizează diferitele procedee de vână¬ 
toare, armele care trebuie folosite, animalele care vor fi vânate etc. 
Va mai exista si o colecţie de retete care trebuie să fie învăţate pentru 
ca vânătoarea să decurgă eficient. Această cunoaştere este în sine o 
forţă catalizatoare, de control, un ingredient indispensabil al instituţio- 
nalizării acestui domeniu al comportării. Pe măsură ce instituţia vână¬ 
torii se cristalizează şi persistă în timp, acelaşi corpus de cunoştinţe 
serveşte ca descriere obiectivă (şi, accidental, empiric verificabilă) a 
sa. Prin această cunoaştere, este obiectivat un întreg segmentai lumii 
sociale. Va apărea o „ştiinţă" obiectivă a vânătorii, corespunzătoare 
realităţii obiective a economiei vânatului. Nu mai trebuie să spunem 
că, în acest caz, „verificarea empirică" şi „ştiinţa" nu trebuie înţelese 
în sensul definit de canoanele ştiinţifice moderne, ci mai curând în 
sensul unei cunoaşteri care poate fi confirmată de experienţă şi care, 
ulterior, devine sistematic organizată ca un corpus de cunoştinţe. 

Şi în acest caz un corpus de cunoştinţe este transmis următoarei 
generaţii. El este însusit ca adevăr obiectiv în cursul socializării si este 
astfel interiorizat ca realitate subiectivă. Această realitate are, la rân¬ 
dul ei, puterea să modeleze individul. Ea va produce un tip special 
de persoană, anume un vânător, ale cărui identitate şi biografie ca 
vânător au sens numai într-un univers constituit din corpusul men¬ 
ţionat de cunoştinţe, fie ca întreg (o societate formată integral din 
vânători, să zicem), fie parţial (în societatea noastră, în care vânătorii 
se asociază într-un subunivers propriu). Cu alte cuvinte, nici o parte a 
instituţionalizării vânătorii nu poate exista fără cunoaşterea specifică 



Societatea ca realitate obiectivă 97 


care a fost produsă şi obiectivată social în legătură cu această activitate. 
A vâna şi a fi vânător implică faptul de a exista într-o lume socială defi¬ 
nită şi controlată de acest corpus de cunoştinţe. Mutatis mutandis, 
acelaşi lucru se aplică oricărui domeniu de conduite instituţionalizate. 

c. Sedimentare si tradiţie 

i j 

Doar o mică parte din totalitatea experienţelor omeneşti este reţi¬ 
nută în conştiinţă. Experienţele care sunt astfel reţinute se sedimen- 
tează, adică „îngheaţă 11 în amintire ca entităţi care pot fi recunoscute 
şi reamintite. 34 Individul nu poate da nici un sens biografiei sale dacă 
o asemenea sedimentare nu a avut loc. Poate avea loc, de asemenea, 
si o sedimentare intersubiectivă, atunci când mai mulţi indivizi au o 
biografie comună, experienţele lor fiind încorporate într-un stoc gene¬ 
ral de cunoştinţe. Sedimentarea intersubiectivă poate fi calificată ca 
fiind cu adevărat socială numai atunci când a fost obiectivată într-un 
sistem de semnale de un fel sau altul, adică atunci când se iveşte 
posibilitatea obiectivizării repetate a experienţelor comune.* 

Doar atunci devine posibil ca aceste experienţe să fie transmise 
de la o generaţie la următoarea şi de la o colectivitate la alta. Teoretic, 
o activitate comună, chiar lipsită de un sistem de semnale, poate să 
constituie o bază de transmitere. Empiric însă, acest lucru este impro¬ 
babil. Un sistem de semnale obiectiv accesibil conferă experienţelor 
sedimentate un statut de anonimitate incipientă, pentru că le des¬ 
prinde de contextul original al biografiilor individuale concrete şi le 

34 Termenul „sedimentare" este derivat dintr-o expresie propusă de Edmund 
Husserl. El a fost folosit pentru prima oară într-un context sociologic de Schutz. 

* în acest context, a nu se confunda obiectivarea (objedivatiori) cu obiediui- 
zarea ( objedification ). Obiectivarea ar reprezenta o exteriorizare în activ, pe 
când obiectivizarea ar fi rezultatul obiectivării, al exteriorizării, adică obiectul, 
produsul, scopul, ideea activităţii. Pentru o precizare a acestor termeni, vezi şi 
referinţele II. 28 şi II. 33 din Note, p. 152. (n.tr.) 

face general accesibile tuturor celor care participă sau pot participa, 
în viitor, la sistemul respectiv de semnale. In acest fel, experienţele 
devin uşor transmisibile. 

In principiu, orice sistem de semnale ar putea fi satisfăcător în 
acest sens. Normal, sistemul de semnale hotărâtor este cel lingvistic. 
Limbajul obiectivează experienţele comune şi le face accesibile tutu¬ 
ror celor din comunitatea lingvistică, devenind astfel atât temeiul, cât 
şi instrumentul stocului colectiv de cunoştinţe. Mai mult, limbajul 
furnizează mijloacele prin care pot fi obiectivizate noi experienţe, 
ceea ce permite încorporarea lor în stocul deja existent de cunoştinţe 
şi este mijlocul cel mai important prin care sedimentările obiectivate 
şi obiectivizate sunt transmise prin tradiţie colectivităţii respective. 

De exemplu, numai unii dintre membrii societăţii de vânători au 
trăit experienţa de a-şi pierde armele şi de a fi nevoiţi să lupte cu mâi¬ 
nile goale împotriva unui animal sălbatic. Această experienţă înspăi¬ 
mântătoare, chiar dacă a lăsat în urmă şi o pildă de curaj, viclenie şi 
isteţime, se sedimentează ferm în conştiinţa indivizilor care au trăit-o. 
Dacă experienţa este comună mai multor indivizi, ea va fi sedimen¬ 
tată intersubiectiv, poate chiar forma o legătură puternică între aceşti 
indivizi. Când această experienţă este însă formulată şi transmisă prin 
limbaj, ea devine accesibilă şi, poate, relevantă şi pentru indivizi care 
nu au trecut niciodată prin ea. Formularea lingvistică (care, într-o socie¬ 
tate de vânători, ne imaginăm că este foarte precisă şi amănunţită - 
„singur, doborât fiara, cu o singură mână, un rinocer mascul 11 , „singur 
omorât fiara, cu două mâini, rinocer femelă ş.a.m.d.) abstractizează 
experienţa din întâmplările biografice individuale. Formularea res¬ 
pectivă exprimă o posibilitate obiectivă pentru oricine, sau mai exact, 
pentru fiecare individ dintr-o anumită categorie (vânători versaţi, să 
zicem), adică ea devine, în principiu, anonimă, chiar dacă este încă 
asociată cu isprăvile unor anumiţi indivizi. Chiar şi pentru cei care nu 
anticipează experienţa în propria biografie viitoare (femeile cărora le 
este interzis vânatul, de exemplu) ea poate fi relevantă indirect (femeia 

doreşte să-şi găsească un soţ vânător); în orice caz, ea constituie o 
parte a stocului comun de cunoştinţe. Obiectivizarea experienţei în 
limbaj (adică transformarea ei într-un obiect general accesibil cunoaş¬ 
terii) permite deci încorporarea sa într-un corpus mai mare de tradiţii 
pe calea instruirii morale, a poeziei de inspiraţie, a alegoriei religioase 
şi a altor mijloace. Atât experienţa, în sensul ei restrâns, cât şi adaosul 
de semnificaţii mai largi pot fi apoi predate noii generaţii sau chiar 
difuzate către o cu totul altă colectivitate (o societate de agricultori, 
să zicem, care îi pot ataşa o cu totul altă semnificaţie). 

Limbajul devine depozitarul unei colecţii cuprinzătoare de sedi¬ 
mentări colective, care pot fi obţinute monotetic, adică sub formă de 
întreg închegat şi fără a reconstrui procesul lor iniţial de formare . 35 
Deoarece adevărata origine a sedimentărilor şi-a pierdut importanţa, 
tradiţia poate inventa o origine cu totul diferită, fără ca prin asta să 
pună sub semnul îndoielii ceea ce a fost deja obiectivat. Cu alte 
cuvinte, legitimările se pot succeda una alteia, conferind din timp în 
timp noi înţelesuri experienţelor sedimentate ale colectivităţii respec¬ 
tive. Istoria trecută a societăţii poate fi reinterpretată, fără a tulbura 
inutil ordinea instituţională existentă. De pildă, în exemplul de mai 
sus expresia „doborât fiara 11 poate ajunge să fie legitimată ca o faptă 
a unor fiinţe divine şi orice repetare a ei de către oameni o imitare 
a prototipului mitologic. 

Acest proces stă la baza tuturor sedimentărilor obiectivate, nu 
numai a acţiunilor instituţionalizate. El se poate referi, de exemplu, 
la transmiterea unor tipizări ale altor indivizi, care nu sunt direct rele¬ 
vante pentru o anumită instituţie. De exemplu, aceşti „alţii" pot fi tipi¬ 
zaţi ca „înalţi" sau „scunzi", „graşi" sau „slabi", „deştepţi" sau „proşti" 
fără ca acestor tipizări să li se ataşeze vreo implicaţie instituţională 
anumită. Acest proces se aplică, desigur, şi transmiterii înţelesurilor 

35 Aici se foloseşte expresia „însuşire monotetică" a lui Husserl. Ea a fost 
utilizată pe larg de Schutz. 

sedimentate, care concordă cu specificaţiile atribuite în prealabil 
instituţiilor. 

j 

Transmiterea semnificaţiei unei instituţii se bazează pe recunoas- 
terea socială a acelei instituţii ca o soluţie „permanentă" a unei pro¬ 
bleme „permanente" a unei colectivităţi date. Prin urmare, actorii 
potenţiali ai unor acţiuni instituţionalizate trebuie să fie sistematic 
familiarizaţi cu aceste semnificaţii. Aceasta necesită existenta unei 

forme oarecare de proces „educaţional". Semnificaţiile instituţionale 
trebuie să fie impuse cu putere şi definitiv conştiinţei individului. întru¬ 
cât fiinţele umane sunt deseori lente si uituce, trebuie să mai existe si 
procedee prin care aceste înţelesuri să poată fi fixate şi rememorate, 
dacă este necesar chiar şi prin mijloace coercitive şi în general neplă¬ 
cute. Mai mult, deoarece fiinţele umane sunt deseori lipsite de prea 
multă inteligenţă, semnificaţiile instituţionale tind să fie simplificate în 
procesul de transmitere, astfel încât colecţia dată de „formule" institu¬ 
ţionale să fie uşor asimilată si memorată de generaţiile care se succed. 
Caracterul gen „formulă" al semnificaţiilor asigură păstrarea lor în 
memorie. La nivelul înţelesurilor sedimentate, avem de-a face cu ace- 
leaşi procese de deprindere şi de banalizare pe care le-am menţionat 
deja odată cu discutarea instituţionalizării. Din nou, forma stilizată prin 
care isprăvile eroice pătrund în tradiţie constituie un exemplu util. 

înţelesurile obiectivate ale activităţii instituţionale sunt conside- 

i > ) 

rate „cunoaştere" şi sunt transmise ca atare. O parte din această 
„cunoaştere" este considerată ca relevantă pentru toţi, o altă parte, 
relevantă numai pentru unele categorii. Orice transmitere a cunoaş¬ 
terii necesită un fel de aparat social. Altfel spus, unele categorii sunt 
desemnate ca transmiţătoare, altele ca receptoare ale „cunoaşterii" 
tradiţionale. Caracterul specific al acestui aparat social va diferi, desi¬ 
gur, de la o societate la alta. Vor exista de asemenea proceduri tipi¬ 
zate pentru a transmite tradiţia de la cei care o cunosc la cei care nu 
o cunosc. De exemplu, folclorul tehnic, magic şi moral despre vână¬ 
toare poate fi transmis de un unchi dinspre partea mamei nepoţilor 

de o anumită vârstă, apelând la anumite procedee specifice de ini¬ 
ţiere. Clasificarea în „cunoscători" şi „necunoscători", ca şi „cunoaş¬ 
terea" despre care se presupune că trebuie să treacă de la unul care 
ştie la cel care nu ştie este o chestiune de definire socială; atât „a 
şti", cât şi „a nu şti" se referă la ce se înţelege la nivel social prin reali¬ 
tate, si nu la anumite criterii extrasociale de valabilitate a cunoaşterii. 
Cu alte cuvinte, unchii materni nu transmit acest stoc particular de 
cunoaştere pentru că îl cunosc, ci îl cunosc (adică sunt definiţi drept 
cunoscători) tocmai pentru că sunt unchi materni. Dacă se întâmplă 
ca un unchi matern astfel desemnat instituţional să nu fie capabil să 
transmită cunoaşterea respectivă, el încetează de a mai fi unchi 
matern în adevăratul sens al cuvântului şi chiar i se poate retrage 
recunoaşterea instituţională a acestui statut, în funcţie de extinderea 
socială a relevanţei unui anumit tip de „cunoaştere" şi de complexi¬ 
tatea şi importanţa saîntr-o anumită colectivitate. „Cunoaşterea" s-ar 
putea să trebuiască să fie reafirmată prin obiecte simbolice (cum ar fi 
fetişurile sau emblemele militare) şi/sau acţiuni simbolice (ca ritualu¬ 
rile religioase sau militare). Cu alte cuvinte, ca ajutoare mnemotehnice 
pot fi invocate obiecte şi acţiuni fizice. Desigur că orice transmitere 
a semnificaţiilor instituţionale implică procedee de control şi de legiti¬ 
mare. Acestea sunt legate de instituţiile însele şi sunt administrate 
de un personal transmiţător. Ar trebui să subliniem din nou că între 
diferitele instituţii si modalităţile de transmitere a cunoaşterii din 

domeniul lor nu se aşteaptă să existe a priori coerenţă şi nici funcţio¬ 
nalitate. Problema coerenţei logice apare mai întâi la nivelul legiti¬ 
mării (unde poate exista un conflict sau o competiţie între diferitele 
legitimări şi personalul administrativ), şi apoi la nivelul socializării 
(unde pot apărea dificultăţi practice în interiorizarea semnificaţiilor 
instituţionale succesive sau aflate în competiţie). Intorcându-ne la un 
exemplu anterior, nu există a priori nici un motiv pentru care semnifi¬ 
caţiile instituţionale născute într-o societate de vânători să nu fie difu- 
) > 

zate spre o societate de agricultori. Mai mult chiar, aceste semnificaţii 

pot să apară unui observator din afară ca având, în momentul difu¬ 
zării, o „funcţionalitate" îndoielnică în cea dintâi societate si nici un 
fel de „funcţionalitate" în cea de a doua. Dificultăţile care se pot ivi 
aici sunt legate de activităţile teoretice ale celor care legitimează şi 
de unele activităţi practice ale „educatorilor" din noua societate. 

Teoreticienii trebuie să fie satisfăcuţi că o zeitate a vânătorii este un 

cetăţean credibil al unui panteon agrar, iar pedagogii trebuie să explice 
activităţile sale mitologice unor copii care nu au asistat niciodată la 
o vânătoare. Teoreticienii care legitimează tind să aibă aspiraţii logice, 
iar copiii tind să fie recalcitranţi. Asta nu este însă o problemă de 
logică abstractă sau de funcţionalitate tehnică, ci mai degrabă de 
ingenuitate, pe de o parte, şi de credulitate, pe de alta - ceea ce 
constituie o temă diferită. 

d. Rolurile 

Aşa cum am văzut, originile oricărei ordini instituţionale rezidă în 
tipizarea activităţiilor proprii sau ale altora. Aceasta înseamnă că 
cineva împărtăşeşte cu alţii anumite scopuri specifice şi faze conexe 
ale realizării lor şi, în plus, că se tipizează nu numai acţiuni specifice, 
ci şi forme ale acţiunii. Altfel spus, nu numai un actor care execută 
o acţiune de tipul X va fi recunoscut ca executant, ci şi o acţiune de 
tipul X este recunoscută ca fiind executabilă de către orice actor 
căruia i se poate atribui în mod plauzibil structura de relevanţă res¬ 
pectivă. De exemplu, poţi recunoaşte unui cumnat dreptul de a-ţi 
pălmui copilul obraznic şi poţi înţelege că această acţiune constituie 
doar un aspect al unei forme de conduită proprie şi altor cupluri 
unchi-nepot, ba chiar că este, în general, un model acceptabil într-o 
societate matrilocală*. Acest incident va fi acceptat social numai dacă 
această din urmă tipizare prevalează, tatăl copilului retrăgându-se 

* în antropologie, legat de o familie sau de un trib condus de soţia unui 
membru al acestuia, (n.tr.) 

discret din scenă pentru a nu perturba exercitarea legitimă a autori¬ 
tăţii unchiului. 

t 

Tipizarea formelor de acţiune cere ca acestea să aibă un sens 
obiectiv, ceea ce necesită o obiectivizare lingvistică. Va li nevoie, 
adică, de un vocabular care să se refere la aceste forme de acţiune 
(cum ar fi „pălmuire-nepot", ce va aparţine unei structurări lingvistice 
mult mai largi a rudeniei şi a variatelor sale drepturi şi obligaţii). In 
principiu, deci, o acţiune şi sensul ei pot fi percepute separat de înfăp¬ 
tuirea individuală şi de procesele subiective variabile asociate cu cea 
dintâi. Atât şinele, cât şi celălalt pot fi percepuţi ca executanţi ai unor 
acţiuni obiective, general cunoscute, care revin des şi sunt repetate 
de orice actor din categoria corespunzătoare. 

Asta are consecinţe importante asupra autoexperienţei. In cursul 
acţiunii apare o identificare a sinelui cu sensul obiectiv al acţiunii; 
acţiunea în curs de desfăşurare determină, pentru o clipă, autoper- 
cepţia actorului şi face acest lucru în sensul obiectiv care i-a fost 
atribuit acţiunii. Deşi continuă să existe o conştientizare marginală a 
corpului propriu şi a altor aspecte ale sinelui, indirect implicate în 
acţiune, în acel moment, actorul se percepe pe sine ca identificân- 
du-se în mod esenţial cu acţiunea obiectivată social („Acum îl păl- 
muiesc pe nepot 1 ' - un episod obişnuit în rutina vieţii cotidiene). 
După ce acţiunea a avut loc mai apare încă o consecinţă importantă, 
pe când actorul reflectează asupra acţiunii sale. Acum o parte a 
sinelui este obiectivizată ca executantă a acestei acţiuni, şinele în 

totalitatea lui devenind relativ detaşat de acţiunea executată. Devine 

posibil, aşadar, să se creadă că şinele a fost doar parţial implicat în 
acţiune (omul din exemplul nostru mai este, la urma urmei, şi altceva 
decât un pălmuitor de nepoţi). Nu e greu de văzut că, pe măsură ce 
aceste obiectivizări se acumulează („palmă-nepot", „soră-sprijin", 
„războinic-instruire", „ploaie-balerin" etc.), un întreg sector al conşti¬ 
inţei de sine se structurează în funcţie de ele. Cu alte cuvinte, un 
segment al sinelui este obiectivizat în funcţie de tipizările accesibile 
social. Acest segment constituie adevăratul „sine social", acela care 

este experimentat subiectiv ca diferit de şinele în totalitatea sa, ba 
chiar opus lui . 36 Examinarea acestui important fenomen, care per¬ 
mite o „conversaţie" interioară între diferite segmente ale sinelui, va 
fi reluată mai târziu, atunci când vom discuta procesul prin care lumea 

construită social este interiorizată în conştiinţa individuală. Pentru 

moment, ceea ce este important este relaţia dintre fenomen şi tipi¬ 
zările obiectiv accesibile ale conduitei. 

Pe scurt, actorul se identifică in actu cu tipizările conduitei obiec¬ 
tivate social, dar, ulterior, restabileşte distanta dintre el si acestea, 
atunci când meditează asupra conduitei sale. Această distanţare între 
actor şi acţiunea sa poate fi reţinută în conştiinţă şi proiectată spre 
repetările viitoare ale acţiunilor. în acest fel, atât şinele care acţionează, 
cât şi alţii care acţionează sunt percepuţi nu ca indivizi singulari, ci 
ca tipuri. Prin definiţie, aceste tipuri sunt interschimbabile. 

Despre roluri putem vorbi cu adevărat atunci când acest gen de 
tipizare apare în contextul unui stoc obiectivizat de cunoştinţe, 
comune unei colectivităţi de actori. într-un astfel de context, rolurile 
sunt tipuri de actori . 37 Se poate uşor vedea că o construcţie a tipolo¬ 
giei rolurilor presupune în mod necesar corelarea cu instituţionali- 
zarea conduitei. Instituţiile sunt întrupate în experienţa individuală 
prin mijlocirea rolurilor. Rolurile, obiectivizate lingvistic, constituie un 
ingredient esenţial al lumii obiectiv accesibile din orice societate. 
Interpretând roluri, individul participă la o lume socială. Interiorizând 
aceste roluri, această lume devine pentru el reală subiectiv. 

în stocul comun de cunoaştere sunt cuprinse şi standarde pentru 
îndeplinirea unorroluri accesibile tuturor membrilor unei societăţi sau, 
cel puţin, celor care sunt potenţiali executanţi ai rolurilor respective. 

36 în ceea ce priveşte „şinele social" opus sinelui în totalitatea sa, vezi con¬ 
ceptul lui Mead de „eu“ în opoziţie cu cel de homo duplex al lui Durkheim. 

37 Cu toate că în raţionamentul nostru am vehiculat termeni care nu au fost 
folosiţi de Mead, concepţia noastră despre rol este foarte apropiată de a sa şi 
intenţionează să extindă teoria rolurilor formulată de el spre un cadru referen¬ 
ţial mai larg, şi anume unul care include o teorie a instituţiilor. 

Această accesibilitate generală este ea însăşi parte a aceluiaşi stoc 
de cunoştinţe; nu numai că standardele pentru rolul X sunt îndeobşte 
cunoscute, dar se şi ştie că aceste standarde sunt cunoscute. In con¬ 
secinţă, orice actor prezumtiv al rolului X poate fi făcut răspunzător 
pentru (ne)respectarea standardelor, care pot fi învăţate ca parte a 
tradiţiei instituţionale şi folosite pentru verificarea „calificării" tuturor 
executanţilor şi, totodată, pot servi drept mijloace de control. 

Sursele rolurilor rezidă în acelaşi proces fundamental de habitua- 
lizare şi de obiectivare ca şi originile instituţiilor. Rolurile apar de îndată 
ce un stoc comun de cunoştinţe, conţinând tipizările reciproce ale con¬ 
duitei, se află într-un proces de formare, un proces care, aşa cum am 
văzut, este propriu interacţiunii sociale şi anterior instituţionalizării 
propriu-zise. întrebarea privind rolurile care urmează a fi instituţiona- 
lizate este identică cu întrebarea privind domeniile conduitei influen¬ 
ţate de instituţionalizare şi la ea se poate răspunde în acelaşi mod. 
Orice conduită instituţionalizată implică roluri. Ca urmare, rolurile iau 
parte la formarea caracterului de control al instituţionalizării. De îndată 
ce actorii sunt tipizaţi ca executanţi de roluri, conduita lor devine ipso 
fado susceptibilă de a fi obligatorie. Conformarea sau neconformarea 
cu standardele social definite ale rolurilor încetează de a mai fi bene¬ 
volă, deşi, desigur, severitatea sancţiunilor poate diferi de la caz la caz. 

Rolurile reprezintă ordinea instituţională . 38 Această reprezentare 
este îndeplinită pe două niveluri. Mai întâi, îndeplinirea rolului se repre¬ 
zintă pe sine însăşi. De pildă, a te angaja să judeci pe cineva înseamnă 
a-ţi asuma rolul de judecător. Individul care judecă nu acţionează „de 
capul lui", ci ca judecător. în al doilea rând, rolul reprezintă o întreagă 
înlănţuire de conduite. Rolul judecătorului este în relaţie cu alte roluri, 
totalitatea acestora formând instituţia legii. Judecătorul acţionează 
ca reprezentant al legii. Instituţia se poate manifesta în experienţe 

38 Termenul „reprezentare" este, aici, foarte apropiat de sensul pe care i l-a 
atribuit Durkheim, dar cu o sferă lărgită. 

reale doar printr-o astfel de reprezentare prin rolurile îndeplinite. 
Instituţia, cu colecţia ei de acţiuni „programate 11 , poate fi asemănată 
cu libretul nescris al unei opere. Punerea în scenă a operei depinde 
de executarea repetată, de către actori vii, a rolurilor prescrise în libret. 
Actorii întruchipează rolurile şi actualizează opera reprezentând-o pe 
o scenă. Nici opera, nici instituţia nu există empiric separat de această 
execuţie repetată. Prin urmare, a spune că rolurile reprezintă instituţii 
este totuna cu a spune că rolurile fac din nou posibilă existenţa insti¬ 
tuţiilor ca o prezenţă reală în experienţa unor indivizi vii. 

Instituţiile sunt reprezentate şi în alte feluri. Obiectivizările lor 
lingvistice, de la simpla desemnare verbală la încorporarea lor în sim¬ 
bolizări extrem de complexe ale realităţii, de asemenea le reprezintă 
(adică le fac prezente) în experienţă. Ele pot fi reprezentate simbolic 
prin obiecte fizice, atât naturale, cât şi artificiale. Toate aceste repre¬ 
zentări devin însă „moarte 11 (adică lipsite de realitate subiectivă) dacă 
nu sunt „readuse la viaţă 11 continuu în conduita umană curentă. Repre¬ 
zentarea unei instituţii în şi prin roluri este deci reprezentarea par 
excellence, de care depind toate celelalte reprezentări. De exemplu, 
instituţia legii este reprezentată şi ea printr-un limbaj juridic, coduri 
de legi, teorii ale jurisprudenţei şi, în sfârşit, prin legitimările ultime 
ale instituţiei şi prin normele impuse de sistemele sale de gândire 
etică, religioasă sau mitologică. Fenomene create de om, cum este 
numărul mare de legi care însoţesc de regulă administrarea legii, şi 
fenomene naturale ca producerea tunetului, care poate fi luat ca un 
verdict divin într-un proces by ordeal şi poate deveni apoi chiar un sim¬ 
bol al justiţiei finale, reprezintă de asemenea instituţia.* Toate aceste 
reprezentări îşi dobândesc însă semnificaţia şi chiar inteligibilitatea 
din utilizarea lor în conduita umană, care, în acest caz este desigur 
o conduită tipizată în rolurile instituţionale ale legii. 

* Proces by ordeal - metodă antică de judecată, în care acuzatul era expus 
la diferite pericole fizice, din care dacă scăpa era socotit protejat de zei şi, deci, 
nevinovat, (n.tr.) 

Când indivizii încep să reflecteze asupra acestor chestiuni, ei sunt 
puşi în faţa problemei reunirii acestor diferite reprezentări într-un tot 
închegat, care să aibă sens . 39 Orice îndeplinire concretă a unui rol 
se raportează la sensul obiectiv al instituţiei şi, astfel, la celelalte inter¬ 
pretări complementare ale rolului, precum şi la sensul instituţiei ca 
întreg. Cu toate că problema integrării diferitelor reprezentări astfel 
implicate este rezolvată în primul rând la nivelul legitimării, ea este 
tratată şi în funcţie de specificul rolurilor. Toate rolurile reprezintă ordi¬ 
nea instituţională, în sensul deja menţionat. Unele roluri însă repre¬ 
zintă simbolic această ordine, în totalitatea ei, mai mult decât altele. 
Astfel de roluri au o mare importanţă strategică într-o societate, deoa¬ 
rece reprezintă nu numai instituţia cutare sau cutare, ci integrarea 
tuturor instituţiilor într-o lume cu sens. Desigur că aceste roluri ajută, 
ipso fado , la menţinerea acestei integrări în conştiinţa şi conduita 
membrilor societăţii, adică ele au o relaţie specială cu aparatul de 
legitimare al societăţii. Unele roluri nu au altă funcţie decât această 
reprezentare simbolică a ordinii instituţionale ca totalitate integrată, 
altele îşi asumă această funcţie doar din când în când, pe lângă func¬ 
ţiile mai puţin spectaculoase pe care le îndeplinesc prin rutină. Jude¬ 
cătorul, de exemplu, poate reprezenta pe această cale, ocazional, 
într-un caz deosebit de important, integrarea totală a societăţii. Un 
monarh face acest lucru permanent, iar într-o monarhie constituţio¬ 
nală el nu are de fapt altă funcţie decât aceea de a fi un „simbol viu“ 
pentru toate straturile societăţii, până jos de tot, la nivelul omului de 
pe stradă. Istoric, rolurile care reprezintă simbolic ordinea instituţio¬ 
nală totală au fost localizate, în mod obişnuit, în instituţiile politice şi 
religioase . 40 

39 Acest proces de reunire, de „strângere la un loc“, constituie una dintre 
preocupările principale ale sociologiei durkheimiene - integrarea societăţii prin 
încurajarea solidarităţii. 

40 Reprezentările simbolice ale integrării sunt ceea ce Durkheim a numit 
„religie 11 . 

Pentru consideraţiile noastre imediate mai important este carac¬ 
terul rolurilor de mediatori între anumite sectoare particulare ale sto¬ 
cului comun de cunoştinţe. In virtutea rolurilor pe care individul le 
joacă, el este antrenat în anumite domenii specifice ale cunoaşterii 
obiectivate social, nu numai în sensul cognitiv mai restrâns, ci şi în 
sensul pe care „cunoaşterea" îl are ca norme, valori şi chiar emoţii. 
A fi judecător înseamnă desigur să cunoşti legile şi poate chiar să ai 
cunoştinţe despre problemele umane mai generale care au tangenţă 
cu legalitatea. Aceasta implică însă şi „cunoaşterea" valorilor şi atitu¬ 
dinilor considerate ca necesare unui judecător, cerinţă care se poate 
extinde atât de departe încât să le cuprindă chiar şi pe cele conside¬ 
rate ca necesare pentru soţia judecătorului. Judecătorul trebuie, de 
asemenea, să aibă „cunoştinţe" adecvate si în domeniul emoţiilor: 
el va trebui să ştie, de exemplu, când să-şi stăpânească sentimentele 
de compasiune, ca să menţionăm doar o cerinţă psihologică nu prea 
importantă a acestui rol. In acest fel, orice rol deschide calea spre 
un sector specific al stocului total de cunoştinţe al societăţii. Pentru 
a învăţa un rol nu este de ajuns să-ţi însuşeşti deprinderile strict nece¬ 
sare pentru îndeplinirea sa „în exterior". Trebuie, de asemenea, să 
te iniţiezi în variatele straturi cognitive şi chiar afective ale corpusului 
de cunoştinţe care este direct şi indirect potrivit cu acest rol. 

Aceasta implică o distribuţie socială a cunoaşterii . 41 Stocul de 
cunoştinţe al unei societăţi este structurat în funcţie de ceea ce este 

j t > » 

relevant în general şi ceea ce este relevant numai pentru roluri speci¬ 
fice. Acest lucru este adevărat chiar şi în situaţii sociale foarte simple, 
cum ar fi cea din exemplul precedent, produsă de interacţiunea aflată 
în curs de desfăşurare dintre un bărbat, o femeie bisexuală si o Ies- 
biană. In acest caz, pentru toţi cei trei participanţi sunt relevante unele 
cunoştinţe de interes comun (de exemplu, cunoaşterea mijloacelor 
prin care să menţină tovărăşia lor economic viabilă), în timp ce alte 


41 Noţiunea de distribuţie socială a cunoaşterii este preluată de la Schutz. 

cunoştinţe sunt relevante doar pentru doi dintre ei [sauoir-faire -ul 
lesbianei sau, în celălalt caz, iscusinţa de a seduce heterosexual). Cu 
alte cuvinte, distribuţia socială a cunoaşterii atrage după sine o dihoto- 
mizare în funcţie de relevanţa generală sau specifică a rolului. 

Dată fiind acumularea istorică a cunoaşterii într-o societate, putem 
presupune că, datorită diviziunii muncii, cunoaşterea specifică rolului 
va creşte mai repede decât cunoaşterea general relevantă şi accesi¬ 
bilă. înmulţirea sarcinilor specifice, produsă de diviziunea muncii, 
cere soluţii standardizate, care pot fi repede învăţate şi transmise. La 
rândul lor, acestea necesită cunoaşterea specializată a anumitor situaţii 
şi a relaţiilor dintre scopuri şi mijloace în funcţie de care situaţiile sunt 
definite social. Altfel spus, vor apărea specialişti şi fiecare dintre aceş¬ 
tia va trebui să cunoască tot ce este necesar pentru ducerea la înde¬ 
plinire a sarcinii specifice care i s-a încredinţat. 

Pentru a acumula cunoştinţe specifice rolului, o societate trebuie 
să fie astfel organizată încât anumiţi indivizi să se poată concentra 
asupra specialităţilor lor. Dacă într-o societate de vânători anumiţi 
indivizi trebuie să devină producători de suliţe, devine necesar să se 
prevadă măsuri ca ei să fie scutiţi de activităţile de vânătoare propriu- 
zise, cerute tuturor celorlalţi bărbaţi adulţi. Cunoştinţele specializate 
de un gen mai evaziv, cum ar fi cele ale mistagogilor* sau ale altor 
intelectuali, presupun de asemenea o organizare socială de acelaşi 
fel. In toate aceste cazuri, specialiştii devin administratori ai acelor 
sectoare ale stocului de cunoştinţe care li s-a repartizat social. 

In acelaşi timp, o parte importantă a cunoaşterii general relevante 
o constituie tipologia specialiştilor. Deşi specialiştii sunt definiţi ca 
indivizi care îşi cunosc specialitatea, oricine trebuie să ştie cine sunt 
ei în cazul în care specialităţile lor devin necesare. Nu se poate 
aştepta de la omul obişnuit să cunoască complexităţile farmecelor 

* Persoane care interpretează misterele religioase şi îi iniţiază pe alţii în 
acestea, (n.tr.) 

de stimulare a fertilităţii sau cum se aruncă un blestem asupra cuiva. 
Ceea ce el trebuie să ştie însă este cărui vrăjitor trebuie să i se adreseze 
dacă se iveşte o asemenea nevoie. Prin urmare, tipologia experţilor 
(pe care lucrătorii sociali contemporani o numesc „ghid de trimitere") 
este o parte a stocului de cunoştinţe general relevante şi accesibile, 
în timp ce cunoaşterea care constituie expertiza propriu-zisă nu este. 
Dificultăţile practice care ar putea apărea în anumite societăţi (de 
exemplu, atunci când există grupuri de experţi aflate în concurenţă 
sau când specializarea a devenit într-atât de complicată încât profa¬ 
nul nu mai pricepe nimic) nu ne vor preocupa deocamdată. 

Este, prin urmare, posibil să analizăm relaţia dintre roluri şi cunoaş¬ 
tere din două unghiuri diferite. Privite din perspectiva ordinii institu¬ 
ţionale, rolurile apar ca reprezentări instituţionale şi ca intermediari/ 
mediatori între corpusurile de cunoştinţe instituţional obiectivate. 
Privite din perspectiva diversităţii, fiecare rol poartă cu sine un adaos 
de cunoştinţe bine definit social. Ambele perspective sugerează, desi¬ 
gur, acelaşi fenomen global, care este dialectica esenţială a societăţii. 
Prima perspectivă poate fi rezumată prin afirmaţia că societatea există 
numai în măsura în care indivizii sunt conştienţi de ea, iar cea de a 
doua, prin afirmaţia: conştiinţa individuală este determinată social. 
Restrângând problema la roluri, putem spune că, pe de o parte, ordi¬ 
nea instituţională este reală numai în măsura în care este realizată 
prin rolurile executate şi că, pe de altă parte, rolurile sunt reprezenta¬ 
tive pentru o ordine instituţională care defineşte caracterul lor (inclu¬ 
siv adaosurile de cunoştinţe), din care îşi extrag sensul lor obiectiv. 

Analiza rolurilor prezintă o importanţă deosebită pentru socio¬ 
logia cunoaşterii, deoarece ea scoate în evidenţă medierea dintre 
universurile macroscopice ale înţelesului obiectivat într-o societate 
şi căile prin care aceste universuri devin reale subiectiv pentru indi¬ 
vizi. Astfel, de exemplu, este posibil să analizăm rădăcinile sociale 
macroscopice ale credinţelor religioase despre lume din anumite 
colectivităţi (clase sau grupări etnice sau coterii de intelectuali, să 

zicem), precum şi modul în care aceste credinţe despre lume se 
manifestă în conştiinţa unui individ. Aceste două analize pot fi reunite 
numai dacă se cercetează modalităţile prin care individul se rapor¬ 
tează, în totalitatea activităţii sale sociale, la colectivitatea respectivă. 

0 asemenea cercetare va fi în mod necesar un exerciţiu de analiză 

> 

a rolurilor. 42 

e. Sfera şi mijloacele instituţionalizării 

Până aici am discutat instituţionalizarea din punctul de vedere al 
trăsăturilor esenţiale, care pot fi considerate ca nişte constante socio¬ 
logice. Se înţelege că în acest tratat nu putem nici măcar schiţa 
nenumăratele variaţii ale manifestărilor istorice si ale combinaţiilor 

i > > 

acestor constante - o misiune care ar putea fi îndeplinită numai prin 
scrierea unei istorii universale din punctul de vedere al teoriei socio¬ 
logice. Există totuşi câteva variaţii istorice în ce priveşte caracterul 
instituţiilor care suntîntr-atâtde importante pentru analizele sociolo¬ 
gice concrete, încât ele trebuie neapărat discutate, chiar dacă numai 
pe scurt. Atenţia noastră va continua să se concentreze, desigur, asu¬ 
pra relaţiei dintre instituţii si cunoaştere. 

In investigarea oricărei ordini instituţionale concrete se poate 
ridica următoarea întrebare: Care este scopul instituţionalizării în 

cadrul ansamblului de acţiuni sociale dintr-o colectivitate dată? Altfel 

formulat, cât de mare este sectorul activităţii institutionalizate în 
comparaţie cu sectorul care rămâne neinstituţionalizat? 43 In această 
chestiune există în mod clar variabilitate istorică, deoarece societăţi 

42 Termenul „mediere" a fost folosit de Sartre, dar fără înţelesul concret pe 
care teoria rolurilor este capabile să i-1 ofere. Termenul este adecvat pentru a 
indica legătura generală dintre teoria rolurilor şi sociologia cunoaşterii. 

43 Răspunsul la această întrebare ar putea fi desemnat ca reprezentând „den¬ 
sitatea" ordinii instituţionale. Cu toate acestea, în încercarea de a evita introducerea 
unor termeni noi, am hotărât să nu recurgem la acest termen, deşi este sugestiv. 

diferite lasă loc, mai mult sau mai puţin, unor acţiuni neinstituţio- 
nalizate. Este important să vedem, în general, ce factori determină 
o sferă mai largă a instituţionalizării şi, prin contrast, una mai îngustă. 

Formal vorbind, sfera instituţionalizării depinde de generalitatea 
structurilor de relevantă. Dacă multe sau cele mai multe structuri de 

relevanţă dintr-o societate sunt general împărtăşite, câmpul instituţio¬ 
nalizării va fi larg. Dacă, din contră, doar câteva structuri de relevanţă 
sunt general împărtăşite, sfera insituţionalizării va fi redusă. în acest 
din urmă caz, mai apare şi posibilitatea ca ordinea instituţională să fie 
extrem de fragmentată, pentru că anumite structuri de relevanţă sunt 
împărtăşite de grupuri din societate, dar nu şi de societatea ca întreg. 

Ar putea fi util, din punct de vedere euristic, să examinăm acest 
aspect prin prisma unor „tipuri ideale 11 . Este posibil să ne închipuim 
o societate în care instituţionalizarea este completă; într-o astfel de 
societate toate problemele sunt comune, toate soluţiile la aceste 
probleme sunt social obiectivate şi toate acţiunile sociale sunt institu- 
ţionalizate. Ordinea instituţională cuprinde întreaga viaţă socială, care 
seamănă cu îndeplinirea continuă, fără sfârşit, a unei liturghii compli¬ 
cate şi foarte stilizate. Nu există sau aproape că nu există o distribuire 
a cunoaşterii după roluri specifice, deoarece toate rolurile sunt 
executate în situaţii de egală relevanţă pentru toţi actorii. Acest model 
euristic al unei societăţi complet instituţionalizate (un bun subiect de 
coşmar, s-ar putea spune în treacăt) poate fi uşor modificat imagi- 
nându-ne că toate acţiunile sociale sunt institutionalizate, dar nu 
numai în jurul problemelor comune. Cu toate că modul de viaţă pe 
care o astfel de societate l-ar impune membrilor săi ar fi la fel de rigid, 
ar exista un grad mai mare de distribuire a cunoaşterii după anumite 
roluri specifice. Ar avea loc mai multe liturghii simultan, ca să spu¬ 
nem aşa. Nu mai este nevoie să precizăm că nici modelul totalităţii 
instituţionale, nici versiunea sa modificată nu pot fi întâlnite în istorie. 
Societăţile reale pot fi totuşi examinate prin prisma gradului în care 
corespund acestui model ideal. în acest caz, se poate spune că socie¬ 
tăţile primitive se apropie de model într-un grad mai mare decât cele 

civilizate. 44 Se poate chiar afirma că în dezvoltarea civilizaţiilor arhaice 
se constată o îndepărtare progresivă de acest model. 45 

La cealaltă extremă s-ar situa o societate în care există doar o 
singură problemă comună, iar instituţionalizarea apare numai în 
raport cu această problemă. Intr-o asemenea societate, practic nu ar 
exista un stoc comun de cunoştinţe. Aproape toată cunoaşterea ar 
fi specifică la rol. In privinţa societăţilor macroscopice, nici apropie¬ 
rile de acest tip nu sunt disponibile istoric. Unele apropieri pot fi totuşi 
găsite în formaţiunile sociale mai mici - de exemplu în coloniile 
libertare, în care grijile comune se mărginesc la rânduieli economice 
sau la expediţii militare implicând un număr de unităţi tribale sau 
etnice a căror unică problemă comună este purtarea unui război. 

In afară de a stimula fantezii sociologice, astfel de ficţiuni euristice 
sunt utile doar în măsura în care ajută la clarificarea condiţiilor care 
favorizează apropierea de ele. Condiţia cea mai generală este gradul 
de diviziune a muncii, odată cu diferenţierea concomitentă a institu- 
fiilor. 46 Orice societate în care există o din ce în ce mai mare diviziune 

j 

a muncii se îndepărtează de primul tip ideal descris mai sus. O altă 
condiţie generală, strâns legată de cea dinainte, este disponibilitatea 
unui surplus economic, ceea ce face posibil pentru anumiţi indivizi 
sau grupuri să se angajeze în activităţi specializate care nu sunt direct 
legate de subzistenţă. 47 Aceste activităţi specializate conduc, aşa cum 

44 Aceasta este ceea ce Durkheim a numit „solidaritate organică". Lucien 
Levy-Bruhl, atunci când vorbeşte de „participarea mistică" din societăţile primi¬ 
tive, conferă acestui concept durkheimian un conţinut psihologic mai larg. 

45 Aici s-ar putea face o comparaţie cu noţiunile de „compactitate" şi „dife¬ 
renţiere" ale lui Eric Voegelin. Vezi cartea sa Order andHistory, voi. 1, Louisiana 
State University Press, Baton Rouge, La., 1956. Talcott Parsons s-a referit şi el de 
mai multe ori la diferenţierea instituţională. 

46 Relaţia dintre diviziunea muncii şi diferenţierea instituţională a fost anali¬ 
zată de Marx, Durkheim, Weber, Ferdinand Tonnies şi Talcott Parsons. 

47 Se poate spune că, în pofida unor interpretări diferite în ceea ce priveşte 
detaliul, asupra acestui punct există un grad mare de consens de-a lungul istoriei 
teoriei sociologice. 

am văzut, la specializarea şi segmentarea stocului comun de cunoş¬ 
tinţe. Iar segmentarea face posibilă apariţia unei cunoaşteri desprinse 
de orice relevanţă socială, adică a unor „teorii pure“. 48 Asta înseamnă 
că anumiţi indivizi sunt (pentru a reveni la un exemplu anterior) 
eliberaţi de vânătoare nu numai pentru a fabrica suliţe, dar şi pentru 
a inventa mituri. Avem deci o „viaţă teoretică", cu proliferarea sa risipi¬ 
toare de corpusuri de cunoştinţe specializate, administrate de specia¬ 
lişti al căror prestigiu social poate depinde de fapt de incapacitatea 
lor de a face altceva decât să teoretizeze - ceea ce conduce la un 
număr de probleme analitice la care ne vom întoarce mai jos. 

Instituţionalizarea nu este însă un proces ireversibil, în pofida fap¬ 
tului că instituţiile, odată formate, au tendinţa de a dăinui. 49 Pentru 
o varietate de motive istorice, câmpul acţiunilor instituţionalizate se 
poate îngusta; adică în anumite domenii ale vieţii sociale poate avea 
loc o dezinstituţionalizare. 50 De exemplu, sectorul privat care a apărut 
în societatea industrială modernă este considerabil mai dezinstitu- 
ţionalizat decât sectorul public. 51 

O altă întrebare, cu privire la care anume ordine instituţională 
variază istoric, ar fi: Care este relaţia dintre diversele instituţii, la nivelul 
execuţiei şi al semnificaţiei? 52 In ceea ce priveşte cel dintâi tip real 

48 Relaţia dintre „teoria pură" şi surplusul economic a fost evidenţiată pentru 
prima oară de Marx. 

49 Tendinţa instituţiilor de a dăinui a fost analizată de Georg Simmel prin 
prisma noţiunii sale de „loialitate". Vezi cartea sa, Soziologie, Duncker und 
Humblot, Berlin, 1958, p. 438. 

50 Această noţiune de dezinstituţionalizare provine de la Gehlen. 

51 Analiza dezinstituţionalizării în sfera privată constituie o preocupare cen¬ 
trală a psihologiei sociale a lui Gehlen aplicată la societatea modernă, Vezi 
lucrarea sa, Die Seele im technischen Zeitalter, Rowohlt, Hamburg, 1957. 

52 Dacă cineva ar dori să accepte şi alte neologisme, ar putea privi acest 
lucru ca pe o problemă a gradului de „fuziune" sau de „segmentare" a ordinii 
instituţionale. Aşa cum arată, o asemenea problemă ar părea că este similară 
cu preocuparea structural-funcţională pentru „integrarea funcţională" a socie¬ 
tăţilor. Acest din urmă concept presupune însă că „integrarea" unei societăţi 

discutat mai sus, în fiecare biografie subiectivă există o unitate între 
realizarea instituţională si semnificaţia rolurilor. întregul stoc social 
de cunoştinţe este actualizat în fiecare biografie individuală. Fiecare 
face orice şi cunoaşte orice. Problema integrării înţelesurilor (adică 
a relaţiei semnificative dintre diferite instituţii) este o problemă exclu¬ 
siv subiectivă. Sensul obiectiv al ordinii instituţionale se prezintă fie¬ 
cărui individ ca dat şi cunoscut în general, luat ca atare din punct de 
vedere social. Dacă totuşi există o problemă, aceasta apare din cauza 
dificultăţilor subiective pe care individul le poate avea cu ocazia inte¬ 
riorizării înţelesurilor acceptate social. 

Odată cu îndepărtarea crescândă de acest model euristic (ceea ce 
se întâmplă, fireşte, în toate societăţile moderne, deşi nu în aceeaşi 
măsură), vor apărea modificări importante ale sensurilor instituţionale 
ca fiind „de la sineînţelese 11 . Le-am menţionat deja pe primele două: 
segmentarea ordinii instituţionale, în care numai anumite tipuri de 
indivizi îndeplinesc anumite activităţi, şi, respectiv, o distribuire socială 
a cunoaşterii, în care cunoaşterea specifică la rol ajunge să fie rezer¬ 
vată numai anumitor tipuri de indivizi. Odată cu aceste evoluţii apare 
însă şi o nouă configuraţie la nivelul înţelesului. Va exista o problemă 
obiectivă legată de extinderea integrării înţelesurilor la întreaga socie¬ 
tate. Aceasta este o problemă cu totul diferită de aceea doar subiectivă, 
de a armoniza înţelesul pe care individul şi-l atribuie în propria biogra¬ 
fie cu înţelesul pe care i-1 atribuie societatea. Deosebirea este tot atât de 
mare ca şi aceea dintre a face propagandă care să convingă pe alţii de 
ceva şi a produce simple memorii care să-l convingă pe autorul însuşi. 

poate fi determinată de un observator din afară care investighează funcţionarea 
externă a instituţiilor societăţii. Am putea susţine că, dimpotrivă, nici „funcţiile", 
nici „disfuncţiile 11 nu pot fi analizate decât prin prisma nivelului de înţelegere, 
în consecinţă, „ integrarea f unc[ională“ - dacă dorim totuşi să recurgem la acest 
concept - înseamnă integrarea ordinii instituţionale pe calea diferitelor procese 
legitimatoare. Cu alte cuvinte, integrarea nu rezidă în instituţii, ci în legitimarea 
acestora. Aceasta implică, spre deosebire de opinia structural-funcţionaliştilor, 
că o ordine instituţională nu poate fi înţeleasă corect ca fiind un „sistem 11 . 

în exemplul cu triunghiul bărbat/femeie/lesbiană am arătat în 
detaliu că nu se poate presupune a priori că diferitele procese de 
institutionalizare vor rămâne „unite". Structura de relevantă care este 
comună bărbatului şi femeii (A-B) nu trebuie să fie integrată în mod 
necesar cu aceea dintre femeie şi lesbiană (B-C) sau cu aceea dintre 
lesbiană şi bărbat (C-A). 

Procesele instituţionale separate pot continua să coexiste fără 
integrare. Am argumentat atunci că faptul empiric privind instituţiile 
ca fiind nedespărţite, în pofida imposibilităţii de a presupune acest 
lucru a priori, poate fi explicat numai referindu-ne la conştiinţa reflec- 
tivă a indivizilor, care impune o anumită logică experienţei lor privind 
respectivele instituţii. 

Putem acum să împingem şi mai departe acest argument, presu¬ 
punând că unul dintre cei trei indivizi (să presupunem că bărbatul, 
A) devine nemulţumit de lipsa de simetrie a situaţiei. Aceasta nu 
înseamnă că pentru el relaţiile la care participă (A-B şi C-A) s-au schim¬ 
bat. Ceea ce îl îngrijorează acum este mai degrabă relaţia la care încă 
nu a participat (A-C). Aceasta s-ar putea datora faptului că ea interfe¬ 
rează cu interesele lui (C îşi pierde prea mult timp făcând dragoste 
cu B şi neglijează cultivarea florilor cu el) sau faptului că el are cine 
ştie ce preocupări teoretice. în orice caz, el doreşte să reunească cele 
trei relaţii şi procesele lor concomitente de habitualizare într-un tot 
A-B-C închegat şi cu sens. Cum poate face acest lucru? 

Să ne imaginăm că este un geniu religios. într-o bună zi, el pre¬ 
zintă femeilor proiectul unei noi mitologii. Lumea a fost creată în 
două etape, uscatul - de un zeu care s-a împreunat cu sora lui, iar 
marea - printr-un act de masturbare reciprocă între zeu şi o zeiţă. 
Iar după ce lumea a fost astfel creată, creatorul şi zeiţa au executat 
împreună marele dans al florilor, drept care au apărut pe uscat flora 
şi fauna. Triunghiul existent: heterosexualitate, lesbianism şi culti¬ 
varea florilor nu este astfel nimic altceva decât o imitaţie omenească 
a acţiunilor arhetipice ale zeilor. Bine ticluit, nu-i aşa? Cititorului cu 

oarecare pregătire în mitologia comparată nu-i va fi greu să găsească 
paralele istorice în această „teorie" cosmogonică. Bărbatul ar putea 
să întâmpine greutăţi în a-i face pe alţii să accepte teoria lui. Va fi 
nevoit în acest caz să recurgă la propagandă. Dacă presupunem însă 
că B şi C au şi ele greutăţi practice în a pune în aplicare variatele lor 
proiecte sau (mai puţin probabil) că ele sunt atrase de viziunea lui 
A asupra cosmosului, e posibil ca până la urmă el să le impună 
schema lui. Odată ce a reuşit să facă acest lucru si toti cei trei indivizi 

i » i 

„ştiu" că diversele lor acţiuni funcţionează bine împreună în socie¬ 
tatea lărgită (care este A-B-C), această „cunoaştere" va influenţa ce 
anume se întâmplă în situaţia dată. De exemplu, C va fi acum mai 
dispusă să-şi împartă în mod echitabil timpul între cele două preocu¬ 
pări principale ale sale. 

Dacă această extindere a exemplului nostru vi se pare exagerată, 
îl putem face mai familiar imaginându-ne că în conştiinţa geniului 
nostru religios a avut loc un proces de secularizare. Mitologia nu i se 
mai pare plauzibilă. Situaţia ar trebui explicată cu ajutorul ştiinţelor 
sociale. Acest lucru este desigur uşor de făcut. Este evident (pentru 
geniul religios devenit sociolog) că cele două tipuri de activitate 
sexuală care există în situaţia dată exprimă anumite nevoi psiholo¬ 
gice adânc înrădăcinate ale participanţilor. El „ştie" că frustrarea în 
raport cu aceste nevoi ar duce la tensiuni „disfuncţionale". Pe de altă 
parte, trioul nostru vinde flori contra nuci de cocos la celălalt capăt 
al insulei. Asta rezolvă totul. Tiparele comportamentale A-B şi B-C 
sunt funcţionale în raport cu „sistemul personalităţii", în timp ce tipa¬ 
rul C-A este funcţional în raport cu sectorul economic al „sistemului 
social". „Societatea" A-B-C nu este decât rezultatul raţional al inte¬ 
grării funcţionale la nivel intersistemic. Şi, în acest caz, dacă propa¬ 
ganda lui A reuşeşte să le convingă pe cele două femei cu această 
teorie, „cunoaşterea" lor privind imperativele funcţionale implicate 
în situaţia dată va avea anumite consecinţe în ceea ce priveşte con¬ 
trolul asupra conduitei lor. 

Acelaşi raţionament va fi valabil, mutatis mutandis, dacă îl trans- 
punem de la idila faţa în faţă din exemplul de mai sus la nivel macro- 
social. Segmentarea ordinii instituţionale şi distribuirea concomitentă 
a cunoaşterii vor conduce la problema asigurării unor înţelesuri inte- 
grative care să cuprindă întreaga societate şi să ofere un context 
global de sensuri obiective pentru experienţa socială şi conştiinţa, 
ambele fragmentate, ale individului. Pe deasupra, se va pune nu 
numai problema integrării globale cu sens, ci şi problema legitimării 
activităţilor instituţionale ale unui tip de actor în raport cu cele ale 
altor tipuri de actori. Să presupunem că există un univers de înţelesuri 
care conferă un sens obiectiv activităţilor desfăşurate de războinici, 
fermieri, negustori sau exorcişti. Asta nu înseamnă că între aceste 
tipuri de actori nu va exista un conflict de interese. Chiar şi într-un 
univers de înţelesuri comune, exorciştii se pot confrunta cu problema 
„explicării" unora dintre activităţile războinicilor etc. Metodele unei 
asemenea legitimări de asemenea variază istoric. 53 

O altă consecinţă a segmentării instituţionale este posibila apari¬ 
ţie a unor subuniversuri de semnificaţii separate social. Acestea rezultă 
dintr-o accentuare a specializării rolului, până la punctul în care 
cunoaşterea specifică la rol este ascunsă în stocul comun de cunoş¬ 
tinţe. Astfel de subuniversuri de înţelesuri pot fi sau nu ascunse 
vederii obişnuite. In anumite cazuri, nu numai că registrul cognitiv 
al subuniversului este ascuns, dar însăsi existenta subuniversului si 
a colectivităţii care îl sprijină poate rămâne secretă. Subuniversurile 
de înţelesuri pot fi structurate social după diferite criterii - sex, vârstă, 
ocupaţie, credinţă religioasă, gusturi estetice ş.a.m.d. Şansa ca noi 
subuniversuri să apară creşte constant, desigur, odată cu extinderea 
progresivă a diviziunii muncii şi cu crearea unui surplus economic. 
O societate cu o economie de subzistenţă poate cunoaşte o segregare 

53 Această problemă este înrudită cu cea a „ideologiei", pe care o vom dis¬ 
cuta mai jos, într-un context definit mai îngust. 

cognitivă între femei şi bărbaţi sau între războinicii bătrâni şi cei tineri, 
cum se întâmplă în „societăţile secrete" existente în Africa sau printre 
indienii americani. Ea poate fi totuşi capabilă să-şi permită tăinuirea 
câtorva preoţi şi magicieni. Subuniversurile înfloritoare în înţelesuri, 
cum ar fi castele hinduse, birocraţia literară chinezească sau cercu- 
rile preoţeşti din vechiul Egipt, au nevoie de soluţii cu mult mai ela¬ 
borate pentru problemele economice. 

Ca toate edificiile sociale de semnificaţii, subuniversurile trebuie 
să fie „sprijinite" de o anumită colectivitate 54 , adică de grupul care 
produce continuu înţelesurile respective şi în cadrul căruia acestea 
au o realitate obiectivă. Intre astfel de grupuri pot exista conflicte şi 
concurenţă. La nivelul cel mai simplu, poate apărea, de exemplu, un 
conflict în privinţa alocării resurselor care prisosesc către specialiştii 
respectivi, pe motivul scutirii lor de munca productivă. Cine anume 
va fi scutit oficial: toti vracii sau numai aceia care îsi exercită mes- 

> i i 

teşugul la domiciliul şefului? Cine trebuie să primească un salariu fix 
de la autorităţi: cei care vindecă bolnavii cu ierburi sau cei care fac 

j 

acelaşi lucru intrând în transă? Asemenea conflicte sociale sunt uşor 

j i 

transformate în conflicte între şcoli de gândire diferite, fiecare dintre 
ele urmărind să se consolideze si să discrediteze, dacă nu chiar să 
lichideze, corpusul concurent de cunoaştere. In societatea contem¬ 
porană continuăm să întâlnim astfel de conflicte (socio-economice 
sau cognitive) între medicina tradiţională şi rivalele sale, precum chiro- 
practica, homeopatia sau Ştiinţa Creştină*. In societăţile industriale 
dezvoltate, cu imensul lor surplus economic, care permite unui număr 

54 Weber se referă în mod repetat, mai ales în sociologia sa comparativă a 
religiilor, la diferite colectivităţi ca fiind „cărăuşi 11 (Trăger) a ceea ce noi am 
numit subuniversuri de înţelesuri. Analiza acestui fenomen este relaţională, 
desigur, cu schema Unterbau/Uberbau a lui Marx. 

’ Religie şi sistem de vindecare fondate de Mary Baker Eddyîn 1866. Bazate 
pe interpretarea Bibliei în sensul ideii că boala, păcatul, moartea etc. sunt provo¬ 
cate de deranjamente mentale şi nu au de fapt o existenţă reală, (n.tr.) 

mare de indivizi să se dedice permanent unor îndeletniciri chiar şi 
obscure, competiţia pluralistă dintre subuniversurile de înţelesuri 
imaginabile de toate felurile devine o stare normală. 55 

Odată cu apariţia subuniversurilor de semnificaţii, apare şi o varie¬ 
tate de puncte de vedere despre societate ca întreg, fiecare dintre 
acestea concepând societatea din perspectiva unui subunivers. Chiro- 
practicianul vede altfel societatea decât profesorul de la facultatea 
de medicină, poetul altfel decât omul de afaceri, evreul altfel decât 
creştinul etc. Seînţelege de la sine că această multiplicare a perspec¬ 
tivelor complică mult problema stabilirii unui umbrar simbolic stabil 
deasupra întregii societăţi. Fiecare perspectivă, împreună cu toate 
adaosurile la teorii sau chiar cu Weltanschauung- uri, va fi legată de 
interesele sociale concrete ale grupului care o susţine. Aceasta nu 
înseamnă însă că diferitele perspective, fără a mai vorbi de teorii sau 
Weltanschauung- uri, sunt numai reflecţii mecanice ale intereselor 
sociale. La nivel teoretic, îndeosebi, cunoaşterea poate foarte bine 
să capete un grad mare de detaşare de interesele biografice şi sociale 
ale individului cunoscător. Ar putea deci exista motive sociale reale 
pentru care evreii devin foarte preocupaţi de diverse proiecte ştiinţi¬ 
fice, dar poziţiile ştiinţifice însele nu pot fi prezise din faptul că ele sunt 

susţinute de evrei sau de neevrei. 

) 

Cu alte cuvinte, universul ştiinţific al semnificaţiei este capabil să 
atingă un grad înalt de autonomie faţă de propria bază socială. Deşi 
în practică pot fi întâlnite variaţii mari, teoretic acest lucru rămâne 
adevărat pentru orice corpus de cunoştinţe, chiar şi pentru perspec¬ 
tivele cognitive asupra societăţii. 

Mai mult încă, un corpus de cunoştinţe are capacitatea, de îndată 

ce a fost ridicat la nivelul unui subunivers de semnificaţii relativ 

> 

55 Competiţia pluralistă dintre subuniversurile de înţelesuri este una dintre 
cele mai importante probleme ale sociologiei empirice a cunoaşterii în socie¬ 
tatea contemporană. Am tratat această problemă în alte lucrări despre socio¬ 
logia religiei şi nu vedem necesitatea de a dezvolta analiza ei în acest tratat. 

autonom, să acţioneze în sens invers asupra colectivităţii care l-a pro¬ 
dus. De exemplu, evreii pot deveni sociologi deoarece au anumite 
probleme în societate ca evrei. Dar de îndată ce au fost iniţiaţi în uni¬ 
versul sociologic, ei nu numai că pot privi asupra societăţii dintr-un 
unghi care nu mai este specific evreiesc, dar chiar şi activităţile lor 
sociale ca evrei se pot schimba ca rezultat al nou-dobânditei perspec¬ 
tive sociologice. Măsura unei astfel de detaşări a cunoaşterii de origi¬ 
nile sale existenţiale depinde de un imens număr de variabile istorice 
(cum ar fi presiunea intereselor sociale implicate, gradul de rafinare 
teoretică a cunoaşterii respective, relevanţa sau irelevanţa socială a 
acesteia din urmă şi altele). Pentru consideraţiile noastre generale, 
important este principiul conform căruia relaţia dintre cunoaştere şi 
baza sa socială este o relaţie dialectică - cunoaşterea este un produs 
social şi cunoaşterea este un factor al schimbării sociale. 56 Acest prin¬ 
cipiu, al dialecticii între producţia socială şi lumea obiectivată, care 
este produsul său, a fost deja explicat; este deosebit de important să 
ţinem seama de el în orice analiză a subuniversurilor concrete de 

j 

înţelesuri. 

j 


56 Această ipoteză poate fi formulată şi în termeni marxişti, afirmând că 
există o relaţie dialectică între infrastructură ( Unterbau ) şi suprastructură ( Uber- 
bau ) - o idee marxistă care aproape că a fost uitată până de foarte curând de 
curentul marxist principal. Problema posibilităţii unei cunoaşteri sociale sepa¬ 
rate a constituit o problemă centrală şi pentru sociologia cunoaşterii aşa cum 
a fost ea definită de Scheler şi Mannnheim. Din motive inerente, în abordarea 
noastră general teoretică nu-i acordăm un loc central. Aspectul important pentru 
sociologia teoretică a cunoaşterii îl constituie dialectica dintre cunoaştere şi 
baza sa socială. Probleme ca cele ridicate de Mannheim în legătură cu „inteli- 
ghenţia neangajată" constituie aplicaţii ale sociologiei cunoaşterii la fenomene 
istorice şi empirice concrete. Presupunerile despre acestea trebuie să fie făcute 
la un nivel mult mai scăzut de generalitate decât cel care ne interesează. Pe de 
altă parte, problemele legate de autonomia cunoaşterii social-ştiinţifice ar trebui 
abordate în contextul metodologiei ştiinţelor sociale. Din raţiuni teoretice pe 
care le-am expus în Introducere, am exclus acest domeniu de interes din defi¬ 
niţia pe care am dat-o sferei sociologiei cunoaşterii. 

Numărul şi complexitatea lor tot mai mare fac ca subuniversurile 
să devină din ce în ce mai inaccesibile celor din afara lor. Ele devin 
enclave ezoterice, „ermetic sigilate" (în sensul clasic asociat Corpu¬ 
sului Hermetic’ al „ştiinţelor" secrete, cum ar fi alchimia) pentru toţi, 
în afara celor care au fost adecvat iniţiaţi în misterele lor. Autonomia 

> t 

din ce în ce mai mare a subuniversurilor ridică probleme speciale 
de legitimare atât pentru cei din afară (outsiderii), cât şi pentru cei 
dinăuntrul (insiderii) subuniversului. Outsiderii trebuie ţinuţi în afara 
subuniversului, uneori chiar ţinuţi în ignoranţă în ceea ce priveşte 
existenta însăsi a subuniversului. Dacă însă ei nu sunt chiar atât de 

> j 

ignoranţi şi dacă subuniversul solicită diferite privilegii şi recunoaşteri 
speciale din partea societăţii mai largi, apare problema ţinerii în afară 
a outsiderilor, determinându-i în acelaşi timp să consimtă că proce¬ 
deul este legitim. Acest lucru se face prin diferite tehnici de intimidare, 
propagandă raţională şi iraţională (apelând la interesele outsiderilor 
şi la sentimentele lor), mistificări şi, în general, la manipularea unor 
simboluri ale prestigiului social. Insiderii, pe de altă parte, trebuie 
ţinuţi înăuntru. Acest lucru necesită dezvoltarea unor procedee atât 
practice, cât şi teoretice prin care tentaţiile de a evada din subunivers 
să fie controlate. Vom examina unele detalii ale acestei duble pro¬ 
bleme de legitimare ceva mai târziu. Pentru moment ne vom mulţumi 
cu un exemplu. Nu este suficient să pui pe picioare un subunivers 
ezoteric al medicinii. Publicul profan mai trebuie convins că acest lucru 
este corect si benefic si că fraternitatea medicală trebuie menţinută 
la standardele subuniversului. Pentru asta, populaţia este intimidată 
prin descrierea nenorocirilor fizice care ar urma „nerespectării sfatului 
medicului"; ea este convinsă să nu procedeze aşa, invocându-se bene¬ 
ficiile pragmatice ale ascultării necondiţionate şi recurgându-se la 

* Corpus Hermeticus - colecţie de reguli şi coduri secrete, întocmit de Her- 
mes Trismegistus şi completat in timp de adepţii lui, destinat să facă de neîn¬ 
ţeles pentru profani procedeele alchimiştilor şi să-i ţină în afara castei, (n.tr.) 

ameninţarea cu ororile bolii si morţii. Pfentru a-si sublinia autoritatea, 
reprezentanţii profesiei medicale se înfăşoară în giulgiul vechi de 
secole al simbolurilor puterii şi misterului, de la o costumaţie bizară 
la un limbaj incomprehensibil, toate acestea fiind, desigur, legitimate 
în faţa publicului şi faţă de ei înşişi în termeni pragmatici. între timp, 
membrii pe deplin acreditaţi ai lumii medicale sunt ţinuţi la distanţă 
de „şarlatanie“ (adică împiedicaţi să iasă din subuniversul medical, 
cu gândul sau cu fapta) nu numai cu ajutorul puternicelor mijloace 
de control aflate la dispoziţia profesiei, dar şi prin utilizarea unui întreg 
corpus de cunoştinţe profesionale prin care li se oferă „dovezi ştiinţi¬ 
fice" despre nebunia sau chiar ticăloşia unei astfel de devieri. Cu alte 
cuvinte, este pusă în mişcare o întreagă maşinărie de legitimare pen¬ 
tru ca profanii să rămână profani şi doctorii doctori şi (dacă este posi¬ 
bil) cu toţii să se simtă fericiţi că fac aşa. 

Probleme deosebite apar ca rezultat al vitezelor diferite de schim¬ 
bare a instituţiilor si a subuniversurilor . 57 Acest lucru face mai dificilă 
> > 

legitimarea ordinii instituţionale şi, deopotrivă, legitimările specifice 

anumitor instituţii sau subuniversuri. O societate feudală cu o armată 

> 

modernă, o aristocraţie agrară forţată să supravieţuiască în condiţiile 
unui capitalism industrial, o religie tradiţională obligată să facă faţă 
popularizării unor opinii ştiinţifice asupra lumii, coexistenţa în aceeaşi 
societate a teoriei relativităţii şi a astrologiei - experienţa noastră con¬ 
temporană abundă în exemple de acest fel în asemenea măsură, încât 
nu mai trebuie să insistăm asupra acestui aspect. De ajuns să spunem 
că, în astfel de condiţii, sarcina legitimatorilor devine extrem de grea. 

O problemă finală de mare interes teoretic, ridicată de valabi¬ 
litatea istorică a institutionalizării, este aceea a modului în care este 
obiectivizată ordinea instituţională: în ce măsură este percepută o 

57 în sociologia americană de la Ogburn încoace, acesta este un fenomen 
numit îndeobşte „întârziere culturală". Am evitat acest concept din cauza cono- 
taţiei lui evoluţioniste şi, implicit, evaluatoare. 

ordine instituţională sau o parte oarecare a sa ca o realitate neumană? 
Asta este o problemă care ţine de reificarea realităţii sociale . 58 

Reificarea este perceperea fenomenelor omeneşti ca şi cum aces¬ 
tea ar fi lucruri, adică ar avea formă neumană sau chiar supraumană. 
Un alt mod de a formula acest lucru este că reificarea este înţelege¬ 
rea produselor activităţii umane ca şi cum ele ar fi altceva decât pro¬ 
duse omeneşti - ca fapte ale naturii, rezultate ale legilor cosmosului 
sau manifestări ale voinţei divine. Reificarea presupune că omul este 
capabil să uite că el este autorul lumii umane şi, mai mult, că dialec¬ 
tica dintre omul producător şi produsele sale nu se reflectă în conşti¬ 
inţă. Lumea reificată este prin definiţie o lume dezumanizată. Ea este 
percepută de om ca o realitate ciudată, un opus alienum asupra 
căruia el nu dispune de nici un control, şi nu un opus proprium, rezul¬ 
tat al propriei activităţi productive. 

Din discuţia anterioară despre obiectivare este clar că, de îndată 
ce o lume socială obiectivă este consacrată, posibilitatea reificării nu 
este niciodată exclusă . 59 Obiectivitatea lumii sociale înseamnă că ea 

58 Reificarea ( Verdinglichung ) este o importantă noţiune marxistă, mai ales 
în consideraţiile antropologice din Friihschriften, dezvoltată ulterior în Das Kapital 
ca „fetişism al obiectelor de consum 11 . Pentru dezvoltări mai recente ale noţiunii 
în teoria marxistă, vezi Gyorgy Lukâcs, Histoire et conscience de classe, p. 109; 
Lucien Goldmann, Recherches dialectiques, Gallimard, Paris, 1959, p. 64; Joseph 
Gabel, La fausse conscience , Editions de Minuit, Paris, 1962 şi Formen derEnt- 
fremdung, Fischer, Frankfurt, 1964. Pentru o discuţie cuprinzătoare asupra aplica¬ 
bilităţii noţiunii într-o sociologie nedoctrinară a cunoaşterii, vezi Peter L. Berger 
şi Stanley Pullberg, „Reification and the Sociological Critique of Consciousness 11 , 
în Historyand Theory, voi. IV (1965), nr. 2, p. 198. în cadrul marxismului, noţiunea 
de reificare este strâns înrudită cu cea de alienare (Entfremdung). în lucrările 
sociologice recente, acest din urmă concept a fost deseori confundat cu variate 
fenomene, de la anomie la nevroză, până la punctul în care noţiunea nu mai poate 
fi recuperată. în orice caz, am considerat că nu este locul unde să încercăm o 
asemenea recuperare şi am ocolit prin urmare folosirea acestei noţiuni. 

59 Critici francezi ai sociologiei durkheimiene, ca Jules Monnerot (Les faits 
sociaux ne sont pas des choses, 1946, şi Armând Cuvillier („Durkheim et Marx“, 

îi apare omului ca fiind ceva în afara lui însuşi. întrebarea hotărâtoare 
este dacă el e conştient că, oricât ar fi de obiectivată, lumea socială 
a fost făurită de om - şi, ca urmare, poate fi refăcută de el. Cu alte 
cuvinte, reificarea poate fi descrisă ca o etapă extremă în procesul 
de obiectivare, în care lumea obiectivată îşi pierde sensul de între¬ 
prindere umană şi rămâne fixată ca o realitate neumană, neumani- 
zabilă, inertă . 60 De obicei, relaţia reală dintre om si lumea sa este 
inversată în conştiinţă. Omul, producătorul unei lumi, este perceput 
ca produs al acesteia, iar activitatea umană ca un epifenomen al unor 
procese neumane. Semnificaţiile umane nu mai sunt percepute ca 
producătoare de lume, ci, din contră, ca fiind produse ale „naturii 
lucrurilor “. Trebuie să subliniem că reificarea este o modalitate a 
conştiinţei, mai exact o modalitate de obiectivizare de către om a 
lumii umane. Chiar în timp ce omul percepe lumea ca reificată, el 
continuă să o producă. Altfel spus, omul este capabil, paradoxal, să 
producă o realitate care îl neagă pe el însuşi . 61 

Reificarea este posibilă atât la nivelul preteoretic, cât şi la nivelul 
teoretic al conştiinţei. Unele sisteme teoretice complexe pot fi de¬ 
scrise ca reificări, deşi este posibil ca ele să-şi aibă rădăcinile în reifi¬ 
cările preteoretice stabilite într-o anumită situaţie socială sau alta. Prin 
urmare, ar fi greşit să limităm conceptul de reificare la o construcţie 
mentală a intelectualilor. Reificarea există si în conştiinţa omului de 


în Cahiers internationauxde sociologie, 1948), au acuzat-o de vederi reificate 
asupra realităţii sociale. Altfel spus, ei au argumentat că acea choseite a lui Durk- 
heim este ipso fado reificare. Orice s-ar putea spune despre aceasta prin prisma 
exegezei lui Durkheim, este posibil, în principiu, să afirmăm că „faptele sociale 
sunt lucruri 11 şi prin urmare să acceptăm ideea obiectivităţii faptelor sociale ca 
produse umane. Cheia teoretică a problemei devine atunci distincţia dintre 
obiectivare şi reificare. 

60 Aici se poate face o comparaţie cu termenul „practico-inert" al lui Sartre, 
expus în Critique de la raison dialectique. 

61 Din acest motiv, Marx a numit conştiinţa reificatoare falsă conştiinţă. Această 
noţiune poate fi legată de aceea de „rea-credinţă“ ( mauvaise foi ) a lui Sartre. 

pe stradă şi, de fapt, prezenţa acestuia este, practic, mai importantă. 
Ar fi de asemenea greşit să considerăm reificarea ca o pervertire a 
unei perceperi iniţial nereificate a lumii sociale, un fel de decădere 
cognitivă dintr-o stare de graţie. Dimpotrivă, probele etnologice şi 
psihologice par să indice contrariul, şi anume că percepţia iniţială a 
lumii sociale este puternic reificată, atât filogenetic, cât şi ontogene- 
tic . 62 Asta înseamnă că înţelegerea reificării ca o modalitate de conşti¬ 
entizare depinde de o relativă dereificare a conştiinţei, proces care are, 
comparativ, o evoluţie târzie în istorie şi în orice biografie individuală. 

Atât ordinea instituţională ca întreg, cât şi segmentele sale pot fi 
percepute prin prisma reificării. De exemplu, întreaga ordine a socie¬ 
tăţii poate fi considerată ca un microcosmos care reflectă macrocos- 
mosul universului total, făurit de zei. Orice s-ar întâmpla „aici jos“ nu 
este decât o palidă reflectare a ceea ce se întâmpla „acolo sus “. 63 
într-un mod asemănător pot fi percepute şi anumite instituţii. „Reţeta 11 
principală pentru reificarea instituţiilor constă în a le conferi un statut 
ontologic independent de activitatea şi de semnificaţia umană. Reifi¬ 
cările specifice sunt variaţii pe această temă generală. Căsătoria, de 
pildă, poate fi reificată ca o imitaţie a actelor de creaţie divină, ca un 
mandat universal al legii naturale, ca o consecinţă necesară a forţelor 
biologice sau psihologice sau chiar ca un imperativ funcţional al siste¬ 
mului social. Ceea ce este comun tuturor acestor reificări este con¬ 
fundarea căsătoriei cu o producţie umană continuă. Cum se poate 
uşor vedea din acest exemplu, reificarea poate avea loc atât în plan 
teoretic, cât şi preteoretic. Astfel, mistagogul poate născoci o teorie 

62 Lucrările lui Lucien Levy-Bruhl şi Jean Piaget pot fi considerate ca esen¬ 
ţiale pentru înţelegerea protoreificării, atât din punct de vedere filogenetic, cât 
şi ontogenetic. De asemenea, vezi Claude Levy-Strauss, La pensee sauvage , Pion, 
Paris, 1962. 

63 Despre paralelismul dintre „aici jos 11 şi „acolo sus 11 , vezi Mircea Eliade, 
Cosmos and History, Harper, New York, 1959. Un punct de vedere asemănător 
este oferit de Voegelin, op. cit ., in consideraţiile despre „civilizaţiile cosmologice 11 . 

foarte sofisticată care cuprinde totul, de la un eveniment omenesc 
concret la aspectele cele mai generale ale cosmosului divin, dar un 
cuplu de ţărani analfabeţi poate percepe evenimentul căsătoriei cu 
o înfiorare reificatoare similară cu teama metafizică. Prin reificare, 
lumea instituţiilor apare ca fuzionând cu lumea naturală. Ea devine 
necesitate si destin si este trăită ca atare, în mod fericit sau nefericit, 
după caz. 

Rolurile pot fi reificateîn acelaşi mod ca si instituţiile. Zona consti- 
inţei de sine care a fost obiectivizată într-un rol este apoi percepută 
ca un destin inevitabil, în raport cu care individul îşi poate declina 
orice responsabilitate. Formularea paradigmatică a acestui tip de 
reificare este: „în această problemă nu am de ales, trebuie să acţio¬ 
nez în acest fel din cauza poziţiei pe care o am“ - ca soţ, tată, general, 
episcop, director al unei companii, borfaş, călău, după caz. Asta în¬ 
seamnă că reificarea rolurilor micşorează distanţa subiectivă pe care 
individul o poate pune între el şi executarea rolului atribuit. Distanţa 
implicată în orice obiectivizare se păstrează, desigur, dar distanţa cau¬ 
zată de dezidentificare se reduce până la dispariţie. în sfârşit, poate 
fi reificată identitatea însăşi (şinele total, dacă vreţi), fie a ta, fie a 
altora. Apare astfel o identificare totală a individului cu tipizările care 
i se atribuie social. El este perceput exclusiv ca acel tip. Această apre¬ 
ciere poate fi exprimată, pozitiv sau negativ, prin valori sau senti¬ 
mente. Identificarea ca „evreu 11 poate fi la fel de reificatoare pentru 
antisemit ca şi pentru evreul însuşi, în afara cazului când acesta din 
urmă va pune un accent pozitiv pe identificare şi cel dintâi unul nega¬ 
tiv. Ambele reificări conferă un statut ontologic şi total unei tipizări 
care este produsă uman şi care, chiar în cursul interiorizării, obiectivi¬ 
zează doar un segment al sinelui . 64 încă o dată, astfel de reificări se 
pot întinde de la nivelul preteoretic al acelui „ce toată lumea ştie 

64 Despre reificarea identităţii, vezi şi analiza lui Sartre asupra antisemitis¬ 
mului. 

despre evrei 11 la teoriile cele mai complexe despre iudaism, ca fiind 
o manifestare biologică („sânge evreiesc 11 ), psihologică („suflet evre¬ 
iesc 11 ) sau metafizică („misterul lui Israel 11 ). 

Analiza reificării este importantă deoarece serveşte ca un corectiv 
permanent al înclinaţiei spre reificare a gândirii teoretice în general 
şi a gândirii sociologice în particular. Ea este cu deosebire importantă 
pentru sociologia cunoaşterii, deoarece o fereşte de a recurge la con¬ 
cepţii nedialectice despre relaţia dintre ceea ce oamenii fac şi ceea 
ce gândesc. Aplicarea istorică şi empirică a sociologiei cunoaşterii 
trebuie să acorde o atenţie specială împrejurărilor sociale care favori¬ 
zează dereiftcarea- cum ar fi prăbuşirea totală a ordinii sociale, con¬ 
tactul dintre societăţi care au fost înainte despărţite şi importantul 
fenomen al marginalizării sociale . 65 Aceste probleme depăşesc, însă, 

cadrul consideraţiilor noastre de aici. 

> 


65 Asupra condiţiilor necesare pentru dereificare, vezi Berger şi Pullberg, 
loc. cit. 

a. Originile universurilor simbolice 

Legitimarea ca proces este cel mai bine descrisă ca o obiectivare 
„de ordinul al doilea 11 a înţelesului. Legitimarea produce noi înţelesuri 
care servesc la integrarea semnificaţiilor deja ataşate unor procese 
instituţionale disparate. Funcţia legitimării constă în a face disponibile 
obiectiv şi plauzibile subiectiv obiectivările „de ordinul întâi 11 care au 
fost deja instituţionalizate . 66 Cu toate că definim legitimarea prin funcţia 
sa, independent de motivele specifice care inspiră un anumit proces 
de legitimare, trebuie să adăugăm că „integrarea 11 , într-o formă sau 
alta, constituie totodată şi scopul tipic care-i motivează pe legitimatori. 

Integrarea, ca şi plauzibilitatea subiectivă, se raportează la două 
niveluri. Mai întâi, întreaga ordine instituţională trebuie să aibă înţeles, 
simultan, pentru toţi participanţii la diferite procese instituţionale. în 
acest caz, problema plauzibilităţii se referă la recunoaşterea subiec¬ 
tivă a unui sens global aflat „în spatele 11 motivelor predominante 
situaţional, dar numai parţial instituţionalizate, ale cuiva şi ale celor 
din jurul lui - ca în relaţia dintre un şef şi un preot, dintre un tată şi 

un comandant militar sau chiar când este vorba de unul si acelaşi 

> > 

individ în relaţia cu sine însusi - al tatălui care este în acelaşi timp si 
comandant militar al fiului său. Acesta este deci un nivel „orizontal 11 

66 Termenul de „legitimare 11 provine de la Weber, care l-a dezvoltat mai ales 
în contextul sociologiei sale politice. în lucrarea noastră, i-am atribuit un sens 
cu mult mai larg. 

de integrare şi de plauzibilitate, care pune în raport ordinea instituţio¬ 
nală totală cu numeroşii indivizi care participă la ea în diversele roluri 
oferite de aceasta sau la multiplele procese instituţionale parţiale în 
care un anumit individ participă la un moment dat. în al doilea rând, 
totalitatea vieţii individului, trecerea succesivă prin diferitele etape ale 
ordinii instituţionale, trebuie să fie făcută inteligibilă subiectiv. Cu alte 
cuvinte, biografia individuală, cu fazele sale multiple, succesive şi 
predefinite instituţional, trebuie să fie înzestrată cu un înţeles care să 
facă plauzibil subiectiv întregul. Prin urmare, nivelului „orizontal 11 al 
integrării şi al plauzibilităţii subiective a ordinii instituţionale trebuie 
să i se adauge un nivel „vertical 11 pe durata vieţii fiecărui individ. 

Cum am argumentat mai înainte, în prima fază a instituţionalizării, 
când instituţia era o simplă întâmplare care nu avea nevoie de vreun 
sprijin suplimentar, intersubiectiv sau biografic, legitimarea nu era 
necesară. Problema legitimării se ridică, inevitabil, atunci când obiec¬ 
tivările ordinii instituţionale (devenită istorică) trebuie transmise unei 
noi generaţii. în acest moment, aşa cum am văzut, caracterul autoevi- 
dent al instituţiilor nu mai poate fi menţinut doar cu ajutorul amintirii 
şi obişnuinţei proprii individului. Legătura dintre istorie şi biografie 
este ruptă. Pentru a o restabili, deci pentru a face inteligibile ambele 
sale aspecte, trebuie oferite „explicaţii 11 şi justificări ale elementelor 
proeminente ale tradiţiei instituţionale. Legitimarea este tocmai acest 
proces de „explicare 11 şi justificare . 67 

Legitimarea „explică 11 ordinea instituţională conferind valabilitate 
cognitivă înţelesurilor sale obiectivate. Legitimarea justifică ordinea 
instituţională imprimând o demnitate normativă imperativelor sale 
practice. Este important să înţelegem că legitimarea cuprinde nu 
numai un element normativ, ci şi unul cognitiv. Altfel spus, legitimarea 
nu este numai o chestiune de „valoare 11 - ea implică întotdeauna şi 
„cunoaştere 11 . De exemplu, o structură de rudenie nu este legitimată 

67 Asupra legitimărilor ca „explicaţii 11 , vezi analiza „derivaţiilor 11 făcută de 
Pareto. 

numai prin etica tabuurilor sale particulare privind incestul). Mai întâi 
trebuie să existe o „cunoaştere" a rolurilor care definesc atât acţiunile 
„juste", cât şi pe cele „greşite" din structură. Individul, să presupu¬ 
nem, poate că nu se căsătoreşte în propriul clan. Dar trebuie să se 
„recunoască" mai întâi el însuşi ca membru al acestui clan. Această 
„cunoaştere" îi este transmisă prin tradiţie, care „explică" ce înseamnă 
un clan, în general, şi care este clanul lui, în particular. Astfel de „expli¬ 
caţii" (care de regulă constituie o „istorie" şi o „sociologie" ale colec¬ 
tivităţii respective şi care, în cazul tabuului care se referă la incest, 
probabil implică şi o „antropologie") suntîn egală măsură instrumente 
de legitimare şi elemente etice ale tradiţiei. Legitimarea nu numai că 
îi spune individului de ce trebuie să execute o anumită acţiune, şi nu 
alta, dar îi spune şi de ce lucrurile sunt aşa cum sunt. Cu alte cuvinte, 
în legitimarea instituţiilor „cunoaşterea" precede „valorile". 

Este posibil ca, analitic, să facem o distincţie între diferitele nivele 
de legitimare (la nivel empiric, desigur, aceste nivele se întrepătrund). 
Legitimarea incipientă apare de îndată ce un sistem de obiectivizări 
lingvistice ale experienţei umane este transmis. De exemplu, transmite¬ 
rea unui vocabular de rudenie legitimează ipso fado structura de rude¬ 
nie. „Explicaţiile" de bază ale legitimării sunt, ca să spunem aşa, cuprinse 
în vocabular. Astfel, un copil află că un alt copil îi este „văr", o informa¬ 
ţie care legitimează imediat şi în mod natural conduita faţă de „veri" - 
conduită învăţată împreună cu denumirea. Acestui prim nivel de legiti¬ 
mare incipientă îi aparţin toate afirmaţiile tradiţionale simple ca „Aşa 
se fac lucrurile" - răspunsuri dintre cele mai timpurii şi mai eficiente 
la întrebările obişnuite de tip „De ce?" ale copiilor. Desigur că acest nivel 
este preteoretic. El constituie însă baza „cunoaşterii" autoevidente pe 
care trebuie să se sprijine toate teoriile ulterioare - şi, reciproc, la care 
trebuie să se raporteze ca să poată fi încorporate în tradiţie. 

Cel de al doilea nivel al legitimării cuprinde propoziţii teoretice 
într-o formă rudimentară. Aici pot fi găsite diferite scheme explicative 
care leagă între ele serii de înţelesuri obiective. Aceste scheme sunt 
extrem de pragmatice, direct legate de acţiuni concrete. Proverbele, 

maximele morale şi zicalele înţelepte sunt proprii acestui nivel. Tot 
aici intră şi legendele şi poveştile populare, deseori transmise sub 
formă poetică. Astfel învaţă copilul proverbe ca „Celui care fură de 
la vărul lui îi cresc negi pe mâini“ sau „Vino când plânge nevasta, dar 
fugi când te cheamă un văr“. De asemenea, poate fi exaltat de „Cân¬ 
tarea verilor credincioşi care au plecat împreună la vânătoare 11 şi 
înfricoşat de „Cântecul de jale pentru cei doi veri adulteri 11 . 

Cel de al treilea nivel de legitimare cuprinde teorii explicite prin 
care un sector instituţional este legitimat în funcţie de un corpus 
diferenţiat de cunoştinţe. Astfel de legitimări oferă cadre de referinţă 
destul de cuprinzătoare pentru sectoarele respective ale conduitei 
instituţionalizate. Datorită complexităţii şi diferenţierii lor, ele sunt 
deseori încredinţate unor persoane specializate, care le transmit prin 
procedee de iniţiere formalizate. Astfel, poate exista o teorie econo¬ 
mică complexă despre „statutul de văr 11 , despre drepturile, obligaţiile 
şi modurile normale de comportare ale verilor. Această ştiinţă este 
furnizată de bătrânii clanului, cărora sarcina le-a fost probabil rezer¬ 
vată după ce utilitatea lor economică a luat sfârşit. Bătrânii îi iniţiază 
pe adolescenţi în aceste taine în cursul unor ritualuri de pubertate şi 
servesc ca experţi ori de câte ori se ivesc probleme în aplicarea prac¬ 
tică. Dacă presupunem că bătrânii nu au alte sarcini, ne putem înşela, 
pentru că este probabil ca ei să dezbată între ei teoriile respective 
chiar dacă nu există probleme în aplicarea lor sau, mai corect spus, 
vor inventa astfel de probleme în cursul dezbaterii. Cu alte cuvinte, 
odată cu dezvoltarea unor teorii specializate asupra legitimării şi a 
administrării lor de către legitimatori profesionişti, legitimarea începe 
să treacă dincolo de aplicarea practică şi să devină „teorie pură 11 . 
Odată cu acest pas, sfera legitimărilor începe să capete o oarecare 
autonomie faţă de instituţiile legitimate şi, în cele din urmă, poate 
genera propriile procese instituţionale . 68 în exemplul nostru, „ştiinţa 

68 Atât Marx, cât şi Pareto au fost conştienţi de posibila autonomie a ceea 
ce noi am numit legitimări („ideologie 11 la Marx, „derivaţii 11 la Pareto). 

despre statutul de văr“ (să o numim ,,verologie“) poate începe să aibă 
o viaţă proprie, independentă de activităţile unor „profani 11 în materie, 
iar grupul de „verologi ştiinţifici 11 poate elabora propriile procese insti¬ 
tuţionale, opuse instituţiilor pe care ştiinţa lor fusese destinată să le 
legitimeze. Ne-am putea chiar imagina un apogeu ironic al acestei 
dezvoltări, atunci când cuvântul „văr 11 nu se mai aplică unui rol de rude¬ 
nie, ci deţinătorului unui rang înalt în ierarhia specialiştilor „verologi 11 . 

Universurile simbolice constituie cel de al patrulea nivel al legiti¬ 
mării. Acestea sunt corpusuri de tradiţii teoretice care integrează 
diferite domenii de semnificaţii şi cuprind într-o totalitate simbolică 
ordinea instituţională 69 , pentru care am folosit termenul „simbolic 11 
în sensul definit mai înainte. Să spunem din nou: procesele simbo¬ 
lice sunt procese de semnificare şi se referă la alte realităţi decât cele 
ale experienţei cotidiene. Este evident modul în care sfera simbolică 
se corelează cu nivelul cel mai cuprinzător al legitimării, domeniul 
aplicării practice fiind definitiv depăşit. Acum legitimarea are loc cu 
ajutorul unor totalităţi simbolice care nu pot fi experimentate deloc 
în viaţa cotidiană - cu excepţia, desigur, a cazurilor în care putem vorbi 
de „experienţe teoretice 11 (ceea ce, strict vorbind, este o sintagmă 
improprie, care nu trebuie folosită decât euristic sau deloc). Acest 
nivel de legitimare se mai distinge de cel anterior şi prin sfera sa de 
integrare semnificativă. încă de la nivelul anterior era posibil să găsim 
un grad mare de integrare a unor domenii particulare de semnificaţii 
şi a unor procese separate de conduite instituţionalizate. Acum însă 
toate sectoarele ordinii instituţionale sunt integrate într-un domeniu 
de referinţă cuprinzător, care constituie un univers, în sensul literal al 
cuvântului, deoarece orice experienţă umană poate fi acum privită 
ca având loc în cadrul lui. 


69 Noţiunea de „univers simbolic 11 folosită de noi este foarte apropiată de 
cea de „religie 11 a lui Durkheim. Analiza „zonelor personale de semnificaţie 11 şi a 
relaţiilor dintre acestea, făcută de Schutz, precum şi noţiunea lui Sartre de „totali- 
zare“ au fost foarte utile în analiza făcută acestui aspect. 

Universul simbolic este conceput ca o matrice a tuturor înţelesu¬ 
rilor social obiectivate şi subiectiv reale; întreaga societate istorică şi 
întreaga biografie a individului sunt văzute ca având loc în acest uni¬ 
vers. Ceea ce este cu deosebire important este că situaţiile marginale 
din viaţa individului (marginale în sensul că nu sunt incluse în reali¬ 
tatea existenţei zilnice în societate) sunt de asemenea cuprinse în 
universul simbolic. 70 Astfel de situaţii apar în vise şi fantezii, ca zone 
de semnificaţii desprinse de viaţa cotidiană şi dotate cu o realitate 
proprie. în cadrul universului simbolic aceste zone desprinse de reali¬ 
tate sunt integrate într-un tot cu sens care le „explică 11 , poate chiar le 
justifică (de exemplu, visele pot fi „explicate 11 printr-o teorie psiholo¬ 
gică, iar ambele pot fi „explicate 11 şi justificate printr-o teorie metem- 
psihotică şi fiecare dintre aceste teorii îşi poate găsi locul într-un 
univers cu mult mai cuprinzător - o teorie „ştiinţifică 11 , să zicem, spre 
deosebire de una „metafizică 11 ). Universul simbolic este, desigur, con¬ 
struit pe baza obiectivărilor sociale. Cu toate acestea, capacitatea sa 
de depozitare a înţelesurilor depăşeşte cu mult domeniul vieţii sociale, 
astfel încât individul însuşi se poate „localiza 11 pe sine în acest uni¬ 
vers, împreună cu experienţele sale cele mai solitare. 

La acest nivel de legitimare, integrarea reflexivă a proceselor insti¬ 
tuţionale separate atinge maxima sa împlinire. 0 întreagă lume este 
creată. Toate teoriile mai simple ale legitimării sunt văzute ca puncte 
de vedere particulare despre fenomene care constituie aspecte ale 
acestei lumi. Rolurile instituţionale devin moduri de participare într-un 
univers care transcende şi include ordinea instituţională. în exemplul 
dinainte, „ştiinţa verologiei 11 este doar o parte a unui corpus teoretic 
cu mult mai cuprinzător, care, aproape sigur, va conţine o teorie gene¬ 
rală a cosmosului şi o teorie generală a omului. Legitimarea finală 
pentru acţiunile „corecte 11 din structura de rudenie va consta atunci 

70 Noţiunea de „situaţie marginală 11 ( Grenzsituation) a fost introdusă de Karl 
Jaspers. Noi o folosim într-un sens destul de diferit. 

în „localizarea 11 acestora într-un cadru de referinţă cosmologic şi 
antropologic. Incestul, de exemplu, va fi privit atunci cu maximă dez¬ 
aprobare, ca fiind o ofensă adusă ordinii divine a cosmosului şi împo¬ 
triva naturii omului, asa cum a fost stabilită ea de divinitate. Tot asa 
se poate întâmpla şi cu delictele economice sau cu orice altă deviere 
de la normele instituţionale. Limitele unei asemenea legitimări finale 
au, în principiu, aceeaşi extindere ca şi limitele ambiţiilor şi ingenio¬ 
zităţii teoretice ale legitimatorilor, care sunt oficial acreditaţi cu defi¬ 
nirea realităţii. în practică vor apărea, desigur, variaţii ale gradului de 
precizie cu care anumite segmente ale ordinii instituţionale sunt pla¬ 
sate în context cosmic. Aceste variaţii se pot datora unor probleme 
pragmatice speciale asupra cărora legitimatorii sunt consultaţi sau 
ele pot fi rezultatul unor evoluţii apărute în fantezia teoretică a exper¬ 
ţilor cosmologi. 

Cristalizarea universurilor simbolice urmează proceselor de obiec¬ 
tivare, sedimentare si acumulare a cunoaşterii discutate mai înainte. 
Universurile simbolice sunt, prin urmare, produse sociale care au o 
istorie. Pentru a înţelege sensul lor trebuie să înţelegem istoria produ¬ 
cerii lor. Acest lucru este foarte important, deoarece aceste produse 
ale conştiinţei umane se prezintă, prin însăşi natura lor, ca totalităţi 
maturizate si inevitabile. 

j 

Putem formula întrebări asupra modului în care operează univer¬ 
surile simbolice pentru a legitima biografia individuală şi ordinea 
instituţională. în esenţă, modul de operare este acelaşi în ambele 
cazuri. El are, prin natura sa, un caracter nomic, adică ordonator. 71 

Universul simbolic furnizează o ordine pentru perceperea subiec¬ 
tivă a experienţei biografice. Experienţele care aparţin unor sfere dife¬ 
rite ale realităţii sunt integrate prin încorporarea într-un acelaşi univers 
de înţelesuri. De exemplu, universul simbolic determină semnificaţia 

71 Argumentaţia noastră este influenţată de analiza făcută de Durkheim 
anomiei. Noi suntem însă interesaţi mai mult de procesele nomice din societate, 
decât de cele anomice. 

viselor în cadrul realităţii vieţii diurne, restabilind în fiecare caz stătu- 
tul suprem al celei din urmă şi temperând şocul care însoţeşte trece¬ 
rea de la o realitate la alta. 72 

Zonele de înţelesuri care altminteri ar rămâne enclave neinteligi¬ 
bile în realitatea vieţii cotidiene sunt astfel ordonate în funcţie de ierar- 

> » 

hia realităţilor, devenind ipsofacto inteligibile şi mai puţin înfricoşătoare. 
Această integrare a realităţilor unor situaţii marginale în realitatea su¬ 
premă a vieţii cotidiene este foarte importantă, deoarece aceste situ¬ 
aţii constituie cea mai dură ameninţare pentru existenţa luată de-a gata, 
curentă, din societate. Dacă o considerăm pe cea din urmă ca fiind 
„partea diurnă 11 a vieţii umane, atunci situaţiile marginale constituie 
„partea nocturnă 11 , care pândeşte ameninţător de la periferia conştiin¬ 
ţei cotidiene. Tocmai datorită faptului că partea nocturnă are propria 
realitate, deseori cu aparenţă sinistră, ea constituie o ameninţare per¬ 
manentă pentru realitatea vieţii luate ca atare, prozaică, „sănătoasă 11 
din societate. încontinuu se infiltrează gândul (gând prin excelenţă 
„nesănătos 11 ) că, poate, realitatea luminoasă a vieţii cotidiene nu este 
decât o iluzie, gata să fie înghiţită în orice clipă de coşmarurile înfioră¬ 
toare ale celeilalte realităţi, noctune. Asemenea gânduri delirante şi 
terorizante sunt înfrânate prin ordonarea tuturor realităţilor imaginate 
în cadrul aceluiaşi univers simbolic care cuprinde realitatea vieţii coti¬ 
diene - adică ordonându-le astfel încât cea din urmă să-şi păstreze 
calitatea ei supremă, definitivă (să fie „cea mai reală 11 , dacă vreţi). 

Această funcţie nomică a universului simbolic, de ordonare a 
experienţelor individuale, ar putea fi simplu descrisă spunând că ea 
„pune fiecare lucru la locul lui 11 . Mai mult chiar, de fiecare dată când 
cineva se îndepărtează de conştiinţa acestei ordini (adică atunci când 
se află în unele situaţii limită ale experienţei), universul simbolicii per¬ 
mite „să revină la realitate 11 - si anume la realitatea vieţii cotidiene. 

72 Statutul suprem al realităţii cotidiene a fost analizat de Schutz. Vezi mai 
ales articolul său, „On Multiple Realities 11 , în Collected Papers, voi. 1, p. 207. 

Deoarece acesta este domeniul de care aparţin toate formele de con¬ 
duită şi rolurile instituţionale, universul simbolic oferă legitimarea 
ultimă a ordinii instituţionale, conferindu-i întâietate în ierarhia expe¬ 
rienţei umane. 

în afară de această integrare crucială a realităţilor marginale, uni¬ 
versul simbolic oferă şi nivelul cel mai înalt de integrare pentru înţele¬ 
surile discrepante actualizate în viaţa cotidianăîn societate. Am văzut 
deja cum are loc integrarea cu sens, prin reflecţie, atât la nivel preteo- 
retic, cât şi teoretic, a unor domenii separate ale conduitelor institu- 
ţionalizate. O astfel de integrare cu sens nu presupune postularea ab 
initio a unui univers simbolic. Ea poate avea loc fără a recurge la pro¬ 
cese simbolice, adică fără a transcende realităţile experienţei cotidi¬ 
ene. Odată ce universul simbolic este postulat, sectoare discrepante 
ale vieţii cotidiene pot fi integrate prin raportare directă la universul 
simbolic. De exemplu, discrepanţele dintre înţelesul îndeplinirii rolului 
de văr şi al îndeplinirii rolului de proprietar de pământ pot fi integrate 
fără referire la o mitologie generală. Dacă, însă, un Weltanschauung 
mitologic general este operativ, acesta poate fi direct aplicat discre¬ 
panţelor din viaţa cotidiană! A alunga un văr de pe o parcelă a moşiei 
este atunci perceput nu numai ca o măsură economică proastă sau 
moral greşită (sancţiuni negative care nu trebuie extinse la dimen¬ 
siuni cosmice); această acţiune ar putea fi înţeleasă ca o violare a 
ordinii divin constituite a universului. în acest fel universul simbolic 
ordonează şi deci legitimează zilnic roluri, priorităţi şi procedee de 
operare, plasându-le sub specie universi, adică în contextul celui mai 
general cadru de referinţă imaginabil. Chiar şi celor mai banale întâm¬ 
plări din viaţa cotidiană li se poate insufla, în acelaşi context, o semni¬ 
ficaţie profundă. Se poate vedea uşor cum această procedură oferă 
o puternică legitimare ordinii instituţionale ca întreg, precum şi anu¬ 
mitor sectoare particulare ale sale. 

Universul simbolic face de asemenea posibilă ordonarea diferitelor 
faze ale unei biografii. în societăţile primitive, ritualurile de tranziţie 

(de maturizare, de exemplu) reprezintă o formă rudimentară a funcţiei 
nomice. Periodizarea unei biografii este simbolizată în fiecare etapă 
a sa prin referire la totalitatea înţelesurilor umane. A fi copil, a fi adoles¬ 
cent, a fi adult ş.a.m.d. - fiecare dintre aceste faze biografice este legi¬ 
timată ca o modalitate de a fi în universul simbolic (cel mai adesea 
ca un mod de relaţionare cu lumea zeităţilor). Nu este nevoie să mai 
insistăm asupra faptului că simbolizarea este aptă să conducă la sen¬ 
timente de securitate şi de apartenenţă. Ar fi însă greşit să ne gândim 
aici numai la societăţile primitive. O teorie psihologică modernă a 
dezvoltării personalităţii poate îndeplini aceeaşi funcţie. în ambele 
cazuri, individul care trece de la o fază biografică la alta se poate 
vedea pe el însuşi ca repetând o secvenţă care este înscrisă în 
„natura lucrurilor 11 sau în propria „natură 11 . El se poate asigura că tră¬ 
ieşte „corect 11 . „Corectitudinea 11 programului său de viaţă este astfel 
legitimată la cel mai înalt nivel de generalitate. Când individul pri¬ 
veşte înapoi către trecutul vieţii lui, biografia îi devine inteligibilă în 
aceşti termeni. Când se proiectează în viitor, el îşi poate imagina 
propria biografie desfăşurându-se într-un univers ale cărui coordo¬ 
nate ultime îi sunt cunoscute. 

Aceeaşi funcţie legitimatoare se referă şi la „corectitudinea 11 iden¬ 
tităţii subiective a individului. Prinînsăsi natura socializării, identitatea 
subiectivă este o entitate precară. 73 Ea depinde de relaţiile individului 
cu „alţi semnificativi 11 , indivizi care se pot schimba sau pot dispărea. 
Precaritatea este şi mai mult amplificată de experienţele proprii în 
situaţii limită ca acelea menţionate. Perceperea „sănătoasă 11 a sinelui 
ca posesor al unei identităţi definite, stabile şi social recunoscute este 
permanent ameninţată de metamorfozele „suprarealiste 11 ale viselor şi 
fanteziilor, chiar dacă ea rămâne relativ bine ancorată în interacţiunea 

73 Precaritatea identităţii subiective este deja surprinsă în analiza lui Mead 
asupra apariţiei sinelui. Pentru dezvoltări ale acestei analize, vezi AnselmStrauss, 
Mirrors and Masks, Free Press of Glencoe, New York, 1959; Erving Goffman, The 
Presentation of SelfinEveryday Ufe , Doubleday-Anchor, Garden City, N.Y., 1959. 

socială zilnică. Identitatea este în cele din urmă legitimată prin plasa¬ 
rea sa în contextul unui univers simbolic. Mitologic vorbind, numele 
„real“ al individului este numele care i s-a dat de către zeul său. Indi¬ 
vidul poate să „ştie cine este“ ancorându-şi identitatea într-o realitate 
cosmică protejată atât de accidente legate de socializare, cât şi de 
autotransformări nefavorabile provocate de diferite experienţe limită. 
Chiar dacă vecinii lui nu ştiu cine este şi chiar dacă el însuşi poate 
să uite de sine în spasmele unui coşmar, el se poate convinge în cele 
din urmă că „şinele său adevărat 11 este totuşi o entitate reală, într-un 
univers real. Zeii, psihiatrii sau partidul lui ştiu asta. Cu alte cuvinte, 
realitatea identităţii nu are nevoie să fie legitimată prin cunoaşterea 
ei în orice moment de către individ; pentru legitimare este suficient 
ca ea să fie cognoscibilă. Deoarece o identitate care este cunoscută 
sau cognoscibilă de zei, de psihiatri sau de partid este în acelaşi timp 
şi identitatea căreia îi este atribuit statutul de realitate supremă, legiti¬ 
marea integrează toate transformările imaginabile ale identităţii cu 
identitatea a cărei realitate este înrădăcinată în viaţa cotidiană a 
societăţii. încă o dată, universul simbolic stabileşte o ierarhie, de la 
autopercepţiile „cele mai reale 11 ale identităţii până la cele mai efe¬ 
mere. Asta înseamnă că individul poate trăi în societate în oarecare 
siguranţă, că el este realmente ceea ce consideră el însuşi că este 
atunci când îşi îndeplineşte rolurile sale sociale de rutină, în plină zi 

si sub ochii celorlalţi semnificativi. 

> > 

O funcţie strategică de legitimare a universurilor simbolice pentru 
biografia individuală este „localizarea 11 morţii. Experienţa morţii altora 
şi, după aceea, anticiparea propriei morţi impune individului o situa¬ 
ţie limită prin excelenţă. 74 Inutil să demonstrăm că moartea ameninţă 
în modul cel mai înspăimântător realităţile date ale vieţii cotidiene. 

74 Heidegger oferă analiza cea mai elaborată a filosofiei actuale a morţii ca 
situaţie marginală prin excelenţă. Conceptul lui Schutz de „anxietate fundamen¬ 
tală 11 se referă la acelaşi fenomen. Analiza făcută de Malinowski funcţiei sociale 
a ceremonialului funerar este de asemenea interesantă sub acest aspect. 

Integrarea morţii în realitatea supremă a existenţei sociale este, prin 
urmare, de cea mai mare importanţă pentru orice ordine instituţio¬ 
nală. Legitimarea morţii este, aşadar, unul dintre fructele cele mai 
importante ale universurilor simbolice. în ce măsură ea se face cu 
sau fără recurs la interpretări mitologice, religioase sau metafizice ale 
realităţii nu constituie aici un aspect important. Ateul modern, de 
exemplu, care atribuie morţii sens prin prisma unui Weltanschauung 
al evoluţiei progresive sau al istoriei revoluţionare, face de aseme¬ 
nea acest lucru prin integrarea morţii într-un univers simbolic care 
cuprinde realitatea. Orice legitimare amorţii trebuie să îndeplinească 
aceeaşi sarcină esenţială - ea trebuie să-i permită individului să con¬ 
tinue să trăiască în societate după moartea celorlalţi semnificativi şi 
să-şi anticipeze propria moarte cu (măcar) o spaimă suficient de 
îmblânzită încât să nu paralizeze îndeplinirea continuă a activităţilor 
sale obişnuite în viata cotidiană. E uşor de văzut că o astfel de legiti- 
mare este greu de realizat dacă fenomenul „moarte 11 nu este integrat 
într-un univers simbolic. O astfel de legitimare înzestrează deci indivi¬ 
dul cu o reţetă pentru „o moarte corectă 11 . în cel mai bun caz, această 
reţetă îşi va păstra plauzibilitatea chiar şi atunci când propria moarte 
devine iminentă şi îi va permite, de fapt, „să moară corect 11 . 

Tocmai în legitimarea morţii se manifestă cel mai deplin puterea 
de transcendere a universurilor simbolice si este revelat caracterul 

i 

fundamental al legitimărilor finale de domolire a spaimelor din realita¬ 
tea supremă a vieţii cotidiene. întâietatea obiectivărilor sociale ale 
vieţii cotidiene îşi poate păstra subiectiv plauzibilitatea numai dacă 
este permanent protejată împotriva spaimei. La nivelul înţelesului, 
ordinea instituţională reprezintă un scut împotriva spaimei. A fi ano- 
mic înseamnă, prin urmare, a fi lipsit de acest scut şi a fi expus, de 
unul singur, atacului violent al coşmarului. Deşi spaima de singură¬ 
tate este probabil deja cuprinsă în sociabilitatea omului, ea se mani¬ 
festă la nivelul semnificaţiei prin incapacitatea omului de a duce o 
existentă cu sens în izolare fată de construcţiile nomice ale societăţii. 

> ii i 

Universul simbolic apără pe individ de spaimă, conferind o ultimă 
legitimare structurilor protective ale ordinii instituţionale. 75 

Acelaşi lucru se poate spune şi despre semnificaţia socială (prin 
opoziţie cu cea individuală, despre care tocmai am discutat) a univer¬ 
surilor simbolice. Acestea sunt paravane pentru ordinea instituţio¬ 
nală, tot aşa cum sunt şi pentru biografia individuală. Ele furnizează, 
de asemenea, modalităţi de delimitare a realităţii sociale, adică sta- 
bilesc limitele a ceea ce este relevant din punctul de vedere al inter¬ 
acţiunii sociale. 0 posibilitate extremă a acestei delimitări, aproximată 
uneori şi în societăţile primitive, este definirea oricărui lucru ca reali¬ 
tate socială; chiar şi materia anorganică este definită în termeni 
sociali. 0 delimitare mai îngustă şi mai obişnuită include numai 
lumea organică şi cea animală. Universul simbolic atribuie ranguri 
diferitelor fenomene ale existentei într-o ierarhie a fiinţelor, definind 
nivelul socialului în cadrul acestei ierarhii. 76 Nu mai este nevoie să 
spunem că astfel de ranguri sunt atribuite, de asemenea, unor tipuri 
diferite de oameni şi că deseori se întâmplă ca unele categorii largi 
de asemenea tipuri (uneori chiar oricine din afara colectivităţii res¬ 
pective) să fie definite ca fiind diferite de om sau chiar subumane. 
Acest lucru este de obicei exprimat lingvistic (în cazul extrem, folo¬ 
sind denumirea colectivităţii ca fiind echivalentă cu termenul ,,uman“). 
Aceasta se întâmplă destul de des, chiar şi în societăţile civilizate. De 
exemplu, universul simbolic al Indiei tradiţionale atribuia celor 
expulzaţi dintr-o anumită castă un statut care se asemăna mai mult 
cu statutul animalelor decât cu cel al castelor umane superioare (o 
operaţie legitimată în cele din urmă în teoria karma-samsara , care 
cuprindea toate fiinţele, umane sau de alt fel). Mai recent, după cuce¬ 
rirea Americii de către spanioli, a fost posibil ca cei din urmă să-i 

75 Utilizarea anumitor perspective asupra „anxietăţii" ( Angst), propuse de 
filosofia existenţială, face posibil să plasăm analiza anomiei lui Durkheim într-un 
context antropologic mai cuprinzător. 

76 Levi-Strauss, op. cit. 

considere pe indieni ca aparţinând unei specii diferite (această ope¬ 
raţie fiind legitimată într-o manieră mai puţin cuprinzătoare, printr-o 
teorie care „dovedea 11 că indienii nu ar fi putut descinde din Adam 
şi Eva). 

Universul simbolic ordonează şi istoria. El plasează toate eveni¬ 
mentele colective într-o unitate bine închegată, care include trecutul, 
prezentul şi viitorul. în ceea ce priveşte trecutul, el stabileşte o „me¬ 
morie 11 care este împărtăşită de toţi indivizii socializaţi din colectivi¬ 
tate. 77 în privinţa viitorului, el stabileşte un cadru comun de referinţă 
în care se vor proiecta acţiunile individuale. în acest fel, universul sim¬ 
bolic îi uneşte într-o totalitate cu sens pe oameni cu predecesorii şi 
cu succesorii lor 78 , ceea ce serveşte la transcenderea finitudinii speci¬ 
fice existentei individuale si la conferirea unui sens morţii individului. 

j » 1 

Toţi membrii unei societăţi se pot percepe pe ei înşişi ca aparţinând 
unui univers cu sens, care a existat înainte ca ei să se fi născut si va 
exista şi după moartea lor. Comunitatea empirică este transpusă pe 
plan cosmic şi este eliberată maiestuos de vicisitudinile existenţei 
individuale. 79 

Aşa cum am notat deja, universul simbolic oferind o integrare cuprin¬ 
zătoare tuturor proceselor instituţionale separate, întreaga societate 
capătă acum înţeles. Instituţiile şi rolurile specifice sunt legitimate 
prin plasarea lor într-o lume cuprinzătoare şi cu sens. De exemplu, 
ordinea politică este legitimată prin referire la o ordine cosmică a 
puterii şi justiţiei, iar rolurile politice sunt legitimate ca reprezentări 
ale acestor principii cosmice. Instituţia puterii divine din civilizaţiile 

77 Despre memoria colectivă, vezi Maurice Halbwachs, Les cadres sociaux 
de la memoire , Presses Universitaires de France, Paris, 1952. Halbwachs a 
elaborat o teorie sociologică a memoriei, în La memoire collectiue (1950) şi în 
La topographie legendaire des Evangiles en Terre Sainte (1941). 

78 Noţiunile de „predecesori 11 şi „succesori 11 sunt preluate de la Schutz. 

79 Concepţia despre caracterul de transcendere al societăţii a fost dezvoltată 
mai ales de Durkheim. 

vechi constituie o excelentă ilustrare a modului în care operează 
acest tip de legitimare ultimă. Este însă important să înţelegem că 
ordinea instituţională, ca şi ordinea biografiei individuale, este conti¬ 
nuu ameninţată de prezenta unor realităţi care sunt de neînţeles în 
propriii termeni. Legitimarea ordinii instituţionale este de asemenea 
confruntată cu necesitatea continuă de a tine haosul sub control. 
Orice realitate socială este şubredă. Toate societăţile sunt construcţii 
confruntate cu haosul. Posibilitatea permanentă a apariţiei spaimei 
anomice este repusă pe primul plan de fiecare dată când legitimările 
care ascund precaritatea sunt ameninţate sau se prăbuşesc. Teama 
care însoţeşte moartea unui rege, mai ales dacă aceasta este vio¬ 
lentă, exprimă această spaimă. Dincolo de sentimentele de simpatie 
sau de preocupările politice pragmatice, moartea unui rege în astfel 
de împrejurări aduce teama de haos în apropierea conştiinţei. Reacţia 
populară la asasinarea preşedintelui Kennedy este un bun exemplu. 
Se poate uşor înţelege de ce astfel de evenimente trebuie să fie urmate 
de îndată de cele mai solemne reafirmări ale realităţii continue prin 
mijlocirea unor simboluri protectoare. 

Originile universului simbolic îşi au rădăcinile în constituţia omului. 
Dacă omul social este un constructor de lume, acest lucru este făcut 
posibil de deschiderea sa către lume, constituţional dată, care implică 
deja conflictul dintre ordine şi haos. Ab initio, existenţa umană este 
o continuă exteriorizare. Pe măsură ce se exteriorizează, omul con¬ 
struieşte lumea în care să se exteriorizeze. în procesul de exteriori¬ 
zare, el proiectează propriile semnificaţii în realitate. Universurile 
simbolice, care declară că întreaga realitate este omeneşte inteli¬ 
gibilă şi apelează la întregul cosmos pentru a semnifica valabilitatea 
existenţei umane, constituie sfera cea mai cuprinzătoare a acestei 
proiecţii. 80 

80 Noţiunea de „proiecţie 11 a fost propusă mai întâi de Feuerbach, iar apoi, 
deşi în cu totul alte direcţii, de Marx, Nietzsche şi Freud. 

b. Mecanismele conceptuale de conservare 
a universului 

Considerat ca o construcţie cognitivă, universul simbolic are un 
caracter teoretic. El îşi are originea în procesele de reflecţie subiec¬ 
tivă, care, după ce au fost obiectivate social, conduc la stabilirea unor 
conexiuni explicite între temele semnificative înrădăcinate în multe 
instituţii ale societăţii. în acest sens, caracterul teoretic al universu¬ 
rilor simbolice nu poate fi pus la îndoială, oricât de nesistematic sau 
ilogic ar părea un asemenea univers unui individ din afara lui, lipsit 
de înţelegere. Cu toate acestea, se poate trăi, şi de obicei chiar se 
trăieşte, în mod naiv, într-un univers simbolic. Deşi constituirea unui 
univers simbolic presupune reflecţie teoretică din partea cuiva (căruia 
lumea sau, mai precis, ordinea instituţională i se pare problematică), 
oricine poate „locui 11 în acest univers în mod firesc. Dacă ordinea 
instituţională urmează să fie considerată în totalitatea sa ca un întreg 
cu sens, ea trebuie legitimată prin „plasarea 11 într-un univers simbolic. 
Celelalte elemente fiind identice, acest univers nu necesită el însusi 
vreo altă legitimare. Mai întâi, pentru faptul că ordinea instituţională, 
şi nu universul simbolic, părea problematică şi deci către ea s-a orien¬ 
tat teoretizarea. Pentru a ne întoarce la exemplul anterior al legitimării 
rudeniei, odată ce instituţia de văr a fost „amplasată 11 într-un cosmos 
de veri mitologici, ea nu mai constituie o simplă chestiune de fapt 
social fără altă semnificaţie „suplimentară 11 . Mitologia însăşi poate fi 
respectată în mod naiv, fără vreo reflecţie teoretică asupra ei. 

Posibilitatea reflecţiei sistematice asupra naturii universului apare 
abia după ce universul simbolic a fost obiectivat ca un „prim 11 produs 
al gândirii teoretice. în timp ce universul simbolic legitimează ordinea 
instituţională la cel mai înalt nivel de generalitate, teoretizarea univer¬ 
sului simbolic poate fi descrisă ca o legitimare de ordinul al doilea, 
ca să spunem aşa. Orice legitimare, de la legitimările preteoretice 
cele mai simple ale unor înţelesuri instituţionalizate separat, până la 

consacrarea cosmică a universurilor simbolice, poate fi descrisă, la 
rândul ei ca fiind un fel de „mecanism 11 destinat conservării, menţi¬ 
nerii universului. Acest demers, cum se poate uşor înţelege, necesită 
încă de la început o serioasă preocupare pentru perfecţionarea siste¬ 
mului conceptual. 

Trasarea unor graniţe clare între „naiv 11 şi „complex 11 în situaţii con¬ 
crete implică fără îndoială dificultăţi. Distincţia analitică este totuşi 
utilă chiar şi în astfel de situaţii, deoarece ea atrage atenţia asupra 
măsurii în care un univers simbolic poate fi considerat ca dat, ca de 
la sine înţeles. Din acest punct de vedere, desigur că problema anali¬ 
tică este similară cu cea cu care ne-am întâlnit deja cu ocazia discu¬ 
tării legitimării. în cazul universurilor simbolice există, ca şi în cazul 
instituţiilor, variate nivele de legitimare, doar că în cazul celor dintâi 
nu se poate spune că se poate cobori la un nivel preteoretic, pentru 

motivul evident că un univers simbolic este el însusi un fenomen teo- 

> 

retic şi rămâne ca atare chiar dacă este acceptat doar în mod naiv. 

Ca şi în cazul instituţiilor, se ridică o întrebare privind împrejurările 
în care devine necesar ca universurile simbolice să fie legitimate cu 
ajutorul unor mecanisme conceptuale specifice pentru conservarea 
universului. Şi în acest caz răspunsul este similar celui dat în cazul 
instituţiilor. De îndată ce universul simbolic a devenit o problemă, 
devin necesare anumite proceduri specifice de conservare a aces¬ 
tuia. Atâta vreme cât această situaţie nu există, universul simbolic se 
autoconservă, adică se autolegitimează prin simplul fapt al existenţei 
sale obiective în societatea respectivă. Se poate imagina o societate 
în care acest lucru ar fi posibil. O astfel de societate ar fi un „sistem 11 
armonios, de sine stătător şi perfect funcţional. în realitate, o astfel 
de societate nu există. Din cauza tensiunilor inevitabile care apar în 
procesele de instituţionalizare şi a faptului însuşi că toate fenomenele 
sociale sunt construcţii, făurite istoric prin activitate umană, nici o 
societate nu poate fi considerată bună în totalitate şi deci, a fortiori, 
nu poate constitui un univers simbolic. Orice univers simbolic este 

la început problematic. Problema este atunci de a evalua gradul în 
care el a devenit problematic. 

O problemă intrinsecă, similară cu cea discutată privind tradiţia 
în general, apare în procesul de transmitere a universului simbolic 
de la o generaţie la alta. Socializarea nu este niciodată complet încu¬ 
nunată de succes. Unii indivizi ajung să „locuiască 11 mai stabil în acest 
univers transmis decât alţii. Chiar şi printre „locuitorii 11 mai mult sau 
mai puţin acreditaţi vor exista întotdeauna unii cu variante ieşite din 
comun în ceea ce priveşte modul de a percepe universul. Tocmai pen¬ 
tru că universul simbolic nu poate fi trăit ca atare în viaţa cotidiană, 
dar o transcende pe cea din urmă prin însăşi natura sa, nu este posibil 
să-i „predai 11 cuiva înţelesurile sale în acelaşi mod direct în care sunt 
transmise înţelesurile vieţii cotidiene. La întrebările pe care copiii le 
pun despre universul simbolic trebuie să li se răspundă într-un mod 
mai complicat decât la întrebările privitoare la realităţile instituţionale 
ale vieţii de fiecare zi. întrebările adulţilor cer răspunsuri mai elabo¬ 
rate conceptual. în exemplul dinainte, înţelesul statutului de văr este 
mereu reprezentat prin veri „de sânge 11 , care joacă rolul de veri în rela¬ 
ţiile trăite firesc în viaţa de zi cu zi. Verii omeneşti sunt empiric acce¬ 
sibili. Verii divini însă nu sunt. Asta este o adevărată problemă pentru 
pedagogii „verologiei divine 11 . Mutatis mutandis, acelaşi lucru este 
adevărat şi despre transmiterea altor universuri simbolice. 

Această problemă intrinsecă se accentuează dacă versiunile devi- 
ante ale universului simbolic ajung să fie împărtăşite de grupuri mai 
mari de „locuitori 11 . în acest caz, pentru motive ce ţin de natura obiec¬ 
tivării, versiunea deviantă se coagulează într-o realitate de sine stătă¬ 
toare, care, datorită existenţei sale în cadrul societăţii, pune la îndoială 
statutul de realitate al universului simbolic, asa cum a fost acesta con- 
stituit iniţial. Grupul care a obiectivat această realitate deviantă devine 
purtătorul unei definiţii alternative a realităţii. 81 Nu mai este nevoie 

81 Şi acest aspect trebuie comparat cu acel concept de „cărăuş 11 (Trăger) al 
lui Weber. 



Societatea ca realitate obiectivă 147 


să insistăm asupra faptului că asemenea grupuri eretice reprezintă nu 
numai o ameninţare teoretică pentru universul simbolic, ci şi una 
practică pentru ordinea instituţională legitimată în universul simbolic 
respectiv. Procedeele de represiune folosite de obicei împotriva unor 
asemenea grupuri de către cei care apără definiţiile „oficiale 11 ale reali¬ 
tăţii nu ne vor preocupa în acest context. Ceea ce este important 
pentru analiza noastră este necesitatea ca această represiune să fie 
legitimată, ceea ce implică, desigur, punerea în mişcare a unor meca¬ 
nisme destinate să conserve statutul „oficial 11 al universului, în faţa 
provocărilor eretice. 

Istoric, problema ereziei a constituit deseori primul impuls pentru 
conceptualizarea teoretică sistematică a universurilor simbolice. Dez¬ 
voltarea gândirii teologice creştine ca rezultat al unei serii de provo¬ 
cări eretice împotriva tradiţiei „oficiale 11 oferă excelente exemple 
istorice pentru acest proces. Ca în orice teoretizare, în cursul acestui 
proces apar noi implicaţii teoretice în cadrul tradiţiei înseşi, aceasta 
fiind împinsă dincolo de forma sa iniţială spre noi conceptualizări. De 
exemplu, formulările hristologice exacte fixate de sinoadele biseri¬ 
ceşti timpurii erau cerute nu de tradiţia însăşi, ci de provocările eretice 
la adresa ei. Pe măsură ce aceste formulări erau elaborate, tradiţia nu 
numai că era păstrată, ci şi extinsă. în acest fel a apărut, printre alte 
inovaţii, concepţia teoretică a Trinităţii, care nu numai că era nenece¬ 
sară, dar chiar cu totul inexistentă în comunitatea creştină timpurie. 
Cu alte cuvinte, universul simbolic este nu numai legitimat, dar şi 
modificat de mecanismele conceptuale puse la punct cu scopul de 
a respinge provocările grupărilor eretice într-o societate. 

O oportunitate majoră pentru dezvoltarea conceptualizării desti¬ 
nate conservării universului se iveşte atunci când o societate este con- 

1 

fruntată cu altă societate, care are o istorie mult diferită. 82 Problema 

82 Analizele efectuate în cadrul antropologiei culturale americane actuale 
asupra „contactului cultural" sunt de asemenea relevante în prezentul context. 

ridicată de o asemenea confruntare este de obicei mai acută decât 
cea ridicată de ereziile intrasocietale, deoarece în acest caz există 
un univers simbolic alternativ, care are deja o tradiţie „oficială", a cărui 
obiectivitate, luată ca atare, se află pe picior de egalitate cu obiectivi¬ 
tatea propriului univers simbolic. Pentru statutul de realitate al univer¬ 
sului propriu al individului este mai puţin şocant să aibă de-a face cu 
grupuri minoritare de devianţi, a căror opoziţie este, ipso fado , definită 
ca nebunie sau răutate, decât să se confrunte cu o altă societate, care-i 
consideră propriile definiţii ale realităţii ca ignorante, nebuneşti sau 
chiar duşmănoase . 83 Una este să ai în jur nişte indivizi, chiar dacă ei 
formează doar un grup minoritar, care nu pot sau nu doresc să se 
supună regulilor instituţionale de „verie“, şi cu totul altceva este să dai 
de o întreagă societate care nu a auzit niciodată de astfel de reguli, 
care poate nici nu are un cuvânt potrivit pentru „văr“ şi care, în pofida 
acestui fapt, pare să funcţioneze foarte bine. Universul alternativ oferit 
de cealaltă societate trebuie întâmpinat cu cele mai bune argumente 
în favoarea superiorităţii propriului univers simbolic. Această necesi¬ 
tate presupune un mecanism conceptual foarte sofisticat. 

Apariţia unui univers simbolic alternativ introduce şi o altă ame¬ 
ninţare, deoarece propria existenţă a cuiva dovedeşte empiric că uni¬ 
versul propriu unei persoane este inevitabil. Aşa cum oricine îşi poate 
da seama, este posibil să trăieşti într-o astfel de lume lipsindu-te cu 
totul de instituţia „veriei“. Este de asemenea posibil să negi sau chiar 
să iei în râs zeii „veriei 11 fără ca prin asta să dărâmi cerurile. Acest fapt 
şocant trebuie să fie explicat măcar teoretic, dacă nu altfel. Se poate 
de asemenea întâmpla ca universul alternativ să prezinte o atracţie 
spre misionarism. Indivizii sau grupurile din propria societate pot fi 
tentate să „emigreze 11 din universul tradiţional sau, chiar şi mai rău, să 
schimbe ordinea veche cu una nouă. Nu e greu să ne imaginăm felul 

83 De văzut şi conceptul de „şoc cultural" în antropologia culturală ameri¬ 
cană actuală. 

în care apariţia unor greci patriarhali va fi tulburat universul societă¬ 
ţilor matriarhale care sălăşluiau până atunci pe ţărmurile estice ale 
Mediteranei. Aceşti greci trebuie să fi prezentat o mare atracţie pentru 
bărbaţii din aceste societăţi, ţinuţi până atunci „sub papuc 11 , dar acum 
ştim că însăşi Marea Mamă a băştinaşilor i-a influenţat puternic pe 
greci. Mitologia greacă este plină de abordări conceptuale care dove¬ 
desc că această problemă a trebuit până la urmă să fie abordată. 

Este important să subliniem că mecanismele conceptuale menite 
să conserve universul sunt ele însele, ca de altfel orice altă formă de 
legitimare, produse ale activităţii sociale şi nu pot fi înţelese separat 
de celelalte activităţi din societatea respectivă. Mai la obiect, succesul 
anumitor mecanisme conceptuale depinde de puterea celor care 
operează cu ele . 84 Confruntarea dintre universurile simbolice alterna¬ 
tive implică problema puterii - care dintre definiţiile realităţii, aflate 
în competiţie, va „prinde rădăcini 11 în societate? Două societăţi care 
se confruntă, cu universuri simbolice concurente, vor dezvolta amân¬ 
două mecanisme conceptuale destinate conservării propriilor univer¬ 
suri. Din punctul de vedere al verosimilităţii proprii, cele două forme 
de conceptualizare pot apărea unui observator din afară ca fiind apro¬ 
ximativ la fel. Care din cele două va câştiga va depinde însă mai mult 
de puterea, decât de iscusinţa teoretică a legitimatorilor respectivi. 
Putem să ne imaginăm că nişte mistagogi olimpieni şi chtonieni*, la 
fel de sofisticaţi, se adună într-o consfătuire ecumenică pentru a dis¬ 
cuta sine ira et studio meritele universurilor respective, dar este mai 
probabil ca problema să fi fost deja tranşată, la un nivel mai restrâns, 
prin forţă militară, să zicem. Rezultatul istoric al oricărei încleştări 

84 Marx a dezvoltat detaliat relaţia dintre puterea materială şi „succesul con¬ 
ceptual 11 . Vezi binecunoscuta formulare a acestei probleme în The German 
Ideology: „Die Gedanken der herrschenden Klasse sind in jeder Epoche die 
herrschenden Gedanken 11 ( Friihschriften , ediţia Kroner, p. 373). 

* Divinităţi ale lumii subterane, ale lumii pământene (conform mitologiei 
greceşti: khthân, terre) (n.tr.). 

între zei a fost determinat de cei care au avut armele cele mai bune, 
nu de cei care au avut argumentele cele mai bune. Acelaşi lucru se 
poate afirma, desigur, şi despre conflictele intrasocietale de acest 
gen. Cel care are o bâtă mai mare are o şansă mai mare să-şi impună 
propriile definiţii ale realităţii. Această presupunere devine o certitu¬ 
dine când este vorba de colectivităţi mai mari, deşi există întotdea- 
una posibilitatea ca unii teoreticieni neinteresaţi politic să se convingă 
unul pe altul fără a recurge la mijloace dure. 

Mecanismele conceptuale care conservă universurile simbolice 
cer întotdeauna sistematizarea legitimărilor cognitive şi normative, 
care erau deja prezente în societate sub o formă mai naivă şi care 
s-au cristalizat în universul simbolic respectiv. Cu alte cuvinte, mate¬ 
rialul din care sunt construite legitimările necesare conservării univer¬ 
sului este o elaborare mai profundă, la un nivel mai înalt de integrare 
teoretică, a legitimărilor mai multor instituţii. Există deci, de obicei, 
o continuitate între schemele explicative, povăţuitoare, care servesc 
drept legitimări la nivelul teoretic cel mai scăzut, şi construcţiile inte¬ 
lectuale impunătoare care descriu cosmosul. Relaţia dintre concep¬ 
tualizarea cognitivă şi cea normativă este şi în acest caz, ca şi în altele, 
fluidă la nivel empiric; conceptualizările normative implică întotdea¬ 
una anumite presupuneri cognitive. O distincţie analitică este totuşi 
utilă, mai ales pentru că ea atrage atenţia asupra variatelor grade de 
diferenţiere între aceste două sfere conceptuale. 

Evident, nu ar fi potrivit să discutăm aici în mod detaliat despre 
feluritele mecanisme conceptuale de conservare a universului pe care 
ni le pune la dispoziţie istoria . 85 Câteva observaţii asupra unor tipuri 

85 Pareto este cel mai aproape de a fi realizat o istorie a gândirii folosind 
noţiuni sociologice, ceea ce îl face foarte important pentru sociologia cunoaşterii, 
chiar dacă trecem cu vederea rezervele pe care cineva le-ar putea avea in legă¬ 
tură cu cadrul său teoretic. Vezi Brigitte Berger, Vilfredo Pareto andthe Sociology 
of Knowledge , disertaţie de doctorat nepublicată, New School for Social 
Research, 1964. 

remarcabile de mecanisme conceptuale - mitologia, teologia, filoso- 
fia şi ştiinţa - sunt totuşi necesare. Fără a propune o schemă evolutivă 
pentru aceste tipuri, se poate spune cu certitudine că mitologia repre¬ 
zintă forma cea mai arhaică de conservare a universului, întrucât ea 
constituie, în general, forma cea mai veche de legitimare . 86 Este 
foarte probabil ca mitologia să reprezinte o fază necesară pentru dez¬ 
voltarea gândirii umane înseşi . 87 în orice caz, cele mai vechi concep¬ 
tualizări pentru conservarea universului care ne sunt accesibile au 
formă mitologică. Pentru scopurile noastre, va fi suficient să definim 
mitologia ca pe o concepţie despre realitate care susţine pătrunderea 
continuă a unor forţe sacre în lumea experienţei cotidiene . 88 Bineîn¬ 
ţeles că o astfel de concepţie presupune în mod firesc un înalt grad 
de continuitate între ordinea socială şi cea cosmică şi între toate legiti¬ 
mările lor corespunzătoare 89 ; altfel spus, întreaga realitate pare a fi 
făcută dintr-o singură bucată. 

Ca mecanism conceptual, mitologia se apropie cel mai mult de 
nivelul naiv al universului simbolic - nivel la care nu este mare nevoie 
de o conservare teoretică a universului în afară de admiterea uni¬ 
versului respectiv ca o realitate obiectivă. Asta explică fenomenul, 
repetabil istoric, al existenţei una lângă alta, fără pretenţia de integrare 

86 Acest lucru ar putea aminti de „legea celor trei etape" a lui August Comte. 
Desigur că nu putem accepta acest lucru, dar ar putea fi util să sugerăm că o 
conştiinţă se dezvoltă în etape uşor de recunoscut istoric, deşi acestea nu ar 
putea fi recunoscute la Comte. Felul in care noi înţelegem acest fapt este mai 
apropiat de abordarea hegelian/marxistă a istoricităţii gândirii umane. 

87 Atât Levy-Bruhl, cât şi Piaget sugerează că mitologia constituie o etapă 
necesară în dezvoltarea gândirii. Pentru o discuţie interesantă asupra rădăcinilor 
biologice ale gândirii mitologice/magice, vezi Arnold Gehler, StudienzurAnthro- 
pologie und Soziologie, Luchterhand, Neuwied/Rhein, 1963, p. 79. 

88 Concepţia noastră asupra mitologiei este influenţată de lucrările lui Gerar- 
dus van der Leeuw, Mircea Eliade şi Rudolf Bultmann. 

89 Despre continuitatea dintre ordinea socială şi cea cosmică în conştiinţa 
mitologică, vezi, din nou, lucrările lui Eliade şi Voegelin. 

teoretică, a unor tradiţii mitologice eterogene. De regulă, această ete¬ 
rogenitate este simţită abia după ce tradiţiile au devenit problematice 
şi a avut loc deja o oarecare integrare. „Descoperirea 11 unei astfel de 
eterogenităţi (sau, dacă vreţi, acceptarea elexpostfacto ) este făcută 
de obicei de specialiştii în tradiţie, care sunt de regulă integratori ai 
unor teme tradiţionale izolate. Odată ce nevoia de integrare este resim¬ 
ţită, reconstrucţiile mitologice care urmează pot căpăta o considerabilă 
complexitate teoretică. Pentru ilustrarea acestui punct este suficient 
să invocăm cazul lui Homer. 

Mitologia se apropie de nivelul naiv şi prin faptul că, deşi există 
specialişti în tradiţia mitologică, cunoaşterea acestora nu diferă prea 
mult de ceea ce este îndeobşte cunoscut. Iniţierea în tradiţia adminis- 

trată de aceşti specialişti poate fi dificilă din diferite motive exterioare 
ei. Ea poate fi limitată la anumiţi candidaţi bine selectaţi, la anumite 
ocazii şi perioade şi poate fi însoţită de pregătiri rituale intense. Ea 
este însă rareori dificilă din punctul de vedere al calităţilor intrinseci 
ale corpusului de cunoştinţe însuşi, care poate fi uşor însuşit. Pentru 
a proteja pretenţiile monopoliste ale specialiştilor, caracterul inacce¬ 
sibil al „ştiinţei 11 lor trebuie să fie stabilit instituţional. Altfel spus, se 
instituie un „secret 11 , iar propriul corpus de cunoştinţe inteligibile este 
redefinit instituţional în termeni confidenţiali. O scurtă privire asupra 
serviciilor de „relaţii publice 11 din asociaţiile contemporane ale teore¬ 
ticienilor arată că această prestidigitaţie antică mai dăinuie încă şi azi. 
Oricum, există importante deosebiri sociologice între societăţile în 
care toate conceptualizările menite să conserve universul sunt mito¬ 
logice şi societăţile în care ele nu sunt. 

Sistemele mitologice mai elaborate tind să elimine neconcordan- 
ţele şi să conserve universul mitologic sub o formă teoretic integrată. 
Astfel de mitologii „canonice 11 se convertesc, ca să spunem aşa, în con¬ 
ceptualizări teologice propriu-zise. Pentru scopurile noastre, gândirea 
teologică poate fi distinsă de predecesorul său mitologic numai prin 
gradul său mai mare de sistematizare teoretică. Conceptele teologice 

sunt tot mai mult îndepărtate de nivelul lor naiv. Cosmosul încă mai 
poate fi conceput prin prisma unor forţe sau fiinţe sacre din vechea 
mitologie, dar aceste entităţi sacre sunt împinse la tot mai mare dis¬ 
tanţă. Gândirea mitologică operează în cadrul unei continuităţi între 
lumea omenească şi lumea zeilor. Gândirea teologică serveşte la 
medierea între aceste două lumi, deoarece tocmai continuitatea lor 
originară pare acum întreruptă. Odată ce trecerea de la mitologie la 
teologie s-a înfăptuit, viaţa cotidiană apare ca fiind mai puţin influen¬ 
ţată de forţele sacre. Corpusul cunoştinţelor teologice este ca urmare 
eliminat tot mai mult din stocul general de cunoaştere al societăţii, 
devenind astfel tot mai greu de însuşit intrinsec. Chiar şi atunci când nu 
este în mod deliberat instituţionalizat ca ezoteric, el rămâne „secret 11 
din cauza neinteligibilităţii sale pentru majoritatea populaţiei. Aceasta 
are drept consecinţă faptul că populaţia poate rămâne relativ neinflu- 

entată de teoriile sofisticate de conservare a universului născocite de 

> 

specialiştii teologi. Coexistenţa mitologiei naive, existentă în rândul 
maselor, cu o teologie complexă proprie elitei de teoreticieni, ambele 
servind la conservarea aceluiaşi univers simbolic, este un fenomen 
frecvent întâlnit în istorie. Numai ţinând seama de acest fenomen 
devine posibil, de exemplu, să numim „budiste 11 societăţile tradiţionale 
din Orientul îndepărtat sau „creştină 11 societatea medievală europeană. 

Teologia este paradigmatică pentru recentele conceptualizări 
filosofice si ştiinţifice ale cosmosului. Cu toate că prin conţinutul reli- 
gios al definiţiilor pe care le dă realităţii teologia se apropie mai mult 
de mitologie, ea este mai apropiată de conceptualizările secularizate 
recente prin localizarea sa socială. Spre deosebire de mitologie, cele¬ 
lalte trei forme, istoric dominante, ale mecanismelor conceptuale au 
devenit proprietatea unor elite de specialişti, ale căror corpusuri de 
cunoştinţe au fost tot mai mult îndepărtate din cadrul cunoaşterii 
comune a societăţii. Ştiinţa modernă reprezintă o etapă maximă a 
acestei dezvoltări în procesul de secularizare şi de sofisticare a con¬ 
servării universului. Stiinta nu numai că desăvârşeşte îndepărtarea 

1 ! J J r 

sacrului din lumea vieţii cotidiene, dar îndepărtează din această lume 
însăşi cunoaşterea despre conservarea universului. Viaţa cotidiană 
devine astfel lipsită atât de legitimare sacră, cât şi de acea inteligi- 
bilitate teoretică ce ar lega-o de universul simbolic în totalitatea sa 
intenţionată. Mai simplu spus, membrul „profan 11 al societăţii nu mai 
ştie cum poate fi conservat conceptual universul lui, cu toate că, desi¬ 
gur, el încă mai ştie care se presupune că sunt specialiştii în conser¬ 
varea universului. Interesantele probleme ridicate de această situaţie 
ţin de o sociologie empirică a cunoaşterii societăţii contemporane 
şi nu pot fi abordate în acest context. 

Se înţelege de la sine că tipurile de mecanisme conceptuale apar, 
istoric, cu nenumărate modificări şi combinaţii, iar tipurile discutate 
până acum nu sunt neapărat toate cele care există. Două aplicaţii ale 
mecanismului conceptual pus în slujba conservării universului rămân 
însă de discutat în contextul teoriei generale: terapia şi nihilarea (sau 
negarea ). 

Terapia implică aplicarea mecanismului conceptual pentru a avea 
siguranţa că actualii sau potenţialii devianţi rămân în cadrul definiţiilor 
instituţionalizate ale realităţii sau, altfel spus, pentru a-i împiedica pe 
„locuitorii 11 unui anumit univers să „emigreze 11 . Ea face asta prin apli¬ 
carea aparatului de legitimare unor „cazuri 11 individuale. întrucât, aşa 
cum am văzut, orice societate este expusă pericolului unor devieri 
individuale, putem presupune că terapia, într-o formă sau alta, este 
un fenomen social general. Formele sale instituţionale specifice, de la 
exorcism la psihanaliză, de la sfatul duhovnicesc la programele de 
consiliere personală, intră, desigur, în categoria controlului social. 
Ceea ce ne interesează aici este însă aspectul conceptual al terapiei. 
Deoarece terapia trebuie să se preocupe de devierile de la definiţiile 
„oficiale 11 ale realităţii, ea trebuie să pună la punct un mecanism 
conceptual care să explice asemenea deviaţii şi să conserve realită¬ 
ţile astfel puse la îndoială. Acest lucru cere un corpus de cunoştinţe 
care să includă o teorie a devianţei, un aparat de diagnosticare şi un 
sistem conceptual de „vindecare a sufletelor 11 . 

De exemplu, într-o colectivitate care a instituţionalizat homose¬ 
xualitatea în armată, individul înverşunat heterosexual devine un can- 
didat sigur al acestei terapii, nu numai pentru că interesul său sexual 
constituie o ameninţare evidentă pentru eficienţa în luptă a unităţii 
sale de iubiţi-războinici, ci şi pentru că deviaţia sa este subversivă 
psihologic pentru virilitatea spontană a celorlalţi. Unii dintre aceştia 
ar putea fi tentaţi, poate „subconştient 11 , să-i urmeze exemplul. La 
nivel fundamental, comportarea „deviantului 11 ameninţă realitatea 
socială însăşi, punând sub semnul întrebării procedurile de operare 
cognitive („bărbaţii virili se iubesc între ei“) şi normative („bărbaţii 
virili trebuie să se iubească între ei“). De fapt, este posibil ca „devi- 
antul 11 să constituie o insultă vie chiar şi pentru zei, care se iubesc 
între ei în cer tot aşa cum o fac şi adepţii lor de pe pământ. O aseme¬ 
nea abatere radicală necesită un tratament terapeutic bine susţinut 
de o teorie terapeutică. Trebuie să existe o teorie a devianţei (adică 
o „patologie 11 ) care să explice această atitudine şocantă (susţinând, 
să zicem, posedarea de către diavol). Trebuie să existe un corpus de 
concepte pentru diagnosticare (o simptomatologie, cu trăsături spe¬ 
cifice, pentru a fi aplicată în judecăţile byordeal ), care să permită în 
mod optim nu numai specificarea exactă a stărilor acute, ci şi detec¬ 
tarea „heterosexualităţii latente 11 şi adoptarea promptă a unor măsuri 
preventive. în sfârşit, trebuie să existe o conceptualizare a însuşi pro¬ 
cesului curativ (un catalog de tehnici de exorcizare, să zicem, fiecare 
cu o fundamentare teoretică corespunzătoare). 

Un asemenea mecanism conceptual permite aplicarea sa tera¬ 
peutică de către specialiştii potriviţi şi, de asemenea, poate fi interiori¬ 
zat de individul care ajunge într-o situaţie deviantă. Interiorizarea are 
prin ea însăşi eficienţă terapeutică. în exemplul nostru, mecanismul 
conceptual poate fi astfel proiectat încât să-i stârnească individului 
sentimentul de vinovăţie (o „panică heterosexuală 11 , să zicem), lucru 
nu prea greu de obţinut dacă socializarea sa primară a fost chiar şi 
numai parţial reuşită. Sub povara acestei vinovăţii, individul ajunge 
să accepte subiectiv conceptualizarea stării sale, cu care practicienii 

terapeuţi îl obligă să se confrunte; el îşi dezvoltă „intuiţia 11 şi diagnoza 
devine pentru el subiectiv reală. Mecanismul conceptual poate fi 
dezvoltat în continuare pentru a face loc conceptualizării (şi deci lich¬ 
idării conceptuale) a oricăror îndoieli privind terapia experimentată 
de terapeut şi simţită de „pacient 11 . De exemplu, poate apărea o teorie 
a „rezistenţei 11 pentru a explica îndoielile celui din urmă şi o teorie 
a „contratransferului 11 pentru a le explica pe cele ale terapeutului. 
Terapia încununată de succes stabileşte o simetrie între mecanismul 
conceptual şi însuşirea sa în conştiinţa individului; ea îl resocializează 
pe deviant în realitatea obiectivă a universului simbolic al societăţii, 
într-o astfel de revenire la „normalitate 11 există, desigur, o considera¬ 
bilă satisfacţie subiectivă. Individul se poate întoarce acum la îmbră¬ 
ţişarea amoroasă a comandantului de pluton, fericit că „s-a regăsit 
pe sine 11 şi că este din nou bine privit de zei. 

Pentru a-1 păstra pe fiecare individ în cadrul universului respectiv, 
terapia recurge la un mecanism conceptual. La rândul său, nihilarea* 
foloseşte un mecanism similar pentru a lichida conceptual orice se 
află în afara aceluiaşi univers. Acest procedeu poate fi descris ca un 
fel de legitimare negativă. Legitimarea păstrează realitatea universului 
construit social, pe când nihilarea neagă realitatea oricăror fenomene 
sau interpretări ale fenomenelor care nu se potrivesc în acel univers. 
Acest lucru se poate înfăptui pe două căi. Mai întâi, fenomenelor 
deviante li se poate conferi un statut ontologic negativ, cu sau fără 
intenţie terapeutică. Aplicarea mecanismului conceptual de negare 
se face cel mai frecvent asupra unor indivizi sau grupuri străine de 
societatea respectivă şi care sunt deci inapte pentru terapie. în acest 
caz, operaţiunea conceptuală este destul de simplă. Ameninţarea la 
adresa definiţiilor sociale ale realităţii este neutralizată prin atribuirea 
unui statut ontologic inferior, adică a unui statut cognitiv care nu tre¬ 
buie neapărat luat în serios, tuturor definiţiilor care există în afara uni¬ 
versului simbolic. Astfel, ameninţarea unor grupuri antihomosexuale 


* în engleză, în original nihilation (n.tr.). 

vecine poate fi conceptual lichidată pentru societatea noastră homo- 
sexuală considerându-i pe aceşti vecini ca fiind subumani, congenital 
dezorientaţi în privinţa stării corecte a lucrurilor, rătăcind printr-o beznă 
cognitivă fără speranţă. Silogismul de bază este: „aceşti vecini sunt un 
trib de sălbatici. Vecinii sunt antihomosexuali. Prin urmare, antihomo- 
sexualitatea lor este o absurditate barbară, care nu poate fi luat în 
serios de un om raţional. 11 Acelaşi procedeu conceptual poate fi desi¬ 
gur aplicat şi devianţilor din propria societate. Dacă se trece apoi de 
la nihilare la terapie sau, mai curând, se continuă cu lichidarea fizică 
a ceea ce a fost deja lichidat conceptual, rămâne o chestiune de prac¬ 
tică politică. în cele mai multe cazuri, puterea materială a grupului 
lichidat conceptual este un factor semnificativ. Uneori, vai, împreju¬ 
rările impun însă să rămâi în relaţii prieteneşti cu barbarii. 

în al doilea rând, nihilarea implică încercarea mai ambiţioasă de 
a explica toate definiţiile deviante ale realităţii prin concepte care 
aparţin propriului univers. într-un cadru de referinţă teologic, acest 
lucru atrage după sine trecerea de la „ereticologie 11 la apologetică. 
Concepţiilor deviante nu numai că li se atribuie un statut negativ, dar 
ele sunt hărţuite teoretic punct cu punct. Scopul final al acestui pro¬ 
cedeu este să încorporeze concepţiile deviante în propriul univers şi, 
prin asta, în cele din urmă să le lichideze. Concepţiile deviante trebuie 
să fie deci traduse în concepte derivate din propriul univers. în acest 
fel, de la negarea universului propriu se trece în mod subtil la afirma¬ 
rea sa. întotdeauna se presupune că cel care neagă nu ştie de fapt 
ce spune. Afirmaţiile sale capătă sens numai în măsura în care sunt 
traduse în termeni mai „corecţi 11 , adică în termeni provenind din uni¬ 
versul pe care el îl neagă. De exemplu, teoreticienii homosexualităţii 
pot argumenta că toţi oamenii sunt prin natura lor homosexuali. Cei 
care neagă acest lucru, datorită faptului că poate sunt posedaţi de 
demoni sau pur şi simplu pentru că sunt barbari, îşi neagă de fapt 
propria natură. în adâncul fiinţei lor ei ştiu că aşa stau lucrurile. Nu 
trebuie decât să le examinezi cu atenţie afirmaţiile pentru a descoperi 

poziţia lor defensivă şi de rea-credinţă. Orice ar afirma ei în această 
problemă poate fi deci tradus printr-o afirmare a universului homo¬ 
sexual, pe care ei îl neagă de ochii lumii. într-un cadru de referinţă 
teologic, acelaşi procedeu demonstrează că diavolul îl glorifică fără 
să ştie pe Dumnezeu, că orice necredinţă este necinste inconştientă 
şi chiar că ateul este de fapt un credincios. 

Aplicaţiile terapeutice şi nihilatoare ale mecanismelor conceptuale 
sunt inerente universului simbolic ca atare. Dacă universul simbolic 
urmează să cuprindă întreaga realitate, nimic nu trebuie să rămână 
în afara orizontului său conceptual; în principiu, cel puţin, definiţiile 
sale despre realitate trebuie să cuprindă totalitatea fiinţei. Mecanis¬ 
mele conceptuale prin care se încearcă o asemenea totalizare variază 
istoric în ceea ce priveşte gradul lor de complexitate. Ele apar/n nuce 
de îndată ce universul simbolic s-a cristalizat. 

c. Organizarea socială pentru conservarea universului 

Deoarece sunt produse istorice ale activităţii umane, toate univer¬ 
surile construite social se modifică, iar modificarea este produsă de 
acţiunile concrete ale fiinţelor umane. Dacă ne-am cufunda în comple- 
xităţile mecanismelor conceptuale cu ajutorul cărora este conservat 
universul, am putea pierde din vedere faptele sociologice de bază. 
Realitatea este definită social. Definiţiile sunt însă întotdeauna întru- 

chipate, ceea ce înseamnă că cei care definesc realitatea sunt indivizi 
şi grupuri de indivizi concreţi. Pentru a înţelege starea unui univers 
social construit la un moment dat sau schimbarea sa în timp, trebuie 
să înţelegem organizarea socială care permite acestuia să-şi elabo¬ 
reze definiţiile. Mai simplu spus, este esenţial să perseverăm în a 
extinde întrebările legate de conceptualizările istoric accesibile de la 
un „Ce?“ abstract la un „Cine spune? 11 sociologic concret. 90 

90 Din premisele noastre teoretice ar trebui să fie evident că nu putem detalia 
în problema „sociologiei intelectualilor". în afară de lucrarea foarte importantă 

Aşa cum am văzut, specializarea cunoaşterii şi organizarea conco¬ 
mitentă a personalului în vederea administrării corpusurilor speciali¬ 
zate de cunoştinţe apar ca rezultat al diviziunii muncii. Este posibil să 
ne imaginăm o etapă timpurie a acestei dezvoltări, în care nu exista 
competiţie între diferiţii experţi. Fiecare sferă de pricepere era definită 
prin faptele pragmatice ale diviziunii muncii. Expertul în vânătoare 
nu pretindea că se pricepe la pescuit şi nu avea deci nici un temei să 
concureze cu cineva care se pricepea. 

Pe măsură ce apărea o formă mai complexă de cunoaştere şi se 
acumula un surplus economic, experţii îşi dedicau tot timpul subiec¬ 
telor de expertiză, care puteau deveni, odată cu dezvoltarea meca¬ 
nismelor conceptuale, din ce în ce mai îndepărtate de necesităţile 
pragmatice ale vieţii cotidiene. Experţii acestor corpusuri rarefiate de 
cunoştinţe pretindeau un statut nou. Ei nu erau numai experţi într-un 
domeniu sau altul al stocului de cunoştinţe al societăţii, ci aspirau la 
jurisdicţia finală asupra acestui stoc de cunoştinţe în totalitatea lui. 
Ei au devenit astfel, literal, experţi universali. Asta nu înseamnă că ei 
pretindeau că ar fi ştiut totul, ci, mai degrabă, că ar fi cunoscut semni¬ 
ficaţia esenţială a ceea ce oricine ştie si face. Ceilalţi oameni puteau 
continua să ridice pretenţii asupra unor anumite domenii ale reali¬ 
tăţii, dar ei pretindeau că sunt experţi în definiţiile fundamentale ale 
realităţii însesi. 

î i 

Această etapă a dezvoltării cunoaşterii are câteva consecinţe. Prima 
dintre ele, pe care am discutat-o deja, este apariţia unei teorii pure. 
Deoarece experţii universali operează la un nivel considerabil de ab¬ 
stracţiune fată de vicisitudinile vieţii cotidiene, atât ei, cât si ceilalţi 

în acest domeniu a lui Mannheim (care poate fi găsită în Ideology and Utopia 
şi în Essays on the Sociology ofCulture ), vezi şi Florian Znaniecki, The Social Role 
ofthe Man of Knowledge, Columbia University Press, New York, 1940; Theodor 
Geiger, Aufgaben undStellung derlntelligenzinderGesellschaft, Stuttgart, 1949; 
Raymond Aron, Lopium des intellectuels (Paris, 1955); George B. de Huszar 
(ed.), The Intellectuals, Free Press of Glencoe, New York, 1960. 

pot ajunge la concluzia că teoriile lor nu au absolut nici o legătură cu 
viaţa curentă a societăţii, ci există într-un fel de spaţiu platonic al idea¬ 
ţiei anistorice şi asociale. Acest lucru este, desigur, o iluzie, dar el poate 
avea o mare forţă socio-istorică, în virtutea relaţiei dintre procesele 
de definire a realităţii şi cele de producere a realităţii. 

O a doua consecinţă este consolidarea tradiţionalismului în actiu- 

nile instituţionalizate, astfel legitimate, adică o accentuare a tendinţei 
inerente institutionalizării către inerţie. 91 Habitualizarea si institutiona- 

lizarea limitează prin ele însele flexibilitatea acţiunilor omeneşti. Insti¬ 
tuţiile tind să se autoconserve, cu excepţia cazurilor în care ele pot 
deveni „problematice 11 . Legitimările ultime întăresc inevitabil această 
tendinţă. Cu cât legitimările sunt mai abstracte, cu atât devine mai 
puţin probabil ca ele să fie modificate în concordanţă cu modificarea 
cerinţelor pragmatice. Dacă oricum tot există o tendinţă de a merge 
mai departe la fel ca înainte, această tendinţă este desigur întărită 
atunci când există motive întemeiate de a o face. Asta înseamnă că 
instituţiile se pot conserva chiar şi atunci când ele şi-au pierdut, pentru 
un observator din afară, funcţionalitatea sau caracterul practic origi¬ 
nar. Faci anumite lucruri nu pentru că ele pot fi făcute, ci pentru că 
ele sunt corecte- corecte în sensul că se reflectă în definiţiile ultime 
ale realităţii, promulgate de experţii universali. 92 

Apariţia unui personal preocupat permanent de legitimarea conser¬ 
vării universului oferă de asemenea ocazii pentru apariţia conflictelor 
sociale. Un asemenea conflict poate apăreaîntre experţi şi practicieni. 
Aceştia din urmă pot ajunge, pentru variate motive, să resimtă preten¬ 
ţiile exagerate ale experţilor şi privilegiile sociale concrete care le înso¬ 
ţesc. Ceea ce poate fi deosebit de supărător este pretenţia experţilor 

91 Despre legitimările ultime care fortifică „inerţia" instituţională (acea „loia¬ 
litate" a lui Simmel), vezi atât lucrările lui Durkheim, cât şi pe cele ale lui Pareto. 

92 Tocmai în acest punct este foarte vulnerabilă orice interpretare funcţio- 
nalistă a instituţiilor, ceea ce duce la căutarea unor caracteristici practice care, 
de fapt, nu există. 

că ar cunoaşte semnificaţia ultimă a activităţii practicienilor mai bine 
decât practicienii înşişi. Astfel de revolte ale „profanilor 11 pot conduce 
la apariţia unor definiţii rivale ale realităţii şi, în cele din urmă, la apariţia 
unor noi experţi care să răspundă pentru noile definiţii. Vechea Indie 
ne oferă câteva dintre cele mai ilustrative exemple istorice în acest 
sens. Brahmanii, ca experţi în realitatea finală, au reuşit într-o măsură 
considerabilă să-şi impună asupra întregii societăţi definiţiile lor asupra 
realităţii. Oricare vor fi fost originile sale, sistemul castelor s-a răs¬ 
pândit ca o construcţie brahmanică de-a lungul mai multor secole, 
ajungând să acopere cea mai mare parte a subcontinentului indian. 
Brahmanii erau invitaţi, de fapt, de mai toţi principii aflaţi la putere 
să servească drept „ingineri sociali" pentru extinderea sistemului 
spre noi teritorii (în parte deoarece sistemul era privit ca fiind identic 
cu o înaltă civilizaţie, dar în parte, desigur, şi pentru că principii înţe¬ 
legeau imensa lor capacitate de control social). Codul lui Mânu ne 
oferă un bun exemplu atât pentru proiectul brahmanic de societate, 
cât şi pentru foarte lumeştile avantaje care le reveneau brahmanilor 
ca urmare a faptului că fuseseră acceptaţi ca proiectanţi predestinaţi 
la nivel cosmic. Era însă inevitabil, într-o asemenea situaţie, să nu se 
nască în cele din urmă un conflict între teoreticienii şi practicienii 
puterii. Aceştia din urmă erau reprezentaţi de casta militară şi prin¬ 
ciară Kshatriya. Textele literare epice ale vechii Indii, Mahabharata 
şi Ramayana, oferă mărturii elocvente despre acest conflict. Nu întâm¬ 
plător cele două revolte teoretice împotriva universului brahmanic, 
jainismul şi budismul, au pornit social din casta Kshatriya. Nu mai 
este nevoie să spunem că atât redefinirea jainistă, cât şi cea budistă 
a realităţii au produs propriul grup de experţi şi probabil acelaşi lucru 
s-a întâmplat cu poeţii epici, care au contestat universul brahmanic 
într-un mod mai puţin cuprinzător şi mai puţin sofisticat. 93 

93 Despre conflictul dintre brahmani şi doctrina Kshatriya, vezi lucrarea lui 
Weber despre sociologia religiei în India. 

Asta conduce la o altă posibilitate, la fel de importantă, de con¬ 
flict - acela dintre grupurile rivale de experţi. Atâta vreme cât teoriile 
continuă să aibă aplicaţii pragmatice imediate, orice rivalitate care 
ar putea apărea poate fi uşor stinsă cu ajutorul unei testări pragma¬ 
tice. Pot exista teorii concurente asupra vânării mistreţilor, în care 
grupurile rivale de experţi în vânătoare şi-au valorificat anumite inte¬ 
rese legitime. Problema lor poate fi rezolvată cu relativă uşurinţă urmă¬ 
rind care dintre teorii duce la uciderea mai multor mistreţi. Dar o astfel 
de posibilitate nu există pentru a decide, să spunem, asupra rivalităţii 
dintre o teorie politeistă şi una henoteistă asupra universului*. Teore¬ 
ticienii respectivi sunt obligaţi să recurgă la raţionamente abstracte 
în locul testării pragmatice. Prin însăşi natura sa, un asemenea raţio¬ 
nament nu se bucură de puterea de convingere proprie succesului 
pragmatic. Ce este convingător pentru cineva poate să nu fie şi pen¬ 
tru altcineva. De fapt, nu-i putem condamna pe aceşti teoreticieni 
dacă ei recurg uneori la un sprijin mai robust în locul puterii firave a 
simplei argumentări - cum ar fi, de exemplu, apelând la autorităţi să 
folosească puterea armelor pentru a impune un argument împotriva 
concurenţilor. Cu alte cuvinte, definiţiile realităţii pot fi impuse de poli¬ 
ţie. întâmplător, asta nu înseamnă neapărat că astfel de definiţii vor 
fi mai puţin convingătoare decât cele acceptate „voluntar 11 - puterea 
într-o societate include puterea de a determina procese decisive de 
socializare şi deci puterea de a produce realitate. în orice caz, simbo¬ 
lizările foarte abstracte (adică teoriile foarte distanţate de experienţa 
concretă a vieţii cotidiene) sunt validate prin susţinere socială mai 
degrabă decât empiric. 94 Se poate spune că în acest mod se reintro¬ 
duce un pseudopragmatism. Despre teorii se poate apoi spune că 

* Henoteism - credinţa sau adorarea unui singur zeu, fără a nega existenţa 
altora. Termen introdus de Max Mullerîn 1860. (n.tr.) 

94 Despre validarea socială a unor ipoteze care sunt greu de validat empiric, 
vezi Leon Festinger, A Theory of Cognitive Dissonance, Row, Peterson and Co., 
Evanston, 111, 1957. 

sunt convingătoare pentru că funcţionează - funcţionează în sensul 
că au redevenit cunoaştere obişnuită, de Ia sine înţeleasă, în socie- 
tatea respectivă. 

Aceste consideraţii arată că întotdeauna va exista o bază socio- 

> 

structurală pentru competiţie între definiţiile rivale ale realităţii şi că 
rezultatul rivalităţii va fi influenţat, dacă nu chiar pe de-a-ntregul deter¬ 
minat, de dezvoltarea acestei baze. Este foarte posibil ca anumite 
formulări teoretice confuze să fie elaborate într-o izolare totală de 
mişcările generale care au loc în structura socială şi, în astfel de 
cazuri, competiţia dintre experţii rivali poate apărea într-un fel de vid 
social. De exemplu, două grupuri de dervişi sihastri se ceartă în 
mijlocul deşertului cu privire la natura universului, fără ca cineva din 
jur să fie interesat de această dispută. De îndată însă ce unul sau altul 
dintre punctele de vedere ajunge să fie auzit de cei din jur, rezultatul 
disputei va fi decis în mare măsură de interesele extrateoretice impli¬ 
cate. Grupuri sociale diferite vor avea afinităţi diferite faţă de teoriile 
aflate în competiţie şi, ca urmare, vor deveni „propagandiştii 11 aces¬ 
tora. 95 Astfel, teoria dervişă A poate prezenta atracţie pentru stratul 
superior, iar teoria B pentru stratul mijlociu al societăţii respective, 
dar pentru motive cu totul străine de pasiunile care au animat pe 
inventatorii iniţiali ai acestor teorii. Grupurile rivale de experţi se vor 
alipi apoi grupurilor respective de „propagandişti 11 , iar soarta lor ulte¬ 
rioară va depinde de rezultatul conflictului care le-a condus la adopta¬ 
rea teoriilor respective. Definiţiile rivale ale realităţii sunt deci stabilite 
în funcţie de interesele sociale rivale, a căror rivalitate este „tradusă 11 , 
la rândul său, în termeni teoretici. Măsura în care experţii rivali şi sus¬ 
ţinătorii lor sunt sau nu subiectiv „sinceri 11 în relaţia lor cu teoria respec¬ 
tivă prezintă doar un interes secundar pentru înţelegerea sociologică 
a acestor procese. 

95 Termenul de „afinitate" ( Wahlverwandschaft ) este preluat de la Scheler 
şi Weber. 

Atunci când între grupurile de experţi care se dedică unor definiţii 
fundamentale ale realităţii apare nu numai o competiţie teoretică, ci 
şi una practică, procesul de separare a teoriei de practică îşi schimbă 
radical sensul, iar puterea pragmatică a teoriilor respective devine o 
putere extrinsecă, adică o teorie este „demonstrată 11 ca fiind superi¬ 
oară din punct de vedere pragmatic nu în virtutea calităţilor sale intrin¬ 
seci, ci datorită aplicabilităţii sale la interesele sociale ale grupului 
care a devenit „propagandistul 11 ei. Din asta rezultă o mare diversitate 
istorică în organizarea socială a experţilor teoreticieni. Cu toate că 
nu vom putea prezenta aici întreaga sa tipologie, este util să menţio¬ 
năm câteva tipuri mai generale. 

Mai întâi, există, poate paradigmatic, posibilitatea ca experţii uni¬ 
versali să deţină un monopol efectiv asupra definiţiilor ultime ale 
realităţii într-o societate. 0 asemenea situaţie poate fi privită ca para¬ 
digmatică deoarece există motive întemeiate pentru a crede că ea 
este tipică fazelor timpurii ale istoriei umane. Un astfel de monopol 
arată că universul respectiv este conservat de o singură tradiţie simbo¬ 
lică. A fi în societate înseamnă atunci a accepta fără discuţie această 
tradiţie. Experţii în tradiţie sunt recunoscuţi ca atare de, practic, toţi 

membrii societăţii si nu au concurenţi cu care să se confrunte. Toate 
» > > 

societăţile primitive cunoscute par să aparţină acestui tip şi, cu unele 
modificări, chiar şi unele societăţi arhaice. 96 Asta nu înseamnă că în 
asemenea societăţi nu există sceptici, că toată lumea, fără excepţie, 
a interiorizat pe deplin tradiţia, ci, mai curând, că, în măsura în care 
există scepticism, el nu a fost încă organizat social în aşa fel încât să 
constituie o opoziţie faţă de deţinătorii tradiţiei „oficiale 11 . 97 

într-o astfel de situaţie, tradiţia monopolistă şi administratorii experţi 
sunt sprijiniţi de o structură unificată de putere. Cei care ocupă poziţiile 

96 în privinţa definiţiilor monopoliste ale realităţii în societăţile arhaice, vezi 
lucrările lui Durkheim şi ale lui Voegelin. 

97 Lucrările lui Paul Radin sugerează că scepticismul este permis chiar şi în 
astfel de situaţii monopoliste. 

decisive ale puterii sunt oricând gata să recurgă la ea pentru a impune 
populaţiei de sub autoritatea lor definiţiile tradiţionale ale realităţii. 
Conceptualizările potenţial competitive privind universul sunt lichi¬ 
date de îndată ce îşi fac apariţia - fie că sunt distruse fizic („Cine nu 
venerează zeii trebuie să moară. 11 ), fie că sunt integrate în tradiţia însăşi 
(experţii universali argumentând că o concepţie concurentă Y nu 
reprezintă „de fapt 11 decât un alt aspect sau o altă denumire a concep¬ 
ţiei tradiţionale X). în ultimul caz, dacă experţii au succes cu argu¬ 
mentaţia lor şi reuşesc să lichideze competiţia prin „unificare 11 , ca să 
spunem aşa, tradiţia se îmbogăţeşte şi se diversifică. Competiţia poate 
fi, de asemenea, izolată în societate, devenind inofensivă pentru mono¬ 
polul tradiţional - de exemplu, nici un membru al grupului cuceritor 
sau dominant nu are voie să divinizeze zeii de tip K, în timp ce stratu¬ 
rile cucerite sau cele din clasa inferioară pot face acest lucru. O izolare 
de protecţie similară poate fi aplicată şi străinilor sau „oaspeţilor 11 . 98 

Creştinătatea medievală (care nu poate fi numită primitivă sau 
arhaică, dar care constituia totuşi o societate cu un monopol simbolic 
eficient) oferă un exemplu excelent în ceea ce priveşte toate cele trei 
procedee de lichidare. Erezia deschisă trebuia să fie suprimată fizic, 
indiferent dacă ea era întruchipată de un individ (o vrăjitoare) sau 
de o colectivitate (secta Albigenzilor*). 

în acelaşi timp, Biserica - apărătoare a monopolului tradiţiei creş¬ 
tine, era destul de flexibilă pentru a încorpora în această tradiţie o 
varietate de credinţe şi obiceiuri populare, atâta vreme cât acestea nu 
se constituiau în provocări eretice bine articulate împotriva univer¬ 
sului creştin. Nu avea importanţă dacă ţăranii alegeau pe unul dintre 
vechii lor zei, îl „botezau 11 ca sfânt creştin şi continuau să repoves¬ 
tească vechile legende despre el şi să celebreze sărbătorile asociate 
cu el. Iar anumite definiţii concurente ale realităţii puteau fi, cel puţin, 

98 Termenul de „oaspeţi 11 ( Gastvdlker ) e datorat lui Weber. 

* Sectă religioasă care a apărut între 1020-1250 d.Hr. in sudul Franţei, ulterior 
lichidată ca eretică, (n.tr.) 

izolate în cadrul creştinătăţii, nefiind privite ca ameninţări la adresa 
acesteia. Cel mai important caz privind o astfel de situaţie este desigur 
cel al evreilor, deşi situaţii asemănătoare apăreau şi atunci când creş¬ 
tini şi musulmani erau nevoiţi să trăiască alături pe timp de pace. Din 
întâmplare, o asemenea separare solidarizată a protejat deopotrivă 
universurile evreiesc si musulman de „contaminarea 11 creştină. Atâta 
vreme cât definiţiile concurente ale realităţii pot fi separate concep¬ 
tual şi social ca fiind proprii străinilor şi, ipso fado, ca irelevante pentru 
o persoană anume, este foarte posibil să ai relaţii prieteneşti cu astfel 
de străini. Necazul apare atunci când această comunitate de „străini 11 
este înfrântă, dar universul său deviant apare pentru membrii uni¬ 
versului dominant ca locuibil. în acest moment, este de aşteptat ca 
experţii tradiţionali să înceapă ostilităţile - sau, dacă o luptă cu 
armele nu este posibilă, să intre în negocieri ecumenice cu concu¬ 
renţii lor. 

Situaţiile monopoliste de acest fel presupun un grad înalt de stabi¬ 
litate socio-structurală si sunt ele însele stabilizatoare structural. Defini- 
ţiile tradiţionale privind realitatea inhibă schimbările sociale. Şi, reciproc, 
orice breşă în concepţia privind acceptarea monopolului accelerează 
schimbările sociale. Nu este deci surprinzător să vedem că între cei 
care au interes să-şi menţină poziţiile de putere deja cucerite şi per¬ 
sonalul destinat să administreze tradiţiile monopoliste pentru conser¬ 
varea universului există o puternică afinitate. Altfel spus, forţele politice 
conservatoare tind să sprijine pretenţiile monopoliste ale experţilor 
universali, ale căror organizaţii monopoliste tind, la rândul lor să fie 
politic conservatoare. Istoric vorbind, cele mai multe dintre aceste 
monopoluri au fost religioase. Se poate spune că bisericile, înţelese, 
într-o definiţie religioasă a realităţii, ca nişte combinaţii monopoliste 
ale experţilor permanenţi, sunt în mod inerent conservatoare, de 
vreme ce au reuşit să-şi stabilească monopolul într-o anumită socie¬ 
tate. Şi invers, grupurile dominante care au un interes în conservarea 
unui status quo politic sunt inerent bigote în orientarea lor religioasă 

şi, mai mult decât atât, suspicioase faţă de orice inovaţie a tradiţiei 
religioase." 

Din diferite raţiuni istorice, „internaţionale 11 şi/sau „interne 11 , e posi¬ 
bil ca stabilirea sau păstrarea situaţiilor monopoliste să eşueze. în 
acest caz, se poate întâmpla ca lupta dintre tradiţiile aflate în compe¬ 
tiţie şi personalul lor administrativ să continue multă vreme. Atunci 

când o anumită definiţie a realităţii devine anexa unor interese con- 

crete ale puterii, ea poate fi denumită ideologie. 100 Trebuie să subli¬ 
niem că acest termen nu este de prea mare folos dacă este aplicat 
unei situaţii monopoliste cum este cea discutată mai înainte. Nu are 
sens, de exemplu, să privim creştinismul în Evul Mediu ca pe o ideo¬ 
logie - cu toate că e limpede că a fost utilizat politic de grupurile 
dominante - pentru simplul motiv că universul creştin era „locuit 11 în 
societatea medievală la fel de mult de iobagi ca şi de seniori feudali. 
După ce a avut loc Revoluţia Industrială, însă, devine oarecum justifi¬ 
cat să etichetăm creştinismul ca o ideologie burgheză, deoarece 
burghezia a apelat atunci la tradiţia creştină şi la personalul său în 
confruntarea cu noua clasă a lucrătorilor industriali, care în majori¬ 
tatea ţărilor europene nu mai putea fi privită ca „locuind 11 într-un uni¬ 
vers creştin. 101 De asemenea, nu prea are sens să folosim acest termen 
dacă în contactul intersocial se confruntă reciproc două definiţii 

99 Cu privire la afinitatea dintre forţele politice conservatoare şi monopolurile 
religioase („biserici"), vezi analiza pe care Weber a făcut-o ierarhocraţiei. 

100 Termenul de „ideologie 11 a fost folosit în atâtea sensuri diferite, încât poţi 
intra în panică atunci când vrei să îl foloseşti într-un mod cât de cât exact. Am 
decis totuşi să-l păstrăm, deşi cu un sens mai limitat, deoarece el este util şi, în 
cele din urmă, preferabil unui neologism. Nu este locul aici să discutăm trans¬ 
formările suferite de acest termen în istoria marxismului şi a sociologiei cunoaş¬ 
terii. Pentru o trecere utilă în revistă, vezi Kurt Lenk (ed.), Ideologie. 

101 Despre relaţia dintre creştinism şi ideologia burgheză, vezi lucrările lui 
Marxşi Veblen. O sinteză utilă a tratării de către cel dintâi a religiei poate fi găsită 
în antologia Marx and Engels on Religion, Foreign Languages Publishing House, 
Moscova, 1957. 

diferite ale realităţii - de exemplu, dacă se vorbeşte despre „ideologia 
creştină 11 a cruciaţilor şi de „ideologia musulmană 11 a sarazinilor. Carac¬ 
teristica ideologiei constă mai degrabă în aceea că un acelaşi univers 
general este interpretat în moduri diferite, în funcţie de interesele 
concrete investite în societatea respectivă. 

Deseori o ideologie este adoptată de un grup datorită unor ele¬ 
mente teoretice specifice care îi favorizează interesele. De exemplu, 
când un grup de ţărani săraci luptă împotriva unui grup de negustori 
de la oraş care l-au îndatorat băneşte, acesta se poate reuni în jurul 
unei doctrine religioase care susţine virtuţile vieţii agrare, condamnă 
economia financiară, taxează sistemul de creditare ca imoral şi, în 
general, condamnă luxul în care se lăfăiesc cei de la oraş. „Câştigul 11 
ideologic pe care ţăranii îl au de pe urma unei asemenea doctrine 
este evident. Alte exemple privind o astfel de situaţie pot fi găsite în 
istoria vechiului Israel. Ar fi greşit totuşi să ne închipuim că relaţia 
dintre un grup de interese şi ideologia lui este întotdeauna la fel de 
logică. Orice grup angajat într-un conflict social are nevoie de solida¬ 
ritate. Ideologiile generează solidaritate. Alegerea unei anumite ideo¬ 
logii nu se bazează neapărat pe elemente teoretice intrinseci, ci are 
loc şi ca urmare a unor întâlniri întâmplătoare. Este foarte neclar, de 
exemplu, pentru epoca lui Constantin cel Mare, care au fost elemen¬ 
tele intrinseci ale creştinătăţii care au făcut din aceasta o orientare 
> > 

politic „interesantă 11 pentru anumite grupuri. Mai degrabă se pare că 
creştinismul (care la început era, în cel mai bun caz, doar o ideolo¬ 
gie a claselor inferioare sau mijlocii) a fost preluat de puternice gru¬ 
puri de interese pentru ţeluri politice, care aveau prea puţine legături 
cu ceea ce conţinea din punct de vedere religios. Altceva poate că 
a fost în joc - poate că tocmai atunci, într-un moment crucial, s-a 
întâmplat să apară şi creştinismul. Desigur că, de îndată ce ideologia 
este adoptată de grupul respectiv (mai exact, de îndată ce o anumită 
doctrină devine ideologia acelui grup), ea este modificată în con¬ 
cordanţă cu interesele pe care trebuie acum să le legitimeze. Asta 

determină un proces de selecţie şi de adăugare Ia corpusul iniţial a 
noi propuneri teoretice. Nu există însă motive temeinice ca să presu¬ 
punem că aceste modificări trebuie să afecteze neapărat doctrina 
adoptată în întregime. într-o ideologie pot exista numeroase elemente 
care nu au nici o legătură cu interesele legitimate, dar care sunt afir¬ 
mate cu vigoare de grupul „propagandiştilor 11 pur şi simplu pentru 
că acesta s-a angajat deja faţă de acea ideologie. în practică, disputa 
asta îi poate face pe deţinătorii puterii să-i sprijine pe experţii lor ideo¬ 
logici chiar şi în gâlcevi teoretice care sunt cu totul irelevante pentru 
propriile interese. Implicarea lui Constantin cel Mare în controversele 
cristologice ale timpului său este un bun exemplu. 

Este important să ţinem seama de faptul că cele mai multe socie¬ 
tăţi moderne sunt pluraliste. Asta înseamnă că ele împărtăşesc acelaşi 
univers de bază, luat ca de la sine înţeles, şi diverse universuri parţiale 
care coexistă în armonie. Acestea din urmă poate că au anumite 
funcţii ideologice, însă conflictul deschis dintre ideologii este înlocuit 
cu variate grade de toleranţă sau chiar cu cooperarea. O astfel de 
situaţie, produsă de un spectru larg de factori neteoretici, îi pune pe 
experţii tradiţionali în faţa unor grave dileme teoretice. Pentru a admi¬ 
nistra o tradiţie prin mijloace monopoliste învechite ei trebuie să 
găsească metode de legitimare teoretică a demonopolizării care a 
avut deja loc. Uneori ei preferă să opteze în favoarea vechilor sloga¬ 
nuri totalitare, ca şi cum nimic nu s-ar fi întâmplat, dar foarte puţini 
oameni mai sunt dispuşi să ia aceste sloganuri în serios. Orice ar face 
experţii, situaţia pluralistă modifică nu numai poziţia socială a defini¬ 
ţiilor tradiţionale ale realităţii, ci şi modul în care acestea sunt păstrate 
în conştiinţa indivizilor. 102 

» i 

Situaţia pluralistă presupune o societate urbană, cu un grad înalt 
de diviziune a muncii, concomitent cu o mare diferenţiere a structurii 

102 Thomas Luckmann, Das Problem der Religion in dermodernen Gesell- 
schaft, Freiburg, Rombach, 1963. 

sociale şi cu un mare surplus economic. Aceste condiţii, care predo¬ 
mină evident în societatea industrială modernă, au existatîntr-o oare¬ 
care măsură şi în unele domenii ale societăţilor precedente. Oraşele 
din perioada greco-romană târzie pot servi ca exemplu în acest sens. 
Situaţia pluralistă apare concomitent cu condiţiile unei rapide schim¬ 
bări sociale, pluralismul însuşi constituind deseori un factor accele¬ 
rator, care ajută la subminarea rezistenţei la schimbare a definiţiilor 
tradiţionale ale realităţii. Pluralismul încurajează atât scepticismul, 
cât şi inovaţia şi prin aceasta este în mod inerent subversiv pentru 
realitatea dată şi statu-quoul tradiţional. Nu este greu să-i simpatizăm 
pe experţii în definiţii tradiţionale ale realităţii atunci când ei se 
gândesc cu nostalgie la vremurile în care aceste definiţii deţineau 
monopolul în domeniu. 

Istoric vorbind, un tip important de expert, care în principiu poate 
să apară în oricare dintre situaţiile discutate mai sus, este intelectua¬ 
lul, pe care îl putem defini ca fiind un expert a cărui pricepere nu este 
căutată de societate în ansamblu. 103 O asemenea situaţie implică o 
redefinire a cunoaşterii faţă de variantele „oficiale 11 , adică ceva mai 
mult decât o simplă interpretare deviantă a acestora. Intelectualul 
devine astfel, prin definiţie, un tip marginal. Dacă el a fost la început 
marginal şi abia după aceea a devenit intelectual (cum este, de exem¬ 
plu, cazul multor intelectuali evrei din Occidentul modern) sau dacă 
marginalitatea lui este rezultatul direct al aberaţiilor sale intelectuale 
(ca în cazul unui eretic ostracizat), sunt dileme care nu ne vor preo¬ 
cupa aici. 104 în orice caz, marginalitatea lui socială exprimă nevoia 

103 Concepţia noastră conform căreia intelectualul ar fi un „expert nedorit 11 
nu diferă prea mult de părerea lui Mannheim despre marginalitatea intelec¬ 
tualului. în orice definiţie a intelectualului care se vrea sociologic utilă, este 
important, credem, ca acest tip să fie clar definit separat de acela al „omului 
de cunoaştere 11 , în general. 

104 în privinţa marginalităţii intelectualilor, vezi analiza lui Simmel asupra 
„obiectivităţii 11 străinului şi cea a lui Veblen asupra rolului intelectual al evreilor. 

lui de integrare socială în universul societăţii. El apare ca un contra- 
expertîn ceea ce priveşte definirea realităţii. Ca şi expertul „oficial 11 , 
el propune un proiect pentru societate în ansamblul ei. Dar, în timp 
ce proiectul celui dintâi este în acord cu programele instituţionale, 
servind ca legitimare teoretică a acestora, proiectul intelectualului se 
regăseşte într-un vid instituţional, în cel mai bun caz obiectivat social 
într-osubsocietate de camarazi intelectuali. Măsura în care o aseme¬ 
nea subsocietate este capabilă să supravieţuiască depinde, desigur, 
de configuraţiile structurale din societatea lărgită. Se poate spune în 
mod cert că o condiţie necesară pentru acest lucru este un anumit 
grad de pluralism. 

într-o astfel de situaţie, intelectualul dispune de câteva opţiuni 
istoric interesante. El se poate retrage într-o subsocietate intelectuală, 
care-i poate servi ca refugiu emoţional şi (mai important) ca bază 
socială pentru obiectivarea definiţiilor sale deviante ale realităţii. Cu 
alte cuvinte, intelectualul se poate simţi mai „acasă 11 în această subso¬ 
cietate decât în societatea mare şi, în acelaşi timp, el poate rămâne 
subiectiv capabil să-şi păstreze concepţiile sale deviante, pe care socie¬ 
tatea lărgită i le neagă, deoarece în subsocietatea respectivă există şi 
alţii care le consideră ca fiind realitatea. El va găsi atunci procedee de 
a proteja această realitate precară a subsocietăţii împotriva amenin¬ 
ţărilor nihilatoare venite din afară. La nivel teoretic, aceste procedee 
pot include şi protecţiile terapeutice discutate mai înainte. în prac¬ 
tică, procedeul cel mai important va fi limitarea tuturor relaţiilor sem¬ 
nificative la camarazii-membri ai subsocietăţii. Cei din afară vor fi 
ocoliţi, deoarece ei întruchipează întotdeauna ameninţarea negării. 
Secta religioasă poate fi considerată un prototip al acestui gen de 
subsocietate. 105 La adăpostul unei comunităţi sectare, chiar şi cele 
mai deviante concepţii capătă trăsăturile unei realităţi obiective. Şi, 

105 Peter L. Berger, „The Sociological Study of Sectarianism 11 , în Social 
Research , iarna 1954, p. 467. 

reciproc, retragerea sectară este tipică situaţiilor în care definiţii ale 
realităţii obiectivate anterior se dezintegrează, adică se dezobiecti- 
vează în societatea mai largă. Detaliile privind aceste procese ţin mai 
curând de sociologia istorică a religiei, dar ar trebui să adăugăm că 
şi în societatea pluralistă modernă o caracteristică de bază a com¬ 
portării intelectualilor o constituie varietatea formelor secularizate de 
sectarism. 

O foarte importantă opţiune, istoric vorbind, este, desigur, revolu¬ 
ţia. în acest caz, intelectualul îşi propune să-şi pună în aplicare pro¬ 
iectul de societate în societate. Nu vom putem discuta aici diferitele 
forme pe care le-a luat această opţiune de-a lungul timpului 106 , dar 
trebuie să menţionăm un aspect teoretic important. Aşa cum intelec¬ 
tualul „retras 11 are nevoie de alţii care să-l ajute să-şi păstreze ca rea¬ 
litate propriile definiţii deviante ale realităţii, tot aşa intelectualul 
„revoluţionar 11 are nevoie de alţii care să-i confirme propriile concepţii 
deviante. Această cerinţă este mult mai importantă decât faptul evi¬ 
dent că nici o conspiraţie nu poate reuşi în lipsa organizării. Inte¬ 
lectualul revoluţionar are nevoie de alţii care să menţină pentru el 
realitatea ideologiei revoluţionare (adică plauzibilitatea sa subiectivă 
în propria-i conştiinţă). Toate definiţiile semnificative social ale realităţii 
trebuie să fie obiectivate prin procese sociale. Ca urmare, subuniver- 
surile necesită, ca bază de obiectivare, subsocietăţi, iar contradefini- 
ţiile realităţii necesită contrasocietăţi. Nu mai este nevoie să adăugăm 
că orice succes practic al ideologiei revoluţionare va întări realitatea 
pe care o deţine în subsocietate si în conştiinţa membrilor acesteia. 
Realitatea subsocietăţii capătă proporţii masive atunci când pături 
sociale întregi devin „propagandişti 11 ai acestei realităţi. Istoria mişcă¬ 
rilor revoluţionare moderne oferă multe exemple de transformare a 
intelectualilor revoluţionari în legitimatori „oficiali 11 în urma victoriei 

106 Vezi analiza făcută de Mannheim asupra intelectualilor revoluţionari. 
Pentru prototipul rusesc al acestora, vezi E. Lampert, Studies in Rebellion , 
Praeger, New York, 1957. 

unor asemenea mişcări . 107 Acest lucru sugerează nu numai că există 
o considerabilă variabilitate istorică în cariera socială a intelectualului 
revoluţionar, dar şi că în biografiile indivizilor respectivi pot apărea 
diferite opţiuni şi combinaţii. 

în discuţia de până aici am subliniat aspectele structurale ale exis¬ 
tenţei sociale a personalului care conservă un univers. Nici o discuţie 
sociologică autentică nu poate trece peste acest aspect. Instituţiile şi 
universurile simbolice sunt legitimate de indivizi vii, care, având poziţii 
sociale concrete, au şi interese sociale concrete. Istoria teoriilor legiti¬ 
matoare constituie întotdeauna o parte a istoriei societăţii ca întreg. 
Nici o „istorie a ideilor 11 nu se desfăşoară separat de sângele şi sudoa¬ 
rea istoriei generale. Dar trebuie să subliniem încă o dată: asta nu 
înseamnă că aceste teorii sunt doar o reflectare a unor procese insti¬ 
tuţionale „fundamentale 11 , deoarece relaţia dintre „idei 11 şi procesele 
sociale care le susţin este întotdeauna o relaţie dialectică. Pe drept 
cuvânt, se poate spune că teoriile sunt create cu scopul de a legitima 
instituţii sociale deja existente. Dar la fel de bine se poate spune că 
instituţiile suferă modificări menite a le pune în concordanţă cu 
teorii deja existente, adică a le face mai „legitime 11 . Experţii în legiti¬ 
mare pot opera ca „justificatori 11 teoretici ai statu-quoului; dar ei pot 
de asemenea apărea şi ca ideologi revoluţionari. Definiţiile realităţii 
au capacitatea de a se autorealiza. în istorie, teoriile pot fi realizate , 
chiar şi teoriile care păreau foarte confuze sau chiar absurde atunci 
când au fost concepute de inventatorii lor. Exemplul lui Karl Marx, 

adâncit în meditaţie în biblioteca de la British Museum a devenit 

> 

proverbial în privinţa acestei posibilităţi istorice. Prin urmare, schim¬ 
bările sociale trebuie să fie întotdeauna înţelese ca fiind într-o rela¬ 
ţie dialectică cu „istoria ideilor 11 . Atât accepţia „idealistă 11 , cât şi cea 

107 Transformarea intelectualilor revoluţionari în legitimatori ai statu-quoului 
poate fi studiată practic în formă „pură 11 în evoluţia comunismului în Rusia. 
Pentru o critică aspră a acestui proces dintr-un punct de vedere marxist, vezi 
Leszek Kolakowski, Der Mensch ohne Alternative, Miinchen, 1960. 

„materialistă 11 a acestei relaţii neglijează aspectul său dialectic, distor- 
sionând astfel istoria. Aceeaşi dialectică predomină şi în transformă¬ 
rile generale ale universurilor simbolice pe care le-am examinat. Ceea 
ce rămâne esenţial din punct de vedere sociologic este recunoaş¬ 
terea faptului că toate universurile simbolice şi toate legitimările sunt 
produse umane; existenţa lor are ca bază vieţile unor indivizi concreţi 
şi nu are un statut empiric în afara acestor vieţi. 



III 

Societatea ca realitate subiectivă 



1. Interiorizarea realităţii 

> 


a. Socializarea primară 

Deoarece societatea există ca realitate obiectivă si subiectivă deo- 
potrivă, înţelegerea sa teoretică corectă presupune examinarea am¬ 
belor aspecte. Aşa cum am mai spus, aceste aspecte îşi primesc 
recunoaşterea cuvenită dacă societatea este înţeleasă ca un proces 
dialectic aflat în continuă mişcare, compus din trei etape - exteriori¬ 
zarea, obiectivarea şi interiorizarea. Din punctul de vedere al feno¬ 
menului societal, aceste etape nu trebuie gândite ca apărând neapărat 
într-o succesiune temporală. Mai curând, societatea şi fiecare parte a 
ei sunt caracterizate simultan prin aceste etape, astfel încât orice ana¬ 
liză făcută prin prisma uneia singure sau a două dintre ele ar fi incom¬ 
pletă. Acelaşi lucru este valabil şi în ceea ce-1 priveşte pe oricare 
membru al societăţii, care exteriorizează propria fiinţă în lumea socială 
şi, în acelaşi timp, o interiorizează ca realitate obiectivă. Cu alte cuvinte, 
a fi în societate înseamnă totodată a participa la dialectica sa. 

Individul însă nu se naşte ca membru al societăţii. El se naşte cu 

» j > 

o predispoziţie pentru sociabilitate şi abia apoi devine membru al 
societăţii. Prin urmare, în viata oricărui individ există o succesiune 
temporală, în cursul căreia el este antrenat să participe la dialectica 
societăţii. Punctul de plecare al acestui proces este interiorizarea: 
perceperea sau interpretarea imediată a unui eveniment obiectiv ca 
exprimând un sens, un înţeles, deci ca o manifestare a proceselor 
subiective ale altuia, care, prin aceasta, devin pline de sens pentru 

mine ca individ. Asta nu înseamnă că eu îl înţeleg corect pe celălalt. 
De fapt, pot să-l înţeleg greşit: el râde într-un acces de isterie, dar eu îi 
interpretez râsul ca exprimând veselia. Cu toate acestea, subiectivitatea 
lui îmi este obiectiv accesibilă şi mi se pare plină de sens, indiferent 
dacă între procesul meu subiectiv şi al lui există sau nu concordanţă. 
Un deplin acord între cele două înţelesuri subiective şi recunoaşterea 
reciprocă a acestei concordanţe presupun existenţa unei semnifi¬ 
caţii, aşa cum am mai discutat. Interiorizarea însă, în sensul general 
utilizat aici, stă la baza atât a semnificaţiei, cât si a formelor sale mai 
complexe. Mai exact, interiorizarea, în acest sens general, constituie 
temeiul, mai întâi, al înţelegerii semenilor cuiva şi, în al doilea rând, 
al perceperii lumii ca realitate socială şi cu înţeles. 1 

Această percepere nu rezultă de fapt din crearea autonomă a 
unor înţelesuri de către indivizi izolaţi, ci începe cu „luarea în primire 11 
de către individ a lumii în care alţii deja trăiesc. într-un anumit sens, 
„luarea în primire 11 este ea însăşi, de fapt, un proces originar pentru 
orice fiinţă umană, iar lumea, odată „luată în primire 11 , poate fi modi¬ 
ficată creator sau (mai puţin probabil) chiar recreată. Oricum, prin 
forma complexă a interiorizării, eu „înţeleg 11 nu numai procesele 
subiective momentane ale celuilalt, dar „înţeleg 11 şi lumea în care el 
trăieşte, precum şi faptul că aceasta devine lumea mea. Acest lucru 
presupune că amândoi avem în comun timpul într-un mod mai mult 
decât efemer şi o perspectivă mai cuprinzătoare, ceea ce corelează 
secvenţele unor situaţii trăite intersubiectiv. Acum nu numai că putem 
înţelege definiţiile pe care unul sau celălalt le dăm unor situaţii comune, 
dar le şi definim reciproc. între noi se stabileşte o legătură dată de 
motivaţii, care se extinde şi în viitor. Şi, ceea ce este şi mai important, 
între noi apare o identificare mutuală continuă. Nu numai că trăim 
în aceeaşi lume, dar şi participăm reciproc unul la existenţa celuilalt. 

1 Concepţia noastră despre „înţelegerea celuilalt" este îndatorată lucrărilor 
lui Weber şi Schutz. 

Doar după ce a atins acest grad de interiorizare individul devine 
membru ai societăţii. Procesul ontogenie prin care acest lucru se reali¬ 
zează este socializarea, care poate fi deci definită ca o introducere, 
cuprinzătoare şi logică, a unui individ în lumea obiectivă a unei socie¬ 
tăţi sau a unui sector al acesteia. Socializarea primară este cea dintâi 
socializare, pe care individul o suferă în copilărie şi pe parcursul căreia 
el devine membru al societăţii. Socializarea secundară constă în orice 
proces ulterior care îl face pe individul deja socializat primar să 
pătrundă în noi sectoare ale lumii obiective din societatea lui. Putem 
trece deocamdată peste problema particulară a asimilării cunoaşterii 
despre lumea obiectivă a altor societăţi decât cea ai cărei membri am 
devenit pentru prima dată, precum şi peste procesul de interiorizare 
a unei asemenea lumi ca realitate - proces care manifestă, cel puţin 
la suprafaţă, anumite asemănări atât cu socializarea primară, cât şi 
cu cea secundară, cu toate că nu este identică structural cu nici una. 2 
De aici decurge, evident, că socializarea primară este de regulă cea 
mai importantă pentru individ şi că structura fundamentală a oricărei 
socializări secundare trebuie să se asemene cu aceea a socializării 
primare. Fiecare individ se naşte într-o societate cu o structură socială 
obiectivă, în care întâlneşte diferiţi indivizi care vor juca roluri impor¬ 
tante în socializarea lui şi vor răspunde de aceasta, pe care îi vom 
numi „alţi semnificativi 1 ' 3 . Aceşti alţi semnificativi îi sunt impuşi. Defi¬ 
niţiile pe care aceştia le dau situaţiei lui îi sunt făcute cunoscute si îi 
sunt impuse ca realitate obiectivă. El se naşte astfel nu numai într-o 
structură socială obiectivă, ci si într-o lume socială obiectivă. Ceilalţi 
semnificativi care îi mijlocesc intrarea în această lume o modifică chiar 
în cursul medierii. Ei selectează aspecte ale acesteia în concordanţă 

2 Definiţiile date de noi socializării şi celor două subtipuri ale sale urmează 
destul de fidel utilizarea lor actuală în ştiinţele sociale. Am adaptat însă formu¬ 
larea astfel încât să fie conformă cu cadrul teoretic general. 

3 Descrierea de aici se sprijină puternic pe teoria socializării formulată de 
Mead. 

cu poziţia lor în structura socială şi în virtutea idiosincraziilor lor înră¬ 
dăcinate, individuale şi biografice. Lumea socială ajunge la individ 
„filtrată 11 prin această dublă selectivitate. Astfel, un copil din clasa de 
jos nu numai că îşi însuşeşte o perspectivă de clasă inferioară asupra 
lumii sociale, dar o asimilează cu tenta idiosincrazică dată de părinţi 
(sau de alte persoane care se îngrijesc de socializarea lui primară). 
Aceeaşi perspectivă de clasă inferioară poate provoca un sentiment 
de neputinţă, de resemnare, un resentiment amar sau o stare acută 
de revoltă. Drept consecinţă, copilul dintr-o clasă inferioară nu numai 
că va trăi într-o lume foarte diferită de cea a unui copil dintr-o clasă 
superioară, dar poate face astaîntr-un fel diferit chiar şi de al copilului 
vecin cu el din clasa inferioară. 4 

Nu mai este nevoie să spunem că socializarea primară implică 
ceva mai mult decât învăţarea pur cognitivă. Ea are loc în împrejurări 
care au o mare încărcătură emoţională. într-adevăr, există motive 
serioase să credem că fără o astfel de legătură emoţională cu ceilalţi 
semnificativi procesul de învăţare ar fi greu de înfăptuit, dacă nu chiar 
imposibil. 5 Copilul se identifică cu ceilalţi semnificativi pe multe căi 
emoţionale. Oricare ar fi acestea, interiorizarea se produce numai 
odată cu identificarea. Copilul îşi asumă rolurile şi atitudinile altor 
semnificativi, adică le interiorizează si si le însuseste ca si cum ar fi 
ale sale. Iar prin această identificare cu ceilalţi semnificativi copilul 
devine capabil să se identifice pe sine, să dobândească o identitate 
coerentă şi plauzibilă subiectiv. Cu alte cuvinte, şinele este o realitate 
reflectată, care oglindeşte mai întâi atitudinile asumate faţă de el de 

4 Noţiunea de „mediere 11 provine de la Sartre, căruia îi lipseşte însă o teorie 
adecvată a socializării. 

5 Dimensiunea afectivă a procesului de învăţare timpurie a fost subliniată 
mai ales de psihologia copilului (Freud), cu toate că există şi noi descoperiri ale 
teoriei comportamentiste a învăţării care tind să o confirme. Asta nu înseamnă 
că acceptăm în raţionamentul nostru ipotezele teoretice ale vreuneia dintre 
aceste şcoli psihologice. 

alţi semnificativi 6 ; individul devine ceea ce este după cum se com¬ 
portă faţă de el ceilalţi semnificativi. Acesta nu este un proces unilate¬ 
ral, mecanic. El implică o dialectică între identificarea făcută de alţii 
si autoidentificare, între identitatea atribuită obiectiv si cea însuşită 
subiectiv. Dialectica, prezentă în orice moment în care individul se 
identifică cu ceilalţi semnificativi este, de fapt, particularizarea în viaţa 
individuală a dialecticii generale a societăţii, pe care am mai discutat-o. 

Cu toate că detaliile acestei dialectici sunt de mare importanţă 
pentru psihologia socială, expunerea lor şi desprinderea implicaţiilor 
pe care acestea le au asupra teoriilor socio-psihologice ar depăşi sco¬ 
purile noastre prezente. 7 Ceea ce este foarte important pentru conside¬ 
raţiile noastre este faptul că individul nu numai că îşi asumă rolurile 
şi atitudinile altora, dar, în cursul aceluiaşi proces, îşi asumă şi lumea 
acestora. într-adevăr, identitatea este definită obiectiv ca instalarea 
într-o anumită lume şi poate fi însuşită subiectiv doar împreună cu 
această lume. Altfel spus, orice identificare are loc între anumite limite 
care cuprind o lume socială specifică. Copilul învaţă că este ce este 
după cum este numit. Orice nume implică o terminologie a nume¬ 
lor, care, la rândul ei, implică o anumită localizare socială. 8 A căpăta 
o identitate înseamnă a-ti fi stabilit un anumit loc în lume. Asa cum 

această identitate este însuşită subiectiv de copil {„Mă numesc John 

6 Concepţia noastră despre caracterul reflectat al sinelui datorează mult lui 
Cooley şi lui Mead. Rădăcinile sale pot fi găsite în analiza făcută „sinelui social" 
de William James (Principles of Psychology). 

7 Deşi acest punct nu poate fi dezvoltat aici, credem că am spus destul pen¬ 
tru a indica posibilitatea unei veritabile psihologii sociale dialectice. Aceasta ar 
fi la fel de importantă nu numai pentru sociologie, ci şi pentru antropologia 
filosofică. în ceea ce o priveşte pe cea dintâi, o astfel de psihologie socială (orien¬ 
tată, în fond, după Mead, dar cu adaosul unor importante elemente împru¬ 
mutate altor curente ale gândirii social-ştiinţifice) ar face inutilă căutarea unor 
alianţe teoretice cu psihologismul freudian sau cu cel comportamental. 

8 în ceea ce priveşte terminologia, vezi Claude Levi-Strauss, La pensee 
sauoage, p. 253. 

Smith, deci sunt John Smith 11 )., tot aşa este însuşită şi lumea indicată 
de această identitate. însuşirea subiectivă a identităţii si însuşirea 

subiectivă a lumii sociale sunt doar aspecte diferite ale aceluiaşi 
proces de interiorizare, mijlocit de aceiaşi alţi semnificativi. 

Socializarea primară creează în conştiinţa copilului o retragere pro¬ 
gresivă din rolurile şi atitudinile impuse de „alţii" şi asumarea unor roluri 
şi atitudini generale. De exemplu, în cursul interiorizării normelor apare 
o trecere treptată de la „Mama este supărată pe mine acum “ la „Mama 
se supără pe mine atunci când răstorn farfuria 11 . Pe măsură ce alţi sem¬ 
nificativi (tata, bunica, sora mai mare) o susţin pe mama în atitudinea 
ei negativă împotriva răsturnării farfuriei, generalitatea normei se 
extinde subiectiv. Etapa decisivă este atinsă când copilul recunoaşte 
că oricine este împotriva răsturnării farfuriei, iar norma este generali¬ 
zată la ,JVimeni nu trebuie să-şi răstoarne farfuria 11 - prin „nimeni 11 înţe- 
legându-se şi pe sine ca făcând parte dintr-o generalitate care include, 
în principiu, întreaga societate, în măsura în care aceasta este semni¬ 
ficativă pentru copil. Această retragere din rolurile şi atitudinile unor 
alţi semnificativi concreţi se numeşte (celăl)altulgeneralizat. 9 Forma¬ 
rea sa în conştiinţă presupune că individul se identifică acum nu numai 
cu alţi concreţi, ci şi cu generalitatea altora, deci cu societatea. Propria 
autoidentificare capătă stabilitate şi continuitate doar în virtutea aces¬ 
tei identificări generalizate. El are acum nu numai o identitate faţă de 
cutare sau cutare alt semnificativ, ci şi o identitate în general, care este 
percepută subiectiv ca rămânând aceeaşi indiferent ce alţi - semni¬ 
ficativi sau nu - întâlneşte. Această nouă identitate coerentă cuprinde, 
printre multe altele, toate rolurile şi atitudinile interiorizate - printre 
care şi autoidentificarea cu cel care „nu răstoarnă farfurii 11 . 

Formareaîn conştiinţă a unui „altul generalizat 11 marchează o etapă 
decisivă în socializare. Ea implică interiorizarea societăţii ca atare şi 

9 Noţiunea de „celălalt generalizat 11 este folosită aici în sensul deplin al con¬ 
cepţiei lui Mead. 

a realităţii obiective stabilite în aceasta şi, în acelaşi timp, întemeierea 
subiectivă a unei identităţi coerente si continue. Societatea, identita- 
tea şi realitatea sunt acum cristalizate subiectiv într-un proces unic, 
de interiorizare. Această cristalizare decurge în paralel cu interioriza¬ 
rea limbajului. într-adevăr, din motive care reies clar din observaţiile 
anterioare despre limbaj, limbajul constituie atât conţinutul cel mai 
important, cât şi instrumentul cel mai important al socializării. 

După ce (celăl)altul generalizat s-a cristalizat în conştiinţă, se Sta¬ 
bileşte o relationare simetrică, cu dublu sens, între realitatea obiec- 
tivă şi cea subiectivă. Ceea ce este real „în afară 11 corespunde cu ceea 
ce este real „înăuntru 11 . Realitatea obiectivă poate fi uşor „tradusă 11 în 
realitate subiectivă şi invers. Se înţelege că limbajul constituie vehi¬ 
culul principal al acestui proces continuu de traducere, în ambele 

direcţii. Ar trebui totuşi să notăm că simetria dintre realitatea obiec- 

tivă şi cea subiectivă nu poate fi completă. Aceste două realităţi cores¬ 
pund una celeilalte, dar nu sunt cu totul similare. întotdeauna există 
mai multă realitate obiectivă „disponibilă 11 decât se poate interioriza 
de fapt în orice conştiinţă individuală, pentru că pur şi simplu conţi¬ 
nutul socializării este determinat de distribuirea socială a cunoaşterii. 

> 

Nici un individ nu poate interioriza totalitatea a ceea ce se obiecti¬ 
vează ca realitate în societatea lui, nici chiar dacă societatea si lumea 
sa sunt relativ simple. Pe de altă parte, întotdeauna există elemente 
ale realităţii subiective care nu-şi au originea în socializare, cum ar 
fi conştiinţa propriului corp, dobândită înainte de sau în afara oricărei 
perceperi învăţate social. Biografia subiectivă nu este pe de-a-ntregul 
socială. Individul se percepe pe sine ca aflându-se simultan şi înăun¬ 
trul si în afara societăţii. 10 Astaînseamnă că simetria dintre realitatea 

obiectivă şi cea subiectivă nu este niciodată o stare de lucruri statică, 
dată o dată pentru totdeauna. Ea trebuie permanent produsă şi 

10 Vezi şi opiniile lui Georg Simmel despre autoperceperea omului deopo¬ 
trivă în interiorul şi în afara societăţii. Noţiunea lui Plessner de „excentricitate 11 
este de asemenea relevantă. 

reprodusă in adu. Cu alte cuvinte, relaţia dintre individ şi lumea obiec¬ 
tivă social este un act continuu de echilibrare. Rădăcinile antropo¬ 
logice ale acestui fapt sunt, desigur, aceleaşi ca şi cele discutate în 
legătură cu poziţia deosebită a omului în lumea animală. 

în socializarea primară nu există o problemă a identificării. Nu 
există posibilitatea alegerii unor alţi semnificativi. Societatea îi pune 
în faţă candidatului la socializare o serie predefinită de alţi semnifica¬ 
tivi, pe care el trebuie să-i accepte ca atare, fără a avea posibilitatea 
să opteze pentru altă combinaţie. Hic Rhodus , hic salta. Trebuie să te 
descurci cu părinţii pe care ţi i-a hărăzit soarta. Acest dezavantaj, 
această nedreptate, inerentă situaţiei de a fi copil, are consecinţa evi¬ 
dentă că, deşi copilul nu este chiar pasiv în procesul socializării sale, 
adulţii sunt aceia care stabilesc regulile jocului. Copilul poate juca 
acest joc fie cu entuziasm, fie opunând o rezistenţă ursuză. Dar, vai, 
alt joc nu există prin preajmă. Acest lucru are o consecinţă importantă. 
Deoarece copilul nu are de ales în privinţa celorlalţi semnificativi, iden¬ 
tificarea lui cu ei este aproape automată. Din acelaşi motiv, interiori¬ 
zarea realităţii speciale a acestora este aproape inevitabilă. Copilul nu 
va interioriza lumea acestor alţi semnificativi ca o lume aleasă dintre 
mai multe lumi posibile. El o interiorizează ca fiind lumea, singura 
lume existentă şi imaginabilă, lumea tout court. Tocmai pentru acest 
motiv lumea interiorizată în socializarea primară este cu mult mai ferm 
sădită în conştiinţă decât lumile interiorizate mai târziu, în cursul 
socializării secundare. Oricât de mult ar fi slăbit simţământul iniţial de 

inevitabilitate în demitizările ulterioare, rememorarea unei certitudini 
care nu se va mai repeta vreodată - certitudinea primei întâlniri cu rea¬ 
litatea - este legată încă de prima lume, cea a copilăriei. Socializarea 
primară îndeplineşte aşadar ceea ce poate fi privit (retrospectiv, desi¬ 
gur) drept cel mai important şi sigur şiretlic pe care societatea îl folo¬ 
seşte în raport cu individul - şi anume de a face să apară ca necesitate 
ceea ce de fapt nu este decât un mănunchi de întâmplări şi, astfel, de 
a transforma accidentul naşterii sale într-un eveniment semnificativ. 

j 

Conţinutul specific care este interiorizat în socializarea primară 
variază, desigur, de la o societate la alta. Unele aspecte ale sale pot 
fi întâlnite pretutindeni. Mai presus de toate trebuie interiorizat lim¬ 
bajul. Odată cu limbajul şi prin mijlocirea lui sunt interiorizate, ca 
fiind definite instituţional, diferite scheme motivaţionale şi interpre¬ 
tative- dorinţa de a acţiona ca un băiat curajos, de exemplu, sau pre¬ 
supunerea că băieţii sunt în mod natural împărţiţi în curajoşi şi laşi. 
Aceste scheme oferă copilului programe instituţionalizate pentru 
viaţa cotidiană, unele direct şi imediat aplicabile lui însuşi, altele anti¬ 
cipând comportarea definită social pentru etapele biografice ulteri¬ 
oare -curajul care îi va permite să depăşească o zi în care voinţa i-a 
fost pusă la încercare, de către camarazii săi sau alţii, sau curajul care 
i se va pretinde mai târziu, când va fi instruit ca soldat, să spunem, 
sau când va ajunge la clipa morţii. 

Aceste programe, atât cele imediat aplicabile, cât şi cele anticipa¬ 
torii, deosebesc identitatea unui individ de a celorlalţi - cum ar fi a fete- 
lor, a băieţilor sclavi sau a băieţilor din alt clan. în sfârsit, există si o 
interiorizare a unor rudimente ale aparatului legitimator; copilul învaţă 
„de ce“ programele sunt aşa cum sunt. Trebuie să fii curajos pentru că 
doreşti să vrei un bărbat adevărat; trebuie să treci prin anumite ritualuri 
pentru că altminteri zeii se supără; trebuie să fii credincios şefului tribu¬ 
lui pentru că numai astfel zeii te vor ajuta în momente de pericol etc. 

Prin urmare, prima lume a individului se construieşte în cursul 
socializării primare. Calitatea specifică acesteia, de fermitate, trebuie 
explicată, cel puţin în parte, prin inevitabilitatea relaţiei dintre individ 
şi primii săi alţi semnificativi. Lumea copilăriei, sub aspectul realităţii 
sale luminoase, poate conduce la încredere nu numai în cazul per¬ 
soanelor întruchipate de ceilalţi semnificativi, ci şi în definiţiile pe care 
aceştia le dau situaţiilor. Lumea copilăriei este cu totul şi neîndoielnic 
reală." Este probabil că nici nu s-ar putea altfel în această etapă a 


11 Vezi şi părerile lui Piaget despre realitatea masivă a lumii copilului. 

dezvoltării conştiinţei. Individul îşi poate permite abia mai târziu luxul 
câtorva îndoieli. Şi este probabil ca această necesitate de protorea- 
lism în perceperea lumii să-şi aibă o origine atât filogenetică, cât şi 
ontogenetică. 12 în orice caz, lumea copilăriei este astfel constituită 
încât să inculce individului o structură nomică, în care el poate să 
aibă încredere că „totul este în regulă 11 - ca să cităm exclamaţia, poate 
cea mai frecventă, a mamelor în faţa copilului care plânge. Desco¬ 
perirea pe care copilul o face mai târziu, că unele lucruri nu prea sunt 
„în regulă 11 , poate fi mai mult sau mai puţin şocantă, în funcţie de 
circumstanţele biografice, dar lumea copilăriei este capabilă în orice 
caz să-şi păstreze, retrospectiv, realitatea sa distinctă. Oricât te înde¬ 
părtezi de ea în viaţa de mai târziu, în zone în care nu te simţi deloc 
acasă, ea rămâne „lumea de acasă 11 . 

Socializarea primară cuprinde secvenţe de învăţare care sunt defi¬ 
nite social. La vârsta A copilul trebuie să înveţe faptul X, la vârsta B 
trebuie să înveţe faptul Y ş.a.m.d. Orice asemenea program reclamă 
o anumită recunoaştere socială a creşterii si diferenţierii biologice. 
Orice program, din orice societate, trebuie să recunoască deci că nu-i 
poţi cere unui copil de un an să înveţe ceea ce poate învăţa unul de 
trei ani. De asemenea, majoritatea programelor pot defini diferenţiat 
problemele pentru băieţi şi pentru fete. Desigur că o astfel de recu¬ 
noaştere minimală este impusă societăţii de factorii biologici. în afară 
de aceştia, în definirea etapelor secvenţei de învăţare există însă şi 
o mare variabilitate socio-istorică. Ceea ce într-o societate este încă 
definit drept copilărie poate fi definit în alta ca vârstă adultă. La fel, 
implicaţiile sociale ale copilăriei pot diferi mult de la o societate la 
alta - de exemplu, în funcţie de calităţile emoţionale, responsabilita¬ 
tea morală sau abilitatea intelectuală. Civilizaţia occidentală contem- 

> 

porană a tins (cel puţin până la revoluţia freudiană) să-i considere 

12 Vezi şi concepţia lui Levy-Bruhl despre analogul filogenetic al „realis¬ 
mului" infantil al lui Piaget. 

pe copii ca fiind în mod natural „inocenţi 11 şi „dulci 11 ; pe când alte socie¬ 
tăţi îi consideră „prin natura lor păcătoşi şi murdari 11 , deosebiţi de 
adulţi doar în ceea ce priveşte puterea lor fizică şi de înţelegere mai 
redusă. Au existat variaţii asemănătoare si în funcţie de gradul de matu- 
rizare a copiilor în ceea ce priveşte activitatea sexuală, răspunderea 
pentru actele criminale, inspiraţia divină şi altele. Astfel de variaţii în 
definirea copilăriei şi a etapelor sale sunt, fireşte, de natură să influen¬ 
ţeze programul de învăţare. 13 

Caracterul socializării primare este de asemenea influenţat de 
cerinţele impuse de mărimea si structura stocului de cunoştinţe care 
trebuie să fie transmise. Anumite legitimări pot necesita, pentru a fi înţe¬ 
lese, o mai mare complexitate lingvistică decât altele. Putem bănui, de 
exemplu, că un copil va avea nevoie de mai puţine cuvinte ca să înţe¬ 
leagă că nu trebuie să se masturbeze pentru că astfel îl poate supăra pe 
îngerul său păzitor, decât ca să înţeleagă raţionamentul conform căruia 
masturbarea i-ar putea afecta adaptarea, în viitor, la viaţa sexuală nor¬ 
mală. Cerinţele ordinii instituţionale generale pot influenţa încă şi mai 
mult socializarea primară. Anumite îndemânări sunt mai solicitate la o 
anumită vârstă într-o societate decât în alta, şi uneori apar diferenţe 
chiar între sectoare diferite ale aceleiaşi societăţi. Vârsta la care, într-o 
anumită societate, se consideră potrivit ca un copil să poată conduce 
un automobil poate să fie considerată în alta ca potrivită pentru a ucide 
primul duşman. Un copil dintr-o clasă superioară poate învăţa „faptele 
vieţii 11 la o vârstă la care un copil dintr-o clasă inferioară stăpâneşte deja 
rudimentele tehnicii avortului. Un copil din clasa superioară poate trăi 
activ primele sale sentimente patriotice la aceeaşi vârstă la care con¬ 
temporanul său dintr-o clasă inferioară are primele experienţe de ură 
faţă de poliţie şi rolul acesteia în păstrarea ordinii sociale. 

Socializarea primară ia sfârşit după ce în conştiinţa individului s-a 
statornicit conceptul de celălalt generalizat (şi tot ce decurge din 

13 Philippe Aries, Centuries of Childhood, Knopf, New York, 1962. 

acesta). în acest moment el este un membru efectiv al societăţii şi 
se află în posesia sinelui şi a lumii. Această interiorizare a societăţii, 
a identităţii şi a realităţii nu este însă dată o dată pentru totdeauna. 
Socializarea nu este niciodată completă şi nu se termină niciodată. 
Acest lucru ne ridică încă două probleme: mai întâi, cum este con¬ 
servată în conştiinţă realitatea interiorizată în socializarea primară şi, 
în al doilea rând, cum au loc alte interiorizări, suplimentare - sau socia¬ 
lizări secundare - în biografia ulterioară a individului. Vom aborda 
aceste probleme în ordine inversă. 

b. Socializarea secundară 

Am putea să ne imaginăm o societate în care nu mai are loc nici 
un fel de socializare ulterioară socializării primare. 0 asemenea socie¬ 
tate ar dispune, fireşte, de un foarte redus stoc de cunoştinţe. Toată 
cunoaşterea ar fi în general relevantă, dar indivizi diferiţi se vor deosebi 
între ei doar prin perspectiva pe care o au asupra ei. Această ipoteză 
este utilă într-un caz limită, dar de fapt nu se cunoaşte nici o societate 
în care să nu existe o oarecare diviziune a muncii şi, ca urmare, o 
oarecare distribuţie socială a cunoaşterii; or, în acest caz, socializarea 
secundară devine necesară. 

Socializarea secundară constă în interiorizarea unor „sublumi 11 
instituţionale sau bazate pe instituţii. întinderea şi caracterul său sunt 
prin urmare determinate de complexitatea diviziunii muncii şi de 
distribuirea socială concomitentă a cunoaşterii. Desigur că si cunoas- 
terea general relevantă poate fi distribuită social - de exemplu, sub 
forma unor „versiuni 11 bazate pe clasa socială -, dar ceea ce avem în 
vedere aici este distribuţia socială a „cunoaşterii speciale 11 - a cunoaş¬ 
terii care ia naştere ca rezultat al diviziunii muncii si ai cărei cărăuşi, 
„propagatori 11 , sunt definiţi instituţional. Trecând deocamdată peste 
alte dimensiuni ale sale, putem spune că socializarea secundară în- 
seamnăînsuşirea unei cunoaşteri specifice la rol, rolurile fiind definite 

direct sau indirect prin diviziunea muncii. 0 asemenea definiţie îngustă 
este oarecum justificată, dar ea nu spune, desigur, totul. Socializarea 
secundară necesită însuşirea unor vocabulare specifice la rol, ceea 
ce înseamnă, pe de o parte, interiorizarea domeniilor semantice care 
structurează interpretările şi conduitele de rutină, obişnuite, dintr-o 
zonă instituţională. în acelaşi timp, sunt însuşite şi „înţelegerile tacite 11 , 
evaluările si nuanţele afective ale acestor domenii semantice. „Sublu- 
mile 11 interiorizate în cursul socializării secundare sunt în general 
realităţi parţiale, spre deosebire de „lumile de bază 11 însuşite în sociali¬ 
zarea primară. Cu toate acestea, şi ele sunt mai mult sau mai puţin 
realităţi bine închegate, caracterizate prin componente normative, 
afective şi cognitive. 

Mai mult, şi ele necesită cel puţin rudimentele unui aparat legiti¬ 
mator, deseori însoţit de simboluri rituale sau materiale. De exemplu, 
poate apărea o diferenţiere între infanterişti şi cavalerişti. Aceştia din 
urmă au nevoie de o instruire specială, care poate să cuprindă mai 
mult decât îndemânările pur fizice necesare pentru manevrarea cailor 
militari. Limbajul cavaleriştilor va deveni unul destul de diferit de cel 
al infanteriştilor. Se va constitui o terminologie referitoare la cai, la 
calităţile si obiceiurile acestora si la situaţiile care se ivesc în viata 

de cavalerist, terminologie cu totul irelevantă pentru infanterist. Cava¬ 
leristul va recurge de asemenea la un limbaj diferit şiîntr-un sens mai 
practic. Un infanterist supărat înjură referindu-se la picioarele sale 
suferinde, în timp ce un cavalerist se poate referi la năravurile calului 
său. Cu alte cuvinte, pe fondul instrumental al limbajului cavaleriei 
se clădeşte un corp de imagini şi alegorii. Limbajul specific la rol este 
interiorizat in toto de individ pe măsură ce el este antrenat pentru 
lupta călare. El devine cavalerist nu numai însuşindu-şi îndemânările 
cerute, ci şi devenind capabil să înţeleagă şi să folosească acest lim¬ 
baj. El poate apoi comunica cu ceilalţi camarazi cavalerişti prin aluzii 
bogate în înţelesuri pentru aceştia, dar destul de obscure pentru infan¬ 
terişti. Nu mai trebuie să spunem că acest proces de interiorizare 

atrage identificarea cu rolul şi cu normele acestuia: „Eu sunt cava¬ 
lerist 11 , „Un cavalerist nu-1 lasă niciodată pe duşman să-i vadă coada 
calului 11 , „Nu lăsa niciodată o femeie să uite împunsătura pintenilor 11 , 
„Iute în război, iute de mână la pocher 11 etc. La nevoie, acest corpus 
de semnificaţii va fi susţinut de legitimări, mergând de la simple 
maxime, ca cele de mai sus, la construcţii mitologice elaborate. în 
sfârşit, pot apărea felurite ceremonii şi obiecte fizice reprezentative 
- cum ar fi sărbătorirea anuală a zilei zeului-cal, zi în care se mănâncă 
din şa, iar călăreţii recruţi primesc fetişuri confecţionate din păr de 
coadă de cal, pe care urmează să le poarte la gât. 

Caracterul unei astfel de socializări secundare depinde de statu¬ 
tul corpusului de cunoştinţe respectiv în cadrul universului simbolic 
ca întreg. Pentru a învăţa cum să faci un cal să tragă o căruţă cu gunoi 
sau să lupte într-o bătălie este nevoie de un antrenament diferit. Dar 
o societate care limitează utilizarea cailor la tractarea căruţelor cu 
gunoi este improbabil să înfrumuseţeze această activitate cu ritualuri 
sau fetişuri minuţioase, iar personalul căruia i se repartizează această 
sarcină este improbabil să se identifice cu acest rol în mod profund; 
legitimările, atâtea câte sunt, au doar un caracter compensator. Prin 
urmare, în reprezentările implicate în socializarea secundară poate 
fi găsită o foarte mare variabilitate socio-istorică. în majoritatea socie¬ 
tăţilor însă trecerea de la socializarea primară la cea secundară este 

însoţită de anumite ritualuri. 14 

Procesele formale ale socializării secundare sunt determinate de 
problema sa fundamentală: ea presupune întotdeauna existenţa unui 
proces anterior de socializare primară - deci trebuie să lucreze cu 
un sine deja format şi cu o lume deja interiorizată. Ea nu poate con¬ 
strui realitatea subiectivă exnihilo. Asta este cu adevărat o problemă, 
deoarece realitatea deja interiorizată are tendinţa să se conserve, să 

14 De comparat cu analizele cultural-antropologice ale „ritualurilor de matu- 
rizare“ legate de pubertate. 

persiste. Orice conţinuturi noi ce urmează să fie interiorizate trebuie 
să fie suprapuse oarecum peste realitatea deja prezentă. Apare deci 
o problemă de consecvenţă între interiorizările iniţiale şi cele noi. De 
la caz la caz, problema poate fi rezolvată mai greu sau mai uşor. După 
ce individul cavalerist a învăţat că şi curăţenia este o virtute pentru 
persoana lui, nu este greu să transfere aceeaşi virtute şi asupra calului 
său. Dar, odată ce un copil a învăţat în copilărie că unele înjurături 
obscene sunt reprobabile, după ce intră în cavalerie trebuie să i se 
explice că ele sunt acum indispensabile. Introducerea şi păstrarea con¬ 
secvenţei cere ca socializarea secundară să dispună de anumite pro¬ 
ceduri conceptuale care să integreze diferite corpusuri de cunoştinţe. 

în socializarea secundară limitările biologice devin din ce în ce 
mai importante pentru secvenţele de învăţare, care ajung acum să 
fie stabilite în funcţie de proprietăţile intrinseci ale cunoaşterii care 
trebuie asimilată, adică în funcţie de structura fundamentală a acestei 
cunoaşteri. De exemplu, pentru a învăţa anumite tehnici de vână¬ 
toare, mai întâi trebuie să înveţi cum să te caţeri pe un munte sau, 
pentru a învăţa cum se fac socotelile, trebuie mai întâi să-ţi însuşeşti 
aritmetica. Secvenţele învăţării pot fi, de asemenea, aranjate în func¬ 
ţie de interesele legitime ale persoanelor care administrează corpusul 
de cunoştinţe. De exemplu, se poate stabili regula că înainte de a învăţa 
să prezici evenimentele urmărind zborul păsărilor trebuie să înveţi 
să prezici evenimentele examinând măruntaiele animalelor sacrifi¬ 
cate; sau că înainte de a fi admis într-o scoală de îmbălsămare a mor- 
ţilor trebuie să ai o diplomă de liceu; sau că înainte de a fi angajat 
într-un serviciu public irlandez trebuie să treci un examen de gaelică, 
un dialect al limbii celte. Astfel de reguli sunt exterioare cunoaşterii 
necesare în practică pentru înfăptuirea rolurilor de prezicător, îmbăl- 
sămător sau funcţionar public irlandez. Ele sunt stabilite instituţional 
pentru a întări prestigiul rolurilor respective sau pentru a fi în concor¬ 
danţă cu alte interese ideologice. O educaţie elementară poate fi la 
fel de suficientă pentru a trece uşor printr-o şcoală de îmbălsămător, 

iar un funcţionar public irlandez îşi poate îndeplini foarte bine sarci¬ 
nile în limba engleză. Se poate întâmpla ca secvenţele de învăţare 
astfel aranjate să fie nefuncţionale la nivel pragmatic. De exemplu, se 
poate stipula că, pentru a ajunge un profesionist în cercetarea socio¬ 
logică, ai nevoie de o pregătire prealabilă de „cultură generală 11 într-un 
colegiu, deşi activităţile curente, de teren, ale sociologilor ar putea 
fi mai eficient îndeplinite dacă nu ar fi împovărate cu o „cultură 11 de 
acest fel. în timp ce socializarea primară nu poate avea loc fără iden¬ 
tificarea, marcată emoţional, a copilului cu ceilalţii săi semnificativi, 
cea mai mare parte a socializării secundare se poate lipsi de acest 
gen de identificare şi decurge eficient chiar şi numai prin identifi¬ 
carea reciprocă prezentă în comunicarea dintre fiinţele umane. Altfel 
spus, este normal să-ţi iubeşti mama, dar nu neapărat şi profesorul. 

Atunci când se urmăreşte transformarea radicală a realităţii subiec- 

tive a individului, socializarea în viaţa adultă a acestuia începe, de 
obicei, cu asumarea unei afectivităţi rămase din copilărie. Acest lucru 
ridică probleme specifice, pe care le vom analiza ceva mai jos. 

în socializarea primară, copilul nu-i percepe pe ceilalţii săi semni¬ 
ficativi ca fiind funcţionari instituţionali, ci pur şi simplu ca interme¬ 
diari între el şi realitate. El interiorizează lumea părinţilor ca fiind 
lumea, şi nu ca o lume care aparţine unui context instituţional specific. 
Unele dintre crizele care apar după socializarea primară sunt, într-ade- 
văr, cauzate de recunoaşterea faptului că lumea părinţilor nu este 
singura lume existentă, ci că ea are o situaţie foarte specială, având 
poate şi o conotaţie peiorativă. De exemplu, un copil de vârstă mai 
mare îşi poate da seama că lumea reprezentată de părinţii lui, una şi 
aceeaşi lume pe care el o considerase până atunci ca fiind o realitate 
inevitabilă, este de fapt lumea unor sudişti de la sat, din clasa cea 
mai de jos şi mai needucată. în socializarea secundară, contextul 
instituţional este de obicei însuşit. Nu mai este nevoie să spunem că 
asta nu presupune o înţelegere prea sofisticată a tuturor implicaţiilor 
contextului instituţional. Ca să rămânem la acelaşi exemplu, copilul 



Societatea ca realitate subiectivă 193 


sudist îl percepe pe profesorul său ca pe un funcţionar instituţional, 
într-un mod în care nu-i percepuse niciodată pe părinţii lui, şi înţelege 
rolul acestuia ca reprezentând înţelesuri specific instituţionale - cum 
ar fi cel al naţiunii în raport cu religia, al lumii clasei de mijloc în raport 
cu ambianţa de clasă inferioară de acasă sau al oraşului în raport cu 
satul natal. Ca urmare, interacţiunea socială dintre profesori şi elevi 
poate fi formalizată. Profesorii nu au nevoie să fie alţi semnificativi, în 
nici un sens al termenului. Ei sunt funcţionari instituţionali, cu atribuţia 
formală de a transmite anumite cunoştinţe specifice. în socializarea 
secundară rolurile au un grad înalt de anonimat, adică ele pot fi uşor 
separate de indivizii care le joacă. Cunoaşterea predată de un profesor 
poate fi la fel de bine predată şi de altul. Orice funcţionar din această 
categorie ar putea preda acest tip de cunoaştere. Ca indivizi, desigur 
că funcţionarii se pot deosebi subiectiv între ei în variate feluri (pot 
fi mai mult sau mai puţin simpatici, mai buni sau mai răi profesori 
de aritmetică ş.a.m.d.), dar, în principiu, ei sunt interschimbabili. 

în socializarea secundară, acest formalism şi anonimat sunt, desi¬ 
gur, corelate cu caracterul afectiv al relaţiilor sociale. Consecinţa lor 
cea mai importantă constă însă în a conferi conţinutului a ceea ce 
se învaţă în socializarea secundară o amprentă subiectivă mai redusă 
decât are conţinutul socializării primare. Ca urmare, caracterul de 

realitate al cunoaşterii interiorizate în socializarea secundară este mai 

uşor de trecut cu vederea (adică simţământul subiectiv că aceste 
interiorizări sunt reale este mai trecător). Pentru a dezintegra realita¬ 
tea interiorizată masiv în copilăria timpurie este nevoie de şocuri 
biografice severe, în timp ce a distruge realităţile interiorizate mai 
târziu e mult mai uşor. Dincolo de asta, realitatea interiorizărilor 
secundare este relativ uşor de dat deoparte. Vrând-nevrând, copilul 
trăieşte în lumea definită de părinţi, dar el poate evada bucuros din 
lumea aritmeticii de îndată ce iese din clasă. 

Acest lucru face posibilă desprinderea unei părţi a sinelui şi a rea¬ 
lităţii sale corespondente ca relevante doar pentru respectiva situaţie, 

specifică la rol. Individul stabileşte atunci o distanţă între şinele său 
total şi realitatea sa, pe de o parte, şi şinele parţial, specific la rol, şi 
realitatea acestuia, pe de altă parte. 15 Această realizare importantă 
devine posibilă abia după ce socializarea primară a avut loc. Mai bine 
spus, copilului îi este mai uşor să „se ascundă 11 de profesor decât de 
mamă. Şi invers, putem spune că dezvoltarea acestei abilităţi de „a 
se ascunde 11 constituie un aspect important al procesului de creştere 
spre adolescenţă. 

Caracterul de realitate al cunoaşterii interiorizate se Stabileşte 

aproape automat în socializarea primară. în socializarea secundară 
el trebuie întărit prin tehnici pedagogice specifice, „clarificate 11 , „aduse 
acasă 11 (brought home) individului. Sintagma este de altfel sugestivă: 
realitatea iniţială a copilăriei este „acasă 11 ; ea i se impune de la sine, 
inevitabil şi, de fapt, în mod „natural 11 . în comparaţie cu ea, toate reali¬ 
tăţile ulterioare sunt „artificiale 11 . Astfel, profesorul încearcă să „aducă 
acasă 11 copilului conţinuturile pe care le comunică, prezentându-le ca 
însufleţite (adică făcându-le să pară la fel de vii ca şi „lumea de acasă 11 
a copilului), relevante (corelându-le cu structurile de relevanţă deja 
prezente în „lumea de acasă 11 ) şi interesante (făcând astfel ca atenţia 

15 Noţiunea de „distanţare de rol“ a fost dezvoltată de Erving Goffman, îndeo¬ 
sebi în Asylums, Doubleday-Anchor, Garden City, N.Y., 1961. Analiza noastră 
sugerează că o astfel de distanţare este posibilă numai în ceea ce priveşte reali¬ 
tăţile interiorizate în socializarea secundară. Dacă ea este extinsă la realităţile 
interiorizate în cursul socializării primare, intrăm în domeniul a ceea ce psihia¬ 
tria americană numeşte „psihopatie 11 , care implică o formare deficientă a identi¬ 
tăţii. Un alt aspect important sugerat de analiza noastră priveşte limitele structurale 
între care un „model goffmanian 11 al interacţiunii sociale poate fi viabil - şi anume 
societăţile astfel structurate încât elemente definitorii ale realităţii obiectivate să 
fie interiorizate în procesele de socializare secundară. Incidental, acest aspect ar 
trebui să ne atenţioneze să nu echivalăm „modelul" lui Goffman (care este foarte 
util pentru analiza unor trăsături importante ale societăţii industriale modeme) 
cu un simplu „model dramatic 11 . La urma urmei, au mai existat şi alte drame 
decât cea a omului implicat în organizarea contemporană a societăţii şi înclinat 
spre manipularea imaginii, adică spre o „conducere care face impresie". 

copilului să se îndepărteze de obiectivele sale „naturale 11 şi să se 
îndrepte spre cele „artificiale 11 ). Astfel de „maşinaţiuni 11 sunt necesare, 
deoarece o realitate interiorizată deja există şi, permanent, „se inter¬ 
pune în calea 11 unor noi interiorizări. Amploarea şi caracterul exact 
al acestor tehnici pedagogice variază în funcţie de motivaţiile pe care 
individul le are pentru asimilarea unor noi cunoştinţe. 

Cu cât aceste tehnici fac mai plauzibilă subiectiv continuitatea din¬ 
tre elementele originare şi cele noi ale cunoaşterii, cu atât mai uşor 
dobândesc un caracter de realitate. O a doua limbă se învaţă pe teme¬ 
lia realităţii date de „limba maternă 11 . Mult timp elementele noului 
limbaj în curs de învăţare sunt retraduse în limba originară a indivi¬ 
dului. Doar pe această cale noul limbaj poate să înceapă să capete 
realitate. Pe măsură ce această realitate ajunge să se fixeze, devine 
posibil, încet, încet, să se renunţe la traducere. Individul devine capa¬ 
bil să „gândească în“ noua limbă. Cu toate acestea, rareori se întâmplă 
ca limba învăţată mai târziu în viaţă să atingă realitatea inevitabilă, 
autoevidentă, a primei limbi învăţate în copilărie. De aici decurge, 
fireşte, calitatea afectivă a „limbii materne 11 . Mutatis mutandis, ace¬ 
leaşi trăsături de a construi pe baza realităţii „de acasă 11 , legătura cu 
aceasta pe durata învăţării şi apoi ruperea lentă a acestei legături sunt 
caracteristice si altor secvenţe de învăţare din socializarea secundară. 

i i > 

Faptul că procesele de socializare secundară nu presupun un grad 
înalt de identificare, iar conţinuturile acestora nu au calitatea inevita- 
bilităţii poate fi pragmatic util, deoarece ele permit utilizarea unor 
secvenţe de învăţare care sunt controlate raţional si emoţional. Deoa- 

rece conţinuturile acestui tip de interiorizare au o realitate fragilă şi 
nesigură subiectiv în comparaţie cu interiorizările din socializarea pri¬ 
mară, pentru a produce identificarea şi inevitabilitatea necesare 
trebuie elaborate, în unele cazuri, tehnici speciale. Necesitatea unor 
asemenea tehnici poate fi implicită, în funcţie de procesul de învăţare 
şi aplicare a conţinuturilor interiorizării, sau poate fi postulată din exte¬ 
rior, conform intereselor personalului care administrează procesul de 

socializare respectiv. De exemplu, un individ care doreşte să devină 
un muzician desăvârşit trebuie să se adâncească în subiectul stu- 

1 

diului săuîntr-o măsură incomparabil mai mare decât un individ care 
se pregăteşte să devină inginer. Educaţia pentru inginerie se poate 
înfăptui eficient prin procese formale, foarte raţionale şi lipsite de 
emoţie. Educaţia muzicală implică, dimpotrivă, o mult mai mare iden¬ 
tificare cu un maestru şi o mult mai profundă concentrare în realitatea 
muzicală. Această distincţie provine din deosebirile intrinseci exis¬ 
tente între cunoaşterea inginerească şi cea muzicală, precum şi din 
diferenţele dintre mediile sociale în care aceste două corpusuri de 
cunoştinţe sunt aplicate practic. La fel, un revoluţionar de profesie are 
nevoie de un grad incomparabil mai înalt de identificare şi de inevi¬ 
tabilitate decât un inginer. în acest caz, însă, necesitatea provine nu 
din proprietăţile intrinseci ale cunoaşterii înseşi, care poate fi destul 
de simplă şi firavă în acest context, ci din angajarea personală cerută 
unui revoluţionar în funcţie de interesele mişcării. Uneori, necesitatea 
unor asemenea tehnici de intensificare se poate datora atât unor 
factori intrinseci, cât şi unora extrinseci. Un exemplu ar putea fi oferit 
de socializarea personalului religios. 

Tehnicile aplicate în astfel de cazuri sunt destinate să intensifice 
încărcătura afectivă a procesului de socializare. De obicei, ele implică 
instituţionalizarea unui proces complicat de iniţiere, un noviciat, în 
cursul căruia individul ajunge să se angajeze complet în realitatea 
care se află în curs de interiorizare. Atunci când procesul necesită 
transformarea efectivă a realităţii „de acasă 11 a individului, el reuşeşte 
să reproducă cât se poate de fidel caracterul socializării primare, aşa 
cum vom vedea mai jos. Dar, chiar dacă o astfel de transformare lip¬ 
seşte, socializarea secundară accentuează componenta afectivă în 
măsuraîn care concentrarea sau angajarea în noua realitate este defi¬ 
nită instituţional ca necesară. Relaţionarea individului cu personalul 
care socializează devine în mod corespunzător plină de „semnifica¬ 
ţie 11 , adică personalul socializator dobândeşte, în raport cu individul 

supus socializării, trăsăturile unor alţi semnificativi. Individul se anga¬ 
jează apoi în mod total în noua realitate. El „se abandonează 11 muzicii, 
revoluţiei, credinţei nu doar parţial, ci cu ceea ce reprezintă subiec¬ 
tiv „întreaga lui fiinţă". Zelul cu care se sacrifică este consecinţa 
ultimă a acestui gen de socializare. 

O circumstanţă importantă care ar putea impune necesitatea unei 
astfel de intensificări o oferă competiţia dintre persoanele care defi¬ 
nesc realitatea în diferite instituţii. în cazul pregătirii de revoluţionar, 
problema intrinsecă constă în a socializa individul în cadrul unei con- 
tradefiniţii a realităţii - adică împotriva definiţiilor date de legitimatorii 
„oficiali 11 ai societăţii. O intensificare va trebui însă să apară şi în socia¬ 
lizarea muzicianului într-o societate care oferă o competiţie strânsă 
în privinţa valorilor estetice ale comunităţii muzicale. De exemplu, se 
poate presupune că un muzician în formare din America de azi tre¬ 
buie să se dedice muzicii cu o intensitate emoţională care nu ar fi fost 

necesară în Viena secolului al XlX-lea, tocmai pentru că în situaţia 
actuală există o puternică competiţie, care subiectiv poate apărea 
sub forma unei lumi „materialiste 11 şi cu o „cultură de masă 11 , ca o 
lume a concurentei dure ca o „cursă de şoareci 11 . La fel, într-o situaţie 
pluralistă, educaţia religioasă impune necesitatea unor tehnici „arti¬ 
ficiale 11 de accentuare a realităţii, care nu ar fi necesare într-o situaţie 
dominată de un monopol religios. încă şi azi este „natural 11 să devii 
preot catolic la Roma, într-un mod care nu este valabil în America. Ca 
urmare, seminariile teologice americane sunt nevoite să facă faţă 
unei „realităţi care alunecă 11 şi, în acelaşi timp, să inventeze tehnici 
pentru a face aceeaşi realitate să „reziste 11 . Nu este deci surprinzător 
că ele au recurs la expedientul facil de a-şi trimite studenţii cei mai 
promiţători la Roma pentru o vreme. 

Variaţii asemănătoare pot apărea însă şi într-un context instituţio¬ 
nal, în funcţie de sarcinile atribuite diferitelor categorii de personal. 
Astfel, nivelul obligaţiilor militare cerut ofiţerilor de carierădiferă mult 
de cel solicitat recruţilor în termen, fapt clar reflectat în procesul lor 

de instruire. La fel, directorii şi funcţionarii cu rang mai mic dintr-o 
instituţie sau psihanalistul şi lucrătorul social au obligaţii diferite faţă 
de realitatea instituţională. Un director trebuie să fie „integru politic 11 
într-un fel care nu i se cere şefului biroului de dactilografie, iar psih¬ 
analistul este supus unei „analize didactice 11 care îi este doar sugerată 
lucrătorului social. Prin urmare, în instituţii complexe există sisteme 
foarte diferenţiate de socializare secundară, adaptate sensibil la dife¬ 
ritele cerinţe ale variatelor categorii de personal instituţional . 16 

Distribuirea instituţionalizată a sarcinilor între socializarea primară 
si cea secundară variază concomitent cu distribuirea socială a cu- 
noaşterii. Atâta vreme cât aceasta este relativ simplă, aceeaşi agenţie 
instituţională poate trece de la socializarea primară la cea secundară 
şi o poate aplica pe cea din urmă într-o măsură considerabilă. în 
cazuri de mare complexitate, trebuie dezvoltate agenţii specializate 
în socializarea secundară, care să dispună de personal special pre¬ 
gătit în privinţa sarcinilor educative respective. Dacă un asemenea 
grad de specializare nu poate fi asigurat, pot apărea o serie de agenţii 
de socializare care îsi vor combina sarcinile. în acest ultim caz, de 
exemplu, se poate stabili ca la o anumită vârstă un băiat să fie mutat 
din cabana mamei sale în tabăra războinicilor, unde va fi instruit 
pentru a deveni cavalerist. Această necesitate nu atrage după sine 
implicarea totală a personalului educativ. Cavaleriştii mai vechi îi 
pot instrui pe cei tineri. Dezvoltarea sistemului educaţional modern 
constituie fără îndoială cea mai bună ilustrare a modului în care 
socializarea secundară se poate petrece sub auspiciile unor agenţii 
specializate. Declinul poziţiei familiei în raport cu socializarea se¬ 
cundară este prea bine cunoscut pentru a mai necesita detalierea 
sa aici . 17 


16 Studiile de sociologie ocupaţională, cum sunt cele realizate de Everett 
Hughes, oferă un material interesant asupra acestui aspect. 

17 Talcott Parsons, Essays in Sociological Theory, Pure and Applied, Free 
Press, Chicago, 1949, p. 233. 

c. Conservarea si transformarea realităţii subiective 

> j 

întrucât socializarea nu este niciodată completă, iar conţinuturile 
pe care ea le interiorizează ameninţă continuu realitatea lor subiec¬ 
tivă, pentru a păstra o anumită simetrie între realitatea obiectivă şi cea 
subiectivă orice societate viabilă trebuie să-şi elaboreze procedee de 
păstrare, de menţinere, de conservare a realităţii. Am discutat deja 
această problemă în legătură cu legitimarea. Ne vom concentra atenţia 
asupra apărării realităţii subiective, mai degrabă decât a celei obiec¬ 
tive, adică a realităţii aşa cum este ea percepută, captată în conştiinţa 
individuală, si nu a realităţii asa cum este ea definită instituţional. 

Socializarea primară interiorizează realitatea percepută ca inevita¬ 
bilă. Această interiorizare poate fi socotită ca reuşită dacă sentimen¬ 
tul de inevitabilitate este prezent în cea mai mare parte a timpului, cel 
puţin în perioada în care individul este activîn lumea vieţii cotidiene. 
Dar, chiar şi atunci când lumea vieţii cotidiene îşi păstrează in adu 
realitatea sa compactă şi dată ca atare, ea este ameninţată de situa¬ 
ţiile limită ale experienţei umane, care nu pot fi complet cuprinse în 
activitatea zilnică. Există mereu prezenţa obsedantă a metamorfo¬ 
zelor, acelea rememorate în prezent şi acelea care sunt doar resimţite 
ca nişte posibilităţi sinistre. Mai există, de asemenea, definiţii concu¬ 
rente ale realităţii, mai direct ameninţătoare, care pot fi întâlnite în 
viaţa socială. Una este ca un soţ credincios familiei să viseze noaptea 
orgii, despre care nu poate vorbi, şi cu totul alta să vezi astfel de vise 
puse în aplicare de nişte libertini din cartier. Visele pot fi ţinute în caran¬ 
tină mai uşor în conştiinţă, ca un fel de „nonsens 11 de care poţi să te 
debarasezi uşor sau considerându-le simple aberaţii mentale regre¬ 
tate în tăcere; ele îşi păstrează caracterul de fantasmă în raport cu 
realitatea vieţii cotidiene. 0 acţiune reală asupra conştiinţei se im- 
pune cu mai multă tărie. De fapt, poate că această fantasmă trebuie 
distrusă înainte chiar de a avea de-a face cu ea în imaginaţie. în orice 
caz, ea nu poate fi negată aşa cum ai putea încerca să negi metamor¬ 
fozele situaţiilor limită. 

» 

Caracterul mai „artificial" al socializării secundare face ca realita¬ 
tea subiectivă a interiorizărilor sale să devină încă şi mai vulnerabilă 
faţă de definiţii concurenţiale ale realităţii, nu pentru că acestea nu 
ar fi luate ca valabile sau pentru că ar fi percepute ca mai puţin reale 
în viaţa cotidiană, ci pentru că realitatea lor este mai puţin adânc înră¬ 
dăcinată în conştiinţă şi, prin urmare, mai susceptibilă de a fi înlătu¬ 
rată. De exemplu, atât prohibiţia nudismului, care este legată de un 
sentiment de pudoare şi este interiorizată în cursul socializării pri¬ 
mare, cât şi canoanele îmbrăcării corecte în diferite ocazii sociale, 
care sunt dobândite ca interiorizări secundare, sunt luate ca atare în 
viaţa cotidiană. Atât timp cât ele nu sunt puse la îndoială din punct 
de vedere social, nici una nu ridică probleme individului. Pentru a 
se cristaliza ca o ameninţare la adresa realităţii date si a automatis- 

j i j 

melor sale, provocarea trebuie să fie însă mai puternică în primul caz 
decât în cel din urmă. O schimbare relativ minoră a definiţiei realităţii 
ar fi suficientă unui individ ca să considere că e acceptabil să meargă 
la birou fără cravată. Ar fi nevoie de o modificare cu mult mai drastică 
ca să-l convingi să meargă acolo, în mod firesc, fără nici un fel de 
haine pe el. Cea dintâi schimbare poate fi mediată social doar printr-o 
schimbare a serviciului - să zicem, dintr-un campus universitar la 
tară. Cea din urmă ar avea însă nevoie de o revoluţie în mediul indi- 

j » 

vidului; ea ar putea fi percepută ca o transformare profundă, probabil 
după o acerbă rezistenţă iniţială. 

Realitatea interiorizărilor secundare este mai puţin ameninţată de 
situaţiile limită, deoarece ea nu prezintă de obicei importanţă pentru 
acestea. Tot ce se poate întâmpla este ca o asemenea realitate să fie 
percepută ca banală tocmai pentru irelevanţa sa în situaţii limită. Se 
poate spune, de exemplu, că iminenţa morţii ameninţă profund reali¬ 
tatea autoidentificărilor unui om ca fiinţă morală sau în calitate de 
creştin. într-o situaţie asemănătoare, autoidentificarea unui individ 
ca şef adjunct Ia raionul de galanterie feminină al unui magazin uni¬ 
versal nu este atât ameninţată, cât banalizată. Dimpotrivă, se poate 
spune că păstrarea interiorizărilor primare în faţa unor situaţii limită 



Societatea ca realitate subiectivă 201 


constituie un test al realităţii lor subiective. Un astfel de test ar fi destul 
de irelevant dacă ar fi aplicat celor mai multe socializări secundare. 
Are sens să mori în calitate de om, dar nu are sens să mori în calitate 
de şef adjunct al unui raion de galanterie. Oriunde există o aşteptare 
socială ca interiorizările secundare să aibă un asemenea grad de 
persistenţă la realitate, atunci când sunt puse în faţa unor situaţii limită, 
trebuie intensificate şi întărite procedurile de socializare necesare, 
în modul discutat mai înainte. Drept exemplu pot fi citate din nou 
procesele de socializare secundară religioasă şi militară. 

Este important în acest punct să facem o distincţie între două 
tipuri de conservare a realităţii - conservarea de rutină şi conservarea 
de criză. Cea dintâi este destinată să păstreze realitatea interiorizată 
în viaţa de zi cu zi, iar cea de a doua numai în situaţii de criză. Amân¬ 
două implică în fond un proces similar, dar anumite deosebiri merită 

să fie totuşi menţionate. 

» » 

Aşa cum am văzut, realitatea vieţii cotidiene se conservă prin ea 
însăsi intrând în rutină, care constituie esenţa institutionalizării. Din- 
colo de aceasta, însă, realitatea vieţii cotidiene se reafirmă continuu 
prin interacţiunea individului cu ceilalţi. Realitatea se interiorizează 
mai întâi printr-un proces social şi tot la fel, prin procese sociale, ea 
se păstrează în conştiinţă. Acestea din urmă nu diferă prea mult de 
cele din interiorizările anterioare. Şi ele reflectă de asemenea faptul 

de bază că realitatea subiectivă trebuie să reziste în relaţia cu o reali- 

> 

tate obiectivă care a fost deja definită social. 

în procesul social de conservare a realităţii putem să facem o dis¬ 
tincţie între alţii semnificativi si alţii mai puţin importanţi. 18 Toţi sau cel 

puţin cei mai mulţi dintre ceilalţi întâlniţi de individ în viata cotidiană 

* > > > > > 

]i \nCharacter and Social Structure, Harcourt, BraceandCo., New York, 1953, 
Hans H. Gerth şi C. Wright Mills propun termenul de „alţi intimi" în locul celui 
de „alţi semnificativi" angajaţi în conservarea realităţii în viaţa adultă. Preferăm 
să nu folosim acest termen, datorită similarităţii sale cu Intimsphăre, care a fost 
folosit abundent în sociologia germanofonă şi care are o conotaţie foarte diferită. 

contribuie la reafirmarea propriei realităţi subiective. Acest lucru se 
petrece chiar şi în situaţii „nesemnificative 11 , cum ar fi călătoria cu 
un tren local de navetişti. Individul s-ar putea să nu cunoască pe 
nimeni din tren şi s-ar putea să nu intre cu nimeni în vorbă. Şi cu toate 
acestea, mulţimea de navetişti reafirmă structura de bază a vieţii sale 
cotidiene. Prin comportarea lor generală, navetiştii îl scot pe individ 
din realitatea mahmurelii sale matinale şi îi spun, în termeni duri, că 
lumea e făcută de bărbaţi serioşi care merg la lucru, care au respon¬ 
sabilităţi şi program de lucru la calea ferată New Haven sau la ziarul 
New York Times. Chiar ziarul din mână îi reafirmă limitele cele mai 
largi ale realităţii permise individului. începând cu buletinul meteo 
şi până la reclamele comerciale, ziarul îl asigură că el se află în cea 
mai reală lume posibilă. în acelaşi timp, susţine statutul subreal al 
confuziilor trăite înainte de micul dejun: forma stranie a unor obiecte 
pretins familare după trezirea dintr-un coşmar, şocul nerecunoaşterii 
propriului obraz în oglinda din baie, bănuiala, care nu va putea fi 
niciodată rostită cu voce tare, că soţia şi copiii ar fi nişte străini miste¬ 
rioşi, veniţi de aiurea. Majoritatea indivizilor sensibili la asemenea 
terori metafizice reusesc să le exorcizeze într-o anumită măsură în 
timpul ritualurilor lor matinale, astfel că realitatea vieţii cotidiene este 
în cele din urmă restabilită prudent în momentul în care pornesc spre 
birou. Realitatea devine însă de încredere abia după ce individul 
nostru pătrunde în comunitatea anonimă a trenului de navetişti şi 
atinge apogeul la sosirea în Gara Centrală. Ergo sum, acum individul 
poate păşi liniştit spre birou, vorbindu-şi doar în gând, dar pe deplin 
treaz şi sigur pe el. 

Ar fi deci o greşeală să presupunem că numai alţii semnificativi 
ajută la conservarea realităţii subiective. Ceilalţi semnificativi ocupă 
totuşi o poziţie centrală în economia conservării realităţii. Ei sunt 
foarte importanţi pentru confirmarea continuă a unui element crucial 
al realităţii, numit identitate. Pentru a-şi păstra încrederea că este 
ceea ce el crede că este, individul are nevoie nu numai de confir¬ 
marea implicită a identităţii sale, pe care o oferă chiar şi contactele 

ocazionale de zi cu zi, ci şi de confirmarea explicită şi cu încărcătură 
emoţională pe care alţii săi semnificativi i-o acordă. în exemplul dina¬ 
inte, funcţionarul avut în vedere va căuta probabil o astfel de confir¬ 
mare în familie sau printre persoanele apropiate (vecini, enoriaşi, 
prieteni de la club etc.), chiar dacă şi colegii de muncă pot îndeplini 
acest rol. Dacă, pe deasupra, are şi o aventură cu secretara lui, identi¬ 
tatea sa este nu numai confirmată, ci şi amplificată. Asta înseamnă 
că individului îi place să i se confirme identitatea. Acelaşi proces e 
caracteristic şi confirmării identităţilor care individului nu-i plac. Până 
şi cunoştinţele întâmplătoare pot confirma autoidentificarea sa ca 
ratat fără speranţă, dar soţia, copiii şi secretara o ratifică cu o finalitate 
decisivă. în ambele cazuri, procesul care duce de la definirea reali¬ 
tăţii obiective la conservarea realităţii sale subiective este similar. 

i i 

Alţii semnificativi din viaţa individului sunt agenţii principali ai con¬ 
servării realităţii sale subiective. Alţii mai puţin semnificativi operează 
ca un fel de „cor“. Soţia, copiii şi secretara reafirmă solemn în fiecare 
zi că individul este un om excepţional sau un ratat fără speranţă; 
mătusile, bucătarul si băiatul de la lift susţin si ei acest calificativîntr-o 
măsură sau alta. E posibil, bineînţeles, ca între toţi aceşti oameni să 
apară anumite dezacorduri. în asemenea cazuri, individul este con¬ 
fruntat cu o problemă de consecvenţă, pe care de obicei o rezolvă 
modificându-şi fie propria realitate, fie relaţiile implicate în conser¬ 
varea realităţii. El poate alege fie să-şi accepte identitatea ca pe un 
eşec, fie să-si concedieze secretara, fie să divorţeze de soţie. El ar 
putea recurge şi la degradarea unora dintre aceşti oameni din statutul 
lor de alţi semnificativi, orientându-se spre alţii care să-i ofere confir¬ 
mări semnificative ale realităţii sale - de pildă, spre psihanalist sau 
spre vechii prieteni de la club. în organizarea acestor relaţionări pen¬ 
tru conservarea realităţii intervin multe complicaţii posibile, îndeo¬ 
sebi într-o societate foarte dinamică şi diferenţiată după roluri. 19 

19 în privinţa acestui aspect, vezi din nou lucrările lui Goffman, ca şi pe cele 
ale lui David Riesman. 

Relaţia dintre ceilalţi semnificativi si „cor“ în conservarea realităţii 
este o relaţie dialectică. Altfel spus, aceşti factori interacţionează atât 
între ei, cât si cu realitatea subiectivă la a cărei confirmare contribuie. 
O identificare clar negativă din partea unui mediu mai larg poate 
afecta foarte serios, în cele din urmă, identificarea oferită de alţii 
semnificativi: atunci când până şi băiatul de la lift nu i se mai adre¬ 
sează individului cu „domnule 11 , iar soţia renunţă la identificarea lui 
ca fiind un om remarcabil. Şi invers, ceilalţi semnificativi pot influenţa 
eventual mediul mai larg - o soţie „fidelă 11 poate constitui o „achiziţie 
de valoare 11 atunci când individul urmăreşte să i se recunoască o anu- 

î 

mită identitate printre asociaţii de afaceri. Prin urmare, conservarea 
realităţii si confirmarea realităţii implică totalitatea situaţiilor sociale 
ale individului, deşi alţii semnificativi ocupă o poziţie privilegiată în 
aceste procese. 

Importanţa relativă a altor semnificativi şi a „corului 11 poate fi cel 
mai uşor percepută având în vedere cazurile de neconfirmare a rea¬ 
lităţii subiective. Luată în sine, o acţiune de neconfirmare a realităţii 
de către soţie are o putere cu mult mai mare decât o acţiune similară 
a unei cunoştinţe ocazionale. Acţiunile acesteia din urmă trebuie să 

i i i 

aibă o anumită consistenţă pentru a căpăta potenţa celei dintâi. Păre¬ 
rea repetată de cel mai bun prieten, că ziarele nu relatează suficient 
progresele companiei individului, pot cântări mai mult decât aceeaşi 
părere exprimată de frizerul lui. Cu toate acestea, aceeaşi părere 
exprimată succesiv de zece cunoştinţe ocazionale poate începe să 
predomine în raport cu opinia contrară a prietenului cel mai bun. 
Cristalizarea la care se ajunge subiectiv ca rezultat al acestor definiţii 
diferite ale realităţii va determina deci modul în care individul va 

j 

reacţiona într-o dimineaţă, la intrarea în compartimentul său, din 
trenul matinal de navetişti, a unui grup de chinezi încruntaţi, tăcuţi, 
cu genţi diplomat, adică va determina ponderea pe care individul o 
acordă fenomenului în propria definiţie a realităţii. Luând un alt 
exemplu, dacă individul este credincios catolic, realitatea credinţei 

sale nu poate fi ameninţată de colegii săi de birou atei. Este foarte 
posibil însă ca ea să fie ameninţată dacă soţia este atee sau de altă 
confesiune. Este prin urmare logic ca într-o societate pluralistă bise¬ 
rica catolică să tolereze în viaţa economică şi politică o mare varietate 
de asocieri interconfesionale, dar să se opună în continuare căsăto¬ 
riilor interconfesionale. în general vorbind, în situaţiile în care există 
competiţie între diferite agenţii de definire a realităţii pot fi tolerate 
tot felul de relaţii între grupuri secundare şi competitorii lor - atâta 
vreme cât în cadrul grupurilor primare există relaţii ferm stabilite, în 
care o anumită realitate este reafirmată continuu împotriva competi¬ 
torilor. 20 Modul în care biserica catolică s-a adaptat la situaţia plura¬ 
listă din America constituie un excelent exemplu. 

Modalitatea cea mai importantă pentru conservarea realităţii este 
conversaţia. Viaţa cotidiană a individului poate fi privită ca o activare 
continuă a aparatului conversaţional, care menţine, modifică şi recon¬ 
struieşte continuu realitatea sa subiectivă. 21 Prin conversaţie se înte- 

i > > 

lege, în principal, faptul că oamenii vorbesc între ei. Această accepţie 
nu neagă bogata paletă a comunicărilor nonverbale care însoţesc 
vorbirea. Vorbirea păstrează însă o poziţie privilegiată în ansamblul 
aparatului conversaţional. Este totuşi important să subliniem că în 
conversaţie conservarea realităţii este în cea mai mare parte impli¬ 
cită, nu explicită. în mare parte, conversaţia nu recurge la multe 
cuvinte pentru a defini natura lumii. Se poate mai curând spune că 
ea are loc pe fundalul unei lumi luate ca atare în mod tacit. Astfel, 
un schimb de cuvinte ca: „Ei bine, e timpul să plec la gară“ şi „Bine, 
dragă, o zi bună la birou! 11 implică o întreagă lume, în cadrul căreia 

20 Noţiunile de „grup primar" şi de „grup secundar" sunt preluate de la 
Cooley. în acest punct, respectăm sensul curent din sociologia americană. 

21 Asupra noţiunii de „aparat conversaţional", vezi Peter L. Berger şi Hans- 
fried Kellner, „Marriage and the Construction of Reality", în Diogenes, voi. 46 
(1964), p. 1. Friedrich Tenbruck (op. cit.) discută detaliat funcţia îndeplinită de 
reţelele de comunicaţie în conservarea realităţilor obişnuite. 

aceste propoziţii simple au un înţeles adânc. în virtutea acestei impli¬ 
caţii, expresiile de mai sus confirmă realitatea subiectivă a acestei lumi. 

Dacă se acceptă acest lucru, se poate vedea uşor că o mare parte 
din conversaţiile zilnice, dacă nu chiar toate, contribuie la conserva¬ 
rea realităţii subiective. Masivitatea lor este realizată, într-adevăr, prin 
acumularea si corelarea logică a unor conversaţii uşoare - conversaţii 
care îşi pot permite să fie uşoare tocmai pentru că se referă la deprin¬ 
derile lumii date. Pierderea acestei uşurinţe semnalează o ruptură în 
rutina cotidiană şi, cel puţin potenţial, o ameninţare pentru realitatea 
considerată dată. Astfel, ne putem imagina efectul asupra conver¬ 
saţiei a unui schimb de replici ca: „Ei bine, e timpul să plec la gară“, 
„Bine, dragă, dar nu uita să iei cu tine pistolul". 

Aparatul conversaţional conservă tot timpul realitatea, darîn ace¬ 
laşi timp o şi modifică continuu. Sunt eliminate şi adăugate seg¬ 
mente, care slăbesc astfel unele sectoare ale realităţii date si întăresc 
altele. în acest fel, realitatea subiectivă a ceva despre care nu se vor¬ 
beşte niciodată ajunge să se şubrezească. Una este să te angajezi 
într-unact sexual brutal şi penibil şi alta este să discuţi despre acesta, 
înainte sau după. Şi invers, conversaţia conturează clar elemente care 
înainte erau percepute într-un mod neclar şi la repezeală. Poţi avea 
dubii cu privire la religia cuiva; aceste îndoieli devin reale într-un mod 
cu totul diferit atunci când discuţi despre ele. Te „lămureşti prin vorbe 11 
asupra acestor dubii, care sunt obiectivate ca realitate în propria con¬ 
ştiinţă. în general, aparatul conversaţional conservă realitatea prin 
„punerea în discuţie 11 a diferitelor elemente ale experienţei şi prin 
atribuirea unui loc precis acestora în lumea reală. 

Această capacitate a conversaţiei de a genera realitate este deja 
dată prin existenţa obiectivizării lingvistice. Am văzut mai înainte cum 
limbajul obiectivizează lumea, transformând panta rhei -ul experi¬ 
enţei într-o ordine bine închegată. în stabilirea acestei ordini, limbajul 
realizează o lume, în dublul sens al cuvântului, de percepere şi de 
producere. Conversaţia este tocmai actualizarea acestei virtualităţi a 

limbajului în situaţiile fată în fată ale existentei individuale. în conver- 
saţie, obiectivizările limbajului devin obiecte ale conştiinţei individuale. 
Prin asta, utilizarea unui acelaşi limbaj pentru obiectivizarea experien¬ 
ţei biografice în curs de desfăşurare constituie un act fundamental 
de conservare a realităţii. în sensul cel mai larg, toţi cei care folosesc 
acelaşi limbaj sunt „alţi păstrători ai realităţii 11 . Semnificaţia acestui 
lucru poate fi şi mai mult diferenţiată în funcţie de ceea ce se înţelege 
prin „limbă comună 11 - de la limbajele idiosincratice de grup ale socie¬ 
tăţilor primitive la dialectele regionale sau de clasă ale unei comu¬ 
nităţi naţionale care se autodefineşte prin limbaj. Pentru individul care 
se întoarce spre puţinii indivizi care îi înţeleg aluziile la propriul grup 
există „reveniri la realitate 11 corespunzătoare, la acel segment unde 
accentul limbii sale este potrivit sau la o colectivitate mai mare care 
s-a autoidentificat cu o anumită tradiţie lingvistică - să zicem, reveni¬ 
rea în Statele Unite, în cartierul Brooklyn, printre foştii colegi de şcoală. 

Pentru a conserva eficient realitatea subiectivă, aparatul conversa¬ 
ţional trebuie să aibă continuitate si coerentă. Ruperea continuităţii 
sau a coerenţei introduce ipso fado o ameninţare pentru realitatea 
subiectivă respectivă. Am discutat deja expedientele la care poate 
apela individul pentru a înfrunta pericolul incoerenţei. Sunt, de ase¬ 
menea, disponibile şi diferite tehnici pentru a înfrunta ameninţarea 
cu discontinuitatea. Ca exemplu, am putea menţiona recursul la cores¬ 
pondenţă pentru a continua o conversaţie semnificativă în pofida 
distanţei. 22 Conversaţii diferite pot fi comparate între ele în funcţie de 
densitatea de realitate pe care o produc sau o conservă. în linii mari, 
o frecvenţă mare a conversaţiilor creşte capacitatea lor de a genera 
realitate, dar o frecvenţă mică poate fi compensată prin intensitatea 
conversaţiei. E posibil să-ţi vezi iubitul doar o dată pe lună, dar co- 
versaţia angajată atunci are o intensitate care compensează raritatea 
ei. Unele conversaţii pot fi, de asemenea, definite explicit şi legitimate 

22 în privinţa corespondenţei, vezi Georg Simmel, Soziologie, p. 287. 

ca având un statut privilegiat - cum ar fi discuţiile cu duhovnicul, cu 
psihanalistul sau cu o altă „autoritate 11 asemănătoare. în astfel de 
cazuri, „autoritatea 11 se bazează pe statutul cognitiv şi normativ supe¬ 
rior care i se atribuie acestor conversaţii. 

> 

Prin urmare, realitatea subiectivă este întotdeauna dependentă de 
structurile specifice de verosimilitate, adică de temelia socială pro¬ 
prie şi de procesele sociale necesare pentru conservarea ei. îţi poţi 
păstra propria autoidentificare ca om remarcabil numai într-un mediu 
care poate confirma această identitate. Poţi să-ţi păstrezi credinţa 
catolică numai dacă păstrezi o legătură semnificativă cu comunitatea 
catolică, întreruperea unei conversaţii semnificative cu mediatorii din 
aceleaşi structuri de verosimilitate ameninţând realităţile subiective 

» ) 5 

respective. Aşa cum ilustrează şi exemplul de mai sus privind cores¬ 
pondenţa, individul poate recurge la diferite tehnici de conservare a 
realităţii chiar şi în lipsa unei conversaţii reale, dar capacitatea aces¬ 
tor tehnici de a genera realitate este cu mult mai scăzută decât dis¬ 
cuţiile faţă în faţă pe care încearcă să le imite. Cu cât aceste tehnici 
sunt mai izolate de confirmările faţă în faţă, cu atât mai puţin vor con¬ 
serva ideea de realitate. Individul care a trăit mai multă vreme printre 
oameni cu o credinţă diferită de a sa si a fost izolat de comunitatea 

i > 

care împărtăşeşte credinţa lui continuă să se considere, să spunem, 
catolic. Prin rugăciune, practici religioase şi alte tehnici, fosta lui reali¬ 
tate catolică poate continua să fie relevantă din punct de vedere 
subiectiv pentru el. în orice caz, aceste tehnici îl pot susţine în con¬ 
tinua sa autoidentificare în calitate de catolic. Ele pot însă deveni, 
subiectiv, goale de realitate „vie 11 , dacă nu sunt „revitalizate 11 prin con¬ 
tacte sociale cu alţi catolici. De fapt, un individ îşi aminteşte de obicei 
realităţile din trecut. Calea de a „reîmprospăta 11 aceste amintiri constă 
însă în a conversa cu cei care împărtăşesc relevanţa lor. 23 

23 în acest context, este relevantă noţiunea de „grup de referinţă 11 . Vezi ana¬ 
liza lui Merton a acestui aspect, în Social Theory and Social Structure. 

Structura de verosimilitate constituie de asemenea baza socială 
pentru suspendarea foarte precisă a îndoielii, fără de care definiţia 
realităţii respective nu poate fi păstrată în conştiinţă. în acest caz, au 
fost interiorizate şi sunt în permanenţă reafirmate sancţiuni sociale 
specifice împotriva acelor dubii care subminează realitatea. Una 
dintre aceste sancţiuni este ridiculizarea. Atâta vreme cât rămâne în 

i 

cadrul structurii de verosimilitate, individul se simte ridicol ori de câte 
ori se ivesc îndoieli subiective asupra realităţii respective. El ştie că 
ceilalţi ar zâmbi dacă le-ar exprima cu voce tare. El poate zâmbi în 
tăcere, în sinea lui, poate da din umeri mental - continuând să tră¬ 
iască în lumea astfel sancţionată. Evident, acest procedeu de autotera- 
pie va fi cu mult mai dificil de aplicat dacă structura de verosimilitate 
nu mai este disponibilă ca matricea sa socială. Zâmbetul va deveni 
atunci crispat şi, în cele din urmă, va fi probabil înlocuit cu o încrun¬ 
tare meditativă. 

în situaţii de criză, procedeele sunt în esenţă similare cu cele de 
conservare a rutinei, în afară de faptul că, în astfel de cazuri, confir¬ 
marea realităţii trebuie să fie explicită şi intensă. Deseori se apelează 
la tehnici de ritual. în timp ce individul confruntat cu o stare de criză 
poate improviza procedee proprii de conservare a realităţii, societatea 
însăşi stabileşte procedee specifice pentru situaţiile recunoscute ca 
prezentând riscul de erodare a realităţii. Printre aceste situaţii prede- 
finite se numără unele situaţii limită, dintre care moartea este cea 
mai importantă. Crize ale realităţii pot însă apărea într-un număr con¬ 
siderabil mai mare de cazuri decât cele impuse de situaţiile limită. 
Acestea pot fi atât colective, cât şi individuale, în funcţie de caracterul 
provocării aduse la adresa realităţii definite social. De exemplu, ritua¬ 
lurile colective de păstrare a realităţii pot fi instituţionalizate pentru 
vremuri cu catastrofe naturale, iar cele individuale pentru perioade 
de necazuri personale. Sau, ca să luăm un alt exemplu, pot fi elabo¬ 
rate procedee specifice de conservare a realităţii pentru a ţine sub con¬ 
trol străinii şi posibilele ameninţări pe care ei le-ar prezenta pentru 

realitatea „oficială 11 locală. E posibil ca individul să fie supus, după 
contactul cu un străin, unui ritual purificator complicat. Purificarea 
este interiorizată ca o negare subiectivă a realităţii alternative repre¬ 
zentate de străin. Tabuurile, exorcismele şi blestemele împotriva străi¬ 
nilor, ereticilor sau nebunilor servesc, de asemenea, la „igienizarea 
mentală 11 a individului. Violenţa acestor procedee de apărare va fi 
direct proporţională cu seriozitatea cu care este privită ameninţarea. 
Când contactele cu realitatea alternativă şi cu reprezentanţii săi devine 
frecventă, procedeele defensive îşi pot pierde caracterul de criză şi 
pot deveni obişnuite. Ori de câte ori întâlneşte un străin, de pildă, indi¬ 
vidul trebuie să scuipe de trei ori, uitând apoi cu totul întâmplarea. 

Tot ce s-a spus până aici despre socializare implică posibilitatea 
ca realitatea subiectivă să poată fi transformată. A te afla în societate 
implică deja un proces continuu de modificare a realităţii subiective. 
A vorbi despre transformare implică, aşadar, o discuţie asupra diferi¬ 
telor grade de modificare. Ne vom concentra asupra cazului limită, în 
care transformarea este aproape totală, adică individul „schimbă 
lumile 11 . După ce procesele implicate în acest caz limită vor fi clarifi¬ 
cate, cele din cazurile mai puţin extreme vor deveni mai uşor de înţeles. 

De regulă, transformarea este percepută subiectiv ca fiind totală. 
Aceasta este, desigur, mai degrabă o percepere eronată. Deoarece 
realitatea subiectivă nu este niciodată complet socializată, ea nu 
poate fi total transformată prin procese sociale. în orice caz, individul 
transformat va avea acelaşi corp şi va trăi în acelaşi univers fizic. Cu 
toate acestea, există cazuri de transformare care au aparenţa de a fi 
totale când sunt comparate cu altele care presupun modificări mai 
mici. Asemenea transformări vor fi numite alternări , 24 

Alternarea necesită existenţa unor procese de resocializare. Aceste 
procese sunt asemănătoare cu socializarea primară, deoarece ele 

24 Peter L. Berger, Invitation to Sociology, Doubleday-Anchor, Garden City, 
N.Y., 1963, p. 54. 

trebuie să restabilească în mod radical factorii importanţi ai realităţii 
şi, ca urmare, trebuie să reproducă în foarte mare măsură identifi¬ 
carea puternic afectivă cu personalul socializator specifică etapei 
copilăriei. Aceste procese diferă de socializarea primară deoarece nu 
pornesc ex nihilo şi, ca rezultat, trebuie să înfrunte o problemă de 
demontare, de dezintegrare a structurii nomice anterioare a realităţii 
subiective. Cum e posibil acest lucru? 

O „retetă“ reuşită de alternare trebuie să includă condiţii atât 
sociale, cât şi conceptuale, cele sociale servind ca o matrice pentru 
cele conceptuale. Condiţia socială cea mai importantă este disponi¬ 
bilitatea unei structuri de verosimilitate eficiente, adică existenta unei 
baze sociale care să servească drept „laborator 11 al transformării. 
Această structură de verosimilitate va fi mediată către individ cu aju¬ 
torul unor celorlalţi semnificativi, cu care el trebuie să stabilească o 
identificare puternic afectivă. Nici o transformare radicală a realităţii 
subiective (inclusiv a identităţii) nu este posibilă fără o astfel de iden¬ 
tificare, care va repeta în mod inevitabil experienţele copilăriei de 
dependentă emoţională fată de ceilalţi semnificativi. 25 Aceşti ceilalţi 
semnificativi sunt ghizi în noua realitate. Ei reprezintă structura de 
verosimilitate în rolurile pe care le îndeplinesc faţă de individ (roluri 
care sunt de obicei definite explicit prin prisma funcţiei lor de resocia- 
lizare) şi intermediază relaţiaîntre noua lume şi individ. Lumea indi¬ 
vidului îşi găseşte acum un punct de susţinere cognitiv şi efectiv în 
structura respectivă de verosimilitate. Din punct de vedere social, asta 

înseamnă concentrarea intensă a tuturor interacţiunilor semnificative 

> 

din cadrul grupului care întruchipează structura de verosimilitate, 
îndeosebi asupra personalului însărcinat cu resocializarea. 

25 Conceptul psihanalitic de „transfer 11 se referă tocmai la acest fenomen. 
Ceea ce nu înţelege însă psihanalistul care îl foloseşte este faptul că fenomenul 
poate fi întâlnit în orice proces de resocializare, în identificarea individului cu 
ceilalţi semnificativi care răspund de acesta, astfel încât din el nu se poate trage 
nici o concluzie în privinţa valabilităţii cognitive a „intuiţiilor 11 care apar într-o 
situaţie psihanalitică. 

Prototipul istoric al alternării este convertirea religioasă. Conside¬ 
raţiile de mai sus pot fi aplicate acesteia spunând că extra ecclesiam 
nulla salus. Prin salus înţelegem aici (cu scuzele de rigoare faţă de 
teologii care aveau altceva în minte când au introdus sintagma) realiza¬ 
rea empirică a convertirii. Convertirea poate fi efectiv menţinută ca 
plauzibilă numai în cadrul unei comunităţi religioase, acea ecclesia. 
Asta nu înseamnă că o convertire nu poate antedata afilierea la comuni¬ 
tate - Saul din Tars a căutat comunitatea creştină abia după „experienţa 
sa de la Damasc 11 . Dar nu acest fapt este important. A trăi experienţa 
convertirii nu înseamnă mare lucru. Important este să fii capabil să iei 
lucrul în serios şi după aceea, păstrând sensul verosimilităţii. Tocmai 
aici intervine comunitatea religioasă. Ea oferă structura de verosimili¬ 
tate indispensabilă noii realităţi. Cu alte cuvinte, Saul ar fi putut deveni 
Pa vel în singurătatea extazului religios, dar el ar fi putut rămâne Pa vel 

numai în contextul unei comunităţi creştine care l-ar fi recunoscut ca 

atare şi ar fi confirmat „noua fiinţă 11 în care el şi-a plasat această iden¬ 
titate. Aceastărelatie dintre convertire si comunitate nu este un feno- 

men exclusiv creştin (în ciuda trăsăturilor istorice specifice ale acestei 
ecclesia creştine). Nu poţi rămâne musulman în afara ’umma- ului 
islamic, budist în afara unei congregaţii de călugări sangha şi probabil 
nici hindus undeva în afara Indiei. Religia are nevoie de o comunitate 
religioasă, iar a trăiîntr-o lume religioasă presupune afilierea la această 
comunitate. 26 Structurile de verosimilitate ale convertirii religioase au 
fost imitate de instituţii laice de alternare. Cele mai bune exemple 
pot fi găsite în domeniile îndoctrinării politice şi psihoterapiei. 27 

26 La asta s-a referit Durkheim în analiza sa asupra caracterului inevitabil 
social al religiei. Nu vom folosi totuşi termenul său de „biserică" în loc de „comu¬ 
nitate morală" a religiei, deoarece el este potrivit numai pentru un caz istoric 
particular în instituţionalizarea religiei. 

27 Studiile asupra tehnicilor comuniste chineze de „spălare a creierului" sunt 
foarte ilustrative în privinţa tiparelor de bază ale alternării. Vezi, de exemplu, 
Edward Hunter, Brainwashing in Red China , Vănguard Press, New York, 1951. 

Structura d e verosimilitate trebuie să devină o lume a individului, 
înlăturând toate celelalte lumi, îndeosebi lumea în care individul 
„locuia 1 * înainte de opţiunea sa alternativă. Aceasta cere separarea 
individului de „locuitorii** celorlalte lumi, îndeosebi de „conlocuitorii** 
săi din lumea pe care a părăsit-o. La modul ideal, aceasta ar trebui 
să fie o separare fizică. Dacă nu este posibilă, din variate motive, 
separarea este stabilită prin definiţie, adică printr-o definire a acestor 
alţi care îi neagă (îi nihilează) pe primii. Individul aflat într-un proces 
alternativ se desprinde de lumea sa anterioară şi de structura de 
verosimilitate care a susţinut-o, chiar corporal, dacă se poate, sau cel 
puţin mental. în orice caz, el nu mai este „înghesuit laolaltă cu necre- 
dincioşii** şi în acest mod este protejat în faţa influenţei potenţial 
distrugătoare a realităţii pe care aceştia o pot exercita asupra lui. 0 
astfel de separare este foarte importantă în fazele timpurii ale alter¬ 
nării (faza „noviciatului**). De îndată ce noua realitate s-a coagulat, 
relaţiile circumspecte cu cei din afară pot fi reînnodate, deşi acei 
outsideri care au fost biografic semnificativi pentru el rămân încă 
periculoşi. Mai sunt şi cei care vor spune: „Hai, Saul, nu te amesteca 
cu ăştia!** şi s-ar putea să existe momente când vechea realitate pe 
care aceştia o invocă îmbracă forma tentaţiei. 

Prin urmare, alternarea implică o reorganizare a aparatului conver¬ 
saţional. Participanţii la conversaţii semnificative se schimbă. Iar în 

conversaţia cu noii alţi semnificativi realitatea subiectivă este alta. Ea 

este conservată prin discuţii continue cu ei sau în sânul comunităţii 
pe care aceştia o reprezintă. Mai simplu spus, asta înseamnă că acum 
individul trebuie să fie foarte grijuliu cu cine anume vorbeşte. Oame¬ 
nii si ideile care nu concordă cu noile definiţii ale realităţii sunt siste- 

» > > 

matic ocolite. 28 Deoarece acest lucru rareori poate fi înfăptuit cu deplin 

în Asylums, Goffman detaliază analiza, evidenţiind paralelismul dintre procedura 
respectivă şi psihoterapia de grup practicată în America. 

28 Şi în acest caz, vezi lucrările lui Festinger asupra evitării definiţiilor discre¬ 
pante ale realităţii. 

succes, chiar şi numai din cauza amintirilor despre realitatea anteri¬ 
oară, noua structură de verosimilitate va oferi de obicei variate proce¬ 
dee terapeutice împotriva unor tendinţe de „recădere în păcat". Aceste 
procedee urmează modelul general al terapiei, cum am văzut mai sus. 

Cea mai importantă cerinţă conceptuală pentru alternare este dis¬ 
ponibilitatea unui aparat legitimator pentru întreaga succesiune a 
transformărilor. Ceea ce trebuie legitimat nu este numai noua reali¬ 
tate, ci şi etapele în care ea este însuşită şi conservată, precum şi aban¬ 
donarea şi repudierea tuturor realităţilor alternative. Funcţia de negare 
a aparatului conceptual este foarte importantă, din cauza aspecte¬ 
lor legate de demontarea vechii realităţi, care trebuie soluţionate. 
Vechea realitate, precum şi colectivităţile şi ceilalţi semnificativi care 
mai înainte o mediaseră pentru individ trebuie să fie reinterpretate 
în cadrul aparatului legitimator al noii realităţi. Această reinterpretare 
produce o ruptură în biografia subiectivă a individului, de exemplu 
între „î.Hr.“ şi „d.Hr.“, „înainte de Damasc“ şi „după Damasc 11 . Orice 
este anterior situaţiei alternative este acum perceput ca ducând spre 
aceasta (ca un Vechi Testament, de exemplu, sau ca o praeparatio 
evangeliî), iar orice urmează, ca decurgând din această nouă reali¬ 
tate. Asta determină o reinterpretare a întregii biografii anterioare, 
după formula „Atunci credeam că... acum ştiu că“, şi deseori include 
proiectarea spre trecut a schemelor interpretative curente (formula 
pentru aceasta fiind: „Ştiam de pe atunci, deşi oarecum neclar... 11 ) şi 
motive care nu au fost subiectiv prezente în trecut, dar care acum 
sunt necesare pentru reinterpretarea a ceea ce s-a petrecut atunci 
(formula fiind: „Am făcut de fapt asta pentru că... “). Biografia dinainte 
de opţiunea de alternare este de regulă negată in tot o prin includerea 
sa într-o categorie negativă, care ocupă o poziţie strategică în noul 
aparat legitimator: „Pe când încă trăiam în păcat 11 , „Când încă aveam 
o conştiinţă burgheză 11 , „Când viaţa mea era încă supusă unor nece¬ 
sităţi nevrotice inconştiente 11 . Ruptura biografică este, prin urmare, 
identificată cu o separare cognitivă a întunericului de lumină. 

Pe lângă această reinterpretare in toto trebuie să mai existe şi rein- 
terpretări particulare ale unor evenimente şi persoane care au avut 
semnificaţie în trecut. Individul supus alternării s-ar afla desigur în 
situaţia cea mai bună dacă le-ar putea uita cu desăvârşire, măcar pe 
unele dintre ele. A uita complet este însă o treabă foarte grea. Se im¬ 
pune atunci o reinterpretare radicală a înţelesului acestor evenimente 
trecute şi a persoanelor întâlnite în biografia individului. întrucât este 
relativ mai uşor să inventezi lucruri care niciodată nu s-au întâmplat 
decât să le uiţi pe cele care au avut într-adevăr loc, individul poate 
fabrica şi insera evenimente oriunde ele sunt necesare pentru a 
armoniza trecutul rememorat cu cel reinterpretat. întrucât noua, şi 
nu vechea realitate îi apare acum ca dominant plauzibilă, el poate fi 
perfect „sincer 11 când aplică acest procedeu - la nivel subiectiv, el 
nu minte în ceea ce priveşte trecutul, ci doar îl aduce pe aceeaşi linie 
cu adevărul , care cuprinde acum, în mod necesar, atât prezentul, cât 
şi trecutul. întâmplător, acest aspect este foarte important dacă vrem 
să înţelegem corect cauzele care stau la baza falsificărilor şi măslui¬ 
rilor istoric recurente ale unor documente religioase. Şi persoanele, 
mai ales cele semnificative, sunt „reinterpretate 11 în acest mod. Aces¬ 
tea devin actori fără voie într-o dramă al cărui înţeles le rămâne în 

j 

mod necesar obscur, astfel încât, deloc surprinzător, ei resping de 
obicei o asemenea însărcinare. Asta este cauza pentru care profeţii 
nu au, de regulă, mare succes în ţara lor şi tocmai în acest context 
putem să înţelegem afirmaţia lui Iisus că adepţii lui trebuie să se 
lepede de taţii şi mamele lor. 

Nu va fi greu să propunem o „reţetă 11 specifică de alternare spre 
orice realitate imaginabilă, oricât ar fi aceasta de neverosimilă din 
punctul de vedere al cuiva din afară. Este posibil să prescriem proce¬ 
dee specifice pentru, să spunem, a-i convinge pe indivizi că pot comu¬ 
nica cu fiinţe din spaţiul extraterestru cu condiţia ca ei să respecte 
un post permanent numai cu peşte crud. Dacă doreşte, îi putem da 
cititorului mână liberă să pună la punct detaliile regulilor unei astfel 

de secte de ihtiologi. Această „prescripţie 11 va necesita construirea 
unei structuri ihtiologice de verosimilitate, bine separată de lumea 
exterioară şi dotată cu personalul socializator şi terapeutic necesar; 
elaborarea unui corpus de cunoştinţe ihtiologice, suficient de sofisti¬ 
cat pentru a putea explica de ce legătura, evidentă de la sine, dintre 
peştele crud şi telepatia galactică nu a fost descoperită până în acel 
moment; precum şi legitimările şi nihilările necesare pentru a face 
de înţeles trecerea individului spre acest mare adevăr. Dacă aceste 
procedee sunt aplicate cu grijă, de îndată ce individul a fost atras sau 
răpit şi sechestrat în institutul ihtiologic de spălare a creierului, succe¬ 
sul poate fi cu mare probabilitate garantat. 

Desigur că, în practică, între resocializarea pe care tocmai am dis¬ 
cutat-o şi socializarea secundară care se realizează pe baza interiori¬ 
zărilor primare, apar multe tipuri intermediare. în acest cadru, apar 
transformări parţiale ale realităţii subiective sau ale unor zone anume 
ale sale. Astfel de transformări parţiale sunt obişnuite în societatea 
contemporană, în contextul marii mobilităţi sociale şi al recalificării 
profesionale a indivizilor. 29 în acest caz, transformarea realităţii subiec¬ 
tive poate căpăta proporţii considerabile, ca în cazul în care individul 
devine membru al clasei superioare sau un medic recunoscut şi pe 
măsură ce interiorizează atributele proprii noii realităţi. Aceste transfor¬ 
mări nu devin de regulă resocializări propriu-zise. Ele sunt clădite pe 
baza unor interiorizări primare şi, în general, evită discontinuităţile 
abrupte în biografia subiectivă a individului. Drept rezultat, ele se con¬ 
fruntă cu dificultăţi în menţinerea consecventei între elementele ante- 
rioare si cele ulterioare ale realităţii subiective. Această dificultate, care 
lipseşte în această formă din resocializare şi care fracturează biografia 
subiectivă şi reinterpretează trecutul în loc să-l coreleze cu prezentul, 
devine cu atât mai serioasă cu cât socializarea secundară se apropie 

29 Thomas Luckmann şi Peter L. Berger, „Social Mobility and Personal Iden- 
tity“, în European Journal ofSociology, voi. V (1964), p. 331. 

mai mult de resocializare, fără să se confunde în fapt cu ea. Resocia- 
lizarea este un fel de tăiere a nodului gordian al problemei consec¬ 
ventei - renunţarea la consecventă si reconstruirea realităţii de novo. 

> ) r 

Procedeele de păstrare a consecvenţei implică de asemenea 
cârpeala cu elemente ale trecutului, nu o reparaţie capitală - o abord¬ 
are dictată de faptul că în astfel de cazuri există de obicei o asociere 
continuă cu persoane şi grupuri care mai înainte erau semnificative. 
Acestea continuă să se afle în anturaj, sunt gata să protesteze împo¬ 
triva unor reinterpretări prea fanteziste şi trebuie ele însele convinse 
că astfel de transformări, cum sunt cele care au tocmai avut loc, sunt 
plauzibile. De exemplu, în cazul transformărilor care apar în paralel 
cu mobilitatea socială, există scheme interpretative date, care explică 
tuturor celor interesaţi ceea ce li s-a întâmplat deja, fără a impune 
metamorfoza completă a individului respectiv. Astfel, părinţii unui 
asemenea individ „mobil în sus“ (un yuppie ) vor accepta anumite 
schimbări în purtarea şi atitudinile acestuia ca fiind necesare, posibile 
şi chiar dezirabile, un „acompaniament 11 al noului său statut în viaţă. 
„Se înţelege, vor conceda ei, lrving a fost nevoit să nu mai insiste asu¬ 
pra faptului că este evreu acum, când a ajuns un doctor de succes 
în cartier 11 ; „desigur 11 , se îmbracă şi vorbeşte altfel acum; „desigur 11 , 
acum votează cu Partidul Republican; „este de înţeles 11 că s-a căsă¬ 
torit cu o absolventă de la Colegiul Vassar - şi probabil tot o chestiune 
banală este şi faptul că acum îi vizitează foarte rar pe părinţi. Astfel 
de scheme interpretative, care pot fi găsite de-a gataîntr-o societate 
cu mare „mobilitate în sus 11 şi sunt deja interiorizate de individ, îna¬ 
inte să fie el însuşi mobil în fapt, garantează continuitatea biografică 
şi inconsecvenţele mărunte pe măsură ce acestea apar. 30 

Procedee similare apar în situaţii în care transformările sunt cu 
totul radicale, dar sunt definite ca temporare - de exemplu, în cadrul 

30 Noţiunile de „altă direcţie" a lui Riesman şi de „socializare anticipatorie" 
a lui Merton sunt relevante pentru acest aspect. 



218 Construirea socială a realităţii 


pregătirii militare ca recrut sau pe durata unei scurte spitalizări. 31 în 
acest caz, deosebirea de resocializarea deplină este uşor de obser¬ 
vat comparând situaţiile de mai sus cu ceea ce se întâmplă în pregă¬ 
tirea unui militar de carieră sau în socializarea unor bolnavi cronici, 
în primele cazuri, consecvenţa cu realitatea şi identitatea anterioară 
(existenţa ca cetăţean civil sau ca persoană sănătoasă) este deja 
stabilită prin presupunerea că indivizii respectivi vor reveni în cele 

din urmă la aceste situaţii sociale. 

> 

în general vorbind, se poate spune că procedeele implicate au 
caracteristici opuse. în resocializare, trecutul este reinterpretatîn aşa 
fel încât să se conformeze cu realitatea prezentă, cu tendinţa de a 
arunca spre trecut diferite elemente care au fost atunci subiectiv 
inaccesibile. în socializarea secundară, prezentul este interpretat în 
asa fel încât să rămână într-o relationare continuă cu trecutul, cu ten- 
dinţa de a minimaliza acele transformări care au avut deja loc. Altfel 
spus, pentru resocializare baza realităţii este prezentul, pe când pentru 
socializarea secundară, trecutul. 


31 Vezi eseurile asupra sociologiei medicale ale lui Eliot Freidson, Theodor 
J. Litman şi Julius A. Roth, în Arnold Rose (ed.), Human Behavior and Social 
Processes. 



2. Interiorizare si structură socială 

i 


Socializarea are întotdeauna loc în contextul unei structuri sociale 
specifice. Nu numai conţinutul său, dar şi măsura „succesului 11 său pre¬ 
supun anumite condiţii socio-structurale şi au consecinţe socio-struc- 
turale. Altfel spus, analiza micro-sociologică sau socio-psihologică a 
fenomenelor de interiorizare trebuie să aibă întotdeauna la bază înţe¬ 
legerea macro-sociologică a aspectelor lor structurale. 32 

La nivelul analizei teoretice desfăşurate aici, nu vom putea intra 
în detaliile unei discuţii despre variatele relaţionări empirice dintre 
conţinutul socializării şi configuraţiile socio-structurale. 33 Am putea 
totuşi formula câteva observaţii generale asupra aspectelor socio-struc¬ 
turale ale „succesului 11 socializării. Prin „socializare cu succes 11 sau 
„reuşită 11 înţelegem stabilirea unui grad mare de simetrie între reali¬ 
tatea obiectivă şi cea subiectivă (şi, bineînţeles, cu identitatea). Şi, 
reciproc, „socializarea nereuşită 11 trebuie înţeleasă prin prisma exis¬ 
tentei unei asimetrii între realitatea obiectivă si cea subiectivă. Asa 

i j > 

cum am văzut, o socializare reuşită pe deplin este antropologic impo¬ 
sibilă. Iar o socializare complet nereuşită este foarte rară, fiind limitată 

32 Raţionamentul nostru implică necesitatea unui fundal macrosociologic 
pentru analizele asupra interiorizării, adică a înţelegerii structurii sociale în 
cadrul căreia are loc interiorizarea. Psihologia socială americană modernă este 
debilitată de faptul că un astfel de cadru lipseşte în mare măsură. 

33 Gerth şi Mills, op. cit. De asemenea, Tenbruck, op. cit., care - în tipizarea 
pe care o face societăţilor primitive, tradiţionale şi moderne - atribuie un loc 
preeminent bazelor structurale ale personalităţii. 

doar la cazurile individuale în care nici măcar socializarea minimală 
nu reuşeşte, din cauza vreunei patologii organice extreme. Analiza 
noastră trebuie să se mărginească aşadar numai la momentele pro¬ 
gresive ale unui continuum, ai cărui poli sunt empiric de neatins. O 
asemenea analiză este totuşi utilă, deoarece permite unele concluzii 
generale despre condiţiile şi consecinţele unei socializări reuşite. 

Un succes maxim al socializării este probabil să apară în socie¬ 
tăţile cu o foarte slabă diviziune a muncii si cu o minimă distribuire 

i 1 

a cunoaşterii. în aceste condiţii, socializarea produce identităţi care 
sunt predefinite social şi foarte bine specializate. Deoarece fiecare 
individ este confruntat pe timpul vieţii cu acelaşi program instituţio¬ 
nal, întreaga putere a ordinii instituţionale se exercită, mai mult sau 
mai puţin egal, asupra fiecărui individ, producând în cele din urmă 
o masă de realitate obiectivă care trebuie interiorizată. Ca atare, iden¬ 
titatea este foarte profilată, în sensul că reprezintă pe deplin realita¬ 
tea obiectivă în cadrul căreia este localizată. Mai simplu spus, oricine 
este ceea ce se presupune că este. într-o asemenea societate, identi¬ 
tăţile sunt uşor de recunoscut, obiectiv si subiectiv. Nobilul este nobil 
si ţăranul este ţăran, atât în ochii celorlalţi, cât si în ochii săi. Nu există, 
aşadar, nici o problemă de identitate. O întrebare ca: „Cine sunt eu?“ 
este improbabil să se ridice în conştiinţa cuiva, deoarece răspunsul 
predefinit social este foarte real subiectiv şi este confirmat în mod 

consecvent în orice interacţiune socială. Asta nu înseamnă nicide- 

» 

cum că individul este mulţumit cu propria identitate. Poate că nicio¬ 
dată individului nu i-a plăcut să fie ţăran, de pildă. A fi ţăran atrage 
după sine tot felul de probleme, subiectiv reale, urgente şi prea puţin 
aducătoare de fericire. Dar măcar asta nu atrage după sine şi o pro¬ 
blemă a identităţii. Individul a fost un ţăran sărac, poate chiar unul 
răzvrătit. Dar era ţăran. Persoanele formate în asemenea condiţii nu 

i i 

par dispuse să se perceapă pe ele însele prin prisma unor „profun¬ 
zimi ascunse 11 , în sens psihologic. Şinele „de suprafaţă 11 diferă de cel 

„de adâncime 11 doar în funcţie de extinderea realităţii subiective, 

77 > > 7 

prezente în conştiinţă la un moment dat, nu printr-o diferenţiere per- 
manentăîntre „straturile 11 sinelui. De exemplu, ţăranul se percepe pe 
sine într-un rol anume bătându-şi nevasta şi în alt rol ploconindu-se în 
faţa nobilului pe moşia căruia trăieşte. în fiecare caz, celălalt rol, cel 
neasumat pe moment, este „sub suprafaţă 11 , adică nu se bucură de 
atentie în conştiinţa ţăranului. Dar nici unul dintre aceste roluri nu 

i i i i 

este fixat ca un sine „mai profund 11 sau „mai real 11 . Cu alte cuvinte, indi¬ 
vidul dintr-o astfel de societate nu numai că este ceea ce se presupune 
despre el că este, dar este aşa într-un mod unificat, „nestratificat 11 . 34 

în astfel de condiţii, socializarea nereuşită apare doar ca rezultat 
al unor accidente biografice, fie ele biologice sau sociale. De exem¬ 
plu, socializarea primară a copilului poate fi împiedicată de un handi¬ 
cap fizic care este stigmatizat social sau din cauza unui stigmat atribuit 
pe baza unor definiţii sociale. 35 Copilul handicapat sau orfan consti¬ 
tuie prototipuri ale unor astfel de cazuri. Există de asemenea posibili¬ 
tatea ca socializarea să fie împiedicată de deficienţe biologice, ca în 
cazul unei boli mentale grave. Toate aceste cazuri desemnează nişte 
indivizi ghinionişti. Ele nu oferă teren prielnic pentru instituţionali- 
zarea unor contraidentităţi sau a unor contrarealităţi. Acest fapt oferă, 
evident, măsura nenorocului prezent în asemenea biografii. într-o 
societate de acest fel, individul handicapat sau orfan nu are virtual 
nici o apărare subiectivă împotriva identităţii stigmatizante care i-a 
fost atribuită. El este ceea ce se spune despre el că este, atât faţă de 
el însuşi, cât şi faţă de ceilalţii săi semnificativi, dar şi pentru comu¬ 
nitatea lui ca întreg. El poate reacţiona, desigur, la această soartă cu 

34 Implicaţia importantă pe care o aduce acest lucru constăîn faptul că majo¬ 
ritatea modelelor psihologice, inclusiv cele din psihologia ştiinţifică contem¬ 
porană, au o aplicabilitate socio-istorică limitată. O altă implicaţie este că o 
psihologie sociologică ar trebui să fie în acelaşi timp şi o psihologie istorică. 

35 Erving Goffmann, Stigma, Prentice Hali, Englewood Cliffs, N.J., 1963. 
De asemenea, A. Kardiner şi L. Ovesey, The Mark ofOppression, Norton, New 
York, 1951. 

resentimente sau mânie, dar procedând astfel devine indezirabil prin¬ 
tre ai săi. Resentimentele şi mânia sa pot servi chiar pentru ratificarea 
definitivă a identităţii sale definite social ca fiinţă de categorie inferi¬ 
oară, pentru că semenii lui sunt, prin definiţie, mai buni şi sunt dea¬ 
supra unor asemenea emoţii brutale. El este încarcerat în realitatea 
obiectivă a societăţii lui, deşi această realitate este pentru el prezentă 

subiectiv într-un mod străin si trunchiat. Un astfel de individ va fi 

> 

socializat doar în mică măsură, adică va apărea un grad mare de asi¬ 
metrie între realitatea definită social în care este prins de fado, ca 
într-o lume cu totul străină, şi propria realitate subiectivă, care reflectă 
într-o mică măsură această lume. Această asimetrie nu va avea, totuşi, 
consecinţe structurale cumulative, deoarece îi lipseşte baza socială 
pe care să se cristalizeze într-o contralume, cu mănunchiul ei de con- 

traidentităti institutionalizate. Individul socializat nesatisfăcător este 

» > 

predefinit social ca un tip profilat, ca un handicapat, un orfan, un idiot 
etc. Prin urmare, orice autoidentificare contrară care s-ar putea ivi 
ocaziona] în propria conştiinţă este lipsită de structura de verosimilitate 
care ar putea-o transforma în ceva mai mult decât o fantezie efemeră. 

Contradefiniţiile incipiente ale realităţii şi identităţii sunt prezente 
de îndată ce astfel de indivizi formează grupuri stabile şi durabile 
social. Aceasta declanşează un proces de schimbare care va intro¬ 
duce o distribuire mai complexă a cunoaşterii. în grupul marginal de 
socializaţi nesatisfăcător poate începe obiectivarea unei contrareali- 
tăţi. Din acest moment grupul va iniţia propriile procese de socializare. 
De exemplu, într-o societate pot fi stigmatizaţi leproşii şi copiii lor. 0 
astfel de stigmatizare se poate limita doar la cei care sunt atinşi fizic de 
boală sau îi poate include şi pe alţii, în funcţie de definiţia socială - de 
pildă, pe oricine s-a născut în timpul unui cutremur. Astfel, indivizii pot 
fi definiţi ca leproşi prin naştere şi o astfel de definire poate afecta serios 
socializarea lor primară - când se află sub protecţia unei femei bătrâne 
si nebune, care îi tine în viată fizic, în afara comunităţii, si le transmite 
numai un minimum din tradiţiile instituţionale ale comunităţii. Atâta 

vreme cât astfel de indivizi, chiar dacă sunt puţini, nu formează o comu¬ 
nitate proprie, identităţile lor, atât obiective, cât şi subiective, vor fi 
predefinite în concordanţă cu programul instituţional pe care comu¬ 
nitatea îl stabileşte pentru ei. Ei vor fi doar leproşi, nimic altceva. 

Situaţia începe să se schimbe când există o leprozerie suficient 

de mare si de durabilă care să servească ca structură de verosimi- 

litate pentru unele contradefiniri ale realităţii - şi ale soartei de a fi 
lepros. A fi lepros, fie în sens biologic, fie în urma unei delimitări 
sociale ca atare, poate deveni un semn special al selecţiei divine. 
Indivizii împiedicaţi să interiorizeze complet realitatea comunităţii pot 
fi socializaţi în contrarealitatea coloniei de leproşi. Altfel spus, socia¬ 
lizarea nereuşită într-o lume socială poate fi însoţită de o socializare 
reuşită în altă lume. în fiecare etapă iniţială a unui asemenea proces 
de schimbare, cristalizarea contrarealităţii şi a contraidentităţii pot fi 
ferite de cunoaşterea comunităţii mai mari, care continuă să-i pre- 
definească şi să-i identifice pe aceşti indivizi ca leproşi şi nimic alt¬ 
ceva. Comunitatea mare nu ştie că „în realitate 11 ei sunt nişte copii aleşi 
ai zeilor. în acest punct, un individ definit ca lepros poate descoperi 
în el însuşi „profunzimi ascunse 11 . întrebarea „Cine sunt eu?“ poate 
deveni foarte simplă, deoarece doar două sunt răspunsurile pe care 
le are la dispoziţie - cel al bătrânei nebune („Eşti un lepros 11 ) şi cel 
al personalului socializator al propriei colonii de leproşi („Eşti fiul unui 
zeu 11 ). Pe măsură ce individul acordă în propria conştiinţă un statut 
privilegiat definiţiilor pe care colonia le dă realităţii şi lui însuşi, apare 
o ruptură între conduita sa „vizibilă 11 din comunitatea mai mare şi 
autoidentificarea sa „invizibilă 11 , ca fiind un individ cu totul deosebit. 
Cu alte cuvinte, în autoperceperea individului apare o scindare între 
„aparenţă 11 şi „realitate 11 . El nu mai este acum ceea ce se presupune 
despre el că este. El acţionează ca lepros, dar este fiul unui zeu. Dacă 
am duce acest exemplu cu un pas mai departe, până la punctul în 
care această fisură devine cunoscută în comunitatea generală, 
neleproasă, nu este greu să vedem că realitatea comunităţii va fi, de 

asemenea, influenţată de această schimbare. în cel mai rău caz, nu 
va mai fi la fel de uşor să recunoşti identitatea celor definiţi ca leproşi 
- nu mai poţi fi sigur dacă un individ astfel definit se identifică pe sine 
în acelaşi fel sau nu. în cel mai bun caz, nu va mai fi uşor să recunoşti 
identitatea nimănui - pentru că, dacă leproşii refuză să fie ceea ce 
se presupune că sunt, la fel pot face şi alţii; la fel de bine o poate face 
oricine. Dacă procesul pare ciudat la început, el este perfect exem¬ 
plificat de termenul găsit de Gandhi, de harijani, pentru „copiii lui 
Dumnezeu 11 , cei rătăciţi de hinduism. 

Atunci când în societate apare o distribuire mai complexă a cunoaş¬ 
terii, socializarea nereuşită poate fi rezultatul faptului că diferiţi alţi 

semnificativi mediază către individ realităţi obiective diferite. Altfel 

spus, socializarea nereuşită poate fi rezultatul eterogenităţii persona¬ 
lului socializator. Acest lucru se poate întâmpla în mai multe feluri. 
Pot exista situaţii în care toţi ceilalţi semnificativi din socializarea pri¬ 
mară mediază o realitate comună, dar din perspective foarte diferite. 
Desigur că, într-o anumită măsură, fiecare alt semnificativ are o per¬ 
spectivă diferită asupra realităţii comune, pur şi simplu în virtutea 
faptului că este un individ anume, cu o biografie proprie. Dar conse¬ 
cinţele pe care le avem în vedere aici apar numai când deosebirile 
dintre ceilalţi semnificativi se referă la tipurile lor sociale mai curând 
decât la idiosincraziile lor individuale. De exemplu, bărbaţii şi femeile 
din aceeaşi societate pot „locui 11 în lumi sociale foarte diferite. Chiar 
dacă atât bărbaţii, cât si femeile funcţionează ca alţi semnificativi în 
socializarea primară, ei mediază pentru copil realităţi uneori discre¬ 
pante. Dar acest lucru în sine nu duce la apariţia pericolului unei 
socializări nereuşite. Versiunile masculină si feminină ale realităţii 

sunt recunoscute social si această recunoaştere este de asemenea 

i j 

transmisă în socializarea primară. Astfel, versiunea masculină este 
predefinită ca dominantă pentru băieţi, iar cea feminină pentru fete. 
Copilul va şti care este versiunea care se referă la celălalt sex în măsura 
în care aceasta îi este mediată de alţii semnificativi din celălalt sex, 

dar nu se va identifica cu această versiune. Chiar si o distribuţie mini- 

» » 

mală de cunoştinţe stabileşte anumite competenţe pentru versiuni 
diferite ale realităţii comune. în cazul de mai sus, versiunea feminină 
este definită social ca neavând nici o autoritate în ceea ce-i priveşte 
pe băieţi. în mod normal, această definiţie a „locului specific 11 pe care 
îl are realitatea sexului opus este interiorizată de copil, care se iden¬ 
tifică „corect 11 cu realitatea care i-a fost atribuită. 

Dacă între definiţiile realităţii există o anumită competiţie, care des¬ 
chide posibilitatea de a alege între ele, „anormalitatea 11 devine totuşi 
o posibilitate biografică. Din cauza unor variate motive biografice, 
copilul poate face o „alegere greşită 11 . De exemplu, un băiat poate 
interioriza elemente „nepotrivite 11 , specifice lumii feminine, deoarece 
tatăl său este plecat în perioada crucială a socializării primare şi 
aceasta este realizată exclusiv de mama lui şi de cele trei surori mai 
mari. Acestea pot media pentru băiat definiţiile „corecte 11 juridic, în 
asa fel încât el să ştie că nu i se cere să trăiască în lumea femeilor. 

j > 

El se poate totuşi identifica cu aceasta. „Feminizarea 11 sa, rezultată din 
această situaţie, poate fi „vizibilă 11 sau „invizibilă 11 . în ambele cazuri 
va apărea o asimetrie între identitatea sa atribuită social şi identitatea 
sa subiectiv reală. 36 

0 societate va oferi, desigur, mecanisme terapeutice pentru a 
soluţiona astfel de cazuri „anormale 11 . Nu e nevoie să mai repetăm 
ceea ce am spus despre terapie, în afară poate de a sublinia că nece¬ 
sitatea unor mecanisme terapeutice creşte proporţional cu posibi¬ 
litatea dată structural a unei socializări nereuşite. în exemplul tocmai 
discutat, copiii socializaţi cu succes vor exercita presiuni asupra celor 
socializaţi „greşit 11 . Atât timp cât nu apare nici un conflict serios 
între definiţiile mediate ale realităţii, ci numai deosebiri între diferite 
versiuni ale aceleiaşi realităţi comune, şansele unei terapii reuşite 
sunt mari. 


36 Donald W Cory, The Homosexual in America , Greenberg, New York, 1951. 

O socializare nereuşită poate fi produsă de asemenea de medie¬ 
rea de către alţi semnificativi, în timpul socializării primare, a unor 
lumi foarte discrepante, contradictorii. Pe măsură ce distribuirea cunoş¬ 
tinţelor devine tot mai complexă, lumile discrepante devin accesibile 
şi pot fi mediate în socializarea primară de diferiţi alţi semnificativi. 
Acest lucru se întâmpla mai rar decât situaţia discutată, în care versiu¬ 
nile aceleiaşi lumi comune sunt distribuite printre persoanele socia- 
lizatoare, deoarece indivizii suficient de legaţi între ei (de exemplu, 
un cuplu căsătorit) ca să-şi asume sarcina socializării primare au inven¬ 
tat un fel de lume comună. Fenomenul totuşi apare şi prezintă un 
considerabil interes teoretic. 

De exemplu, un copil poate fi crescut nu numai de părinţii săi, ci 
şi de o doică recrutată dintr-un alt grup etnic sau dintr-o altă clasă 
socială. Să spunem că părinţii mediază pentru copil lumea unei aris¬ 
tocraţii care domină o anumită rasă, iar doica mediază lumea unei 
ţărănimi supuse de altă clasă. Este foarte posibil ca cele două medieri 
să recurgă la limbaje cu totul diferite, pe care copilul le învaţă simul¬ 
tan, dar care pentru părinţi şi pentru doică sunt reciproc neinteli¬ 
gibile. într-un asemenea caz, desigur că lumea parentală va fi prin 
definiţie dominantă. Copilul va fi recunoscut de toti cei interesaţi si 
de el însuşi ca aparţinând categoriei sociale a părinţilor săi, nu a doicii. 
Cu toate acestea, predefinirea competenţelor celor două realităţi poate 
fi dezechilibrată de diferite accidente biografice, ca şi în cazul primei 
situaţii discutate, doar că acum socializarea nereuşită atrage după 
sine posibilitatea unei alternări interiorizate, ca o trăsătură perma¬ 
nentă a autoperceperii subiective a individului. Alegerea potenţial 
accesibilă a copilului este în acest moment mai bine profilată, impli¬ 
când mai curând lumi diferite, nu doar versiuni diferite ale aceleiaşi 
lumi. Nu mai trebuie să spunem că, în practică, între cea dintâi şi cea 
de a doua situaţie pot exista diferite trepte. 

Atunci când în socializarea primară sunt mediate lumi foarte dis¬ 
crepante, individului i se pun în faţă o serie de identităţi profilate, 

percepute de el ca posibilităţi biografice veritabile. El poate deveni 
bărbat, asa cum este înţeles acest lucru de rasa A sau cum este înte- 
ies de rasa B. Acesta este momentul în care apare posibilitatea unei 
identităţi cu adevărat ascunse, greu de recunoscut în concordanţă cu 
tipizările accesibile obiectiv. Cu alte cuvinte, poate exista o asimetrie 
ascunsă social între biografia „publică 11 şi cea „privată 11 . Din punctul 
de vedere al părinţilor, copilul este pregătit pentru prima fază, prepa- 
ratorie, a ridicării la rangul de nobil cavaler. Fără ştirea acestora, dar 
susţinut de structura de verosimilitate oferită de subsocietatea doicii, 
copilul doar „mimează 11 acest proces, în vreme ce „în realitate 11 se 
pregăteşte pentru iniţiere în misterele religioase mai tainice ale cate¬ 
goriei sociale supuse. Discrepanţe asemănătoare apar în societatea 
contemporană în cadrul proceselor de socializare din familiile şi gru¬ 
purile nobiliare sau din alte grupuri de persoane cu interese identice, 
în ceea ce priveşte familia, copilul este gata să treacă de la gimnaziu 
la liceu. în alte grupuri cu interese comune, el este pregătit să treacă 
primul test de curaj furând un automobil. Se înţelege că astfel de situa¬ 
ţii prezintă riscul de a stârni conflicte sau sentimente de vinovăţie. 

Ipotetic, toţi oamenii devin, de îndată ce sunt socializaţi, virtuali 
„trădători ai lor înşişi 11 . Problema, inerentă unei asemenea „trădări 11 , 
se complică însă şi mai mult dacă provoacă suplimentar întrebarea 
care „sine 11 este trădat la un moment dat; o întrebare ce apare de 
îndată ce identificarea cu diferiţi alţi semnificativi include alţi gene- 
ralizaţi. Copilul îşi trădează părinţii atunci când se pregăteşte pentru 
mistere şi pe doică atunci când se pregăteşte de înnobilare, tot aşa 
cum îşi trădează grupul de interese pretinzând că este un tânăr 
„ascultător 11 şi studios, iar pe părinţi furând o maşină - fiecare trădare 
fiind însoţită de o „trădare fată de sine însusi 11 , în măsura în care el 
s-a identificat cu cele două lumi discrepante. în discuţia de mai 
înainte asupra alternării, am menţionat diferitele opţiuni pe care le 
are, deşi este clar că aceste opţiuni au o realitate subiectivă diferită 
atunci când sunt deja interiorizate în socializarea primară. Putem 

presupune că alternarea rămâne o ameninţare pentru întreaga viaţă, 
pentru orice realitate subiectivă care apare din asemenea conflicte, 
ca rezultat al unor variate opţiuni, o ameninţare apărută o dată pentru 
totdeauna în socializarea primară însăşi, simultan cu introducerea 
posibilităţii alternării. 

Posibilitatea apariţiei unui „individualism 11 (adică a unei alegeri 
individuale între realităţi şi identităţi discrepante) este direct legată 
de posibilitatea unei socializări nereuşite. Am afirmat deja că o socia¬ 
lizare nereuşită conduce la întrebarea: „Cine sunt eu?“ în contextul 

socio-structural în care socializarea nereuşită devine recunoscută ca 

> 

atare, aceeaşi întrebare poate apărea şi în privinţa individului socia¬ 
lizat cu succes , în virtutea reflecţiilor sale asupra celor socializaţi fără 
succes. Mai devreme sau mai târziu, el îi va întâlni pe cei cu „şinele 
ascuns 11 , pe „trădători 11 , pe cei care au trecut sau sunt în curs de a 
trece alternând între lumi discrepante. Printr-un fel de efect de oglin¬ 
dire, întrebarea i se poate pune lui însuşi, mai întâi sub forma: „Ia te 
uită, pentru numele lui Dumnezeu, şi eu mă pierd 11 şi, în cele din urmă, 
prin formula: „Dacă ei fac aşa, de ce n-aş face şi eu?“ Asta deschide 
o cutie a Pandorei cu alegeri „individualiste 11 , care, în cele din urmă, se 
vor generaliza indiferent dacă biografia individului a fost determinată 
de decizii „corecte 11 sau „greşite 11 . „Individualistul 11 se iveşte ca un tip 
social specific, care are, cel puţin, posibilitatea să migreze între un număr 
de lumi disponibile şi care şi-a construit conştient un sine din „materia¬ 
lul 11 pus la dispoziţie de un număr de identităţi care i s-au oferit. 

0 a treia situaţie importantă care conduce la o socializare nereu¬ 
şită apare atunci când există discrepanţe între socializarea primară 
şi cea secundară. Unitatea socializării primare se păstrează, dar în 
socializarea secundară apar, ca opţiuni subiective, realităţi şi identi¬ 
tăţi alternative. Opţiunile sunt limitate de contextul socio-cultural al 
individului. De exemplu, el poate dori să devină nobil, dar poziţia sa 
socială face ca această ambiţie să i se pară nebunească. Atunci când 
socializarea secundară a fost diferenţiată până la punctul în care 

devine posibilă dezidentificarea subiectivă de „propriul loc“ din socie¬ 
tate şi când, în acelaşi timp, structura socială nu-i permite să-şi capete 
identitatea aleasă subiectiv, individul are o evoluţie interesantă. Iden- 
titatea subiectiv aleasă devine o identitate fantezistă, obiectivată în 
conştiinţa individului ca fiind „şinele său real 11 . Astfel, oamenii au per¬ 
manent tot felul de dorinţe imposibil de înfăptuit. Particularitatea 
acestei fantezii constă însă în obiectivizarea, la nivelul imaginaţiei, a 
unei identităţi diferite de cea atribuită lui, în mod obiectiv si interio- 
rizată anterior, în cursul socializării primare. Este evident că orice 
răspândire mai largă a acestui fenomen poate introduce tensiuni şi 
nelinişte în structura socială, ameninţând programele instituţionale 
şi realitatea dată. 

O altă consecinţă foarte importantă, atunci când apare o discre¬ 
panţă între socializarea primară şi cea secundară, este posibilitatea 
ca individul să intre în relaţie cu lumi discrepante, calitativ diferite de 
relaţiile din situaţiile discutate mai sus. Dacă în socializarea primară 
apar lumi discrepante, individul poate opta să se identifice cu una 
dintre acestea, nu şi cu celelalte, un proces care, deoarece apare în 
socializarea primară, va fi foarte încărcat emoţional. Identificarea, dez¬ 
identificarea si alternarea vor fi însoţite de crize afective, deoarece 
depind de medierea altor semnificativi. Prezenţa unor lumi discrepante 
în socializarea secundară produce o configuraţie cu totul diferită. în 
socializarea secundară, interiorizarea nu are nevoie să fie însoţită de 
o identificare încărcată afectiv cu ceilalţi semnificativi; individul poate 
interioriza diferite realităţi fără a se identifica cu ele. Ca urmare, dacă 
în socializarea secundară apare o lume alternativă, individul poate 
opta pentru ea într-un fel manipulativ. S-ar putea vorbi în acest caz 
despre o alternare „la rece“. Individul interiorizează noua realitate, 
dar, în loc ca aceasta să fie propria realitate, este o realitate care va 
fi utilizată de el doar în anumite scopuri. în măsura în care acest lucru 
implică îndeplinirea unor anumite roluri, el păstrează o oarecare dis¬ 
tantă subiectivă fată de ele- adică „le amână 11 conştient si deliberat. 

Dacă un astfel de fenomen devine larg răspândit, ordinea instituţio¬ 
nală ca întreg începe să capete caracterul unei reţele de manipulări 
reciproce. 37 

O societate în care lumile discrepante sunt disponibile în regim 
„de piaţă 11 implică un spectru larg de identităţi şi de realităţi subiec¬ 
tive. Apare o conştiinţă din ce în ce mai generalizată a relativităţii tutu¬ 
ror lumilor, inclusiv a celei proprii, care este percepută acum ca „o 
lume 11 , mai degrabă decât „lumea 11 . Ca urmare, propria conduită a 
individului poate fi percepută ca „un rol 11 de care individul se poate 
detaşa în propria conştiinţă şi care poate fi „jucat 11 sub control. De 
exemplu, nobilul nu mai este nobil pur şi simplu, ci joacă rolul de a 
fi un nobil, şi aşa mai departe. Ca urmare, situaţia duce la consecinţe 
cu mult mai serioase decât posibilitatea propusă indivizilor de a juca 
roluri care nu le sunt atribuite. Ei joacă de asemenea roluri în care 
sunt ceea ce se presupune că sunt - ceea ce este o cu totul altă pro¬ 
blemă. O astfel de situaţie devine din ce în ce mai tipică în societăţile 
industriale moderne, dar acest aspect depăşeşte scopurile considera¬ 
ţiilor noastre, presupunând o analiză proprie sociologiei cunoaşterii 
sau socio-psihologică. 38 Ceea ce trebuie să subliniem este că o astfel 
de situaţie nu poate fi înţeleasă decât dacă este legată permanent 
de contextul său socio-structural, ceea ce decurge logic din relaţiona- 
rea necesară între diviziunea socială a muncii (cu urmările sale pentru 
structura socială) şi distribuţia socială a cunoaşterii (cu consecinţele 
sale pentru obiectivarea socială a realităţii). în situaţiile întâlnite 

37 Am sublinia aici încă o dată importanţa condiţiilor socio-s tructurale pentru 
aplicabilitatea unui „model Goffman" de analiză. 

38 Helmut Schelsky a acreditat noţiunea sugestivă de „reflectare perma¬ 
nentă" ( Dauerreflektion ) pentru „ruda" psihologică a „pieţei lumilor" contempo¬ 
rane („Ist die Dauerreflektion institution-alisierbar?", în Zeitschrift fur evangelische 
Ethik , 1957). Baza teoretică a raţionamentului lui Schelsky o constituie teoria 
generală a „subiectivării" în societatea modernă, elaborată de Gehlen. Aceasta 
a fost dezvoltată mai departe de Luckmann, op. cit., vizând sociologia religiei 
contemporane. 

astăzi, acest lucru reclamă analizarea pluralismului atât al realităţii, 
cât şi al identităţii, în strânsă legătură cu dinamica structurală a civili¬ 
zaţiei industriale, îndeosebi cu dinamica modelelor de stratificare 
socială produse de industrializare. 39 


39 Luckmann şi Berger, op. cit. 



3. Teorii despre identitate 


Identitatea este un element-cheie al realităţii subiective si, ca orice 
realitate subiectivă, se află într-o relaţie dialectică cu societatea. Identi- 
tatea se formează ca urmare a unor procese sociale. Odată cristalizată, 
ea se păstrează, se modifică sau chiar se reformează prin mijlocirea 
relaţiilor sociale. Procesele sociale implicate în formarea şi conser¬ 
varea identităţii sunt determinate de structura socială. Si invers, identi- 
tăţile produse de interacţiunea dintre organism, conştiinţa individuală 
şi structura socială reacţionează asupra structurii sociale respective, 
o conservă, o modifică sau chiar o reformează. Societăţile au o istorie, 
în cursul căreia apar identităţi specifice; această istorie este însă înfăp¬ 
tuită de oameni cu identităţi specifice. 

Dacă se ţine seama de această dialectică, se poate evita noţiunea 
de „identităţi colective 11 , care poate induce în eroare, fără a recurge la 
unicitatea existenţei individului, aflat subspecie aeternitatis. m Struc¬ 
turile sociale istorice specifice dau naştere unor tipuri de identitate, 
care pot fi recunoscute în cazuri individuale. în acest sens, se poate 
afirma că un american are o identitate diferită de cea a unui francez, 
un newyorkez de a unui locuitor din zona mijlocie a Americii, un 

40 Ar fi nerecomandabil să vorbim despre „identitate colectivă 11 , din cauza 
pericolului unei false (şi reificatoare) personalizări. Un exemplum horribile a 
unei astfel de personalizări este sociologia „hegeliană" germană din anii ’20 şi 
’30 (cum ar fi cea din lucrările lui Othmar Spann). Pericolul este prezent într-o 
măsură mai mare sau mai mică şi în diferite alte lucrări ale şcolii lui Durkheim 
şi ale şcolii „cultură şi personalitate 11 din antropologia culturală americană. 

director de societate de a unui muncitor zilier etc. Cum am văzut, 
orientarea şi conduita din viaţa cotidiană depind de astfel de tipizări. 
Asta înseamnă că tipurile de identitate pot fi întâlnite în viaţa de zi 
cu zi şi că afirmaţii de felul celor de mai sus pot fi confirmate - sau 
respinse - de orice om obişnuit. Americanul care se îndoieşte că fran¬ 
cezii se deosebesc de el poate să se ducă în Franţa şi să se convingă 
singur de acest lucru. Este limpede că statutul unor astfel de tipizări 
nu este comparabil cu cel al constructelor din ştiinţele sociale şi nici 
procesele de confirmare şi respingere nu respectă regulile metodei 
ştiinţifice. Trebuie să trecem peste problema metodologică a naturii 
exacte a relaţiei dintre tipizările din viata cotidiană si construcţiile stiin- 
ţifice: un puritan se recunoaşte pe sine ca puritan şi este recunoscut 
ca atare fără multă vorbă de, să spunem, anglicani; în schimb, un 
sociolog care doreşte să verifice teza lui Max Weber despre etica puri¬ 
tană trebuie să urmeze, pentru a-i „recunoaşte 11 pe cei care pot relata 
empiric despre „tipul ideal weberian 11 , nişte proceduri întrucâtva dife¬ 
rite şi cu un grad mai mare de complexitate. în contextul de faţă, inte¬ 
resant este că tipurile de identitate sunt „observabile 11 şi „verificabile 11 
la nivel preteoretic şi deci prin experienţă preştiinţifică. 

Identitatea este un fenomen care se iveşte în procesul dialecticii 
individ/societate. Pe de altă parte, tipurile de identitate sunt simple 
produse sociale, elemente relativ stabile ale realităţii sociale obiective 
(gradul de stabilitate fiind la rândul său determinat social). Ele consti¬ 
tuie, prin ele însele, subiectul unor forme de teoretizare în orice socie¬ 
tate, chiar dacă sunt stabile si dacă formarea identităţilor individuale 
este relativ neproblematică. Teoriile despre identitate sunt întotdea¬ 
una încorporate într-o interpretare mai generală a realităţii; ele sunt 
„incluse 11 în universul simbolic şi în legitimările teoretice ale acestuia 
si variază odată cu caracterul acestora din urmă. Identitatea rămâne 

î 

de neînţeles dacă nu este localizată într-o lume. Orice teoretizare 

i 

despre identitate - şi despre tipuri specifice de identitate - trebuie 
deci să se facă în cadrul interpretărilor teoretice în care identitatea 

şi tipurile de identitate sunt localizate. Vom reveni imediat asupra 
acestui punct. 

Trebuie să subliniem din nou că ne referim la teoriile despre 
identitate ca fenomen social, fără a prejudicia acceptabilitatea lor de 
către ştiinţa modernă. De fapt, ne vom referi la astfel de teorii ca fiind 
„psihologii 11 şi vom include în această denumire orice teorie despre 
identitate care pretinde să explice un fenomen empiric într-un mod 
cuprinzător, indiferent dacă o asemenea explicaţie este sau nu „vala¬ 
bilă 11 din punctul de vedere al disciplinei ştiinţifice contemporane 
propriu-zise. 

Când afirmăm că teoriile despre identitate sunt întotdeauna înglo¬ 
bate în teoriile mai cuprinzătoare despre realitate, prin asta înţelegem 
că ele trebuie privite prin prisma logicii care stă la baza acestora din 
urmă. De exemplu, o psihologie care interpretează anumite fenomene 
empirice, cum ar fi posedarea de către fiinţe demonice, are ca matrice 
o teorie mitologică a cosmosului şi ar fi inadecvat să o interpretăm 
într-un cadru nemitologic. La fel, o psihologie care interpretează ace¬ 
leaşi fenomene în funcţie de perturbările electrice din creier are la bază 
o teorie ştiinţifică generală a realităţii, atât umană, cât şi neumană, 
iar coerenţa ei decurge din logica pe care se bazează această teorie. 
Mai simplu spus, psihologia întotdeauna presupune cosmologia. 

Acest punct poate fi bine ilustrat referindu-ne la foarte utilizata 
noţiune de „orientat în realitate 11 . 41 Un psihiatru care încearcă să stabi¬ 
lească diagnosticul unui individ a cărui stare psihologică ridică pro¬ 
bleme îi adresează întrebări pentru a determina gradul în care acesta 
este „orientat în realitate 11 . Acest lucru este foarte logic; din punct de 
vedere psihiatric, ceva nu este în regulă cu un pacient care nu ştie în 
ce zi a săptămânii se află sau care recunoaşte cu dezinvoltură că a con¬ 
versat cu spiritele unor dispăruţi. Noţiunea de „orientare în realitate 11 

41 Ceea ce este implicat aici este o critică sociologică a „principiului realităţii" 
al lui Freud. 

poate fi foarte utilă în asemenea împrejurări. Un sociolog însă trebuie 
să pună şi întrebarea suplimentară: „Care realitate? 1 ' De fapt, această 
întrebare este relevantă şi pentru psihiatru. Acesta va ţine cu siguranţă 
seama de ea atunci când pacientul nu ştie în ce zi se află, după ce 
tocmai s-a întors dintr-o călătorie intercontinentală cu avionul. S-ar 
putea ca el să nu ştie ziua curentă pur şi simplu pentru că el încă 
trăieşte „în alt timp“ - după ora de la Calcutta, să zicem, nu după ora 
standard internaţională. Dacă psihiatrul este cât de cât sensibil la con¬ 
textul socio-cultural al problemelor de sănătate psihică, el va ajunge 
la un diagnostic în privinţa individului care conversează cu morţii. Un 
individ se poate afla „în altă realitate" în acelaşi sens, social obiectiv, 
în care altul se află „în alt timp“. Cu alte cuvinte, întrebările despre 
statutul psihologic al individului nu pot fi formulate fără recunoaşterea 
definiţiilor asupra realităţii, care sunt considerate ca date în situaţia 
socială a acestuia. Mai clar spus, statutul psihologic este legat de defi¬ 
niţiile sociale ale realităţii în general si este elînsusi definit social. 42 

Apariţia psihologiilor pune în evidenţă încă o relaţionare dialectică 
între identitate şi societate - relaţia dintre teoria psihologică şi acele 
elemente ale realităţii subiective pe care ea pretinde că le defineşte 
şi le explică. Nivelul unei astfel de teoretizări poate fi foarte diferit, ca 
şi în cazul legitimărilor teoretice. Ceea ce am spus mai înainte despre 
originile şi etapele teoriilor legitimatoare se aplică la fel de bine şi în 
acest caz, dar cu o diferenţă deloc lipsită de importanţă. Psihologiile 

se referă la o dimensiune a realităţii care este de cea mai mare si mai 

> > 

durabilă relevanţă subiectivă pentru orice individ. Ca urmare, dialec¬ 
tica dintre teorie şi realitate îl afectează pe individ într-un mod palpa¬ 
bil, direct şi puternic. 

Când teoriile psihologice ating un grad înalt de complexitate inte¬ 
lectuală, este potrivit ca ele să fie administrate de un personal special 

42 Peter L. Berger, „Towards aSociological Understanding of Psychoanalysis 11 , 
în Social Research, primăvara 1965, p. 26. 

instruit cu acest corpus de cunoştinţe. Oricare ar fi organizarea socială 
a acestor specialişti, teoriile lor psihologice sunt reintroduse în viaţa 
cotidiană, punând la dispoziţia acesteia schemele interpretative nece¬ 
sare pentru rezolvarea cazurilor problematice. Problemele care se 

ivesc în dialectica dintre identitatea subiectivă si atribuirea socială a 

> 

identităţilor sau în aceea dintre identitate şi substratul său biologic 
(asupra cărora vom reveni mai pe larg) pot fi clasificate după cate¬ 
goria lor teoretică - ceea ce reprezintă, desigur, premisa de bază a 
oricărei terapii. Teoriile psihologice servesc şi pentru legitimarea 
procedeelor de conservare şi de „reparare 11 a identităţii stabilite în 
societate, asigurând astfel legătura teoretică dintre identitate şi lume, 

amândouă fiind definite social si însuşite subiectiv. 

> > 

La nivel empiric, teoriile psihologice pot fi adecvate sau inadec¬ 
vate, fără ca prin adecvarea lor să înţelegem normele procedurale 
ale unei ştiinţe empirice, ci, mai degrabă, schemele interpretative 
aplicabile de către expert sau nespecialist unor fenomene empirice 
din viaţa cotidiană. De exemplu, o teorie psihologică care porneşte 
de la posedarea de către demoni este improbabil să fie adecvată 
pentru interpretarea problemelor de identitate ale intelectualilor evrei 
din clasa mijlocie a New Yorkului. Pur şi simplu aceşti oameni nu 
dispun de o identitate capabilă să producă fenomene care ar putea 
fi astfel interpretate. Demonii, dacă aşa ceva există, se pare că-i oco¬ 
lesc. Pe de altă parte, psihanaliza este improbabil să fie adecvată 
pentru interpretarea unor probleme de identitate din satele din Haiti, 
unde elemente de psihologie Voodoo ar putea oferi scheme interpre¬ 
tative cu un înalt grad de acurateţe empirică. Cele două abordări 
psihologice îşi demonstrează adecvarea empirică prin aplicabilitatea 
lor terapeutică, dar nici una nu demonstrează prin asta statutul onto¬ 
logic al categoriilor respective. Nici zeii voodoo, nici energia libidinală 
nu pot exista în afara lumii definite în contextele sociale respective. 

în aceste contexte ele existăînsăîn funcţie de definiţia socială si sunt 

> > > 

interiorizate ca realităţi în cursul socializării. Haitienii din mediul rural 

sunt posedaţi, iar intelectualii newyorkezi sunt nevrotici. Prin urmare, 
în aceste contexte posedarea şi nevroza sunt componente ale reali¬ 
tăţii obiective şi ale celei subiective deopotrivă. Această realitate este 
disponibilă empiric în viaţa de zi cu zi. Teoriile psihologice respective 
sunt adecvate empiric exact în acelaşi sens. Problema dacă sau cum 
ar putea fi elaborate teoriile psihologice care să transceandă relativi¬ 
tatea socio-istorică nu ne va preocupa aici. 

în măsuraîn care teoriile psihologice sunt adecvate, în acest sens, 
ele pot deveni verificabile empiric. Şi, în acest caz, importantă nu este 
problema verificării în sensul ştiinţific al termenului, ci testarea în 
viaţa socială cotidiană! De exemplu, s-ar putea presupune că indivizii 
născuţi în anumite zile ale lunii pot ajunge să fie posedaţi de demoni 
sau că indivizii care au avut mame autoritare pot să devină nevrotici. 
Astfel de presupuneri sunt verificabile empiric în măsuraîn care apar¬ 
ţin unor teorii adecvate, în sensul menţionat. 0 asemenea verificare 
poate fi făcută de participanţi, dar şi de observatori din afară ai situa¬ 
ţiilor sociale respective. Un etnolog haitian poate descoperi empiric 
nevroza la New York, tot aşa cum un etnolog american poate desco¬ 
peri empiric fenomenul de posedare Voodoo. La baza unor astfel de 
descoperiri stă faptul că un observator din afară doreşte să utilizeze 
pentru cercetarea sa curentă instrumentarul conceptual al psiholo¬ 
giei locale. Eventuala sa dorinţă de a atribui acestei psihologii şi o vala¬ 
bilitate epistemologică mai generală este irelevantă pentru investigaţia 
empirică imediată. 

Un alt mod de a afirma că teoriile psihologice sunt adecvate constă 
în a spune că ele reflectă realitatea psihologică pe care pretind că o 
explică. Dar dacă totul s-ar reduce la asta, relaţia dintre teorie şi reali¬ 
tate nu ar fi dialectică. 0 dialectică veritabilă este însă implicată, de 
vreme ce teoriile psihologice au puterea de ase realiza potenţial. în 
măsura în care teoriile psihologice sunt elemente ale unei definiţii 
sociale a realităţii, capacitatea lor de a genera realitate este o caracte¬ 
ristică pe care ele o împart cu alte teorii legitimatoare; capacitatea 

lor de realizare este deosebit de mare, întrucât ea este actualizată prin 
procese de formare a identităţii încărcate emoţional. Dacă o teorie 
psihologică ajunge să fie acreditată social (adică este general recu¬ 
noscută ca o interpretare adecvată a realităţii obiective), ea tinde să 
se realizeze cu putere în fenomenele pe care îşi propune să le inter¬ 
preteze. Interiorizarea sa este accelerată de faptul că ea se referă la 
realitatea internă, astfel încât individul o realizează în chiar actul prin 
care o interiorizează. încă o dată, deoarece o psihologie, prin defi¬ 
niţie, se referă la identitate, interiorizarea ei poate fi însoţită de identi¬ 
ficare, deci poate fi, ipso fado , formatoare de identitate. Prin această 
legătură între interiorizare şi identificare, teoriile psihologice diferă 
considerabil de alte tipuri de teorii. Deoarece problemele ridicate de 
socializarea nereuşită pot conduce frecvent la acest fel de teoretizări, 
nu este surprinzător că teoriile psihologice sunt mai apte să aibă efecte 
socializatoare. Nu este acelaşi lucru cu a spune că teoriile psihologice 
se autoverifică. Aşa cum am menţionat, verificarea se face prin con¬ 
fruntarea teoriilor psihologice cu realitatea psihologică, atât cât este 
aceasta din urmă accesibilă empiric. Psihologiile produc o realitate, 
care la rândul ei serveşte ca bază pentru verificarea acestora. Altfel 
spus, avem de-a face cu o dialectică, nu cu o simplă tautologie. 

Haitianul rural care interiorizează psihologia Voodoo va deveni un 
posedat de îndată ce descoperă semnale clare. La fel, intelectualul 
newyorkez care interiorizează psihologia freudiană va deveni nevro¬ 
tic de îndată ce îşi diagnostichează simptome bine definite. De fapt, 
este posibil ca, într-un anumit context biografic, semnalele sau simp- 
tomele să fie produse de individul însuşi. în acest caz, haitianul va 
produce nu simptome de nevroză, ci semne de posedare, pe când 
newyorkezul îşi va interpreta nevroza în conformitate cu simptoma¬ 
tologia acceptată. Acest lucru nu are nimic de-a face cu „isteria de 
masă 11 şi cu atât mai puţin cu „boala închipuită 11 , ci doar cu impri¬ 
marea unor tipuri de identitate socială în realitatea subiectivă indivi¬ 
duală a omului obişnuit. Gradul de identificare va varia odată cu 

j 

condiţiile în care are loc interiorizarea, cum am mai spus, el depin¬ 
zând, de exemplu, de faptul că aceasta are loc în socializarea primară 
sau în cea secundară. Acreditarea socială a unei teorii psihologice, 
care determină atribuirea unor roluri sociale deopotrivă personalului 
care administrează teoria şi terapeuţilor care o aplică, va depinde de 

o varietate de circumstanţe socio-istorice. 43 Dar cu cât ea devine mai 
> 

consacrată social, cu atât mai mare va fi abundenţa de fenomene pe 
care ea le poate interpreta. 

Dacă acceptăm posibilitatea că unele teorii psihologice devin 
adecvate pe parcursul unui proces de realizare, se ridică implicit între¬ 
barea de ce apar totuşi teorii încă inadecvate (aşa cum se întâmplă 
în fazele de început ale acestui proces)? Mai simplu spus, de ce o 
anumită teorie psihologică poate să o înlocuiască pe alta în istorie? 
Răspunsul general este că o astfel de schimbare apare când identi¬ 
tatea pare să fie, dintr-un motiv sau altul, problematică. Problema 
poate apărea în procesul dialectic al realităţii psihologice şi structurii 
sociale. Schimbări radicale în structura socială (cum ar fi cele pro¬ 
duse de revoluţia industrială) pot duce, concomitent, la modificări în 
realitatea psihologică. în acest caz, pot apărea noi teorii psihologice, 
pentru că cele vechi nu mai pot explica adecvat fenomenele empi¬ 
rice din prezent. Teoretizarea asupra identităţii va căuta atunci să ţină 
seama de acele transformări ale identităţii care deja s-au produs în 
fapt, dar în acest proces va fi ea însăşi transformată. Pe de altă parte, 
identitatea poate deveni problematică chiar la nivelul teoriei, ca rezul¬ 
tat intrinsec al dezvoltării teoriei înseşi. în acest caz, teoriile psiholo¬ 
gice vor fi inventate „înaintea faptelor 11 , ca să spunem aşa. Acreditarea 
lor socială ulterioară şi potenţa lor de a genera realitate pot fi produse 
de afinităţile posibile dintre personalul care teoretizează şi diferite inte¬ 
rese sociale. Una dintre posibilităţile istorice care permit asta este ma¬ 
nipularea ideologică deliberată de către grupuri politice de interese. 


43 Ibidem. 

Cu mult mai înainte am discutat condiţiile si limitele fizice care 
intervin în construirea socială a realităţii. Acum este important să 
subliniem că organismul continuă să influenţeze fiecare fază din acti¬ 
vitatea omului de constructor de realitate şi că organismul este influ¬ 
enţat, la rândul lui, de această activitate. Mai grosier spus, animalitatea 
omului este transformată prin socializare, dar nu este abolită. Astfel, 
stomacul omului continuă să protesteze chiar şi în timp ce omul este 
angajat să construiască o lume. Şi invers, evenimente din această 
lume, adică tocmai produsul său, îi pot face stomacul să protesteze 
mai mult, mai puţin sau în alt fel. Omul este capabil să mănânce şi 
să teoretizeze în acelaşi timp. Existenţa concomitentă la om a anima¬ 
lităţii si a sociabilităţii poate fi observată cu ocazia conversaţiilor care 
au loc în timpul cinei. 

Se poate vorbi deci despre o dialectică natură-societate. 44 Această 
dialectică este dată prin însăsi condiţia umană si se manifestă iarăşi 
si iarăşi în fiecare individ uman. Pentru individ, ea se desfăşoară într-o 
situaţie socio-istorică deja structurată. Există o dialectică în curs de 

44 Dialectica natură/societate discutată aici nu trebuie în nici un fel echiva¬ 
lată cu „dialectica naturii 11 , aşa cum a fost ea elaborată de Engels şi de marxiştii 
de mai târziu. Cea dintâi subliniază că relaţia omului cu propriul corp (şi cu natura 
în general) este prin ea însăşi o relaţie specific umană. Cea din urmă, dimpotrivă, 
proiectează fenomene specific umane în natura neumană şi apoi trece la dez¬ 
umanizarea teoretică a omului privindu-1 ca simplu obiect al forţelor naturale 
sau al legilor naturii. 

derulare, care apare odată cu primele faze ale socializării şi continuă 
să se desfăşoare de-a lungul existenţei individului în societate, între 
fiecare animal uman si situaţia lui socio-istorică. Privită din exterior, 

este o dialectică între animalul individual si lumea socială. Privită din 

> 

interior, este o dialectică între substratul biologic al individului şi 
identitatea sa produsă social. 

Sub aspect exterior, putem spune că organismul impune limite 
în ceea ce este posibil social. Aşa cum au spus juriştii constituţionali 
englezi, Parlamentul poate face orice, în afară de a-i face pe oameni 
să facă copii. Dacă Parlamentul ar încerca, ideea s-ar nărui, din cauza 
faptului de neocolit că există o biologie umană. Factorii biologici limi¬ 
tează domeniul posibilităţilor sociale deschise oricărui individ, dar lumea 
socială, care este preexistentă oricărui individ, impune la rândul său 
limite organismului în privinţa a ceea ce este biologic posibil. Dialec¬ 
tica se manifestă prin limitarea reciprocă a organismului şi a societăţii. 

Un exemplu elocvent al limitării de către societate a posibilităţilor 
biologice ale organismului este longevitatea. Speranţa de viaţă variază 
odată cu localizarea socială. Chiar si în societatea americană contem- 

1 

porană există o discrepanţă considerabilă între speranţa de viaţă a 
indivizilor din clasa inferioară şi a celor din clasa superioară. Mai 
mult, atât frecvenţa, cât şi caracterul patologiei variază cu localizarea 
socială. Indivizii din clasele inferioare se îmbolnăvesc mai des decât 
cei din clasele superioare; în plus, ei suferă de boli diferite. Cu alte 
cuvinte, societatea determină cât timp şi cum va trăi organismul indi¬ 
vidual. Această determinare poate fi programată instituţional în func¬ 
ţionarea controlului social, ca în cazul instituţiilor juridice. Societatea 
poate mutila şi ucide. De fapt, tocmai prin puterea pe care o are asu¬ 
pra vieţii şi morţii îşi manifestă controlul ultim asupra individului. 

Societatea interferează, de asemenea, cu organismul şi cu funcţiile 
sale, mai ales în privinţa sexualităţii şi a alimentaţiei. Deşi atât sexua¬ 
litatea, cât şi alimentaţia sunt întemeiate pe impulsuri biologice, în 
animalul uman aceste trăsături sunt extrem de fragile. Omul este 

determinat, prin constituţia sa biologică, să caute satisfacţie sexuală 
şi hrană. Constituţia sa biologică nu-i spune însă unde să caute satis¬ 
facţie sexuală şi ce să mănânce. Lăsat de unul singur, omul se poate 
ataşa sexual de practic orice obiect şi este perfect capabil să mănânce 
lucruri care îl pot ucide. Sexualitatea şi alimentaţia sunt canalizate 
în anumite direcţii pe cale socială, nu biologică, o orientare care nu 
numai că impune limite acestor activităţi, dar şi influenţează direct 
funcţiile biologice. în acest fel, individul corect socializat este inca¬ 
pabil să practice sexul cu un obiect sexual „nepotrivit" şi poate voma 
când încearcă să consume o hrană „nepotrivită". Aşa cum am văzut, 
orientarea socială a activităţii constituie esenţa institutionalizării, care 
este baza construirii sociale a realităţii. Se poate spune deci că realita¬ 
tea socială determină nu numai activitatea si conştiinţa, ci si, în mare 
măsură, funcţiile biologice. în acest fel, funcţii intrinsec fizice, ca 
orgasmul şi digestia, sunt structurate social. Societatea determină de 
asemenea şi modul în care organismul este utilizat în activitate; expre¬ 
sivitatea, mersul şi gestica sunt structurate social. Posibilitatea unei 
sociologii a corpului, deschisă spre astfel de probleme, nu ne va preo¬ 
cupa aici. 45 Important este că societatea impune limite organismului, 
tot aşa cum şi organismul impune limite societăţii. 

Sub aspect interior, dialectica se manifestă în rezistenţa substra¬ 
tului biologic la modelarea socială. 46 Acest lucru este cel mai evident 
în procesul de socializare primară. Dificultăţile întâlnite în prima socia¬ 
lizare a copilului nu pot fi explicate doar prin prisma problemelor 

45 Pentru posibilitatea unei discipline a „sociosomaticii", vezi Georg Simmel, 
op. cit., p. 483; Marcel Mauss, Sociologie et anthropologie, Presses Universitaires 
de France, Paris, 1950, p. 365 (eseul despre „tehnicile trupului 11 ); Edward T. Hali, 
The Silent Language, Doubleday, Garden City, N.Y., 1959. Analiza sociologică a 
sexualităţii ar oferi, probabil, materialul empiric cel mai bogat pentru o astfel 
de disciplină. 

46 Acest lucru a fost foarte bineînţeles de Freudîn concepţia lui despre socia¬ 
lizare. Aceasta a fost subestimată însă în adaptările funcţionaliste ale teoriei lui, 
de la Malinowski încoace. 

intrinseci ale învăţării. Micul animal luptă, opune rezistenţă, ca să 
spunem aşa. Faptul că el este sortit să piardă bătălia nu elimină rezis¬ 
tenţa elementelor de animalitate împotriva influenţei tot mai insistente 
a lumii sociale. De exemplu, copilul rezistă la impunerea structurii 
temporale a societăţii asupra temporalităţii naturale a organismului 
său. 47 El se opune hrănirii şi somnului la ore fixe, preferind să le satis¬ 
facă după cerinţele biologice proprii organismului său. Această rezis¬ 
tenţă este treptat înfrântă în cursul socializării, dar se perpetuează sub 
formă de frustrare ori de câte ori societatea interzice unui individ 
flămând să mănânce şi altuia somnoros să doarmă. Acest fel de 
frustrare este inevitabil inerentă socializării. Existenţa socială depinde 
de înfrângerea continuă a rezistenţei biologice a individului, ceea ce 
impune legitimarea şi instituţionalizarea regulilor sociale. Astfel, 
societatea oferă individului diferite explicaţii cu privire la motivul 
pentru care el trebuie să mănânce de trei ori pe zi, nu de fiecare dată 
când este flămând, şi explicaţii chiar şi mai ferme cu privire la faptul 
că nu trebuie să aibă relaţii sexuale cu sora lui. Probleme similare 
de adaptare a organismului la lumea construită social apar şi în socia¬ 
lizarea secundară, cu toate că, desigur, gradul de frustrare biologică 
este posibil să fie în acest caz mai mic. 

La individul pe deplin socializat există o dialectică internă perma¬ 
nentă între identitate şi substratul său biologic. 48 Individul continuă 
să se simtă pe sine ca un organism, separat de obiectivizările sale 
derivate social, şi uneori chiar împotriva lor. Deseori această dialec¬ 
tică este percepută ca o luptă între şinele „superior" şi cel „inferior", 
echivalate cu identitatea socială şi, respectiv, cu animalitatea preso- 
cială şi posibil antisocială. Şinele „superior" trebuie să se afirme repe¬ 
tat faţă de şinele „inferior", uneori sub forma unor încercări critice 

47 Vezi pentru acest aspect şi lucrările lui Henri Bergson, îndeosebi teoria 
sa despre durată ( duree ), Maurice Merleau-Ponty, Alfred Schutz şi Jean Piaget. 

48 Vezi pentru acest aspect şi lucrările lui Durkheim şi Plessner, precum şi 
cele ale lui Freud. 

ale puterii fizice. De exemplu, un bărbat trebuie să-şi învingă frica 
instinctivă de moarte prin vitejie în luptă. în acest caz, şinele „inferior 11 
este constrâns să se supună sinelui „superior 11 , o afirmare a domi¬ 
naţiei asupra substratului biologic care este necesară dacă identitatea 
socială a luptătorului trebuie păstrată, atât obiectiv, cât şi subiectiv. 
De asemenea, un bărbat se poate strădui cu încăpăţânare să exercite 
un act sexual în pofida stării sale fizice precare cauzate de saţietate, 
doar pentru a-şi păstra identitatea ca model de virilitate. Şi în acest 
caz, şinele „inferior 11 este pus la lucru în avantajul celui „superior 11 . 
Victoria asupra fricii şi victoria asupra umilirii sexuale ilustrează deo¬ 
potrivă modul în care substratul biologic rezistă şi este înfrânt de 
şinele social din om. Nu mai este nevoie să spunem că în viaţa coti¬ 
diană există victorii, dar şi înfrângeri, mai mari sau mai mici, care vor 
fi asimilate apoi ca rutină. 

Omul este predestinat biologic să construiască şi să locuiască într- 
o lume comună, cu alţii. Această lume devine pentru el realitatea 
dominantă şi definitivă. Limitele sale sunt impuse de natură, dar, 
odată construită, această lume acţionează asupra naturii. în dialec¬ 
tica dintre natură şi lumea construită social însuşi organismul uman 
se transformă. în acest proces dialectic, omul produce realitate şi, 
prin asta, se produce pe sine însuşi. 



încheiere : 

Sociologia cunoaşterii şi teoria sociologică 


Ne-am străduit să-i oferim cititorului o prezentare sistematică a 
rolului cunoaşterii în societate. Se înţelege că analiza noastră nu a 
putut, nici nu a intenţionat să fie exhaustivă. Sperăm totuşi că încer¬ 
carea noastră de a elabora o teorie sistematică a sociologiei cunoaş¬ 
terii va stimula atât discuţii critice, cât şi cercetări empirice. Suntem 
siguri de un lucru: o redefinire a problemelor şi sarcinilor sociologiei 
cunoaşterii era de mult aşteptată. Sperăm că analiza noastră a arătat 
calea pe care cercetări ulterioare ar putea-o urma cu folos. 

Concepţia noastră despre sociologia cunoaşterii cuprinde de ase¬ 
menea unele implicaţii pentru teoria sociologică şi pentru cercetarea 
sociologică în general şi oferă o perspectivă diferită asupra unor 
domenii specifice de interes sociologic. 

Analizele pe care le propunem pentru obiectivare, instituţionali- 
zare şi legitimare sunt direct aplicabile la problemele sociologiei 
limbajului, ale teoriei acţiunilor şi instituţiilor sociale şi ale sociologiei 
religiei. înţelesul pe care noi îl dăm sociologiei cunoaşterii conduce 
la concluzia că sociologia limbajului şi sociologia religiei nu pot fi 
considerate domenii periferice, de slab interes, ale teoriei sociologice 
propriu-zise, ci au, fiecare, o contribuţie esenţială la aceasta. Această 
opinie nu este nouă. Durkheim şi şcoala sa au susţinut-o, dar ea s-a 
estompat în timp din diverse motive teoretice irelevante. Sperăm că 
am argumentat destul de clar ideea că sociologia cunoaşterii presu¬ 
pune o sociologie a limbajului şi că ea este de neimaginat fără o 
sociologie a religiei (şi viceversa). Mai mult, suntem încredinţaţi că 

am arătat convingător cum poziţiile teoretice ale lui Weber şi Durk- 
heim, pot fi combinate într-o teorie cuprinzătoare a acţiunii sociale 
care să nu renunţe la logica internă proprie fiecăreia dintre ele. în 
sfârşit, am putea afirma că legătura pe care am făcut-o între socio¬ 
logia cunoaşterii si miezul teoretic al gândirii lui Mead si a scolii sale 
sugerează o posibilitate interesantă de dezvoltare a ceea ce am putea 
numi o „psihologie sociologică 11 , adică o psihologie care îşi deduce 
perspectivele fundamentale dintr-o înţelegere sociologică a condiţiei 
umane. Observaţiile propuse sugerează un program cu promiţătoare 
deschideri teoretice. 

Mai general spus, am putea afirma că analiza rolului cunoaşterii 
în dialectica individului şi a societăţii, a identităţii personale şi a struc¬ 
turii sociale oferă o perspectivă complementară crucială pentru toate 
domeniile sociologiei. Asta nu înseamnă, desigur, că negăm faptul 
că analizele pur structurale ale fenomenelor sociale sunt pe deplin 
adecvate pentru domenii largi ale cercetării sociologice, de la studiul 
unor grupuri mici la cel al unor complexe instituţionale mari, cum 
ar fi economia şi politica. Nimic nu este mai departe de intenţia noas¬ 
tră decât sugestia că perspectiva sociologiei cunoaşterii ar trebui 
luată ca reper în toate aceste analize. în multe cazuri ea nu ar fi nece¬ 
sară pentru ţelul cognitiv spre care tind aceste studii. Sugerăm totuşi 
că integrarea rezultatelor unor asemenea analize în corpul teoriei 
sociologice necesită mai mult decât o reverenţă trecătoare adusă „ fac¬ 
torului uman 11 din spatele datelor structurale puse în evidenţă. 0 astfel 
de integrare cere o explicare sistematică a relaţiei dialectice dintre 
realităţile structurale si efortul uman de a construi realitatea - în istorie. 

» i 

Scriind această carte nu am avut în vedere nici o intenţie pole¬ 
mică. Am fi însă nesinceri dacă am nega că entuziasmul nostru pentru 
starea actuală a teoriei sociologice este foarte rezervat. Pe de o parte, 
prin analiza interrelaţiilor dintre procesele instituţionale şi universu¬ 
rile simbolice legitimatoare am încercat să arătăm de ce trebuie să 
considerăm versiunile standard ale explicaţiilor funcţionaliste din 

ştiinţele sociale ca pe nişte scamatorii teoretice. Pe de altă parte, spe¬ 
răm că am putut argumenta satisfăcător convingerea noastră că o 
sociologie pur structurală se află într-un pericol inevitabil de a reifica 
fenomenele sociale. Chiar dacă începe prin a atribui cu modestie 
construcţiilor sale un simplu statut euristic, asta sfârşeşte foarte des 
prin a confunda propriile conceptualizări cu legile universului. 

Spre deosebire de unele mode teoretice dominante din sociologia 
contemporană, ideile pe care am încercat să le dezvoltăm nu impun 
nici un „sistem social 11 anistoric, nici o „natură umană 11 anistorică. Abor¬ 
darea la care am recurs este nesociologizantă şi nepsihologizantă. Nu 
putem fi de acord cu teza că sociologia are ca obiect de studiu pre¬ 
tinsa „dinamică 11 a unor „sisteme 11 sociale şi psihologice, puse post hoc 
într-o relaţie îndoielnică (în fapt, evoluţia intelectuală a acestor două 
noţiuni ar merita un studiu de caz în sociologia empirică a cunoaşterii). 

Cercetarea relaţiilor dialectice dintre realitatea socială si existenta 

» » ? 

individuală în istorie nu este nicidecum nouă. Ea a fost introdusă cu 
autoritate în gândirea socială modernă de Marx. Ar trebui ca ea să 
fie extinsă, pentru a include perspectiva dialectică şi asupra orientării 
teoretice a ştiinţelor sociale. Nu mai este nevoie să spunem că nu 
am avut în vedere o introducere doctrinară în ideile marxiste din 
teoria sociologică. Şi nici nu ar avea sens să afirmăm pur şi simplu 
că dialectica, în fapt şi în general, există. Ar fi necesar ca, pornind de 
la o asemenea afirmaţie, să se ajungă la precizarea şi clarificarea pro¬ 
ceselor dialectice într-un cadru conceptual care să fie coerent cu 
marile tradiţii ale gândirii sociologice. Simpla retorică despre dialec¬ 
tică, aşa cum este ea întâlnită de obicei printre marxiştii doctrinari, 
trebuie să-i apară sociologului doar ca o altă formă de obscurantism. 
Şi, cu toate acestea, suntem convinşi că numai înţelegerea a ceea ce 
Marcel Mauss a numit „fapt social total 11 îl va proteja pe sociolog de 
reificările deformante ale sociologismului şi psihologismului. Am dori 
ca tratatul nostru să fie înţeles tocmai pe fundalul acestei situaţii inte¬ 
lectuale, în care acest dublu pericol se anunţă a fi foarte real. 

Abordarea noastră a fost teoretică. în orice disciplină empirică 
teoria trebuie să fie însă relevantă pe două planuri, în privinţa „date- 
lor“ acelei discipline definite ca pertinente. Ea trebuie să fie concor¬ 
dantă cu ele şi trebuie să fie angajată în continuarea cercetărilor 
empirice. în faţa sociologiei cunoaşterii se deschide o vastă zonă de 
probleme empirice. Nu este locul să inserăm o listă a ceea ce noi 
considerăm a fi cele mai interesante probleme de acest fel şi, cu atât 
mai puţin, să avansăm ipoteze specifice asupra lor. Am oferit prin 
exemplele date în text unele sugestii cu privire la ce am avut în minte 
pentru a ilustra argumentaţia teoretică. Vom adăuga numai că, după 
părerea noastră, cercetarea empirică privind relaţia dintre instituţii 
şi universurile simbolice legitimatoare ar lărgi mult înţelegerea socio¬ 
logică a societăţii contemporane. în această privinţă, problemele sunt 
numeroase. Când vorbim despre societatea contemporană prin prisma 
„secularizării 11 , a „epocii ştiinţifice 11 , a „societăţii de masă 11 sau, dim¬ 
potrivă, a „individului autonom 11 , a „descoperirii inconştientului 11 etc., 

acestea sunt mai mult întunecate decât luminate. Aceste noţiuni 

» 

reflectă doar imensitatea problemelor care necesită clarificare ştiin¬ 
ţifică. Se poate uşor accepta faptul că omul occidental modern trăieşte 

într-o lume substanţial diferită de oricare lume anterioară. Cu toate 

> 

acestea, este încă foarte neclar ce se înţelege prin asta în raport cu 
realitatea, obiectivă si subiectivă, în care acest om îsi trăieşte viata de 
zi cu zi şi în care se petrec crizele sale. Cercetarea empirică a acestor 
probleme abia a început, spre deosebire de speculaţiile mai mult sau 
mai puţin inteligente. Am dorit ca prin clarificarea perspectivei teore¬ 
tice a sociologiei cunoaşterii, pe care am încercat-o în lucrarea de 
faţă, să orientăm cercetarea empirică spre aceste probleme, peste 
care din alte perspective teoretice se trece cu uşurinţă. Pentru a nu 
da decât un singur exemplu, interesul actual al sociologilor pentru 
teoriile derivate din psihanaliză ar căpăta o cu totul altă coloratură de 
îndată ce aceste teorii nu armai fi privite, pozitiv sau negativ, ca pro¬ 
puneri ale „ştiinţei 11 , ci ar fi analizate ca legitimări ale unei construcţii 

a realităţii, foarte specifică şi probabil foarte semnificativă, în socie¬ 
tatea modernă. O asemenea analiză ar îngloba, desigur, problema 
„valabilităţii ştiinţifice" a acestor teorii si nu le-ar considera doar ca 
pe o colecţie de date necesare pentru înţelegerea realităţii subiective 
şi obiective din care s-au născut şi pe care, la rândul lor, o vor influenţa. 

Ne-am abţinut în mod deliberat să urmărim până la capăt impli¬ 
caţiile metodologice ale concepţiilor noastre despre sociologia cu¬ 
noaşterii. Ar trebui să fie limpede totuşi că abordarea noastră este 
nepozitivistă, dacă prin pozitivism se înţelege o poziţie filosofică care 
defineşte obiectul ştiinţelor sociale în asa fel încât „scoate în afara 
legii" problemele lor cele mai importante. Cu toate acestea, nu subes¬ 
timăm meritele „pozitivismului 11 , în înţelesul său larg, în redefinirea 
metodelor de cercetare empirică în ştiinţele sociale. 

Sociologia cunoaşterii înţelege realitatea umană ca fiind o reali¬ 
tate construită social. întrucât alcătuirea realităţii a constituit dintot- 

> 

deauna o problemă centrală a filosof iei, această accepţie are anumite 
implicaţii filosofice. Deoarece acestei probleme, cu toate întrebările 
pe care ea le implică, i s-a acordat o mare atenţie - până în punctul 
la care ea aproape că s-a banalizat în filosof ia contemporană - socio¬ 
logul se poate găsi, poate chiar spre surprinderea lui, în poziţia de 
moştenitor al unor întrebări filosofice pe care filosofii de profesie nu 
mai sunt interesaţi să le abordeze. în diferite secţiuni ale acestui tratat, 
îndeosebi în cele privind analiza bazelor cunoaşterii în viaţa cotidiană 
ca şi în discuţia despre obiectivare şi instituţionalizare în raport cu 
bazele biologice ale existenţei umane, am oferit câteva sugestii despre 
contribuţiile pe care gândirea orientată sociologic le-ar putea aduce 
antropologiei filosofice. 

Rezumând, viziunea noastră despre sociologia cunoaşterii implică 
o concepţie specifică despre sociologie în general. Ea nu implică faptul 
că sociologia nu ar fi o ştiinţă sau că metodele sale ar trebui să fie 
altfel decât empirice sau că nu poate fi „liberă de valoare 11 . Ea implică 
însă faptul că sociologia îşi găseşte locul său în compania ştiinţelor 

care se ocupă de om ca om, că este deci, în acest sens special, o 
disciplină umanistă. O consecinţă importantă a acestei concepţii este 
că sociologia trebuie să continue să converseze permanent atât cu 
istoria, cât şi cu filosofia, riscând altminteri să-şi piardă propriul obiect 
de cercetare. Acest obiect este societatea ca parte a lumii umane, 
făcută de oameni, locuită de oameni şi care, la rândul ei, formează 
oameni, toate acestea într-un proces istoric în permanentă derulare. 
Faptul că sociologia umanistă ne provoacă mereu mirarea în legătură 
cu acest fenomen uimitor nu este fructul său cel mai neînsemnat. 

